
Dedicaţie 


Dedic această carte familiei mele. Soţiei mele care m-a ajutat, m-a 
corectat şi mi-a pus aripile pentru zbor într-o direcţie bună, iar când 
direcţia era greşită..., mi le-a tăiat. Copiilor ce ni i-a dat Dumnezeu ca o 
binecuvântare! Le doresc o alegere şi o trăire după Cuvânt. 

De asemenea, dedic această carte fraţilor mei de credinţă care m-au 
purtat în rugăciune, fraţilor de la Biserica Baptistă „Sion" din Sibiu şi 
membrilor din Asociaţia Creştină „Speranţă pentru Apuseni”. 

O ofer cu drag tuturor credincioşilor care trăiesc experienţe frumoase cu 
Domnul, uneori mai mari, alteori mai mici; toate sunt pentru întărirea 
credinţei noastre. Le doresc să şi le amintească şi să le comunice şi 
altora. 

O dedic şi credincioşilor care oscilează pe calea credinţei şi care, în 
vacarmul vieţii, nu mai aud vocea blândă a Domnului şi Mântuitorului 
nostru Isus Hristos! Celor care cred că norii L-au acoperit pe Domnul, că 
astăzi nu mai vorbeşte! Dumnezeul nostru este viu şi lucrează şi vorbeşte 
în formele alese de EI! 


Sorin Dumitru Cigher 

Cartea conţine întâmplări adevărate, povestite într-un mod inspirativ, 
despre un Dumnezeu adevărat! Umblarea cu El este departe de a fi 
monotonă. Să îl urmăm cu credincioşie! 

Dr. Adrian Giorgiov, 


pastor al Bisericii Creştine Baptiste Maghiare din Oradea şi preşedintele 
Asociaţiei ITM România 


Este o cinste pentru mine să scriu câteva rânduri despre această carte şi 
o fac cu mare plăcere, ca unul care a citit nu doar cartea, ci îl cunoaşte şi 
pe cel care a scris-o. L-am întâlnit, prima dată, pe Sorin pe vremea când 
era încă student la Seminar, prin anul 1999. Nu am visat atunci că ne 
vom reîntâlni peste ani colegi în slujire şi că între noi se va stabili o 
relaţie specială de prietenie şi colaborare. 

Sorin este un om dinamic şi dedicat lucrării pe care o face, este un om cu 
multe idei, pe care nu ezită să le ducă la îndeplinire. Citind această carte, 
versetele care mi-au venit în minte sunt din Matei 6:22-23a: „Ochiul este 
lumina trupului. Dacă ochiul tău este sănătos, tot trupul tău va fi plin de 
lumină; dar dacă ochiul tău este rău, tot trupul tău va fi plin de întune- 
ric...". Sorin demonstrează capacitatea de a-L. vedea pe Dumnezeu în 
spatele celor mai mărunte lucruri şi experienţe din viaţa lui; această 


capacitate este dată de un ochi bun, un ochi 

sănătos. Ochiul bun îl vede pe Dumnezeu în cele mai mărunte lucruri, un 
ochi rău nu-L. vede pe Dumnezeu, nicăieri. 

Recomand din toată inima această carte şi mă rog ca citind-o, să vă 
umpleţi de lumina prezenţei lui Dumnezeu în viaţa dumneavoastră. 
Eugen Groza, 

pastor al Bisericii Creştine Baptiste Betania din Timişoara şi preşedintele 
Fundaţiei Mission Link International 

din România 

Puse cap la cap, în ordine cronologică, experienţele pastorului Sorin 
Cigher ne fascinează prin sinceritate, ne stârnesc curiozitatea prin 
permanentul imprevizibil în care îl întrezărim pe Dumnezeu şi ne pun pe 
gânduri în privinţa vieţii noastre de credinţă. Cititorul care e dispus să 
mediteze la cele scrise în această carte, va constata că norocul, şansa, 
coincidenta, chiar şi misterul sunt simple mituri şi că există o realitate 
care explică totul: Dumnezeu. Eu cred că această carte este scrisă spre 
gloria Celui Atotputernic. 

Dr. Daniel Tanc, 

pastor al Bisericii Creştine Baptiste Golgota din Oradea 

Viaţa nu este o parcurgere monotonă a unor secvenţe de timp, ci 
episoade de instrucţie şi formare. O dovedeşte din plin cartea pe care o 
ţineţi în mână. Ţesută din întâlniri modelatoare, surprize de fapte 
miraculoase şi experienţe motivatoare, autobiografia tânărului pastor 
Sorin Cigher este demonstraţia fermă a dragostei şi suveranităţii lui 
Dumnezeu. 

Este un frumos studiu de caz, un jurnal pastoral pilduitor, un traseu 
spiritual ce invită la reflecţie şi speranţă. 

Un martor al acestui itinerar, Vasile Duma, pastor al Bisericii Baptiste 
Golgota, Arad 

Apreciez hotărârea şi efortul lui Sorin de a finaliza această lucrare, ale 
cărei fragmente le-a relatat oral până nu demult, însă Dumnezeu a 
hotărât să-l îndemne s-o scrie, ca să fie o mărturie vie pentru cei de azi 


şi pentru cei de mâine. 

Este o carte ce merită citită, pentru a înţelege modul divers de 
intervenţie al lui Dumnezeu şi pentru a ne împrospăta convingerea că El 
e în acţiune şi în vremurile grele pe care le traversăm cu toţii. 
Experiențele relatate îţi captivează atenţia, îţi întăresc credinţa şi îţi dau 
impulsul de a păşi cu încredere spre ceea ce ne rezervă ziua de mâine. 
Liviu Ciîrstean, 

membru al Bisericii Creştine Diakonia, Suceava 

într-o lume în care creştinismul se îndreaptă spre o te-ologizare separată 
de praxis, autorul reuşeşte într-un mod plăcut să prezinte un jurnal de 
experienţe captivante, prin care să provoace contemporaneitatea la o 
umblare autentică cu Dumnezeu. Mesajul cărţii slujeşte ca o invitaţie la 
redescoperirea prospeţimii şi aventurii împreună cu un Hristos viu şi 
personal. 

Asist. univ. dr. Radu Câmpean, 

pastor al Bisericii Creştine Baptiste Betania din Sibiu 

Experienţe sau coincidenţe? 

Miracolul ca întâmplare personală este absent din litera tipărită a 
vremurilor noastre. Din păcate, e solicitat tot mai mult în latura sa pur 
documentară, informativă, fără să-l mai asumăm. Din fericire, jurnalul 
acesta este opusul. El are un rol profilactic pentru cei care trăiesc cu 
simţul spiritului atenuat, dislocat, atrofiat. 

Prin lucrarea de faţă, autorul devine discipolul experienţei sale, pe care o 
trăieşte fără rest, instalat în absolutul ei. Ansamblul de policromie şi 
coerenţa îl fac uşor digerabil, potrivit oricărui tip de metabolism lăuntric. 
Este o atenţionare că uneori părăseşti nedumerit mările calde ale vieţii, 
pentru a te aventura în vâltoarea contemporană, iar (şi) atunci, mai mult 
ca oricând, ai nevoie de o ancoră stabilă, unică în Univers, de Isus, 
răspunsul lui Dumnezeu la marile crize ale omenirii. 

Nistor Popa, 


pastor al Bisericii Creştine Baptiste din Racoviţa, Sibiu 
Sorin Dumitru Cigher 

„ Ce se cere de la ispravnici este ca fiecare 

să fie găsit credincios în lucrul încredinţat lui!" 

(1 Corinteni 4:2) 

Cartea pe care o ţine în mână cititorul, este o mărturie despre bunătatea, 
harul şi îndurarea Dumnezeului înţelept şi atotputernic. Am avut bucuria 
de a-l cunoaşte pe autorul cărţii, pastorul Sorin Cigher, când cărările 
noastre s-au întâlnit în via Domnului, în acelaşi spirit al compasiunii faţă 
de copiii pierduţi din Africa. Cu ocazia colaborării, de mai mulţi ani, în 
lucrarea lui Dumnezeu şi a călătoriilor făcute împreună în Africa, am 
putut vedea în viaţa autorului ceea ce reflectă şi întâmplările adevărate 
depănate în această carte: când un copil al lui Dumnezeu se încrede în El 
şi îl urmează în ascultare, experienţele vin în mod natural, doar să aibă 
cineva ochi să le vadă. 

Ucenicul Domnului nu aleargă după experienţe, dar le primeşte cu 
smerenie şi mulţumire când Dumnezeu decide să le folosească pentru 


atingerea mai multor scopuri: cizelarea caracterului, întărirea credinţei 
şi a mărturiei în lucrarea de extindere a împărăției Sale şi, nu în ultimul 
rând, glorificarea lui Dumnezeu. 

Autorul cărţii îl prezintă pe Domnul nostru căruia îi pasă de soarta 
noastră, ne cheamă să-L urmăm, ne călăuzeşte şi ne însoţeşte pe cărările 
vieţii, în orice împrejurare. Cititorul 

are ocazia să urmărească, de-a lungul cărţii, diferitele modalităţi prin 
care mâna lui Dumnezeu duce la îndeplinire planurile Sale în viaţa unui 
copil al Său. 

întâmplările povestite sunt inspirative şi au darul de a ţine viu interesul 
cititorului. Ele ne încurajează să ne consacram în totalitate la o umblare 
continuă cu Mântuitorul nostru. 

Dr. Adrian Giorgiov 

Sorin Dumitru Ciglier 


Guoaân/ina/n/e 

Experiențele noastre sunt realităţi pe care le recunoaştem uneori ca 
având provenienţă divină, însă alteori le neglijăm, considerându-le simple 
coincidenţe. Nu le băgăm în seamă, aşa cum am făcut şi eu ani de zile; 
am trecut cu vederea şi nu le-am dat mare importanţă. 

într-o zi, după o discuţie cu unul dintre cumnaţii mei, Liviu Cîrstean, 
povestind şi încurajându-ne reciproc, mi-a sugerat să le aşez pe hârtie şi 
să scriu o carte. Am ezitat o vreme, dar presiunea interioară a biruit, aşa 
că am luat pixul să le notez şi, spre surprinderea mea, erau atât de 
proaspete de parcă le trăiam a doua oară! 

Astăzi, după ce-am rememorat trecutul, nu accept coincidente, ci la 
fiecare pas pot declara, cu toată convingerea, că Domnul Dumnezeu este 
Cel care supraveghează şi nimic nu se petrece fără ca El să dea startul! 
Cred în Suveranitatea lui Dumnezeu şi accept neputinţele mele. Cred că 
Dumnezeu S-a implicat în viaţa mea încă din fragedă copilărie. Am notat 
începutul umblării cu El şi continuarea vieţii sub consecventa oblăduire a 
Sa. 

Sunt experienţe pe care, ca cititor, le-ai avut şi tu, cu siguranţă. Cred că 
au fost momente de imaturitate în perioada începutului de credinţă şi 
aceste experienţe au avut rolul de a încuraja şi de a consolida credinţa. 
Uneori, experienţele trec dincolo de raţional, pentru că umblăm cu un 
astfel de Dumnezeu, transcendent. 

Experienţe sau coincidenţe? 

Povestea vieţii, derulată pe fragmente în paginile următoare, începe cu 
vârsta de trei ani şi continuă cu diverse evenimente petrecute în satul 
natal, Tămaşda, judeţul Bihor. Am crescut într-o familie cu cinci copii: 
Daniel (decedat la 31 de ani), Adrian şi Adriana (gemeni), eu, născut la 
data de 07.07.1977 (în copilărie, tata îmi spunea „septic") şi Corina, sora 
cea mai mică. Continui descriind cel mai important eveniment din viaţa 
mea, întâlnirea cu Hristos! Viaţa se derulează în sat, urmează un an de 
zile în armată, mutat în mai multe locuri din ţară, apoi, pentru o 
perioadă, mă opresc în Arad, la muncă şi la pregătirea pentru lucrare; 
aici sunt prezentate alte aspecte de maturizare în credinţă. Continui cu 
plecarea la seminar şi cu întâmplările care au urmat-o. O scurtă vreme 


trăită în Italia, apoi finalizarea studiilor şi căsătoria. 

Relatările merg mai departe cu experienţe deosebite, dintr-un concediu 
în Grecia. Vorbesc apoi despre începutul lucrării în Apuseni, în Abrud, o 
perioadă de zece ani în care am asistat la evenimente minunate petrecute 
în biserică şi în afara ei. S-au născut copiii şi multe bucurii împreună cu 
lacrimi, dar peste toate a supravegheat Dumnezeu. Explic înfiinţarea 
Asociaţiei „Speranţă pentru Apuseni", implicarea în proiectul „ProAfrica", 
vizitele în Germania şi în Africa şi surprizele făcute de Dumnezeu. Am 
trăit efectiv minuni, dar, pentru că le-am catalogat astfel, mă feresc să le 
explic. Am accentuat că Dumnezeu nu este străin de rugăciunile noastre, 
ci Se implică, este prezent şi atunci când noi nu-L resimţim. Chiar dacă 
eu am oscilat uneori, El întotdeauna a fost statornic şi credincios! 
Lucrarea se apropie de final prin prezentarea felului în care Dumnezeu 
ne-a schimbat macazul, prin plecarea din Apuseni spre Sibiu. A fost 
prezent şi în momentele de frământare, şi în cele de bucurie; L-am simţit 
şi L-am văzut la lucru, mai ales atunci când soluţiile umane au ajuns la 
capăt... 

Nădăjduiesc ca lucrarea de faţă să fie pentru toţi o încurajare, iar dacă 
sunteţi ispitiţi să acceptaţi coincidenţele, vă încurajez să faceţi o 
introspectie, să depănaţi amintirile, să le analizaţi şi, vă asigur, îl veţi 
identifica pe Dumnezeu în toată măreţia Sa! Aşadar, recunosc 
experienţele şi nu accept coincidenţele, pentru că sunt convins că nimic 
din ce trăim nu e întâmplător. 

Avem un Dumnezeu mare, un Dumnezeu viu, un Dumnezeu care locuieşte 
printre noi şi căruia li pasă. Nu trebuie să fim atraşi doar de senzaţional, 
de evenimentele ce depăşesc raţionalul, ci să privim la paşii mărunți ai 
vieţii, la stropii de rouă, adică binecuvântările care se aştern zilnic peste 
familiile noastre, la evenimentele considerate banale pentru că ne-am 
obişnuit cu ele, însă remarcabile pentru cei care conştientizează 
suveranitatea lui Dumnezeu! 

Doresc să scot în evidenţă că Biblia rămâne singura carte prin care 
Dumnezeu ne descoperă realitatea vieţii; prin ea ne raportăm la faptele 
experimentate. Ceea ce ni ne întâmplă nu poate fi catalogat ca fiind de 
sorginte divină, dacă nu este confirmat de Cuvânt. Aşadar, analizează-ţi 
viaţa şi ia aminte la trăirea zilnică; poate că Dumnezeu îţi trimite 
impulsuri, de încurajare sau de cercetare, şi tu rămâi indiferent! 

Sorin Dumitru Cigher 

Ou urmă, clar fără durere 

Din amintirile familiei, ştiu că aveam trei ani atunci când am asistat la o 
discuţie între părinţi, despre săpatul în grădină. Ei se înțelegeau cu 
privire la cât mai aveau de săpat şi ce urmau să semene, iar eu, receptiv 
la vorbele lor, am dispărut din casă, am luat o sapă din curte şi am vrut 
să-mi ajut familia la câmp. Dar pentru că grădina era mai departe, am 
hotărât să mă apuc de treabă în curte, în nisip şi în pietre! Am tot dat cu 
sapa şi n-am prea înaintat, însă am căzut în sapă! Am căzut cu obrazul 
drept în vârful ascuţit al sapei. Rana a fost destul de mare, sângele a 
ţâşnit pe haine şi familia a fost şocată de năzdrăvănia mea. M-au dus de 


urgenţă la dispensarul din sat, la un sanitar care, aşa, pe viu, m-a cusut. 
Nu era de specialitate, dar a improvizat o cusătură vizibilă şi astăzi. 
Nu-mi aduc aminte de acel incident, doar că întrebările au început să 
apară când am conştientizat că obrazul drept e diferit de stângul. Părinţii 
mi-au spus că am fost neastâmpărat şi că am reuşit să creez panică în 
familie. Cu vremea, am înţeles că putea fi mult mai rău, că putea fi 
mortală acea lovitură, însă Dumnezeul cel mare a fost prezent şi nu a 
îngăduit să rămân cu altceva, decât cu o cicatrice. El a fost Cel ce a în- 
găduit rana şi tot El a şi vindecat-o! A rămas urma pe viaţă, o urmă a 
neascultării şi a acţiunii fără ţintă şi fără pricepere... A dispărut durerea, 
dar a rămas urma! Aceasta este explicaţia semnului de pe faţă; unii, care 
au curaj (mai mult copiii), mă întreabă uneori istoria provenienţei lui... 

S/ntâ/nirea cu CHrisios 

Aşa a început viaţa de credinţă... 

Era sâmbătă seara. Fusese o zi plăcută de iunie a anului 1992. Aveam 
doar 15 ani şi tocmai mă întorsesem acasă de la seara obişnuită de 
rugăciune a bisericii. Era o comunitate mică, cu mai mulţi fraţi în vârstă. 
Doi dintre aceştia au bătut la uşa locuinţei noastre chiar atunci şi, 
privindu-i, m-am întrebat ce scop are vizita lor în această seară târzie. 
Crescusem sub ochii lor, mă cunoşteau bine şi aveau cele mai bune inten- 
ţii cu privire la viaţa mea. însă vizita lor din acea seară urma să-mi 
schimbe decizia şi direcţia de mers pentru întreg restul vieţii. 

Eram liniştit, prin casă, fără să simt că Dumnezeu avea să-mi transmită 
un mesaj special chiar prin aceşti fraţi simpli. Au ştiut cum să se apropie 
de un tinerel de 15 ani. Au discutat mai întâi cu fratele meu, Adrian, mai 
mare cu doi ani decât mine şi apoi m-au chemat şi pe mine. Inima lor 
blândă, revărsată prin privirea plină de dragoste şi compasiune, cuvintele 
chibzuite rostite cu înţelepciune şi autoritatea lor m-au făcut să iau 
discuţia în serios. Până atunci nu avusesem o provocare de acest gen, 
care să îmi dea de gândit. S-au interesat cu privire la deciziile vieţii mele, 
m-au întrebat ce doresc să fac cu viaţa mea, care îmi este poziţia în 
legătură cu chemarea lui Hristos de a-L urma, dacă am simţit această 
chemare şi dacă sunt conştient că responsabilitatea acceptării sau a 
respingerii îmi aparţine în întregime. Bineînţeles, conştientizam im- 
portanţa botezului, mă gândeam că acest pas îl voi face, dar mai târziu; 
nu credeam că eram deja pregătit pentru asta. Mă consideram prea 
tânăr. Insă, după acea discuţie, au început să mă cuprindă emoţiile; 
simţeam chemarea acută, plină de dra- 

goste, dar şi de dreptate a Mântuitorului. I-am simţit prezenţa 
învăluindu-mă asemenea unui foc ce încălzeşte o odaie răcoroasă. Şi am 
hotărât! Am luat cea mai importantă decizie a vieţii mele chiar atunci, la 
îndemnul Duhului Sfânt, care mă cerceta întruna. 

Nu mi-a părut rău niciodată că am ales să-L. urmez pe Acela care poate 
schimba, Acela care poate oferi ceea ce nimeni altcineva din această 
lume nu poate da: mântuirea! L-am acceptat pe Isus ca Domn şi 
Mântuitor, prosternat pe genunchi, umilit şi recunoscător că în măreţia 
Lui, m-a căutat şi pe mine. Am înţeles că aşa este El, ne cheamă pe 


nume, şi că într-un mod sincer şi personal trebuie să mă apropii de EL, 
aşa că am făcut acest lucru în acea seară de vară. Stând pe genunchi, L- 
am rugat pe Isus să intre în viaţa mea, să devină Stăpân şi Domn peste 
fiinţa mea. Am primit pace, El a biruit în toate ungherele fiinţei mele şi 
am capitulat la picioarele Domnului Isus. I-am încredinţat Lui viitorul 
meu. Am crezut că aceasta este singura cale pe care trebuie să păşesc în 
viaţă. Am ştiut că este una îngustă, pentru că versurile cântării, atât de 
preferate de acea simplă adunare de fraţi, mi-au revenit cu putere în 
minte. Poate că şi cel rău încerca să mă descurajeze, şop-tindu-mi că sunt 
prea tânăr, că mai am timp sau că poate nu voi putea rămâne credincios, 
dar Isus, prin cuvintele finale ale cântării, a biruit: 

Pe calea îngustă e luptă, Plăceri, deşertăciuni pe ea nu-s, Nu-i 
împodobită, dar e dreaptă Şi e bună că duce în sus! 

Dacă inima este sinceră şi deschisă, Dumnezeu este gata să toarne în ea 
din plinătatea Lui. Momentele următoare n-au fost deloc uşoare: 
pendulam între emoție, speranţă, siguranţă 

şi incertitudine. Am fost împiedicat, la nivelul minţii, de multe alte 
şoapte, care veneau de la cel care a încercat să strecoare îndoială, însă a 
biruit Acela care are „ toată puterea în cer şi pe pământ", la nivelul 
gândirii, al voinţei şi al simţurilor. 

Ziua botezului, data de 28 iunie 1992, a sosit! Am îmbrăcat haina albă şi 
mi-am simţit inima tremurându-mi în piept. Sufletul tresaltă de bucuria 
eliberării şi, mai sigur ca niciodată că Isus a biruit pentru totdeauna în 
conştiinţa mea, am păşit peste pragul bisericii, bătătorit de atâta căutare 
a sufletelor împovărate de păcat. Am intrat în biserica arhiplină de 
oameni, dornici să participe la evenimentul bisericii, îmi trăiam emoția 
alături de alte 27 de persoane îmbrăcate în alb. A fost un moment ceresc, 
emoţionant şi plin de har. Simţeam că îngerii cântă, bucurându-se că 
mâinile Părintelui ceresc se întind spre noi, păcătoşii care ne apropiam 
de scaunul slavei Lui. 

Botezul a fost făcut în Crişul Negru, iar călătoria de la biserică până 
acolo s-a făcut pe jos, încolonaţi ca într-un marş de luptă, traversând 
jumătate din localitate. Adunarea era împodobită cu cântări de laudă, iar 
noi, candidaţii, îmbrăcaţi în haine de sărbătoare, ne-am deplasat cu 
bucurie spre râu. Aici s-au adunat mulţi curioşi din sat şi oameni care 
ştiau semnificaţia şi doreau să participe la această bucurie cerească. Du- 
pă ce am fost botezat, am păşit spre casă, bucuros că porunca Domnului 
Isus a fost îndeplinită şi că acest început al umblării mele cu Isus a 
început să devină real. Am înţeles tot mai clar că această acţiune 
reprezintă actul ascultării de porunca Domnului Isus: „Duceţi-vă în toată 
lumea şi propovăduiţi Evanghelia la orice făptură... Cine va crede şi se va 
boteza va fi mântuit." (Mar'cu 16:15-16). 

O dovadă a credinţei în jertfa Domnului Isus, o mărturie publică a 
deciziei de a-l sluji necondiţionat, o alegere din frage- 

dă copilărie de a călca pe urmele Lui, aceasta a fost semnificaţia 
botezului pentru mine. Acest eveniment m-a făcut să-mi amintesc peste 
ani, cu mare bucurie, că Isus m-a atins şi pe mine cu dragostea Lui şi 
chemarea Sa blândă a rezonat în mine dedicare şi pasiune. 


După această zi vrednică de ţinut minte, consemnată în registrul Bisericii 
Baptiste din Tămaşda, judeţul Bihor, şi în cel mai de dorit act, registrul 
cerului, am păşit în umblarea cu Domnul. Curăţit şi spălat de sângele 
Său, asemenea unui bolnav pe moarte, salvat, eliberat de boală şi 
renăscut pentru o viaţă diferită, am început să experimentez tot mai mult 
trăirea prin credinţă. 

Ce a urmat? O viaţă plină de urcuşuri şi coborâşuri, păşirea alături de El 
în ascultare, atent la şoapta vocii Sale, prin credinţa că El are „gânduri 
de pace şi nu de nenorocire" faţă de mine, ca să îmi dea „un viitor şi o 
nădejde" (leremia 29:11). Viaţa de credinţă nu este însorită întotdeauna; 
sunt şi nori, este şi grindină, sunt lovituri, este şi soare, sunt vremuri fru- 
moase, dar şi vremuri dificile. Aceasta este umblarea cu Isus pe acest 
pământ. Proverbul „Ce nu te omoară, te întăreşte" m-a determinat să 
rezist în încercare, pentru că necazul a fost o realitate pentru mine! 

Am fost familiarizat, încă din copilărie, cu viaţa creştină şi, în ciuda 
multor frământări, alunecări, L-am iubit pe Isus aşa cum L-am cunoscut 
la vârsta fragedă. I-am respectat Cuvântul şi am crezut întotdeauna în 
bunătatea şi dragostea cu care mi-a cuprins viaţa! în familie am primit o 
educaţie creştină, dar decizia mi-a aparţinut exclusiv mie şi nu a fost 
hotărârea părinţilor. Rând pe rând, toţi fraţii mei au făcut acelaşi lucru: 
au îmbrăcat haina albă şi au decis să păşească pe drumul crucii, alături 
de Hristos. 

Ba 


munca in 

\garia 

Aveam 15 ani când am plecat, pentru prima dată, la muncă în Ungaria. In 
vacanţa de vară eram cu Daniel, fratele cel mai mare, şi pliveam 
castraveţii sau ardeii în serele oamenilor înstăriți din Micherechi. Peste 
zi era o căldură de 50 de grade în încăperea special amenajată şi doar 
dimineaţa devreme sau seara, după ce trecea zăduful zilei, puteam intra 
la muncă. Pentru că eram tânăr, nu mă solicitau la munci foarte grele, 
deşi acasă lucrasem la săpat de porumb, la săpat cu hârleţul, la vopsit, la 
îngrijitul animalelor, la curăţenie şi alte activităţi care puteau fi 
întreprinse la vârsta respectivă. Era după Revoluţie, în anul 1992, când 
mulţi români alegeau calea Occidentului, pentru un trai mai bun. Pentru 
că locuiam la câţiva kilometri de graniţa cu Ungaria, nu ne-a fost dificil şi 
nici costisitor să lucrăm într-o ţară străină. Oamenii îşi găseau uşor de 
lucru în străinătate, pentru că mâna de lucru, din România, era mai 
ieftină. 

Am fost cazat într-o casă cu mai mulţi tineri şi de acolo eram luat în 
fiecare dimineaţă şi dus la muncă. Au fost zile când nu aveam de lucru, 
aceasta însemnând că nu aveam nici de mâncare. Castraveţii erau peste 
tot, aşa că în momentele grele mâneam castraveti cu sare, alteori untură 
de porc pe pâine, ca să ne astâmpărăm foamea. A fost o perioadă pre- 
lungită când n-am avut de lucru. De obicei, când aveam de lucru doar o zi 
sau două pe săptămână, toţi banii mergeau pe mâncare. 

într-o dimineaţă, eram pe genunchi şi mă rugam Domnului să trimită pe 
cineva să mă cheme la muncă. Voiam să-L. pun pe Dumnezeu la 


încercare; aşa cum eram, la începutul drumului de credinţă, voiam să văd 
dacă se va întâmpla acest 

lucru. Eram stresat din cauza faptului că nu mai avusesem de lucru de 
câteva zile şi eram singur, pentru că fratele meu era în altă parte; el 
găsise de muncă pentru o perioadă mai lungă, la o familie binevoitoare. 
După ce m-am rugat, m-am pus în pat şi am adormit. Am fost trezit 
imediat de o bătaie insistentă la geam. Era un domn care ştia că în acea 
casă părăsită locuiesc români şi a căutat pe cineva la muncă. Eu, 
somnoros, am ieşit să vorbesc cu el; m-a luat la lucru şi astfel, timp de 
câteva zile am avut hrana asigurată. în plus, mi s-a împrospătat şi 
încrederea! Am fost surprins de răspunsul prompt la rugăciune! Domnul 
îmi întărea credinţa şi dependenţa de El. De atunci, am învăţat că nimic 
nu e lipsit de importanţă pentru El şi că, în dragostea Sa, Se apleacă spre 
împlinirea celor mai simple dorinţe ale noastre. Am muncit toată vara 
aceea în Ungaria şi am rămas doar cu experienţa muncii într-o ţară 
străină şi cu câteva cutii de vopsea... 

ră acficfaşi şi /r/s/ în 9In<jar/a 

Eram cel mai tânăr muncitor român din acea casă părăsită, plină cu 
igrasie, situată la marginea satului Micherechi din Ungaria. Semăna mai 
degrabă cu o casă uitată, într-un sat abandonat din România. Aici se 
perindau tot felul de români, care mai de care mai şmecheri şi mai 
profitori. Eram trei băieţi în cameră şi a apărut şi al patrulea din Arad, 
tată a doi copii. Nu era bun de lucru, dar era bun de gură şi vocea-i mie- 
roasă îţi copleşea inima şi ţi-o umplea de compasiune. Se pretindea un 
creştin foarte devotat şi încerca să ne impresioneze cu evlavia lui prin 
cărţile de cântări şi de literatură religioasă cărate de acasă. Nu prea avea 
de lucru; dar chiar dacă 

i se oferea, nu se lipea nimic de el... 

Aveam o singură pereche de adidaşi la care ţineam tare mult; erau 
adidaşi Puma, la modă în vremea aceea. Era zi de biserică şi nu ne-am 
dus la părtăşie, ci am ales să mergem la muncă, dar am plătit pentru 
această alegere neînţeleaptă. De atunci şi până astăzi, am învăţat că 
Domnul îşi ia oricum partea Lui, dacă nu I-o dăm de bunăvoie. Seara, m- 
am întors acasă însoţit de un bun prieten, un tânăr credincios. Când ne- 
am apropiat de casă, un sentiment ciudat ne-a cuprins. Am văzut uşa de 
la intrare forţată şi deschisă, ceasul de pe perete lipsea, hainele 
prietenului meu n-au mai fost la locul lor, un ca-setofon, o geantă şi 
adidaşii mei şi-au luat zborul. Cel care trecuse pe acolo luase şi alte 
lucruri preţioase pentru noi. 

Nu ne-a fost greu să identificăm autorul; am aflat imediat că în acelaşi 
timp, acest coleg de cameră a jefuit şi alte case, şi alţi prieteni de 
bunurile agonisite. Acţiona când credincioşii erau la biserică, pentru a 
lucra în voie... Am anunţat gazda şi împreună am mers la poliţia din 
Sarkad, Ungaria, aceştia recomandându-ne să anunţăm şi poliţia din 
România. A fost penibil să ne denunţăm conaţionalul, dar eram în pericol 
să fim expulzați sub învinuirea de complicitate. Am fost nevoiţi să 
mergem şi la poliţia din Arad, pentru că obiectele furate erau de valoare. 


Eu nu aveam mare pierdere, doar că erau nişte adidaşi la care ţineam 
mult, adică erau singurii mei adidaşi! 

Am ajuns la poliţie, am dat multe declaraţii şi, într-un final, ne-am dus 
acasă la familia colegului hoţ. El nu ajunsese încă în România. l-am găsit 
soţia cu doi copii mici; femeia era însărcinată. Tatăl său, un om blând şi 
credincios, locuia tot acolo. Când ne-a văzut, ne-a spus că aşa a făcut şi 
cu el. Cu lacrimi în ochi, ne-a povestit că 1-a jefuit de tot ce a avut 
valoros şi atunci ne-am dat seama cu cine avem de-a face... Soţia lui 

s-a ruşinat, şi-a cerut iertare în numele lui şi noi am plecat cu 
promisiunea că ne vom recupera bunurile, dar n-am mai văzut niciodată 
acele obiecte!, 


Oljeneficii prin ihaoio JVocea Cjoangnefiei, Oraoea 

M-am îndreptat spre casă, după o seară de părtăşie la biserică. Eram 
tânăr în umblarea cu Domnul, îl iubeam şi credeam că sunt sensibil la tot 
ceea ce mi-ar fi putut vorbi. Probabil mi-a vorbit de multe ori, însă nu L- 
am băgat în seamă, aşa cum făcuse şi Samuel, altădată. Neştiinţa şi lipsa 
de experienţă cu Domnul m-au făcut să trec peste orice lucru mărunt cu 
care m-am intersectat, necunoscând foarte bine voia şi vocea Lui. 

în acea seară eram obosit fizic, descurajat şi aveam o durere accentuată 
în piept. Am simţit această povară datorită problemelor văzute la cei care 
nu trăiau după adevărul Scripturii. Conştientizând această realitate, am 
devenit sensibil şi am simţit empatie pentru oamenii indolenţi, plafonaţi, 
unii dintre ei chiar creştini. Doborât de suferinţă, am stat întins pe pat ca 
să mă odihnesc. Simţeam tot mai tare durerea fizică, dar şi o alta, 
sufletească. Eram foarte tulburat. 

Radioul era pornit; postul pe care îl prindeam era „Vocea Evangheliei" 
din Oradea şi îl ascultam cu drag şi pasiune. Dintr-o dată, cineva de la 
radio a transmis următorul mesaj: „Dacă acum eşti bolnav, dacă ai 
durere în trupul tău şi te doare inima, dacă sufletul ţi-e încărcat cu 
durere, vino chiar acum la Isus, care îţi poate lua durerea şi din inimă, şi 
din suflet!" Am crezut că visez, doar că eram cu ochii deschişi! Tocmai 

ceea ce simţeam era expus cu voce tare, nu departe de urechile mele. Am 
sărit ca ars din pat şi m-am uitat spre radio, să văd de unde vine 
mesajul... Mesajul venea de la Domnul, care dorea să-mi poarte poverile! 
Eram învăluit de ceva necunoscut; nu ştiam ce se întâmplă, dar era un 
început al călăuzirii directe din partea Lui. El folosea mijloace pe care eu 
nu le cunoşteam încă. Mi s-a confirmat atunci că Dumnezeu nu foloseşte 
un şablon, ci diverse metode care pot fi analizate prin Scriptură. Am 
crezut că Biblia este mijlocul de verificare autentică a comunicării divine 
către om şi, într-adevăr, această experienţă timpurie corespundea cu 
Biblia. Tot ce corespunde cu Scriptura trebuie crezut, ce se contrazice cu 
Biblia trebuie anulat, evitat. Aşa că, am învăţat să disting vocea 
Domnului în toate împrejurările, situaţiile care au urmat. 

M-am aşezat pe genunchi şi L-am rugat pe Domnul să îmi ia poverile. Şi 
ce s-a întâmplat? Instantaneu, durerea a fost înlăturată din suflet, dar a 
dispărut şi apăsarea fizică pe care o simţeam în piept. M-am tot întrebat 
ce s-a întâmplat, cum s-a evaporat ceea ce adineaori era palpabil şi 


simţeam până în adâncul fiinţei mele? Era minunea lui Isus, Cel care S-a 
uitat la neliniştea sufletului meu şi la povara trupească şi a fost gata să- 
mi ofere eliberarea. Am împărtăşit această experienţă şi cu alte 
persoane. Poate, pentru sceptici, coincidenţa este explicabilă, însă pentru 
mine este o experienţă trăită şi nimeni nu o poate contesta; am simtit-o 
cu intensitate şi nu a fost halucinație, nici vis. 

Sorin Dumitru Cigher 

Uizita care a tulburat comunitatea 

Am învăţat că ospitalitatea este o virtute a creştinului. Credincioşii 
bisericii noastre practicau primirea de oaspeţi, dar uneori fără să 
cenzureze musafirii. 

Odată, ne-a vizitat acasă un om, un aşa-zis „frate în credinţă". De la 
început a avut un comportament dubios în biserică, dar şi în familiile 
unde fusese cazat. Când a venit rândul familiei noastre să-l găzduiască, 
am rămas uimit să constat că „fratele" cerea anumite feluri de mâncare şi 
eram solicitaţi să fim permanent la dispoziţia lui. Nu mi s-a mai întâmplat 
să simt repulsie faţă de oameni, însă pe acest om nu l-am agreat şi nu-mi 
explicam motivul. Mi s-a părut că ceva este în neregulă cu el; avea un 
duh străin şi nu ne situam pe aceeaşi undă. Duhul lui Dumnezeu mă 
avertiza. Şi pentru că eram cel mai mic, aveam impresia că nu trebuie să 
dau curs acestor simţăminte, că ele pot fi greşite, înşelătoare; eram 
tânăr, desigur! 

Sunt unii musafiri care devin o povară pentru gazde, atunci când sunt 
obraznici şi au un comportament lipsit de bun simţ; de altfel, Biblia 
interzice şi condamnă astfel de atitudini, în biserică, fratele declanşa un 
adevărat show religios: fraţii şi râdeau, şi plângeau, pentru că musafirul 
avea un stil interesant de a atrage atenţia, de a ne capta prin diferite po- 
veşti. Era un predicator atipic. Plângea, trecea uşor de la o stare la alta şi 
era acuzator în predici, fără ca să cunoască biserica. Subtil, Duhul 
Domnului ni-l descoperea, dar mesajele sale emoţionante şi dorinţa 
noastră de a nu greşi judecându-l prematur, ne-au împiedicat să-l 
catalogăm şi să-l alungăm aşa cum merita. 

într-o noapte, am avut un vis ciudat. Neliniştea din suflet, 

îndoiala pe care o aveam cu privire la acest om mi s-a confirmat şi prin 
acel vis. M-am plâns lui Daniel, fratele meu mai mare, despre felul 
visului, dar nu m-a băgat în seamă... Ei au continuat să-şi manifeste 
prietenia, însă mie îmi devenea tot mai clar că zâmbetul, cuvintele alese 
cu grijă, aparenta cre-dincioşie erau doar mijloace de impresionare. 
Omul acesta cunoştea foarte bine psihologia omului şi mijloacele simple 
de manipulare. Nu vorbea niciodată despre familia lui, ceea ce mi se 
părea şi mai dubios. A plecat, în sfârşit! Dar a început să trimită des 
scrisori foarte lungi, suspecte, dar nimeni n-a vrut să creadă că acest om 
este de fapt un impostor. Eu am rămas cu această tulburare în suflet şi 
nu am mai avut deloc încredere în el. 

într-o altă zi, a revenit. Trăgea în casa noastră pentru că ne-a găsit 
suficient de naivi şi de deschişi pentru a-i facilita şmecheriile. Cât despre 
reacţiile mele, i-am fost un ghimpe întotdeauna; îl tachinam, încercam să- 
1 trag de limbă ca să aflu mai multe despre el, dar era viclean şi mă 


apostrofa. 

S-a întâmplat, apoi, că a venit cu mâna în ghips pentru a impresiona şi a 
determina comunitatea să-i ofere mai mulţi bani. Era în stare să facă 
orice pentru a înşela pe cât mai mulţi. A vizitat multe biserici din zonă, 
iar fratele meu 1-a dus chiar şi în Ungaria, pentru că stilul lui prindea la 
public. Până la urmă însă, Domnul i-a convins, pe fratele meu şi pe 
ceilalţi, că este un impostor! Mai mult decât atât, s-a dovedit a fi o 
persoană cu înclinații anormale, un şarlatan care încerca să 
ademenească pe cei lesne crezători. Din păcate, acest individ a dus în 
eroare multe biserici evanghelice din ţară. Ținta lui era de a colecta, de a 
aduna, de a se îmbogăţi, iar naivitatea multora a făcut să plece burduşit 
cu bani şi cu alte produse, de la credincioşii ospitalieri. Dumnezeu a 
descoperit toate mizeriile lui, doar că 1-a lăsat o vreme; 1-a oprit însă 
înainte de a 

merge prea departe. Şi astfel, fraţii s-au descotorosit de el. Nu l-am mai 
văzut în zonă şi nici nu s-a mai auzit nimic de el în comunitatea noastră. 
Din păcate, avem cu toţii un soi de naivitate şi credulitate. Credem orice 
fără să verificăm, înghiţim poveştile triste fără să le testăm şi aşa ne 
trezim, după ce am fost dezamăgiţi. îşi spun „fraţi" şi e suficient pentru 
noi ca să le deschidem casele, să împărţim mâncarea şi avutul nostru cu 
ei. 

Dumnezeu vorbeşte când într-un fel, când în altul. El Se foloseşte de 
oameni, de evenimente, de vise şi de alte mijloace ca să comunice 
adevărul Său. Nu noi stabilim felul în care să ne comunice şi nici nu 
există o regulă prin care să primim îndrumări. Diferă de la caz la caz, dar 
ce este sigur şi nu ne înşală niciodată, Dumnezeu comunică prin Biblie. 
Am înţeles că „moara lui Dumnezeu macină încet, dar sigur". Aceşti falşi 
creştini sunt demascaţi într-un final, pentru că Dumnezeu nu tolerează 
minciuna şi mai ales impertinenţa de a obţine banii creştinilor dedicați, 
darnici, ai împărăției Sale. 

Dumnezeu nu va rămâne nepăsător faţă de credincioşii care şi-au deschis 
inima pentru nevoile solicitate, însă pentru astfel de înşelători, Domnul 
are o osândă aspră. Cu toate acestea, din păcate, ei s-au înmulţit tot mai 
mult în ultima vreme! 


DCeoe^nere sau neinspirafie 

Locuind la sat, de mici copii am fost implicaţi în treburile gospodăreşti, 
precum îngrijitul animalelor, asigurarea hranei, colectarea recoltei, 
procurarea lemnelor pentru iarnă şi tot ce ţinea de agricultură. Fratele 
cel mai mare a avut un moment de neascultare faţă de părinţi, tocmai 
când ne pregă- 

team să mergem la pădure, după lemne. A fost supărare între el şi mama, 
dar supărări au mai fost şi altădată; au trecut însă peste ele ca 
întotdeauna, fără să le dea importanţă. Plecarea a fost la fel, dar nu şi 
întoarcerea. 

Am ajuns la pădure şi eram aproape gata cu încărcatul lemnelor în 
camion, când fratele a pornit drujba să ajusteze câteva crengi care 
atârnau. Până în acel moment, totul a decurs normal, dar o clipă de 


neveghere şi... Imprudenţa a fost aşa de mare din cauză că a pornit 
drujba cu o singură mână; din inerție, motorul s-a turat şi pentru că nu 
era blocată, lama drujbei a sărit direct în piciorul său! Eram chiar 
aproape de el, aşa că am observat întreaga scenă: muşchii piciorului s-au 
despicat, iar tăietura era de cel puţin 10-15 cm. Eram în pădure şi nu 
ştiam ce să facem! Un tumult de emoţii ne dădea ghes şi toate acestea - 
disperarea, spaima, regretele, acuzarea, îndoiala - erau amestecate cu 
oboseala simțită la sfârşitul unei zile de muncă intensă. Am luat nişte 
cârpe şi l-am legat; a fost bine că nu a sângerat, deşi muşchiul de la 
picior era secţionat. Tata şi ceilalţi care ne ajutau s-au speriat şi s-a creat 
panică. Nu ştiam ce să facem. L-am urcat în maşină şi ne-am dus la 
spital, doar eu şi el. încercam să conduc, dar nu mai găseam nici vitezele 
şi cu greu mă puteam concentra. El a fost un băiat puternic şi nu şi-a 
pierdut cumpătul; încerca doar să-şi strângă rana între palme. Debusolaţi 
şi speriaţi, am plecat spre oraş, dar nu aveam la noi niciun ban. în cea 
mai mare grabă, am lăsat totul în pădure şi am plecat. 

în primul oraş aveam nişte cunoştinţe, prieteni cu tatăl nostru. Era 
familia conducătorului de biserică, un om cu o reputaţie bună în 
comunitate. Am bătut la poartă, a ieşit soţia şi m-am prezentat, 
explicându-i precipitat ce ni s-a întâmplat: că fratele meu este în maşină 
cu piciorul tăiat şi că are urgentă nevoie de medic! Am rugat-o să ne 
împrumute ceva 

bani pentru a avea la spital, deoarece am lăsat totul în pădure... Am avut 
parte de a doua lovitură: am fost refuzaţi! Trataţi ca nişte cerşetori, 
pentru că eram îmbrăcaţi ca pentru muncă, cu hainele pline de praf, 
rumeguş, murdărie. Cine se mai gândise atunci să se schimbe? Am plecat 
dezamăgiţi spre spital. însă Domnul ştie ce face şi chiar dacă oamenii de 
aceeaşi credinţă refuză, Domnul trimite alţi oameni! Aşadar, nu 
întotdeauna copiii Domnului sunt şi disponibili în situaţii de criză, să 
răspundă şi să fie atenţi la nevoile reale ale semenilor. 

La spital s-au purtat foarte bine, peste aşteptări! L-au operat imediat şi 
am reuşit să trecem cu bine peste necazul acela chiar şi fără bani. 
Dragostea Lui s-a arătat din plin! Nu am înţeles multă vreme acel 
incident, nu am înţeles de ce am fost refuzaţi de nişte cunoştine care, din 
pricina aspectului neîngrijit al hainelor mele, n-au ascultat de mesajul 
transmis de Hristos prin „Pilda samariteanului milostiv"... Cu tristeţe în 
suflet spun că de multe ori oamenii străini de Hristos ştiu să arate mai 
multă compasiune decât arătăm noi, cei care uităm cât ne-a iertat şi 
binecuvântat Hristos! 

Am învăţat că uşile închise ale Domnului sunt pentru binele nostru şi că 
El îşi duce lucrarea mai departe, indiferent de atitudinea noastră. El 
foloseşte oameni, iar dacă trebuie, foloseşte şi altceva: „El a răspuns: «Vă 
spun că, dacă ei vor tăcea, pietrele vor striga .»" (Luca 19:40), dar va sări 
în ajutorul celor ce strigă cu credinţă. Am crezut că uşile închise sunt o 
tragedie, însă Domnul a avut întotdeauna uşile Sale deschise, pe care 
doar a trebuit să le vedem şi să intrăm prin ele. Dumnezeu 1-a vindecat 
pe fratele meu într-un timp foarte scurt, dar această încercare mi-a dat 
prilejul să învăţ multe lecţii preţioase! 

J rooleme cu maşina 

Daniel şi-a cumpărat prima maşină, o Dacie adusă din Ungaria. Eram 
tare bucuroşi că în curtea noastră se află noua maşină a familiei şi eram 
nerăbdători să călătorim cu ea, să ne uşurăm naveta făcută zilnic până 
atunci cu trenul, cu autobuzul sau cu alte mijloace. Eram dependenţi de 
mijloacele de transport în comun, pentru că satul era situat la 24 de km 
de Salonta, oraşul în care ne-am continuat studiile şi ne-am rezolvat alte 
nevoi. De acum însă, călătoriile noastre erau asigurate de această 
maşină. Aşa că am fost tare bucuroşi când fratele meu a adus-o acasă şi o 
îngrijeam cu mare drag. Numai că, într-o zi, maşina s-a defectat. Apa din 
ea se supraîncălzea, nu mai pornea ventilatorul de la radiator şi pentru 
că pericolul era iminent, am încercat s-o reparăm urgent. Dar avea ceva 
ascuns şi nu-i puteam da de capăt... 

Am fost învăţaţi că şi lucrurile mici trebuie aduse în faţa Domnului, chiar 
şi lucrurile care nu au nimic în comun cu partea spirituală. Asta am făcut 
atunci: în inocenţa începutului de umblare prin credinţă, am cerut 
înţelepciune Domnului, ca să identificăm problema. 

In acea noapte, înspre dimineaţă, ca într-un vis, cineva mi-a arătat un 
buton ascuns sub bordul maşinii. Nu era vizibil, ci era situat undeva 
dedesubt şi nu-l puteai identifica decât dacă cineva ţi l-ar fi arătat. M-am 
trezit la prima oră şi m-am dus la maşină. Am băgat mâna sub bord, am 
dat de acel buto-naş, l-am apăsat şi ventilatorul de la radiator a 
funcţionat! Maşina era second-hand, iar respectivul buton fusese ataşat 
ulterior de fostul proprietar. Nu exista varianta de a-l identifica, pentru 
că nu ştiam de existenţa lui; nu a fost acolo la fabricarea maşinii. Dar 
Domnul a ştiut! Toți ne-am mirat de 

acest lucru şi maşina a funcţionat bine de atunci! 

Această experienţă, mai mult firească decât duhovnicească, m-a încurajat 
să apelez tot mai des la ajutorul Domnului când apar necunoscutele, fie 
ele mici, mari, fireşti sau de altă natură. Dumnezeul nostru este dincolo 
de tiparele prestabilite de mintea noastră sau de felul redus de înţelegere 
dobândit în familie sau prin biserică. Dumnezeu Se implică chiar şi în 
cele mai mărunte aspecte! 

După mai multe asemenea situaţii avute cu Domnul, am păşit învățând să 
depind de El în toate lucrurile! Aceste neînsemnate experienţe mă 
pregăteau, de fapt, pentru altele mai mari. 

S]nioarcerea din di 


[i 


rum 

îmi plăcea foarte mult să conduc maşina, aşa că abia am aşteptat să 
împlinesc 18 ani şi am luat permisul de conducere. Mergeam oriunde, 
doar să conduc! Dornici de a ne face utili, împreună cu Daniel ne-am dus 
spre Sighetul Marmaţiei să vindem cireşe, vişine, caise şi legume. El avea 
spirit de comerciant mai mare, iar eu trebuia să-l ajut la condusul maşi- 
nii - acesta era pretextul lui; important era că mă lua cu el. Acasă aveam 
seră şi cultivam castraveți, conopidă, roşii, vinete etc. Am crezut că 
suntem făcuţi pentru a fi oameni de afaceri. Doar că mie îmi displăcea 
statul la piaţă; preferam să lucrez la câmp, la sapă, la coasă, la fân, 


numai să nu stau la tarabă. Dar fratele meu era convins că şi-a descoperit 
vocaţia! Prin urmare, am acceptat să-l însoțesc la piaţă, în această lungă 
călătorie, doar cu gândul că voi avea satisfacția de a ocupa scaunul 
şoferului! 

Experienţe sau coincidente? 

Am pornit noaptea; fratele meu dormea în dreapta, iar eu conduceam 
maşina plină de fructe şi legume. Pe la ora patru dimineaţa m-a cuprins o 
moleşeală de nu-mi puteam ţine pleoapele deschise şi, cu toată pasiunea 
mea pentru şofat, nu am putut rezista. Am adormit la volan pentru câteva 
secunde şi m-am trezit când maşina se afla pe partea cealaltă a şoselei! 
M-am speriat şi am încercat să-mi impun să stau treaz. Scoteam capul pe 
fereastră în aerul răcoros al nopţii şi încercam orice tertip pentru a 
păcăli ceasul biologic ca să nu funcţioneze, însă am aţipit iar! îmi era 
ruşine de fratele meu şi teamă ca nu cumva să se trezească şi să nu mă 
mai lase să conduc; eram inconştient de ceea ce se putea întâmpla! Gân- 
deam pueril, nu conştientizam consecinţele, însă curând, Duhul Domnului 
m-a cercetat şi atunci mi-am dat seama că îngerul Domnului m-a păzit de 
accident şi nu şi-a pus mintea cu mine! El mi-a înţeles pasiunea pentru 
şofat şi de-a lungul vieţii mi-a dat ocazia să conduc până m-am săturat! 
Am ajuns în piaţa din Sighet şi am încercat să vindem legumele şi 
fructele. Credeam că ne pricepem la afaceri; cumpărăm cu un leu, dăm 
cu doi şi nu va dura mult până ne vom îmbogăţi. Pe lângă ce cultivam 
acasă, cumpăram şi alte produse din Oradea şi le vindeam în Sighet. 
Cred că Domnul zâmbea privind la planurile noastre copilăreşti... Doream 
să facem avere mare, dar şi într-un ritm alert! Am stat două zile. Am 
vândut multe, însă ulterior am fost nevoiţi să lăsăm din preţ, fiindcă erau 
produse perisabile şi nu mai arătau aşa de bine. Până la urmă, am 
constatat că am cumpărat cu trei lei şi am dat cu doi! La un moment dat, 
câteva persoane ne-au retur-nat produsele pentru că miroseau a benzină. 
într-adevăr, scoțând banchetele ca să obţinem spaţiu, s-a emanat un mi- 
ros puternic de benzină şi produsele din portbagaj au fost contaminate. 
Doar că noi, ca băieţi, n-am băgat în seamă şi 

amănuntul acesta, şi le-am vândut aşa... Unii ne-au ameninţat că anunţă 
poliţia şi vom intra în încurcătură, aşa că am uitat de pagubă şi n-am mai 
stat multe zile, ci ne-am făcut bagajele şi ne-am întors acasă. Şi iată-ne 
ajunşi fără bani şi fără alt câştig, decât cu o experienţă interesantă în 
această ultimă încercare, pentru că afacerile nu erau de noi... Atunci am 
conştientizat că nu suntem chemaţi pentru a fi comercianţi. Nu ne-am 
regăsit în această slujbă. 

Chemarea pe care Dumnezeu ne-a făcut-o a fost aceea de a predica 
Evanghelia, de a le spune oamenilor despre dragostea Domnului Isus şi 
nu de a vinde cireşe şi caise cu gust de benzină în piaţă. Planul Domnului 
era altul. Daniel a renunţat la afaceri şi Domnul i-a luminat mintea 
pentru a-şi schimba planurile. A plecat la Seminarul din Bucureşti, iar 
după trei ani, aceeaşi chemare mi-a făcut-o Domnul şi mie: să mă dedic 
vestirii Evangheliei. Eram tot mai convinşi că lucrarea Domnului este mai 
importantă şi a oferi Cuvântul, pe gratis, este cea mai bună investiţie pe 
termen lung. 

Domnul ştie să ne întoarcă din drumul nostru! 0 face uneori oferind un 


preţ de plătit, pentru cei care sunt mai îndărătnici! Dumnezeu m-a păzit 
de accident. Putea fi fatal, dar El a avut, de fapt, alte planuri. A fost o 
învăţătură de minte şi ne-am însuşit amândoi lecţia. Din acea călătorie 
am reţinut că afacerile întreprinse de alţii sunt cele mai avantajoase! 


DGi am înţeles cfe ce trebuie să rămân 

într-o altă zi, ne aflam pe drum înspre casă. Ne întorceam grăbiţi de la 
câmp, fiindcă fratele meu Adrian trebuia să meargă chiar atunci în 
armată. Fuseserăm la coasă şi la 

adunatul fânului. Obiceiul satului era ca fiecare viitor soldat să fie condus 
de prietenii din sat până la gară şi acolo să îşi ia rămas bun, în timp ce 
trenul fluiera o vreme, ca semn de despărţire... Voiam să fiu acolo în 
momentele de rămas bun, să trăiesc emoţiile împreună cu familia şi să-mi 
însoțesc fratele până la urcarea în tren! 

Aşadar, eram grăbiţi spre casă, însă pe malul Crişului Negru am întâlnit 
un grup de oameni la încărcat de fân. Unul dintre ei, Florin, avea 24 de 
ani; nu-l cunoşteam decât superficial, deci nu cunoşteam prea multe 
despre el. Aduna fânul şi nu ştiu de ce am fost îndemnat să rămân să-l 
ajut. Nu voiam, mă împotriveam vociferând tacit, dând de înţeles că sunt 
lăsat acolo doar pentru că sunt cel mai mic dintre fraţi! Nu-mi plăcea să 
fiu folosit, dar trebuia să ascult! Mi-a trecut prin gând că e un prilej bun 
să vorbesc despre Domnul Isus. Această presiune din interior, a Duhului 
Sfânt şi din exterior, din dispoziţia părinţilor, a biruit! Am devenit 
conştient că nu-i bine să pierd ocaziile ivite în cale. Am rămas eu singur 
să-l ajut, până ce tractorul urma să se întoarcă şi să ne ducă pe amândoi 
acasă. 

Am stat mai multă vreme cu Florin, l-am ajutat la adunat fânul şi am 
vorbit cu el despre Domnul Isus şi despre mântuirea pe care o poate oferi 
în dar. l-am explicat că viaţa noastră este „înfăşurată după degetul lui 
Dumnezeu şi când El spune «stop», totul se termină"... Duhul lui 
Dumnezeu mi-a întipărit aceste cuvinte, exact cele folosite de mine 
atunci, ca o garanţie că mesajul Lui a fost transmis şi că ulterioarele 
procese de conştiinţă nu-şi mai aveau locul. M-am străduit să îl prezint pe 
Hristos cât mai clar şi el nu a fost deloc împotri-vitor, mai ales că i-am 
spus foarte deschis: „Dacă îl primeşti pe Isus ca Mântuitor şi vei muri, vei 
merge în rai, iar dacă îl respingi şi mori nepocăit vei merge în iad". Mă 
privea tulburat, 

cu o ironie amestecată cu mirare, mai ales pentru că mesajul a fost 
tranşant, deschis. Nu-mi explicam ce mă determina să îi vorbesc de 
moarte... Când au sosit şi ceilalţi de la descărcat, am terminat cu totul şi 
am plecat spre casă. Ne-am despărţit şi, aproape în ultimul moment, am 
reuşit să ajung spre a-mi lua rămas bun de la fratele meu. Era deja 
târziu. Adrian pleca spre o nouă etapă a maturizării sale, în armată, iar 
noi ne-am întors la îndeletnicirile zilnice. 

Viaţa şi-a continuat rutina şi peste două săptămâni am primit o veste 
tristă - Florin a murit! Eram uluit; un torent de remuşcări, aduceri aminte 
şi speranţă îmi invadau mintea. Lucra ca electrician, a căzut de pe stâlp 
şi a murit. Era logodit şi se pregătea să facă nunta în următoarea 


perioadă. S-a produs o mare tulburare în zonă, la aflarea veştii. Viaţa lui, 
înfăşurată pe degetul lui Dumnezeu, ajunsese la final; Suveranul i-a pus 
capăt. Am primit vestea ca un fulger, aşa cum spuneam, pentru că numai 
ce vorbisem cu el. Era imposibil ca aşa ceva să se petreacă! Cu 
repeziciunea sunetului, m-a cuprins mustrarea de conştiinţă: Oare am 
făcut ceva pentru el? Când l-am văzut ultima dată? Dar mi-am adus 
aminte că i-am predicat Evanghelia salvării şi că Dumnezeu, într-un ceas 
de seară târzie, S-a coborât la el şi poate că pentru ultima dată, i-a atras 
atenţia că „suntem doar un abur"... 

Nu ştiu ce decizie a luat Florin, nu ştiu dacă provocarea lui Dumnezeu a 
găsit un pământ fertil în inima lui, însă ceea ce ştiu e că Dumnezeu nu 1- 
a lăsat fără o mărturie a Evangheliei. Chiar dacă fusesem supărat că 
trebuie să stau cu el să-l ajut, mi-am cerut iertare Domnului şi I-am 
mulţumit c-a ales să-şi transmită mesajul prin mine, nemulţumitul, 
şovăitorul care am fost, asemenea lui Moise. Alegerea i-a aparţinut aces- 
tui tânăr. Dumnezeu a avut de grijă „să încurce" lucrurile, ca el să aibă o 


ultimă şansă de a alege. Dumnezeu Şi-a înnoit 

bunătatea faţă de acest băiat de 24 de ani, în acea seară, dorind să-i 
ofere iertarea prin Domnul Isus. 

A fost şi este o vreme pentru fiecare dintre noi, o vreme a îngăduinţei 
Sale, un timp limitat în care putem decide pentru veşnicia noastră. Cu 
fiecare pas marcăm apropierea, imediată sau târzie, de veşnicie. Oferta 
lui Dumnezeu rămâne valabilă cât suntem în viaţă! I-a fost dată şi lui 
Florin, cu toate supărările şi cârtirile mele. Am fost atât de recunoscător 
Domnului că a biruit în îndărătnicia mea! Altfel, cum aş fi putut da timpul 
înapoi? M-am pocăit de aceasta; am învăţat că Dumnezeu deschide uşi, 
iar eu trebuie să profit şi să intru pe ele, chiar dacă uneori e 12 noaptea, 
alteori e într-o zi de sâmbătă seara sau într-o vreme când am altceva de 
făcut... Şi Domnul m-a iertat pentru atitudinea mea. Spun asta pentru că 
mi-a dat şi alte asemenea ocazii, de care am învăţat să beneficiez fără să 
mai şovăi. 

DGi s-au copt fructele i am orui să le culeg verzi 

Cei care aţi crescut în biserică recunoaşteţi probabil înclinația de „a te 
juca de-a biserica". Aveam vreo şase, şapte ani când, profitând de 
absenţa părinţilor, transformam casa într-o bisericuţă. Aranjam scaunele, 
rânduiam paharele şi pregăteam pâinea pentru Masa Domnului, chiar 
simulam că împart Cina şi predicam încăperii ocupate doar de câţiva 
membri, fraţii mei. Uneori nu participau toţi, poate unul sau doi dintre 
fraţi şi predicam scaunelor goale, dar asta nu mă deranja câtuşi de puţin. 
De atunci s-a născut dorinţa să vestesc Evanghelia, indiferent de numărul 
ascultătorilor. De multe 

Sorin Dumitru Cigher 

ori am mai predicat băncilor goale! M-a pregătit Domnul încă din 
copilărie... Am luat în serios predicarea, tocmai pentru că simţeam 
împlinire şi satisfacţie sufletească, ori de câte ori aveam prilejul să-L 
mărturisesc pe Domnul. 

Proaspăt absolvent de liceu, îmi doream să merg la Seminar, doar că nu 
ştiam încotro: la Bucureşti, la Oradea? Erau influenţe din ambele părţi şi 


confuzia se accentua. Nu ştiam că Domnul are alte planuri pentru mine, 
că nu eram încă pregătit! Daniel, fratele meu mai mare cu trei ani decât 
mine, era deja student la Seminarul din Bucureşti. Era dornic să-L slu- 
jească pe Domnul şi era pasionat de lucrarea Sa. Părinţii şi-au vândut 
animalele din gospodărie pentru a putea susţine şcolarizarea lui şi când a 
venit rândul meu să fiu susţinut, nu mai aveau ce vinde... Prin urmare, 
financiar nu aveam nicio susţinere. Mă aflam în faţa acestei alegeri, era 
anul 1997 şi singurul impuls era chemarea pe care o simţeam în interior. 
Deşi au existat şi alte obstacole, am ales până la urmă şcoala pe care 
doream să o urmez. 

M-am înscris la Seminarul din Bucureşti, pentru examenul de admitere. 
M-am dus nepregătit pentru că nu îmi imaginam că va fi dificil; doar 
chemarea şi dorinţa de predi-care trebuiau să fie suficiente, gândeam eu! 
Elanul şi nerăbdarea mea erau mari, însă nu erau de ajuns; mai aveam 
nevoie şi de cunoştinţe. Un prim pas a fost examenul oral la muzică şi 
atunci mi-am readus aminte că sunt afon! Cu precizarea comisiei de 
examinare de a repeta melodia propusă, cu zâmbete şi aprobări 
subînţelese, am părăsit sala de examen. La proba scrisă am notat cât am 
ştiut. M-am străduit să scriu cât mai bine, dar concurenţa era mare, iar 
bagajul meu de cu-noştine sărăcăcios, astfel că listele finale mi-au dat 
verdictul: am picat! Eram cu notă bună, dar sub linie! Când fratele ad- 
ministrator, care s-a nimerit în preajma telefonului când am 

Experienţe sau coincidenţe? 

sunat, m-a anunţat că am picat, am crezut că se sfârşeşte lumea cu mine! 
Viitorul nu mi s-a mai părut clar în cabina telefonică a poştei din Salonta; 
eram tare supărat şi dezamăgit. Credeam că am înţeles chemarea 
Domnului, dar acum, tulburat şi neputincios, nu mai ştiam ce să cred! 
Fratele a încercat să mă încurajeze şi, de fapt, cuvintele spuse de el 
atunci au fost singurul sprijin prin care mi-am regăsit stabilitatea. Vor- 
bele lui mi-au dat speranţă: „Du-te şi fă armata, apoi vino la Seminar din 
nou!" Era de fapt un mesaj pe care eu nu-l voiam auzit, dar singurul care 
aducea un suflu de nădejde. 

Odată cu această convorbire, totul s-a schimbat în planurile mele şi am 
văzut lucrurile altfel. Am fost supărat, dar mi-a trecut repede şi în câteva 
zile mi-am redirecționat planurile pentru următoarea perioadă. Am 
acceptat faptul că doream să culeg fructele necoapte, chiar verzi, iar 
Domnul mi-a spus să aştept toamna, ca să se coacă; dar coacerea avea, 
de fapt, de-a face cu timpul de un an de pregătire, urmând ca peste doi 
ani să mă întorc mai copt, tot toamna! Anotimpul frunzelor moarte sosea, 
doar că eu nu mă îndreptam spre şcoala din Bucureşti, ci eram trimis la o 
altă şcoală, cea a maturității; eram trimis în armată, îmbrăcat fiind în 
verdele mohorât al necunoscutului. 

In acea toamnă, în octombrie 1997, când colegii cu care am dat examenul 
îşi începeau viaţa de student la Teologie, eu m-am trezit încorporat în 
armată, urmând un traseu desfăşurat pe un an de zile, zile învăluite în 
nesiguranţă, surprize, maturizare şi formare. Nu mi-a plăcut deloc noua 
situaţie, dar Dumnezeu m-a adus aici să îmi cizeleze caracterul înspre as- 
cultare şi supunere faţă de „ voia Lui, cea bună, plăcută şi desăvârşită" 
(Romani 12:2). Dumnezeu are un plan şi când noi dovedim ascultare, cu 
siguranţă lucrurile se împletesc spre binele nostru, până la urmă, 


dăltuindu-ne caracterul. 

Urma să primesc noua ţinută de militar, eram repartizat într-o zonă unde 
nu voiam să ajung, aşteptam altceva de la Dumnezeu, însă El mi-a închis 
uşile şi nu mi-a făcut pe plac. Puțin mai târziu, aveam să ajung în Oltenia, 
dezamăgit şi pesimist, şi nu vedeam decât ziua eliberării din armată, deşi 
mă îndreptam spre înrolare... Singuratic şi înşelat în aşteptările mele, îmi 
tărâm valiza din lemn pe peronul gării din Turnu Severin. Dar despre 
această nouă experienţă, în capitolul următor... 


9IGfiiar neplanificai 

în trenul care ducea tinerii proaspăt încorporaţi în armată era o mare 
aglomeraţie. Locomotiva fluiera la fiecare nouă pornire din staţie, timp 
de câteva minute, iar eu retră-iam emotia experimentată în trecut, de 
data asta puţin accentuată, pentru că eu eram în tren, iar cei dragi, 
înlăcrimaţi, pe peronul gării. în fiecare sat urcau noi recruți, potenţiali 
colegi de unitate, de pluton şi chiar de dormitor. Ne îndreptam spre o 
destinaţie necunoscută şi eram oarecum îngroziţi, mai ales datorită a 
ceea ce se vehicula cu privire la condiţiile de umilinţă pe care ni le 
ofereau cei mai vechi în armată. Urma o nouă staţie, un nou peron 
îmbâcsit de lume, asistam la îmbrăţişările pline de compasiune şi la 
multele lacrimi vărsate. Salutul făcut cu mâna de către cei apropiaţi se 
pierdea în zare. Momentul despărțirii te determina să plângi fără să vrei: 
mama îşi îmbrăţişa feciorul care mergea spre maturizare, tata îşi saluta 
bărbătos băiatul care urma să devină om, după un an de zile de 
instrucţie... Fraţii mai mari sau mai mici îl sărutau pe cel care avea să 


devină un soldat instruit şi manierat, capabil 

să-şi conducă familia şi să fie util societăţii. Sau cel puţin asta se credea 
că va face armata dintr-un băiat. Surorile, de obicei, plângeau, pentru că 
nu ştiau ce-l aşteaptă pe frăţiorul lor, într-o lume necunoscută, plină de 
comandanţi severi, care urmau să-l târască la pământ, să-l jignească ori 
să-şi bată joc de el. E bine că n-au văzut tot ce s-a petrecut pe câmpul de 
instrucţie, că aceste umiliri au fost departe de ochii celor dragi. 

Eram în drum spre Turnu Severin şi povesteam cu alţi băieţi din satul 
meu, repartizaţi în aceeaşi unitate militară. Drumurile ni s-au despărţit 
odată cu intrarea pe poarta grea, de fier. Fiecare ţinea în mână ordinul 
de prezentare la unitate şi foaia de drum, biletul care era doar dus, nu şi 
întors; întoarcerea o aveam doar peste un an. Drumurile erau inte- 
rsectate, aşa că ne întrebam unii pe alţii unde suntem trimişi. Când 
cărările ni s-au despărţit, starea de teamă şi îngrijorarea m-au copleşit; 
mai aveam un singur tovarăş, care nu m-a lăsat la poarta unităţii militare, 
Isus. El a venit şi în sala de mese, în dormitor, a fost la instrucţie, a fost 
pe platou la numărătoare, de câteva ori pe zi... El a fost cu mine şi nu se 
cădea să mă ruşinez de cel mai bun prieten. Astfel, nu L-am abandonat şi 
nu L-am negat, dar nici El n-a făcut>o, niciodată. 

Fratelui meu şi prietenilor care m-au însoţit nu li s-a permis să intre în 
unitate; ne-am despărţit la poartă, ei aşteptând să le returnez hainele 
civile. Şi nu mică mi-a fost mirarea când, la întoarcere, am observat că nu 


m-au recunoscut în noua ţinută! Hainele de grănicer arătau ciudat şi nu 
erau aranjate regulamentar (asta aveam s-o învăţ mai târziu), bocancii 
grei erau cu un număr mai mare, iar boneta era prea largă; purtam un 
pulover verde, pe gât, care îmi era tare drag, dar oricum, arătam foarte 
caraghios. Mă priveam în oglindă şi mă simeam stânjenit în ţinuta pe 
care, timp de un an de acum înainte, trebuia să o port. Aveam un alt 
statut, de militar în 

termen. Aşa a început totul, neplanificat de mine, dar Dumnezeu, cu care 
am intrat pe poarta unităţii, era cu mine şi avea alte planuri; planificase 
El totul! 

După prima noapte petrecută în acest loc, am fost treziţi de sunetul 
goarnei, dimineaţa devreme. Ne pregăteam să ieşim din dormitoare, 
buimaci din pricina somnului scurt şi neliniştit. Stilul milităros şi foarte 
sever a început să-şi facă simțită prezenţa. Ne-au călit cu dimineţile reci 
de înviorare şi au continuat cu zilele de adaptare, de instruire, de 
relaţionare şi aşa mai departe. Mâneam în grabă, iar mâncarea era 
puţină şi fără gust, mai mult apă chioară, colorată cu câteva boabe de 
mazăre. Când întâlneam şi o bucăţică de carne, era sărbătoare mare; se 
mai rătăcea câte un os, dar foarte rar. Nu mi-au plăcut prea mult nici 
mâncarea şi nici condiţiile, dar nu aveam decât să mă obişnuiesc cu noul 
sistem şi cu noile împrejurări. Aveam paturi din metal, iar saltelele 
trebuiau întoarse în fiecare dimineaţă (erau însemnate pentru zilele cu 
soţ şi fără soţ); cearşafurile trebuiau aşezate şi întinse foarte bine, aşa 
încât să poată sări banul pe pat, şi totul trebuia făcut după un anumit 
regulament. 

Pe parcursul zilei nu ni se permitea să ne aşezăm pe pat; stăteam între 
paturi, pe culoar, pe valize sau pe băncuţe ore întregi şi învăţam 
regulamentele. Trăiam cea mai dificilă perioadă din armată, perioada de 
început: instrucţie, întoarcerea în unitate pentru curățirea armelor şi 
învăţarea regulamentului. Această măcinare din exterior, care rodea în 
interior, avea rostul de a ne obişnui cu viaţa dură, de a ne face capabili 
să depăşim greutăţile reale ale vieţii de mai târziu, suportând şi 
gestionând corect situaţiile limită. Trebuia să tăcem, să înghiţim, să 
suportăm nu doar boabele de orez amestecate cu pietriş sau boabele de 
mazăre tare şi nefiartă, ci şi cuvintele dure şi pline de ură ale gradaţilor 
şi subofiţerilor. 

Sorin Dumitru Cigher 

în toată perioada aceasta, am încercat să merg la biserica din oraş; am 
cerut superiorilor ca duminica să fiu învoit, să beneficiez de acest drept. 
Am căutat creştini şi printre colegi, însă am fost descurajat. Mi-am luat 
un timp de câteva săptămâni, în care i-am analizat pe cei cincizeci de 
colegi de dormitor, încercând să găsesc printre ei creştini. I-am desco- 
perit la câteva paturi distanţă, dar ei s-au ruşinat de Domnul: vorbeau ca 
necreştinii, se comportau şi acționau ca ei, beau şi se purtau mai degrabă 
ca vrăjmaşi ai lui Hristos. Când eram în oraş sau în tren, deveneau 
instantaneu credincioşi, evla-vioşi, cântăreţi buni, dar când lipseau 
beneficiile erau de fapt nişte trădători ai lui Hristos. După mai multe 
săptămâni însă, după ce lucrurile s-au aşezat şi ne-am obişnuit cu echipa- 
mentul şi cu mâncarea, când discuţiile au devenit mai personale, mi-au 


mărturisit că şi ei sunt „pocăiţi". Şocul acesta m-a afectat chiar mai mult 
decât instrucţia pe care o făceam. 

Dacă aveam o dezamăgire în armată, aceea era că unii colegi, fiind puşi 
la strâmtorare, nu aveau curajul să-şi mărturisească credinţa în Isus. 
Aveam şi prieteni care erau serioşi cu Hristos, doar că aceştia erau tot 
mai puţini în unitate. Interesant a fost că Dumnezeu i-a binecuvântat pe 
cei serioşi! Am descoperit că soldaţii creştini care nu s-au ruşinat de 
Hristos, au fost mai respectaţi, iar cei care aveau un nume, dar nu şi o 
trăire creştină practică, erau ridiculizaţi şi mai degrabă umiliţi, pentru că 
Domnul nu îngăduie să fie batjocorit! 

Aşa cum spuneam, a fost o zi în care mi-am luat inima în dinţi şi l-am 
rugat pe comandant să-mi dea învoire să merg la biserică. Mi-a ordonat 
să fac o listă cu toţi pocăiţii care intenţionează să participe la biserică. M- 
am deplasat prin dormitoare şi le-am dat vestea că putem lua parte la 
întâlnirile bisericii. Am adunat peste douăzeci de soldaţi, din mai multe 
grupe şi companii. Ne-am întâlnit pe platoul de instrucţie şi 

conducerea ne-a dat învoire pentru câteva ore. Ştiam că Domnul a 
deschis această uşă pentru cei care se declarau pocăiţi; beneficiam de 
învoire şi, pe motive religioase, puteam să primim liber câteva ore. Nu 
aveau voie să facă discriminare religioasă; ne aflam în perioada de după 
Revoluţie şi drepturile creştinilor evanghelici erau respectate. 

Ne-am înţeles ca la ora 13 să ne întoarcem în unitate, altfel eram 
consideraţi dezertori şi lucrurile se complicau. Am ieşit cu toţii pe poarta 
unităţii, însă am fost surprins că din cei peste douăzeci de soldaţi 
„pocăiţi", la biserică am ajuns doar doi! La ora 13 ne-am reîntâlnit la 
poarta unităţii şi fiecare a început să-şi povestească escapadele în oraş, 
la bar, la discotecă, dar nu la biserică... Trist şi dezgustat de ipocrizia lor, 
mi-am târât picioarele, abătut, înspre dormitor. 

Cert este că a fost ultima lor învoire pe considerente religioase. Domnul 
nu le-a mai îngăduit să-l păteze Numele sfânt, pentru a se lăfăi în 
plăcerile de moment ale păcatului. Comportamentul i-a dat de gol şi 
comandanții nu s-au lăsat păcăliţi şi a doua oară! M-am tot întrebat 
atunci cum de au avut tinerii aceştia îndrăzneala de a se folosi cu atâta 
seninătate, de Numele Domnului, pentru a-şi împlini propriile desfătări... 
Răspunsul a fost că inima omului este nespus de înşelătoare, de egoistă, 
şi că nu ezită să se folosească de cele sfinte pentru a-şi satisface poftele! 
Probabil unii se trăgeau din familii evanghelice, aveau rudenii creştine 
sau deţineau doar anumite informaţii despre creştini, iar acestea le-au 
fost suficiente pentru a ieşi din unitate. Mi-am exprimat întotdeauna 
dezaprobarea faţă de asemenea înşelăciuni! 

Am dus-o bine în unitatea din Tur nu Severin, în toată perioada de 
instrucţie. Ştiam să tund, aşa că am fost frizerul colegilor, dar îi tundeam 
şi pe gradatii, şi pe ofiţeri. Bineînţeles că în timp ce-i tundeam le 
vorbeam şi despre Domnul. Nu 

aveau alternativă, pentru că depindeau de mine. Mă ascultau pentru că 
nu aveau încotro şi nu aveau nici curajul să mă contrazică, doar eram cu 
foarfecele în mână... 

Comandantul a fost înţelept şi a continuat să-mi per-mi-tă să merg la 


biserică, dimineaţa; mă întorceam în unitate pentru masa de prânz, iar 
seara reveneam la biserică. A fost un beneficiu pentru mine faptul că 
puteam să mă încurajez cu fraţii şi că aveam şi posibilitatea de a ieşi din 
unitate. 

iPfu/on/eruf /r/s/ 

Mi-aduc aminte de o zi ploioasă, când eram cu toţii în dormitor, pentru 
studiu; eram obosiţi, epuizați, chiar şi dormeam cu capul plecat pe valize, 
chinuiţi, cu picioarele amorţite. Nu aveam voie nici să vorbim între noi, 
nici să ne văităm; aveam un singur drept: să facem linişte şi să învăţăm 
regulamentul. Unul dintre comandanții de companie, supranumit „groaza 
companiei", stătea la masă, iar privirea lui rătăcea în gol. îl ştiam că 
înjura foarte mult, blestema pe cine-i ieşea în cale, pe deasupra era şi un 
betiv notoriu şi toţi îl cunoşteau de „nenorocitul unităţii". 

Un gând şi-a făcut loc în mintea mea şi nu-mi dădea pace... Să merg sau 
să nu merg? Dar cine-s eu să-l abordez? Şi tocmai la omul acesta atât de 
rău? Şi lupta continua în interiorul meu... M-am apropiat tiptil şi l-am 
întrebat: „Domnu' plutonier, ce s-a întâmplat? De ce sunteţi trist şi 
supărat?" M-a privit în ochi cu mirare, m-a măsurat din priviri şi a înce- 
put să-şi spună povestea. Ştia că sunt pocăit şi probabil aceasta 1-a 
determinat să nu mă alunge. Mi-a povestit că a avut un copil de 24 de 
ani, care a murit... şi lacrimile-i şiroiau pe obraz. 

încerca să mă facă să înţeleg cât de mult a ţinut la băiat. Mi-a relatat 
evenimentele prin care s-a stins şi mi-a spus că totul s-a terminat, 
speranţa s-a dus... Şi-a deschis sufletul, deşi în sală erau cincizeci de 
perechi de ochi ai soldaţilor care urmăreau, pe furiş, această scenă, 
văzându-l pe cel mai de temut om că plânge. Plutonierul, care până 
atunci înjura şi se purta foarte rău cu noi, era acum dărâmat şi 
neputincios. Am încercat să-l încurajez cu cuvinte din Scriptură, cât m- 
am priceput şi cât mi-a pus Domnul în gură. l-am explicat că este Cineva 
care poate lua povara, suferinţa pe care o cară de atâta timp. 

Vorbeam cu el foarte deschis şi atunci am conştientizat că urâciunea lui 
era doar de faţadă; de fapt, era un om cu o inimă sensibilă, foarte bun la 
suflet. îmi aduc aminte exact cuvintele pe care Duhul Domnului mi le-a 
pus în gură: „Domnu' plutonier, dumneavoastră păreţi un om rău, dar 
cred că aveţi o inimă mare şi bună". Şi chiar credeam ceea ce-i spuneam. 
După ce şi-a deşertat durerea sufletului înaintea unui biet soldat timid, i- 
a apărut zâmbetul pe buze. L-am invitat la biserica din oraş şi mi-a 
promis că vine. Mi-am reluat locul printre colegi şi totul s-a schimbat. S-a 
schimbat şi relaţia dintre noi. Ori de câte ori îi venea pe limbă să înjure şi 
eram şi eu acolo, mă privea şi zâmbea; se abţinea cât putea. 

Am fost recunoscător Domnului pentru întorsătura ce avusese loc. Era 
plutonierul de companie, adică de la el primeam echipamentele, hainele, 
bocancii etc. De atunci am primit haine pe măsura mea, bocanci potriviţi 
şi mai puţin uzaţi şi un pulover gros, pentru că iarna bătea la uşă. Zilele 
şi-au urmat cursul; am primit învoire să merg la biserică şi inima mi s-a 
înviorat când l-am întâlnit şi pe el acolo. Era chiar în faţa mea! Ochii mi 
s-au umplut de lacrimi, inima mi-a tresărit şi recunoştinţa şi multumirea 
mi s-au revărsat înspre Domnul în rugăciune. Pastorul mi-a permis să 


aduc un cuvânt de salut şi 

am mulţumit public domnului plutonier că a răspuns invitaţiei, spunându- 
i: „Domnul să vă aline durerea pe care o aveţi în suflet şi El să vă 
mântuiască viaţa!" Am îndemnat biserica să se roage pentru el şi I-am 
mulţumit Domnului că deja cucerea teren în viaţa lui, îi cerceta inima... 
Am participat la foarte multe slujbe în bisericile din Turnu Severin, în 
vremea cât am stat în oraş pentru perioada de instrucţie. A venit şi 
vremea transferului, aşa cum era rân-duiala. După câteva luni erai mutat 
în altă parte. înainte de a pleca din unitate, am fost chemat de căpitan. 
Plutonierul amintit avea o relaţie bună cu el şi probabil a pledat pentru 
mine. Căpitanul m-a întrebat dacă vreau să urmez cursurile şcolii de 
bucătari... De fapt, a fost mai mult un ordin decât o propunere. Mi-a 
sugerat să accept, spunându-mi că-l voi pomeni când, în viitor, îmi va 
prinde bine. Mi-a dat de înţeles că pe frontieră avea să fie periculos, iar 
la bucătărie voi duce o viaţă liniştită. Ştia comandantul cum stau 
lucrurile şi am mulţumit Domnului pentru bunătatea Lui, transmisă prin 
vorbele acestui om! Dumnezeu mi-a oferit atâtea binecuvântări doar 
pentru că l-am ascultat îndemnul şi m-am apropiat de domnul plutonier. 
După ceva vreme, pe când eram la Seminar în Bucureşti, am aflat că 
acest plutonier s-a pocăit şi Dumnezeu 1-a transformat într-un om nou! El 
este singurul care vindecă durerile sufleteşti! Am aflat că-L iubea pe Isus 
cu mare pasiune şi era un om implicat în biserică! Mi-aş dori să-l 
reîntâlnesc şi poate că Domnul îmi va facilita şi împlinirea acestei 
dorinţe. 

Sorin Dumitru Cigner 


Qafafai Şi DCecfeea 


Fără ca eu să mai fi avut de-a face cu statutul de militar grănicer, până 
să intuiesc măcar greutăţile care aveau să vină, Domnul m-a direcționat 
acolo unde era cel mai bine având în vedere situaţia dată: în bucătărie. 
Finalizând perioada de instrucţie, am fost repartizat în Calafat, pe 
frontieră, într-o companie mai mică. Dar gânduri negre se învălmăşeau 
din nou în mintea mea; eram supărat că m-am îndepărtat şi mai mult de 
casă. Odată ajunşi în unitate, am fost aliniaţi şi numărați. Eram cu valiza 
în mână când am auzit ordinul: „Soldat, fă un pas şi vino în faţă!" Nu 
ştiam ce să cred, îngrijorarea îmi dădea târcoale: ce intenţiona cu mine? 
Pe ceilalţi i-a repartizat în camere diferite, dar pe mine m-a luat şi m-a 
dus în biroul lui. Neliniştea mea a luat sfârşit atunci când mi-a 
comunicat: „De azi înainte vei fi furierul meu şi te vei ocupa de blocul 
alimentar al companiei noastre!" De necrezut! Mi-a dat biroul său, în 
care se aflau condiţii foarte bune: patul era comod, căldură la discreţie şi 
eram singur în cameră! Mi-a încredinţat cheile magaziei de alimente şi 
am devenit furierul care împărțea hrană soldaţilor. Eram şi aproape de 
bucătărie! Fără ca măcar să ştiu, fără nicio intervenţie umană, Dumnezeu 
Şi-a dovedit credincioşia şi L-am simţit şi în această nouă locaţie. 

încă nu mă puteam dezmetici: n-am intrat bine pe poarta unităţii şi am 
fost favorizat cum nici nu-mi trecuse vreodată prin cap! Invidia a încolţit 
în inimile colegilor mai mari, dar niciunul n-a îndrăznit să se comporte 
rău cu mine. Eram nou, într-adevăr, dar ei aveau impresia că am „pile" la 


superiori, credeau că sunt protejatul comandantului, pe când eu nu cu- 
noşteam pe nimeni! Eram pur şi simplu un necunoscut în 

inima Olteniei. Doar că ei nu ştiau, dar mie mi-era tot mai clar că sunt 
cunoscut de Dumnezeu şi că El este cu mine! Am dus-o foarte bine în 
perioada aceea: am avut camera mea, am avut la îndemână toată 
mâncarea unităţii şi dădeam mâncare soldaţilor; e adevărat că veneau şi 
ofieţrii seara şi mă „obligau" să le dau alimente, dar acţionam fără să 
comentez, pentru că ordinul era ordin! Aşa funcţiona armata română, 
ordinul nu se discuta! 

Am primit şi aici învoire să merg la biserică, pentru că am cerut să 
beneficiez de acelaşi drept ca şi în prima unitate. Nu-mi era ruşine de El 
şi nici de biserica Lui. Vorbeam cu toţii despre Isus, ori de câte ori aveam 
ocazia. Patrulam pe graniţă însoiţi de comandanţi şi nu pierdeam nicio 
ocazie să le predic pe Hristos. Prin acest obicei, Domnul a făcut să cresc 
în ochii lor şi să le câştig încrederea. Nu s-au purtat niciodată urât cu 
mine şi, prin asta, Domnul mă încuraja să intru în vorbă cu ofiţerii. 
începeam discuţia cu diverse subiecte despre care nu aveam habar, care 
mă depăşeau uneori, dar direcţionam conversaţia înspre Biblie şi, în final, 
le spuneam că trebuie să se pocăiască de păcate! Râdeau, îşi băteau joc, 
dar eu eram sincer cu ei şi nu mă simţeam jignit, dimpotrivă Duhul 
Domnului îmi dădea tot mai multă îndrăzneală. 

într-o seară, eram singur în dormitor şi am auzit o bătaie uşoară în uşă. 
Am sărit din pat, am deschis şi în faţa mea era un căpitan. Nu puteam să 
intuiesc motivul pentru care mă căuta; probabil îi era foame şi dorea să-i 
deschid magazia. M-a chemat la el în birou şi nu mică mi-a fost surpriza 
când mi-a cerut să vorbim despre Isus! Avea o altă foame: „Vino să îmi 
predici!", au fost cuvintele lui. Am rămas uluit de dorinţa lui de a 
cunoaşte mai multe din Cuvânt. A scos o Biblie din sertar şi a deschis-o la 
Ezechiel. A luat o foaie şi un pix şi a început să deseneze, în timp ce citea 
despre o pasăre cu cioc şi cu 

aripi de fier. Citea câte un rând şi aşternea pe foaie acele cuvinte prin 
desen, iar la final, mi-a întins foaia cu un avion de vânătoare! Aşa a 
înţeles el să interpreteze, din punct de vedere militar, şi uimirea m-a 
împins să stăruiesc multă vreme la cele povestite cu acest căpitan, care 
credea în ceea ce citea şi era pragmatic. Am citit multe, am povestit mult 
timp şi ori de câte ori ne aflam împreună, îi spuneam că Dumnezeu 
iubeşte omul şi urăşte păcatul. în simplitatea mea, accentuam că dacă nu 
se pocăieşte pierde veşnicia. M-a rugat să păstrez taina, să nu vorbesc cu 
nimeni despre această întâlnire din noapte. 

Cu timpul, omul mi-a dovedit că îmi poartă respect; îi spuneam adevărul 
şi el ştia cum trăieşte, departe de Dumnezeu, însă nu se simţea ofensat 
de Adevăr. Nu ştiu ce-a ales... Cât a stat în puterea mea, mi-am dat toate 
silinţele să-l conduc înspre Domnul, însă Duhul Domnului este cel care 
desăvârşeşte lucrarea. Dar, cine ştie, poate-1 voi reîntâlni în vreo 
biserică sau voi fi bucuros să-1 salut în veşnicie! Doamne ajută! 

Am constatat pe propria-mi piele că Domnul îl cinsteşte pe cel care ştie 
să-l cinstească Numele. M-a cinstit Domnul cu linişte şi pace! Niciun 
coleg mai vechi, nici chiar comandanții nu şi-au bătut joc de mine în 


perioada de militar. Am trăit aceste favoruri din partea Domnului şi am 
fost recunoscător pentru ele! 

Cât am stat în Calafat, am frecventat o biserică mică din oraş. Acolo am 
întâlnit o fată care trecuse printr-un incendiu în copilărie - Sethiana, fata 
cu care urma să mă reîntâlnesc la Bucureşti. Ea mi-a povestit viaţa ei, 
mărturia întoarcerii la Domnul. Ulterior, doi ani mai târziu, aveam să 
lucrăm împreună în grupul „Speranţă pentru Mileniul Trei". Dar mai 
multe despre modul ingenios prin care Dumnezeu lucrează, voi povesti în 


relatările ulterioare. Nimic din ce ni se întâmplă nu este o coincidenţă! 

Trăiam perioada în care se făceau restructurări în armată; se zvonea că 
nu se va mai face armată şi că se vor desfiinţa toate unităţile. într-adevăr, 
tensiunea care însoțea evenimentele desfăşurate dovedea o apropiată 
schimbare. Frământarea s-a resimţit tot mai mult, cotitura era aproape 
vizibilă pentru fiecare dintre noi: urma să intrăm în NATO şi aceasta 
însemna anularea stagiului militar obligatoriu. 

Din Calafat am fost transferat în Nedeea, tot mai departe, pe Dunăre. 
îngrijorările s-au cuibărit iar în mintea mea şi gândul că în loc să merg 
spre casă, mă tot îndepărtez de ea, nu mă slăbea deloc. Doar că şi acest 
lucru era spre maturizarea şi iniţierea mea. Am ajuns într-o altă unitate 
din Oltenia, mai sărăcăcioasă şi cu un număr redus de soldaţi. Şi aici, 
Dumnezeu Şi-a dovedit credincioşia. Eram deja experimentat într-ale 
mutatului, aveam vechime şi transferul nu a mai fost şocant, ca la 
început. 

După câteva zile, l-am întrebat pe comandant dacă îmi dă permisiunea să 
merg la biserică. S-a interesat şi, mai târziu, mi-a transmis printr-un 
plutonier: „Am primit ordin să te ducem, în fiecare duminică, la biserică". 
Nu-mi venea să cred ce auzeam! Adică nu doar că mi se permitea, dar mi 
se garanta şi transportul până acolo! îmi venea să râd, să tresalt la 
auzirea acestei veşti. Aşteptam ca Domnul să intervină şi aici, departe de 
casă, şi ajutorul Lui nu s-a lăsat aşteptat. Drumul fusese bătătorit de 
înaintaşi şi exista o lege care prevedea ca fiecărui soldat de altă religie, 
care solicita să fie învoit pentru a merge la biserică, să i se aprobe şi să i 
se ofere transport în altă localitate, dacă era necesar, pentru a putea 
participa la slujbele bisericeşti. Acest drept nu putea fi obstrucţionat şi 
Dumnezeu mi-a scos în cale oameni care nu s-au opus respectării acestei 
legi. Am fost dus cu maşina unui plutonier până la poarta bisericii şi chiar 
dacă am insistat, acesta nu a dorit 

să mă însoţească şi în interiorul clădirii. L-am rugat să-mi permită să mă 
întorc singur la unitate, pentru că tratamentul de dus/adus mi se părea 
prea mult. 

îmi amintesc cu drag de perioada aceea. Aveam părtă-şie cu fraţii din 
Gighera, o localitate din Oltenia. Mă duceam cu căruţa şi mă întorceam 
pe jos, dar nu am avut piedici din partea şefilor. îmbărbătarea primită în 
biserică era menită să îmi dea curaj pentru a înfrunta evenimentele din 
timpul săptămânii. 


A fost un interval de timp rodnic, în care-am purtat discuţii cu multe 
persoane, de la mai marii mei, maiorul şi căpitanul, până la subofiţeri, 
gradaţi şi colegi. Aveam suficient timp în plimbările spre Dunăre şi 
întotdeauna canalizam discuţia înspre Domnul. Uneori aveam succes, 
alteori eram contrazis, dar continuam cu dragoste. Faptul că nu-mi era 
frică să-i confrunt, să le spun despre trăirea lor în păcat, îmi oferea o 
încredere şi un respect mult mai mari din partea colegilor, care 
conştientizau că eram sincer şi nu doream decât salvarea lor. în acel 
pichet de grăniceri am fost frizer şi bucătar, dar, din lipsă de soldaţi, 
făceam şi pază, şi gardă. 

într-o dimineaă, un coleg m-a trezit şi mi-a spus, bucuros, că am fost 
făcut fruntaş. Se proceda aşa, „la apelul bocancilor", o expresie des 
folosită în armată. Astfel am primit şi eu gradul de fruntaş în armată. Aşa 
ştiau ei să ne motiveze, şi era adevărat că ne creştea inima când 
primeam o tresă pe umăr. Am dus-o foarte bine în acea unitate aflată pe 
frontiera Dunării. Nu a fost foarte lungă, pentru că a venit transferul într- 
un loc dorit, aproape de casă. în tot acest timp, mulţumirea sufletească 
mi-a fost asigurată atunci când puteam vorbi deschis cu ofiţerii şi 
subofiţerii, despre Domnul. 

JBa L/urnu, Oflracf 


A venit şi ziua mult aşteptată încă din prima clipă a înrolării. Un coleg m- 
a anunţat: 

- Cigher, trebuie să pleci! 

- Unde? 

- Te-au mutat aproape de casă, ţi-a venit ordinul de transfer! 

- Nu pot să cred! 

Deja trecuseră cinci luni de armată şi nu mai aveam nicio speranţă. Dar 
s-a adeverit şi trebuia să-mi pregătesc valiza şi apoi să ajung în gara din 
Craiova. Am fost transferat la Turnu, o localitate din Arad. Au urmat 
şapte luni de oboseală, nopţi nedormite, panică şi stres, cu adevărat 
armată, aşa că am regretat Oltenia şi traiul bun dus acolo. Am primit 
ceea ce visasem în toată vremea petrecută departe de casă, după cum 
spune înțeleptul proverb: „Ai grijă ce-ţi doreşti, s-ar putea să primeşti!". 
Făceam de pază pe frontiera cu Ungaria şi nu mai ştiam zilele, pentru că 
eram într-un program care nu se mai termina. începeam cu opt ore de 
pază pe frontieră, urmau opt ore de somn şi apoi opt ore de pauză. Ciclul 
acesta continua zi şi noapte, săptămână după săptămână, luni de zile. 
Aveam impresia că nu se va mai termina niciodată! Dar şi atunci am fost 
călăuzit, păzit şi binecuvântat de bunul Dumnezeu, care Şi-a arătat 
îndurarea. Mergeam şi aici la biserică, neavând restricţii, dar singura 
problemă era că programul de pază era foarte strict. 

Au fost zile însorite, zile înnorate, zile cu ploaie, vremuri bune, vremuri 
grele, dar peste toate au planat ajutorul şi nădejdea primite de la Tatăl 
Ceresc. A fost destul de periculos să păzeşti frontiera de vest a ţării. 
Aproape zilnic se găseau 

infractori, cei mai mulţi din ţările estice, care încercau să treacă 
fraudulos frontiera în căutarea unui trai mai bun. Eram înarmaţi până în 


dinţi, ca de război; aveam armă şi muniţie de război la fiecare tură de 
pază, pentru că oricând se putea întâmpla orice. Am prins infractori 
străini, oameni periculoşi care ne amenințau sau încercau să ne 
mituiască pentru a-i lăsa să treacă. 

Emoţiile erau mari ori de câte ori intram în pază. Nu ştiam ce se poate 
întâmpla şi pe cine urma să prindem în noaptea respectivă. Doar că şi 
aici am învăţat să ne păzim unii pe alţii, adică cei mai tineri ne păzeau pe 
noi, cei mai vechi în armată. Românul inventează orice pentru ca s-o ducă 
bine şi aşa ne-am descurcat şi noi. însă de multe ori am plătit pentru ne- 
vegherea noastră. Domnul ne-a păzit şi a rămas credincios, în ciuda 
imaturitătii noastre! Cei mai tineri, veniţi după noi, erau obligaţi de o 
lege nescrisă, dar cunoscută, să ne păzească în timp ce dormeam, că 
doar eram obosiţi. Şi în timp ce dormeam pe unde apucam, pe locuri mai 
netede din preajma frontierei, infractorii treceau graniţa. Erau prinşi în 
Ungaria, expulzați, şi, când se făcea reconstituirea, adică se preciza ora, 
locul, ziua şi felul în care au trecut, se depista uşor nevegherea noastră. 
Superiorii puteau atât de uşor să demaşte comportamentul nostru, adică 
să observe că dormisem, în loc să ne facem treaba... Aşa se întâmplă 
când dormi în post: infractorul intră pe furiş, aşa că ai grijă şi veghează! 
Oare cei care au fugit peste graniţă înainte de Revoluţie n-au avut cumva 
drum liber pentru că soldaţii dormeau? Dacă soldaţii şi-ar fi făcut treaba, 
astăzi nu erau foarte mulţi plecaţi... 

într-un final, după multe experienţe de tot felul, a sosit, în sfârşit, şi ziua 
eliberării noastre. Cauzată însă de anumite conflicte din Europa, s-a 
amânat cu două săptămâni, urmând, după cum puteţi să vă daţi seama, 
cele mai grele momente de 

aşteptare. Ne-au prelungit perioada de şedere în armată..., coşmarul 
soldaţilor! 

în sfârşit am fost lăsat la vatră, în octombrie 1998. Era toamna, venise 
timpul să culeg roadele, eram cu un an mai mare şi aveam altă 
perspectivă asupra vieţii. Abia aşteptam să plec acasă, în ciuda faptului 
că nu ştiam ce voi face, pentru că nu aveam nimic concret referitor la 
pasul următor, însă vocea lăuntrică îmi spunea că trebuie să mă 
pregătesc pentru lucrare... Am urmărit această voce a Duhului, care m-a 
direcţio-nat pas cu pas spre binecuvântare! 


Hlijunci/or necalificai 

S-a încheiat şi stagiul militar. Am ajuns acasă şi eram oarecum liber, însă 
neliniştea îmi tot dădea ghes: „Ce urmează? încotro să apuc?". Era 
toamna târziu şi la şcoală nu mai puteam merge, începutul de an şcolar 
fiind deja ratat. Am căutat de lucru şi, într-un final, am ajuns în Arad, la 
un abator de pui. îmi plăcea să lucrez la bucătărie, că doar aveam deja 
experienţa din armată şi pe cea din familie, unde nu ne dădeam în lături 
de a face aluaturi, de a prăji clătite sau de a înjgheba compoziţie pentru 
ruladă de biscuiţi. Aveam îndemânare la tot ce era legat de bucătărie. 
Lucrasem ca brutar în sat câteva luni şi Domnul mi-a scos în cale această 
ofertă. Discuţia cu angajatorul a durat puţin, el asigurându-se că voi face 
treabă. După câteva zile mi-am început activitatea ca muncitor 
necalificat. 


Postul pe care eram angajat presupunea pregătirea puilor pentru 
vânzare. Umflam puii! Da, exact aşa cum am scris, dublam puii; mai 
precis, puiul de un kilogram îl făceam de 

aproape două kilograme... Introduceam în el o soluţie gelatinoasă, care îl 
făcea mai frumos şi, bineînţeles, mai mare! Asta era slujba mea. Astăzi 
mâncăm pui umflaţi cu seringa, suntem conştienţi de asta şi aproape că 
este ceva normal pentru fiecare producător. însă ceea ce vă relatez se 
întâmpla în anul 1999 şi de atunci până astăzi tehnologia s-a schimbat, 
dar nu spre binele consumatorului. Aceasta e realitatea, deşi nu doresc 
să fac niciun deserviciu producătorilor... 

Am primit slujba, lucram în trei schimburi şi a fost un timp binecuvântat. 
în jurul meu mişunau mulţi creştini evanghelici şi m-am simţit în acea 
fabrică ca într-o familie. Şeful a fost un om tare bun şi de treabă, aşa că 
ne-am respectat reciproc. Mă simţeam bine acolo, însă gândul interior 
îmi şoptea că trebuie să mă pregătesc pentru altceva. 

Pentru că la examenul de admitere la seminar urma să susţin probă şi la 
limba română, aveam nevoie de meditații. Lucram noaptea, astfel încât 
ziua să mă pot pregăti pentru examenul de admitere din vara anului 
1999. La locul de muncă aveam părtăşie cu colegii, iar discuţiile noastre 
se încolăceau în jurul subiectelor religioase. Momentele încărcate de 
experienţe interesante, trăite în această perioadă, m-au făcut mai sensibil 
la nevoile oamenilor şi mai doritor de a împărtăşi adevărul Evangheliei. 
Dumnezeu mă pregătea pas cu pas, îmi sporea dorinţa de a-L. mărturisi şi 
mă călea prin a consilia şi a învăţa să ascult problemele semenilor. Ceea 
ce am început în perioada stagiului militar, aveam să continui aici. 

într-o zi, mi s-a adus o colivie mare, plină cu fazani vii, numărați, pe care 
urma să-i secţionez. întrucât niciodată nu mai tăiasem fazani, nu ştiam 
care era secretul cu ei. Am reuşit să sacrific câţiva, dar unul a fost mai 
dibaci şi mai rapid; când să bag mâna după el, ţâşni din cutie şi-şi luă 
zborul pe fereastra deschisă... Mă uitam cum se îndepărtează, parcă 

zâmbind că a reuşit să fie mai deştept decât mine, şi mă gândeam că 
dintre colegii lui, el este singurul fericit. I-am povestit şefului incidentul, 
a zâmbit şi n-a mai aflat nimeni de eliberarea imprevizibilă a păsării. Mi- 
am amintit proverbiala lecţie: cât de uşor poţi scăpa din mână pasărea pe 
care-o deţii şi cât de inaccesibilă este cea de pe gard! Experienţa avea să- 
mi slujească drept încurajare ceva mai târziu... 

într-o seară, în timp ce mergeam prin curtea fabricii la camerele 
frigorifice, i-am întâlnit în curte pe copiii patronului, îmbrăcat în alb, 
asemenea unei asistente medicale, cu cizme de cauciuc în picioare şi cu 
un şorţ mare care-mi atârna până jos, plin de grăsime, m-am apropiat de 
o fetiţă de veo patru, cinci anişori, ce ţinea două rachete de tenis în 
mână: 

- Nu ai cu cine să te joci?, am încercat să intru în discuţie. 

- Nu!, a răspuns ea îmbufnată. 

- Dă-mi şi mie o rachetă şi hai să ne jucăm împreună! Ea s-a uitat 
supărată la mine şi mi-a răspuns: 

- Tu nu ai voie să te joci, tu trebuie să munceşti, pentru aceasta eşti aici! 
- Hmm. 


Am plecat dezamăgit, ruşinat şi supărat pentru lecţia care tocmai îmi 
fusese servită. înţelegeam că rostul meu era să muncesc şi, chiar dacă 
micuța avea dreptate, n-am putut să nu mă gândesc la cât de evident era 
că fetiţa asista la discuţiile părinţilor ei, preluând informaţii prea greu de 
purtat pentru vârsta ei fragedă. Lecţia a fost foarte bună. Era o fetiţă 
adorabilă, care participa la studiile biblice susţinute la şcoala duminicală 
a bisericii; avea un tată predicator, priceput în afaceri, provenea dintr-o 
familie creştină, însă deprinsese uşor atitudinea de sfidare a celor cu un 
statut social inferior ei, si-tuându-se involuntar pe treapta înaltă a 
superiorității omului 

avut. Dând piept cu această experienţă, mi-am spus că lucrurile din casă 
şi problemele de oameni mari nu vor fi discutate în faţa copiilor mei. Ei 
îşi imită părinţii şi preiau de la aceştia, inconştient, şi bunele, şi relele. 
Din fericire sau din nefericire, n-aş putea preciza, am început să observ 
duplicitatea oamenilor. 'Toate acestea mă pregăteau pentru lucrarea de 
mai târziu. N-am fost naiv; teoretic, ştiam că oamenii pot fi făţarnici, 
Domnul ne avertizase de atâtea ori în Scriptură, însă doar atunci mi-am 
depistat în interior o mâhnire privitoare la oamenii credincioşi, exemplari 
doar în biserică. Asistam adesea la exemple de ospitalitate faţă de 
musafirii de seamă, în timp ce noi, muncitorii, eram trataţi ca evreii în 
Egipt! Privesc în urmă şi mulţumesc Domnului pentru procesul de călire 
care a trecut peste mine treptat, învăţându-mă să mă încred doar în 
Dumnezeu, în fiinţa Aceluia care nu suportă „nici schimbare, nici umbră 
de mutare" (lacov 1:17). 


cin autobuzul greşii 

Colindând cu treburi prin Arad, mă pregăteam să plec acasă la gazda 
unde îmi aveam locuinţa. De la o librărie creştină mi-am cumpărat o 
revistă, „Farul Creştin", şi am început să citesc. Preocupat de articolul pe 
care-mi capta atenţia, m-am îndreptat spre staţia de autobuz, atent doar 
la informaţiile pe care le sorbeam şi păşind pe drumul arhicunoscut. Am 
văzut autobuzul în staţie, cu uşile deschise. Am urcat şi m-am aşezat pe 
scaun, continuând să citesc. Am vrut să fac mai multe lucruri deodată, 
uitând că numai femeile au fost înzestrate cu această destoinicie... Am 
avut toată încrederea că autobuzul 

respectiv mă va duce la destinaţie. Un călător s-a apropiat de mine şi m-a 
întrebat: 

- Nu vă supăraţi, ce autobuz este acesta? 

- Nu ştiu!, i-am răspuns fără să stau pe gânduri. 

- Dar unde merge?, a insistat omul nelămurit. 

- Nu ştiu...! în momentul acela m-am dezmeticit! Ca o lovitură în moalele 
capului, am simţit săgețile usturătoare ale conştiinţei: Unde merge? Ce 
autobuz este? în ce te-ai urcat şi cum de n-ai realizat ce faci? Venindu-mi 
în fire, ruşinat şi grăbit, am coborât şi am rămas în staţie, meditând la 
ceea ce făcusem... Cât de uşor urcăm într-un autobuz greşit, într-o clipă 
de neveghere, prin deciziile luate! Mi-am dat seama de greşeala făcută, 
de salvarea venită prin întrebarea călătorului şi am mulţumit Domnului 
că asemenea Lui, Duhul Sfânt stă aproape şi ne pune uneori cele mai 


stinghere şi mai nesuferite întrebări, care însă au menirea să ne ţină pe 
calea îngustă! 

Şi astăzi putem să urcăm într-un autobuz străin, mergând odată cu 
atracţia irezistibilă a lumii, fără să fim preocupaţi de finalitatea 
călătoriei. Absorbiţi de subiectele zilei, de anunţurile şi de veştile bune 
sau rele pe care le primim, uităm să mai fim atenţi şi urcăm oriunde 
vedem uşile deschise. Acele uşi deschise s-ar putea să fie îmbietoare, să 
ne invite să urcăm, dar tocmai acel pas neverificat poate să ne fie fatal. 
De atunci am învăţat lecţia: când îmi stabilesc destinaţia, trebuie să 
verific autobuzul. Mi-am însuşit învăţătura; privesc mai întâi la 
informaţiile de pe tabla menită să-mi indice destinaţia. Acelaşi sfat îl 
sugerez tuturor: să fie atenţi la direcţia de mers a „autobuzului" vieţii lor! 
Sorin Dumitru Ciglier 

O criză cfe rinichi 

Rinichiul este organul intern care nu pare „să strige în fura mare" atunci 
când are probleme, decât când acestea s-au accentuat deja; probabil 
acesta era şi cazul meu. Mă aflam pe genunchi şi oftările îmi dădeau în 
vileag durerea şi frământarea pe care o simţeam în trup. Mi-am vărsat 
amarul suferinţei înaintea Domnului, ştiind că doar El poate lua toate 
poverile ş;i durerile mele. Mă rugam cu pasiune şi-l spuneam Domnului 
să-mi ia durerea, să-mi potolească mijlocul ce-mi ardea parcă, să-mi 
liniştească rinichii! îmi aduc aminte de pasiunea pusă în rugăciune, de 
cererea insistentă de a primi un răspuns din partea Lui. Ştiam că poate şi 
aşteptam atingerea Lui! Şi credinţa mi-a fost onorată: am simţit ceva, o 
atingere blândă, care mi-a luat durerea. Ceva nedesluşit s-a petrecut, 
suferinţa a dispărut cu repeziciune şi n-am mai simţit nicio apăsare, nicio 
durere! 

Am deschis ochii, m-am uitat să văd cine este, însă urma Celui îndurător 
nu putea fi observată cu ochii fizici, nu vedeam pe nimeni în camera 
aceea, însă ştiam că Domnul S-a atins de trupul meu sleit din pricina 
neputinței. Am ştiut-o atunci şi sunt convins şi astăzi că Cel ce S-a 
apropiat cândva de ologi, de neputincioşi, de orbi, de muţi sau de surzi, 
S-a a-tins şi de mine! N-am putut rămâne indiferent; simţeam emoție 
amestecată cu teamă, dar bucuria că Domnul Se apleacă şi spre aceste 
nesemnificative neputinţe m-a încurajat profund! într-o nevoie urgentă, 
într-un moment dificil, există Cineva care Se atinge de noi! Este acelaşi 
Medic suprem şi are aceeaşi putere manifestată în Scripturi! Am învăţat 
că vine când îl chemi şi chiar dacă nu răspunde întotdeauna cum ne 
dorim, El e acolo, gata să aline, să asculte şi să dea eliberare! 

Au fost multe alte dureri de atunci; m-am rugat, dar nu mi s-a întâmplat 
la fel. Ştie Domnul cum şi când să acţioneze! Important este să-L. avem 
aproape în cele mai dificile momente, în clipele de suspans şi, la vremea 
Lui, El Se va atinge de noi! Dumnezeu nu S-a schimbat. El vindecă, El 
iartă, El poate chiar şi atunci când noi am ajuns la capătul puterilor! 


O ofertă neașteptată 

La distanţă de o casă, în Arad, aveam o vecină prietenoasă, deschisă, şi 
cu o inimă plină de pasiune pentru ajutorarea celor din jur. Vorbăreaţă 
cum era, am discutat adesea cu dumneaei despre credinţă sau alte 


subiecte uzuale, fireşti. 

Exact în acea perioadă aveam nevoie de un medic stomatolog; urma să- 
mi fac programare pentru anumite probleme ale danturii, nu cunoşteam 
pe nimeni, nu aveam nicio recomandare şi eram frământat. Evident, nu 
m-am arătat bolnav, nu mă durea încă nimic şi nu apucasem să cer 
nimănui lămuriri în privinţa aceasta. într-una din zile, vecina sosise în 
curtea noastră şi m-a abordat direct: 

- Ai cumva nevoie de stomatolog? 

- Aăă, da!, am răspuns eu uimit peste măsură, de întrebarea directă. 

- Să ştii că băiatul meu lucrează la poliţie, în oraş, şi este dentist de 
meserie. Dacă vrei, îi spun să te ajute! 

- Mulţumesc!, am răspuns în grabă. 

Discuţia a mai continuat puţin pe alte subiecte, însă preocuparea mea era 
de a da răspuns la întrebările năvalnice din minte: De unde a ştiut 
această doamnă? Cine i-a spus care îmi era nevoia, că doar problemele 
mele nu erau vizibile? 

„Şi exact aşa ceva căutam eu chiar atunci! Oh, dar Domnul ştia durerea 
mea şi S-a îngrijit de toate până să apuc să mă interesez eu! Am rugatrO 
pe doamna să discute cu băiatul ei şi ea mi-a făcut programare. Cât am 
stat în Arad am avut o „cunoştinţă" la care mi-am rezolvat problema 
dinţilor şi acest lucru a Cost o binecuvântare pentru mine. Un răspuns la 
care nu mă aşteptam! 

Uneori, aceste oferte vin pe neaşteptate, fără să te gândeşti prea mult la 
ele. Dumnezeu ştie de ce avem trebuinţă şi, la momentul oportun, 
intervine într-un mod suveran, folosind oameni la care nu te aştepţi. 
Suntem obişnuiţi să se folosească doar de ai noştri, însă Domnul trimite 
şi corbii Săi să fie folositori în momentele de cumpănă. Aşa lucrează El 
uneori! 


O”“regatirea pentru seminar 

Aveam în Arad un prieten bun, un om al lui Dumnezeu, persoana care m- 
a învăţat trăirea prin credinţă şi perseverarea în principiile Bibliei, un 
frate în vârstă de peste şaptezeci de ani. îmi plăcea să mă însoțesc cu 
oameni maturi spiritual, de la care aveam de învăţat. Nu am agreat 
niciodată anturajul oamenilor fără principii, fără valori moral-creştine. 
Acest om duhovnicesc, un adevărat prieten, îmi cunoştea dorinţa de a 
merge la seminar; ştia situaţia familiei mele, lipsurile şi imposibilitatea 
părinţilor de a mă susţine financiar. Fratele meu era deja la seminar şi o 
cheltuială asemănătoare era imposibil de realizat din partea celor dragi. 
Acest frate matur spiritual s-a rugat pentru mine, dar a şi vorbit despre 
starea mea; mi-am dat seama de asta ulterior. Nu eram disperat, însă mă 
confruntam cu lipsa banilor şi 

încercam să găsesc soluţii, deşi nu aveam pârghii. Domnul însă ştia totul 
şi a direcționat evenimentele astfel încât am văzut concret cum mâna Sa 
a intervenit! 

Din salariul câştigat îmi achitam meditaţiile la limba română; mă 
pregăteam intens pentru examenul de la teologie şi toată vara anului 
1999 mi-am repartizat-o pentru studio. Eram dornic să slujesc, focul din 


interior era aprins, însă problema banilor rămânea un ghimpe... Eram 
cuprins de îndoieli cu privire la ce urma să fac în următoarea perioadă, 
îmi ardea inima în mine să ştiu clar voia Domnului, dar apăreau tot mai 
multe îndoieli, datorită neclarificării problemei financiare. Eram neliniştit 
şi confuz. Mi-ar fi plăcut să ştiu concret dacă Domnul îmi deschide uşile 
spre seminar sau să îmi vorbească despre ceea ce doreşte să fac în viitor! 
Oscilam între încredere şi epuizarea cauzată de lipsuri şi de incertitu- 
dine. Aveam dorinţa de a merge înainte, dar şi gândurile de a renunţa, de 
a lăsa totul baltă, mă asaltau cu repeziciune. 

M-am hotărât să mă rog; am luat un timp de o săptămână, perioadă în 
care l-am zis Domnului să-mi vorbească precis, referitor la plecarea mea 
la seminar. Eram hotărât să renunţ la orice pregătire, dacă aceasta era 
voia Lui, ca să nu mă pun de-a curmezişul în traiectoria fixată de El 
pentru viitorul meu. Stăteam în cumpănă: să rămân la locul de muncă 
unde îmi plăcea, pentru că lucram într-un domeniu care-mi era favorabil, 
sau să merg la seminar, să intru în lucrarea Domnului şi să renunţ la 
serviciul actual? 

Mă rugam zilnic şi aşteptam ca răspunsul să vină imediat, să-mi 
vorbească Domnul, să ştiu încotro s-o apuc. Luând exemplul poporului 
care a cucerit lerihonul, mi-am luat o perioadă de rugăciune, cerându-l 
cu insistenţă Domnului să-mi clarifice pasul următor. Luni, mari, 
miercuri, joi, vineri, sâmbătă, zi de zi, m-am rugat şi am aşteptat 
răspunsul care... nu 

B venit. Mi-am pus toată nădejdea în ziua de duminică: dimineaţa 
devreme am mers la biserică şi am stat cu inima deschisă, aşteptând să 
primesc un cuvânt clar prin predică; cuvântul însă nu venea... ori eu 
eram foarte tensionat şi nu I-am putut distinge vocea. Aşa că după 
aşteptarea epuizantă, stresat şi dezamăgit că nici în Ziua Domnului nu s- 
a întâmplat nimic, m-am îndreptat obosit înspre casă. Aveam impresia că 
Dumnezeu m-a uitat şi că nu Se mai interesează de mine. Ajuns acasă, de 
supărare m-am culcat. Starea de tensiune creştea tot mai mult. Pe la ora 
17 m-am trezit îngrijorat şi fără pic de curaj, şi urma să merg din nou la 
biserică. Poate acum, mă gândeam, îmi va vorbi Domnul... Se apropia de 
final perioada pe care am „negociat-o" cu El şi în care aşteptam să-mi 
vorbească. 

Pe măsuţa de lângă pat aveam o carte pe care-o citeam în perioada 
aceea. Am luat-o în mână, am deschis-o şi am început s-o citesc, mai mult 
de supărare decât din interes, pentru a uita de preocupările care mă 
chinuiau. Trăiam în interior o stare de revoltă; nu aveam linişte şi nici 
pace, deloc. Am deschis cartea şi cuvintele care mi-au pătruns adânc în 
inimă au fost acestea: „Ogorul Evangheliei are nevoie de lucrători! Nu ai 
vrea să fii şi tu unul care să răspundă chemării cereşti?" Inima a început 
să-mi bată puternic, ochii-mi lăcrimau, vorbeam cu textul şi răspundeam 
cu însufleţire: „Da, vreau să fiu eu acela!" 

Camera în care locuiam s-a umplut de lumină! Am plâns, m-am pus pe 
genunchi şi I-am spus Domnului că sunt gata să merg acolo unde doreşte 
El! Aceste câteva cuvinte, simple şi banale pentru un alt cititor, au fost 
definitorii pentru mine. Mi s-a umplut viaţa de fericire şi de încredere că 
toate sunt în controlul lui Dumnezeu. El nu m-a uitat! Am văzut şi am 


simţit schimbarea radicală, atât în claritatea direcţiei înspre care 

urma să apuc, dar şi convingerea că frământările mele nu îi erau străine 
Domnului. E greu să descriu în cuvinte ce s-a petrecut atunci; totul arăta 
diferit, urmele de necredinţă şi descurajare au fost şterse. Fiinţa mea a 
fost inundată de prezenţa Domnului! Nu am mai trăit niciodată un 
moment, la fel de intens, cu totul deosebit şi profund. Eram fericit că 
Dumnezeu mi-a dat răspunsul şi aveam totală încredere că El ştia ce e 
mai bine pentru mine. Am fost alt om de atunci şi am păşit cu încredere 
pe noul drum. Evenimentele luau o altă întorsătură pentru viaţa mea. 

In perioada următoare am fost chemat să predic în Arad, apoi prin sate şi 
fraţii misionari m-au invitat să slujesc alături de ei. în vara anului 1999 
am dat examenul la Seminarul Teologic din Bucureşti şi am intrat fără 
nicio piedică. Am fost tare bucuros şi am simţit atâta pace atunci când, 
acelaşi frate administrator, mi-a dat vestea că de data asta mă număr 
printre viitorii studenţi la Teologie! Domnul Şi-a continuat lucrarea şi a 
început să clarifice cărarea pe care urma să păşesc în următoarea etapă 
a vieţii mele. Ce a urmat a fost confirmarea acestei chemări. 
iRăsounsiif cai 

emaru m 

SIL 

'u/ire 

într-o dimineață, prietenul meu din Arad m-a sunat mai devreme ca de 
obicei, aşa că m-am gândit că s-a întâmplat ceva rău. într-adevăr, urma 
să se petreacă un lucru neobişnuit, dar nu era cazul să-mi fac griji, 
dimpotrivă... Eram invitat la o familie, atât mi-a spus. Nu mi-a dat toate 
detaliile, ci insista doar ca în ziua respectivă să ne vedem. Ne-am întâlnit 
chiar în după-amiaza aceea şi am călătorit cu tramvaiul spre cartierul 

Aradul Nou. Aici locuiau doi bătrânei: el avea peste 80 de ani, iar ea 
peste 70 de ani. Nu i-am cunoscut, nu i-am văzut în viaţa mea, însă m-au 
îndrăgit din prima clipă când le-am păşit pragul casei. Am discutat 
împreună diverse subiecte, le-am povestit despre mine, despre chemarea 
primită, ne-am rugat şi, spre final, fratele mi-a zis: 

- Du-te la seminar! 

- Asta e chemarea Domnului pentru mine!, i-am răspuns cu convingere. 

- Noi vom fi alături de tine şi te vom susţine!, mi-a răspuns fratele, 
privindu-mă în ochi. 

- Domnul să vă răsplătească!, a fost tot ce am putut rosti cu emoție în 
glas. 

Aceste cuvinte s-au adeverit şi Domnul a lucrat prin aceşti „.părinţi 
adoptivi". Ei şi-au arătat preocuparea faţă de mine, mau încurajat, m-au 
susţinut, mi-au trimis bani ca să-mi acopăr toate cheltuielile şi s-au rugat 
pentru mine. Sunt convins că toate erau sub supravegherea lui 
Dumnezeu, care i-a folosit. Cred că El Se foloseşte de oamenii dedicați şi, 
atunci când vrea să binecuvânteze, împleteşte lucrurile într-un mod dife- 
rit de felul nostru de înţelegere. Pas cu pas, Tatăl ceresc a netezit drumul 
umblării mele. Binecuvântările Sale au curs în măsura perfectă, nu 
prematur, ci la momentul oportun! 


A venit toamna şi am păşit pe poarta Seminarului din Bucureşti, 
încrezător în Acela care m-a chemat şi care mi-a promis că mă şi susţine! 
Nu ştiam nimic din ceea ce îmi rezerva viitorul, dar am acţionat prin 
credinţă, bazat pe promisiunile Lui. In toată perioada seminarului, 
Dumnezeu a fost credincios până în cele mai mărunte detalii. Urma să 
experimentez în fiecare zi din plinătatea bunătăţii Sale! 

După ce am fost ales păstor în Abrud, la finalul anilor <le studiu, am 
primit un telefon; fratele care mi-a fost ca un 

părinte adoptiv, a plecat în veşnicie, după ce Domnul 1-a ajutat să-şi 
respecte promisiunea de a mă ajuta. 

Gole 

durile 

ega şi gândurile negre 

Se finalizase o zi obositoare de muncă. Era seara şi mă îndreptam spre 
casă, mergând alături de o colegă de la magazinul firmei. După puţine 
cuvinte schimbate, aceasta mi-a întins un bileţel. Cuvintele aşternute 
acolo m-au cutremurat! Fata îmi împărtăşea că intenţiona să îşi pună 
capăt zilelor, că viaţa e prea grea de trăit, că a ajuns la capătul puterilor, 
că nu mai găseşte resurse de a continua, că nu mai e speranţă şi că, dată 
fiind situaţia, mintea ei a născocit această singură soluţie: sinuciderea! 
Oh, Doamne! Cum s-a putut naşte o asemenea monstruozitate într-un 
copil al Tău? 

Ne-am aşezat pe o bancă în parc şi am ascultat-o. Avea probleme în 
relaţia cu prietenul ei şi se afla în pragul depresiei. Simţeam că trebuie s- 
o încurajez; mă temeam să nu ducă la îndeplinire gestul necugetat, 
pentru că disperarea i se citea în privirea pierdută, în fizionomia marcată 
de suferinţă, îmi alegeam cuvintele cu grijă, mă rugam ca Dumnezeu să- 
mi dea putere, să o cerceteze şi să o întoarcă din drum! După o vreme de 
îmbărbătare, din ochii ei au început să curgă lacrimi, să-şi mărturisească 
viaţa dezordonată şi trăirea fără Hristos şi să ceară ajutorul Său! 
Continua să meargă la biserică, însă trăirea ei era departe de a se 
asemăna cu Domnul Isus. Acolo şi-a recăpătat încrederea în Domnul Isus, 
L-a invitat să ocu-pe pe deplin toate ungherele fiinţei ei şi să-i transforme 
viaţa! Şi El a făcut-o! Ne-am despărţit: eu, bucuros că am reuşit să în- 
curajez pe cineva care avea nevoie de El şi că, prin exemplul 

fazanului pierdut, am învăţat să nu ratez ocaziile pe care Domnul mi le 
aşeza pe tavă şi ea pentru că a experimentat transformarea radicală 
înfăptuită de Duhul Domnului. M-am bucurat că Domnul nu i-a îngăduit 
să-şi pună planurile în aplicare. A doua zi am intrat în magazin şi am 
găsit>o radiind! Bucuroasă, mi-a spus: 

- Mitică, sunt fericită! Sunt fericită! 

- Isus ţi-a adus eliberarea!, i-am spus zâmbind. 

El a descătuşat-o de gândurile negre care o stăpâniseră, i-a adus 
mântuire şi eliberare în suflet! A devenit alt om! A-ceastă domnişoară L-a 
crezut pe Isus şi I-a îngăduit să-i schimbe gândurile negre, planurile 
diabolice, şi să o transforme într-o fiinţă nouă! Cât am lucrat acolo, am 
observat-o: era tot cu zâmbetul pe buze, împlinită sufleteşte şi mulţumită 


că Domnul n-a părăsit-o în ceasul de neveghere... 

Când a sosit vremea să închei această perioadă, am mulţumit Domnului 
pentru prieteniile trainice legate acolo, pentru oamenii de nădejde care 
m-au încurajat şi alături de care am simţit o părtăşie plăcută. A fost un 

timp binecuvântat. Mi-am luat rămas bun de la echipa de lucru şi m-am 
pregătit pentru un nou capitol al vieţii, studentia. 


Onti 
Ic 


ararea la seminar 

Am crezut că seminarul are pământ sfânt şi că voi fi transformat de 
îndată ce voi intra pe porţile lui... însă Domnul m-a învăţat lecţia 
realităţii: nu există pe pământul acesta locuri sau obiecte sfinte, ci doar 
oameni sfinţi, puşi deoparte pentru slujirea divină. Astfel că iluzia 
sfinţeniei fulgerătoare mi s-a spulberat imediat; Domnul m-a adus cu 
picioarele pe 

pământ şi am continuat să trăiesc în binecunoscuta lume plină de 
frământări şi de probleme... Am întâlnit oameni ai lui Dumnezeu, oameni 
sfinţi, răscumpăraţi de acelaşi Hristos care a avut milă şi de mine. 
Simţeam coordonarea Lui, ştiam că totul e în mâna Lui şi că nimic nu se 
desfăşoară în această lume fără ca El să cunoască, să planifice sau să 
accepte totul. 

Studiul în seminar mi-a oferit uneltele cu care să lucrez mai departe. Nu 
am primit totul de-a gata, ci am fost instruiți cum să învăţăm, unde să 
căutăm informaţiile, cum să le utilizăm şi ce strategii să aplicăm în 
diferite laturi. Seminarul a avut rolul de a ne pregăti pentru adevărata 
lucrare, aceea de pe teren. Situaţiile pe care le-am întâlnit ulterior în 
câmpul Evangheliei au fost, adesea, diferite de ceea ce învăţasem la 
şcoală. însă timpul petrecut alături de colegi a fost unul deosebit de 
important în ce priveşte formarea mea ca slujitor. Am întâlnit acolo 
oameni diferiţi, din culturi diferite, cu educaţie şi cu mentalități 
deosebite, însă farmecul acestei diversităţi a fost unitatea sub aceeaşi 
cruce a lui Hristos. Dumnezeu îmi şlefuia caracterul, mă deprindea cu 
slujirea şi îmi dădea suficiente ocazii în care să dovedesc ce am învăţat, 
Spre finalul anului întâi de studiu, împreună cu alţi colegi, am înfiinţat o 
organizaţie a studenţilor creştini din Bucureşti şi am definit-o 
„SPERANŢĂ PENTRU MILENIUL TREI". Am început firav, stângaci; ne- 
am adunat câţiva colegi şi am constatat că era timpul să facem ceva 
practic, mai mult decât ne solicita programul Seminarului, prin vizitele şi 
predicarea în alte biserici. Am început şase colegi şi în câteva luni lucra- 
rea s-a extins în diverse domenii, cu mult mai multe persoane implicate. 
Doream să îmbinăm partea teoretică cu practica, aşa că ne-am canalizat 
spre evanghelizarea combinată cu susţinerea socială, bazată pe asistenţă 
şi ajutorare. Timpul acesta ne-a dat oportunitatea să ne cunoaştem unii 
pe alţii, să ne 

implicăm şi să mergem în multe locuri din ţară, motivând mulţi tineri la o 
implicare practică. 

Călăuzit de Duhul Sfânt, promotorul acestei viziuni a fost pastorul Radu 


Câmpean din Sibiu. încet, încet s-au unit, urmând această viziune, şi alţi 
colegi, printre care: Popa Nis-tor, Ionică Raca, Sorin Guler, Duma Vasile 
şi eu. în grupul „SPERANŢĂ PENTRU MILENIUL TREI" eram organizaţi 
în câteva departamente de slujire, şi anume: lucram cu studenţii, făceam 
vizite în spitale, căutam orfanii - copiii străzii, refugiații şi romii. Fiecare 
lider avea anumite responsabilităţi; grupele se întâlneau periodic, trasau 
nevoile, împărțeau sarcinile şi mergeau săptămânal pe teren. Datoria 
mea era să mă ocup de copiii străzii. Cumpăram produse şi fetele făceau 
sandviciuri pentru ei, făceam donaţii de haine, pe care le ofeream 
nevoiaşilor, stăteam de vorbă cu ei şi îi sfătuiam sau ajutam după 
posibilităţi, dar cel mai important, încercam prin orice mijloc să le vestim 
Evanghelia. Tot în acest sens am căutat şi o sală mare, în cadrul unei 
fundaţii, unde ne adunam duminica şi făceam slujbă de biserică alături 
de ei. 


Gu GoangAelia Ia frizer 

Radu Câmpean m-a invitat într-o zi să-l însoțesc într-o vizită la studenţii 
de la Facultatea de Sport, pentru a împărţi borşuri şi a împărtăşi 
Evanghelia. Băieţii de acolo erau înalţi, solizi şi fioroşi oarecum, pe lângă 
noi, timizi şi slăbuţi, abia îndrăznind să ciocănim la uşile lor. Ne-am făcut 
curaj şi i-am abordat; unii ne-au refuzat, alţii ne-au invitat în cameră. Le 
împărţeam broşuri şi vorbeam cu ei despre Hristos. Ni s-a întâmplat 
adesea ca discuţia, banală iniţial, să se transforme 

într-o dezbatere. Mulţi erau interesaţi şi unii chiar erau marcați de 
Cuvânt; dar de cele mai multe ori întâlneam ironici care ne puneau 
întrebări fără nicio legătură cu Biblia, doar ca să ne ia peste picior. 
Intr-o zi, am bătut la o altă uşă, am intrat şi am dat peste mai multe 
persoane aflate într-o cameră folosită ca frizerie. Unul se tundea, alţii 
aşteptau la rând şi am fost şocaţi când i-am văzut: mulţi, zdraveni, 
gălăgioşi, înfiorători chiar. 

- Ce doriţi?, ne-a întrebat unul dintre ei. 

- Ăăă, bună!, am îngânat cu jumătate de gură. 

- Dorim un tuns!, a spus Radu, zâmbind cu înţeles către mine. 

- Imediat, a răspuns sportivul care ne-a interogat. 

Am înţeles mesajul; m-am aşezat pe scaun, numai că e-ram deja tuns şi 
aveam părul destul de scurt! Radu le-a predicat Evanghelia, în timp ce 
foarfecă se învârtea deasupra capului meu; am rămas fără păr, dar cu 
Evanghelia predicată. Am plecat bucuroşi că am putut împărtăşi 
Cuvântul în acel loc şi aceasta ne-a adus încurajare, dar şi relaţii cu 
studenţii de la Sport. încă din tinereţe, în armată şi la seminar, eu i-am 
tuns pe alţii, însă a venit vremea să fiu şi eu tuns de studenţi. Roata s-a 
întors!... 


Din perioada seminarului 

Aveam un profesor foarte în vârstă, de altă confesiune decât a noastră. 
Dumnealui preda Psihologie şi era foarte priceput în meseria lui. L-am 

abordat şi l-am invitat la biserică, dar la început a fost greu să ajung la 
inima lui. M-a respins diplomatic, însă după mai multă vreme am reuşit 
să mă apropii 

de el şi l-am invitat la o seară de evanghelizare în Bucureşti. Mi-a promis 
că vine şi m-am bucurat că a onorat invitaţia. Ne-am întâlnit într-un loc 
prestabilit din Bucureşti, după care, încet, aşa cum avea dumnealui 
mersul, ne-am îndreptat spre biserică. Am urmărit, intenţionat, să ne 
aşezăm pe rândurile din faţă, pentru ca musafirul meu să nu fie 
perturbat. 

Totul s-a desfăşurat normal; am fost pătruns de mesajul evanghelistului, 
dar profesorul de lângă mine a aţipit! I-am dat coate, s-a mai trezit din 
când în când şi a început să-mi fie tare ruşine că am dus un om în vârstă 
să doarmă la biserică, de parcă era primul... S-a terminat slujba şi ne-am 
îndreptat spre tramvai. L-am întrebat cum s-a simţit şi mi-a mărturisit că 
i-a plăcut mesajul, dar că a fost cam lung şi plictisitor! Am plecat 
dezamăgit că nu s-a petrecut nimic în viaţa lui, că Dumnezeu nu 1-a 
cercetat, aşa cum sperasem... Am crezut că a fost o experienţă pierdută, 
un timp în care el mai mult a dormit decât a fost treaz... 

După câtăva vreme, în Bucureşti a avut loc o altă evanghelizare, la care 
invitat era un alt predicator, mult mai dinamic şi mai cunoscut în ţară. 
Am îndrăznit să-l invit din nou pe domnul profesor şi, spre surprinderea 
mea, a acceptat invitaţia. Ne-am dat întâlnire într-o staţie de tramvai şi 
m-am bucurat că s-a ţinut de cuvânt, însă nu eram la fel de entuziasmat 
ca prima dată. Ne-am dus în acea biserică arhiplină şi ne-am aşezat din 
nou pe locurile din primele rânduri. Mă tot rugam Domnului să-i atingă 
inima şi eram atent la fiecare mişcare a sa. A început programul, a urmat 
predica, toate au fost minunate! Am simţit Duhul Domnului cercetându- 
ne prin mesajul transmis cu putere şi, urmărindu-mi invitatul, nu-mi 
venea să cred că era atât de atent; aproape că nu clipea, era cu privirea 
aţintită spre predicator! Mă rugam Domnului să-i vorbească direct! După 
terminarea programului, am constatat că Domnul 

i-a vorbit! Mi-a mărturisit că i-a plăcut foarte mult şi la despărţire am 
observat că avea o altă atitudine. Nu ştiu ce decizie a luat, ce s-a 
petrecut în inima lui, dar din acel moment l-am urmărit la cursuri şi era 
un alt om. Vechea atitudine de dispreţ faă de pocăiţi dispăruse şi am 
observat că ne privea cu alţi ochi. Dacă până atunci avea un limbaj 
ciudat, iar cuvintele lui arătau lipsă de respect şi desconsiderare faţă de 
noi, din acea seară limbajul şi relaţionarea au fost vizibil diferite! 

Am învăţat atunci că este foarte important să te ţii de cuvânt, să insişti şi 
să nu te dai bătut după o primă înfrângere, aşa cum spune cântarea: 
„Acelui rătăcit în lume, te fă păstor: iubit, milos, Aleargă după el într-una 
până când e al lui Hristos!" în aceste vremuri grele, din urmă, e 
important să nu ne pierdem interesul pentru oamenii din jur, să fim 
perseverenţi în predicarea Evangheliei, pentru că, la vremea potrivită, s- 
ar putea ca lucrurile să se schimbe în bine. 


Gu africanul pe trecerea de pietoni 

Cei şase studenţi care am început proiectul „SPERANŢĂ PENTRU 
MILENIUL TREI", ne-am adunat la rugăciune în fiecare dimineaţă la ora 
şase, timp de mai multe săptămâni, linii eram dornici să slujim în 
domeniile pe care ni le-am ales. Dumnezeu ne-a dat viziunea şi, la fiecare 
pas, ne-a spus ce aveam de făcut. Treptat, evenimentele s-au derulat ca 


un răspuns la rugăciunile şi la nevoile noastre. La început am avut trei 
departamente: lucrarea cu studenţii, lucrarea cu copiii străzii şi lucrarea 
în spitale. Ne-am gândit că am putea lucra şi cu refugiații din căminele 
din Bucureşti, dar nu aveam nicio 

Sorin Dumitru Cigher 

pârghie. Ne-am rugat Domnului să lucreze într-un mod special şi să ne 
deschidă uşile. Ceea ce a urmat ne-a uimit şi ne-a bucurat pe toţi! 

într-o zi, eram la trecerea de pietoni, aşteptam culoarea verde şi în 
dreapta mea am zărit un tânăr african. (încă de atunci aveam o 
sensibilitate aparte faţă de poporul african.) Semaforul şi-a schimbat 
culoarea şi am traversat paralel cu tânărul, pe trecerea de pietoni. 
Instantaneu mi-am adus aminte de planul nostru şi l-am abordat. L-am 
întrebat din ce ţară e, ce face în România, unde locuieşte şi aşa mai 
departe. Am aflat că este creştin, student în România, că şi el are inimă 
pentru lucrare, dar nu ştie cum şi de unde să înceapă. A fost foarte 
deschis şi ne-am bucurat amândoi de viziunea comună. l-am explicat 
planurile noastre, ce scop avem în cadrul proiectului şi l-am întrebat dacă 
ar fi interesat să ne viziteze. Am văzut uşa deschisă a Domnului, am 
profitat de ea şi l-am invitat la noi, la Seminar, pentru a discuta mai mult. 
A venit, ne-am întâlnit împreună cu ceilalţi colegi, a văzut cu ochi buni 
iniţiativa noastră şi am pornit lucrarea printre refugiaţi. Unul dintre 
colegi a fost desemnat ca lider al departamentului de refugiaţi şi aşa s-a 
demarat activitatea care, ulterior, s-a dezvoltat mult. 

Am primit culoarea verde de la Domnul; planul Său prindea contur în 
realitatea trăită de noi! S-a început şi o biserică a refugiaților în 
Bucureşti şi până azi această lucrare merge crescând. Au şi un pastor 
acum, un slujitor african care face lucrarea cu dedicare. Când Dumnezeu 
ne înfăţişează culoarea verde a semaforului lucrării Sale, trebuie să 
păşim paralel cu El şi cu siguranţă ne va duce spre o lucrare binecu- 
vântată. A fost o încurajare şi o îmbărbătare pentru noi să experimentăm 
răspunsul Său prompt, clar, şi să înţelegem că Domnul lucrează treptat şi 
desăvârşit! Am avut şi lupte, şi 

piedici, de cele mai multe ori de la cine nu te-ai fi aşteptat, dar nu ne-am 
dat bătuţi, pentru că am ştiut pe cine avem drept călăuză! 


cunoscut o jaiă 
Am fost abordat într-o zi de o colegă de la dublă specializare, fata pe care 
am întâlnit-o la Calafat pe vremea când eram în armată. Sethiana a fost 
prima fată care s-a arătat dornică să lucreze cu noi în „SPERANŢĂ 
PENTRU MILENIUL TREI". Ea a mai adus alte fete în grup şi, tot aşa, 
grupul s-a dezvoltat; de la câţiva colegi în primele zile, am ajuns să 
numărăm în jur de o sută peste puţină vreme. în anul doi de studenţie, 
Sethiana mi-a prezentat o fată, spunându-mi că şi-ar dori să lucreze cu 
noi, aşa că am invitat-o la întâlnirile grupului. Pentru că eu eram 
coordonatorul secţiunii privind copiii străzii, am discutat cu ea, am 
hotărât împreună care ar fi laturile de implicare şi am supravegheat 
activitatea generală, observând activitatea şi, implicit, pe cei/cele care o 


desfăşurau. 

Fata nouă era modestă, simplă, nu-i plăcea să iasă în evidenţă, era 
liniştită, însă era prima care sărea în ajutorul copiilor săraci şi nu se 
trăgea de la greu. Erau mai multe fete în grupul nostru, fete care prin 
activitatea şi acţiunile lor doreau insistent să se facă cunoscute, dar 
această fată era deosebită şi avea ceva care mă atrăgea la ea... Am 
observat>o discret şi încet, încet, am descoperit că este exact ceea ce-mi 
trebuie; Dumnezeu îmi descoperea ajutorul potrivit. M-am îndrăgostit de 
Daniela atât de mult, încât mai târziu mi-a devenit soţie. Am lucrat 
împreună: pregăteam mâncarea pentru copiii străzii, organizam întâlniri 
în care aceşti copii să-L. 

cunoască pe Domnul, mergeam în bisericile din Bucureşti şi astfel am 
început să o cunosc tot mai mult şi să-mi placă ce descopeream! Planurile 
mele erau sedimentate pe acest principiu - cea care îmi va fi prietenă, îmi 
va deveni ulterior soţie, lucru care s-a întâmplat după absolvirea şcolii. 
Daniela a fost studentă la dublă specializare, Teologie -Litere, aşa că 
multe dintre cursurile de teologie le aveam împreună la Seminar, unde 
am avut ocazia să o observ tot mai mult. Ea şi încă vreo câteva fete de la 
dublă specializare s-au înscris pentru a se implica în activităţile demarate 
şi aceasta ne-a făcut să putem observa lucrurile practice, să ne 
completăm reciproc în organizarea şi rezolvarea sarcinilor. Găseam timp 
de discuţii, îmi plăcea să petrecem mult timp dedicat cunoaşterii 
reciproce şi, privind în urmă, mi-e drag să-mi reamintesc de acel timp 
binecuvântat. Treptat am început să mă îndrăgostesc de ea şi să discut 
deschis despre aceste sentimente. Domnul a făcut ca perioada de 
practică să o fac în Bucovina şi acolo ne-am cimentat şi mai mult 
sentimentele unul faţă de altul. Am înţeles tot mai clar că Dumnezeu ne 
vrea unul pentru altul. El a pus în inimile noastre dragoste unul faţă de 
celălalt, ceea ce s-a certificat la terminarea seminarului, în iulie 2003, 
când ne-am căsătorit şi ne-am angajat să-L slujim pe Domnul în echipă, 
bazându-ne împreună pe ajutorul Său! 

Am amintiri frumoase din perioada studenţiei, am fost în multe locuri din 
ţară în perioada vacanţelor, am călătorit mult şi am cunoscut diversitatea 
în lucrarea de slujire. Dumnezeu m-a format prin toate aceste experienţe; 
ele m-au ajutat să privesc viaţa într-un mod real şi, uneori, chiar dur, că- 
lindu-mă pentru ceea ce avea să urmeze... 

S]n canalele cfi'n Sara cfe DCoix/ 


Era în apropierea Crăciunului şi am hotărât să le facem o surpriză celor 
din canalele din Gara de Nord - Bucureşti, du-cându-le mâncare, 
portocale şi haine. Acolo îşi aveau ei locuinţa şi ori de câte ori coboram 
din tren, ne întâmpinau copiii şi tinerii drogaţi, cu aurolacul la brâu, copii 
ai străzii, lepădătura societăţii pentru cei mai mulţi. Le era teamă 
multora de aceşti nefericiţi fără niciun căpătâi. Mulţi dintre ei erau copii 
de bani gata, proveneau din familii înstărite, dar au abandonat familia şi 
s-au refugiat la subsolul clădirilor, dormind sub aburii care ieşeau din 
ţevile de încălzire ale oraşului. îşi duceau veacul printre ruine, sortiţi 
bolii SIDA, tuberculozei sau altor probleme de sănătate. Când erau 


drogaţi nu puteam să ne înţelegem cu ei. Miroseau foarte urât, fiind 
nespălaţi, înjurau şi erau brutali, unii chiar agresivi. Era multă prostituție 
şi mulţi care profitau de pe urma lor. Era o pepinieră a pedofi-lilor din 
Bucureşti; toate urâciunile se întâmplau în zona Gării de Nord şi seara, 
după o anumită oră, era înţelept să nu-ţi faci drum pe acolo, altfel riscai 
să fii acostat. 

In acea după-amiază am avut o plasă cu portocale, pâine şi haine. Am 
ajuns la canalul nr. 1, am bătut la uşa din tavan, a ieşit unul dintre copii 
cu ochii înceţoşaţi de aurolac şi de somn şi ne-a întrebat dacă dorim 
ceva, vizibil deranjat de prezenţa noastră acolo. I-am explicat că le-am 
adus ceva de mâncare. La un semnal dat de el, au ieşit ca şobolanii din 
locaşul lor şi îi număram, stupefiaţi că nu se mai termină şirul... Au fost 
către douăzeci de tineri, copii şi adulţi, ameţiţi, cu ochii injectaţi, galbeni 
la faţă şi cu părul vâlvoi. I-ai fi recunoscut de la câţiva metri. Aurolacul 
îmbibat în hainele şi în pielea nespălată producea un miros insuportabil. 
Când ne-am aplecat 

să deschidem plasa, au sărit ca lupii flămânzi şi în disperarea lor ne-au 
înşfăcat plasa. I-am privit cum se luptau între ei: hainele zburau 
deasupra capetelor noastre, portocalele erau aruncate asemenea 
mingilor de ping-pong, pâinea era ruptă, fiecare lua cât putea şi fugea. 
Asta a fost o primă experienţă la început de lucrare, cu copiii străzii din 
Bucureşti. Ne-am îngrozit şi ne-a fost şi teamă de ceea ce am văzut. Mă 
gândesc acum că numai Domnul ne-a ţinut, altfel nu-mi pot explica 
hotărârea de a nu abandona. Dumnezeu ne-a dat curaj şi am avut 
răbdare, crezând că lucrurile se pot schimba în bine. Şi aşa a fost! 

Ne-am împrietenit cu ei, le-am câştigat încrederea, au văzut că nu îi 
marginalizăm şi şi-au deschis sufletele. Nu a-veam nicio problemă să 
trecem prin zona lor, prin perimetrul trasat de ei; pentru că oamenii, în 
general, ocoleau parcurile unde erau aceşti nenorociţi ai sorții. Noi i-am 
considerat fiinţe create de Dumnezeu, le-am transmis acest lucru şi ne- 
am apropiat de ei. I-am dus la biserică, am încercat să le facem legătura 
cu familiile, le-am dus de mâncare. Ne-am străduit să le rezolvăm 
problemele; fetele din grup au luat câteva fete şi au mers cu ele la medic. 
Pentru că aveam colege studente la Teologie - Asistenţă Socială care au 
învăţat să abordeze astfel de cazuri, am putut să găsim soluţii pentru 
dificultăţile în care se aflau. Unele fete au fost salvate de la anumite 
pericole, alţi tineri au fost reintegraţi. Dintre acei copii, unii şi-au refăcut 
viaţa, au familii, sunt binecuvântaţi. Alţii au murit din cauza dozelor 
exagerate de drog sau aurolac. 

La câţiva ani după absolvire, am aflat că unii au murit fiind accidentaţi, în 
explozii sau incendii; pe alţii însă i-am văzut la televizor ca fiind 
recuperaţi, găsindu-şi locuri de muncă şi integrându-se în societate, 
ajutând chiar pe alţi copii asemenea lor. Mare mi-a fost mirarea să aflu 
că unul dintre ei, fost şef de grup în urmă cu mulţi ani, s-a întors la 
Domnul, 

Experienţe sau coincidențe? / 83 

are familie şi este un om serios. Chiar a fost la o emisiune şi a câştigat un 
premiu, pentru că a fost ales omul anului la firma unde era angajat. Slavă 
Domnului că El Se apleacă şi înspre cei mai neînsemnaţi şi mai 


desconsideraţi de noi, dar preţioşi şi curaţi prin sângele Său! 

In ziua de duminică, în timpul amiezei, când nu eram repartizaţi în alte 
biserici din oraş, am înfiinţat un grup, o biserică, undeva în sala de mese 
a unei fundaţii din apropierea Gării de Nord. în fiecare duminică la ora 
14 ne întâlneam cu ei şi sala a devenit uneori neîncăpătoare pentru cele 
şaptezeci de persoane care s-au aflat la un moment dat acolo. Aerul era 
insuportabil bineînţeles, dar ce mai conta când bucuria lor era vizibilă, 
când cântau, îşi mărturiseau păcatele şi se rugau cu atâta înflăcărare! 
Directorul fundaţiei le-a oferit ocazia să facă duş, însă ei trăgeau chiar în 
faţa noastră din pungă şi mirosul proaspăt al îmbăierii nu ţinea prea mult 
timp... Erau prostituate, drogati, hoţi, bătăuşi, majoritatea dintre ei 
analfabeți. Erau însă bucuroşi că le permiteam să participe la închinare. 
îi chemam în faţă să conducă cântările şi erau tare fericiţi când îi puneam 
să cânte. Eram foarte deschişi cu ei, discutam liber şi îi întrebam care ce 
a mai făcut săptămâna trecută. Se lăudau care mai de care cum şi cât au 
furat, toate mărturisirile fiind prezentate cu multă lejeritate. După ce ne 
împărtăşeau isprăvile, aveam ocazia să le predicăm Cuvântul. Puneau 
întrebări, unii erau mişcaţi, alii indiferenți. Unii erau gălăgioşi, astfel că 
uneori am fost nevoiţi să fim severi cu ei, ca să-i putem ţine în linişte. 
Toată această lucrare a fost o provocare pentru noi. Ne-am apropiat de 
ei, le-am vorbit pe aceeaşi limbă şi i-am câştigat ca prieteni. Fetele 
studente la Litere au început cu ei cursuri de alfabetizare şi unii chiar au 
reuşit să înveţe să citească! 

A fost cea mai mizerabilă slujbă: să îi speli, să îi cureţi de păduchi, să 
cobori în canalele lor mizerabile, să le accepţi îmbrăţişările... Dar dacă 
Domnul Isus a coborât la noi, cei mai mizerabili, şi nu I-a fost lehamite de 
noi, de ce am fi noi mai fuduli? Ce stele, ce epoleţi ne cad dacă ne 
apropiem de semenii noştri? Aceasta a fost logica! Am înţeles din 
Scriptură că trebuie să facem această lucrare fără să cârtim. A fost doar 
vremea semănatului... 

Până la finalizarea seminarului, eu şi colegii ne-am implicat în această 
lucrare şi am avut atâtea satisfacţii! înainte de a pleca, am căutat oameni 
destoinici şi am înmânat această lucrare altei generaţii, care a dus-o mai 
departe. 


Ba 


munca in 

Era în vara anului 2002 şi mă aflam în ultima vacanţă înainte de 
absolvire. Pentru că aveam înainte o perioadă cu multe cheltuieli, urma 
licenţa cu toate costurile ei şi evenimentele mult aşteptate, logodna, 
cununia civilă şi nunta, toate deosebit de frumoase, dar costisitoare, am 
hotărât să merg la muncă în Italia. 

Dimineaţa devreme, am urcat în microbuzul care avea ca destinaţie 
Italia. N-am mai ieşit în Europa, decât în Ungaria, şi această nouă vizită 
mi-a creat oarece emoţii, pentru că era o călătorie destul de lungă şi într- 
un loc necunoscut. Mă îndreptam spre o ţară despre care auzisem multe 
lucruri, însă era momentul să mă conving că informaţiile auzite sunt, într- 
adevăr, aşa. 


După o călătorie lungă cu microbuzul aglomerat de oameni culeşi din 
toată ţara, vorbăreţi şi nerăbdători, sfârşit de 

oboseală, am ajuns, într-un final, în Florenţa. Viitorul meu cumnat, Dorin, 
a venit după mine într-o benzinărie şi m-a cazat la el în acea noapte, 
prima în Italia. Lucra în Florenţa pentru o vreme şi întrucât urma să 
mergem a doua zi spre Roma, am decis să rămân la el. 

Prin geamul deschis se auzea zgomotul paşilor grăbiţi pe străzile înguste 
şi pavate şi acea noapte în Florenţa mi-a dat senzaţia că trăiesc aievea în 
filmele comisarului Corado Catani. Am fost cazat într-o cameră de subsol, 
ferecată cu nişte gratii, de aveai senzaţia că eşti arestat la domiciliu, dar 
a fost bine că oboseala mi-a facilitat somnul adânc şi venirea rapidă a 
dimineţii. 

Am pornit spre Roma. Drumurile erau foarte bune, autostrada era 
dreaptă şi priveam cu mare admiraţie la construcţiile noi şi diferite de 
cele văzute în România. Am ajuns într-o suburbie a Romei, la Tor Lupara. 
Aici am avut ocazia să mă întâlnesc cu al doilea frate al soţiei şi cu sora 
ei, fiind cu toţii la muncă în Italia. Au fost foarte primitori, curioşi şi ei să- 
şi cunoască viitorul cumnat, pentru că nu ne mai întâlniserăm niciodată 
până atunci. 

După trei zile am şi început munca. Am lucrat la o brutărie, pe timp de 
noapte. A fost obositor, dar am avut experienţe frumoase la acel loc de 
muncă. Profitând de faptul că eram numai noi, doi români, povesteam 
întreaga noapte. Colegul nu era străin de Evanghelie, era din familie de 
credincioşi, dar a luat-o pe căi străine, îndepărtându-se de tot ce a 
învăţat în copilărie. M-am apropiat de el şi pentru că a avut respect faţă 
de Cuvânt; aceasta m-a impulsionat să fiu şi mai interesat să-i predic 
Evanghelia. Ne-am înţeles foarte bine, iubeam ceea ce făceam, însă 
Domnul a îngăduit să ne şi cizeleze prin umilire şi dispreţ. Lucram toată 
noaptea, iar dimineaţa, la sosirea patronilor, eram murdari de făină din 
cap până în picioare şi 

obosiţi, că abia ne mai tineam pe picioare. Când veneau patronii, 
asemenea unui rob în Egipt, eram chemat să le ridic jaluzelele, fiindcă nu 
se osteneau să ridice nici măcar „seranda", aşa cum spuneau ei acelor 
obloane de zi. Eram obişnuit deja cu acest tratament din partea lor, dar 
manifestau atitudinea de superioritate numai pentru că eram nişte bieţi 
români care lucram pentru bani, printre străini. 

în nopţile călduroase eram vizitaţi de drogaţii flămânzi, care ne cereau 
voie să-şi caute mâncare la coşul de gunoi, printre rămăşiţele şi 
uscăturile pe care le aruncam. Şi acolo am dat peste amărâţii oameni ai 
străzii şi atunci am realizat că imaginea de ţară occidentală prezentată la 
noi nu era tocmai veridică, ci aveau şi ei probleme asemănătoare cu ale 
noastre. 

După o perioadă, am lucrat la nişte „fraţi de credinţă, români care m-au 
luat pentru că eram student şi mai aveam puţin de stat în Italia. M-au 
acceptat mai mult pentru discuţii şi au vrut să mă ajute nu pentru că 
aveau neapărată nevoie de un muncitor. M-am înţeles tare bine cu toţi, 
însă la masă aveam discuţii aprinse despre băutură. Pentru ei nu era o 
problemă să consumi alcool. Lucram la amenajări interioare şi la fiecare 


masă patroana obişnuia să le aducă mai multe sticle de bere şi cutii pe 
care să le consume în timpul zilei. De ruşine sau poate din cauza 
mustrărilor pe care nu şovăiam să le împart cu dărnicie, n-au mai 
consumat băuturi alcoolice cât am stat cu ei la masă. Le-am ţinut morală, 
ne-am rugat, iar discuţiile pe tema aceasta au fost destul de constructive. 
După câteva zile, patroana i-a întrebat ce s-a petrecut de berea este tot în 
frigider. Nu ştiu ce i-au răspuns, cert este că nu le-a mai adus băutură 
câtă vreme am stat acolo. 

Printre ei era şi un prezbiter, împreună cu care ne-am rugat pentru 
eliberarea de acest duh, o buturugă mică, dar 

care opreşte binecuvântarea Domnului. Unul dintre muncitori era 
dirijorul de cor şi consuma foarte mult, aşa că asta m-a impulsionat şi 
mai intens să-i mustru. Cât am fost cu ei au renunţat la băutură şi tare 
bucuros am fost când, după câteva săptămâni de la întoarcerea în ţară, 
unul dintre ei m-a sunat şi mi-a spus: „Frate, Dumnezeu mi-a adus 
eliberare, nu mai consum deloc şi am acest principiu de viaţă acum - fără 
băutură!" 

M-am bucurat că Dumnezeu aduce eliberarea de orice viciu, de orice 
lucru, chiar dacă nouă ni se pare mărunt. Slăvit să fie Domnul că El poate 
descoperi lucrurile ascunse şi tot El dă o nouă perspectivă asupra vieţii! 
Am vizitat Vaticanul, am vizitat închisoarea lui Petru şi Pavel, am avut 
sentimente interesante călcând pe drumul pe care cei doi titani ai 
credinţei creştine au păşit. Am vizitat şi Coloseumul; multe învăţăminte 
am putut trage din mărturia celor care s-au lăsat martirizaţi pentru 
Mântuitorul nostru. 

La terminarea perioadei, m-am întors spre România, mulţumitor 
Domnului pentru aceste experienţe minunate, avute cu fraţii din 
bisericile pe care le-am vizitat. M-am întors în Bucureşti; urma ultimul 
an, un an plin de provocări. 


Găsă/ar/a Şi frământările care au însofit-o 

Ca să te căsătoreşti pe viaţă, aşa cum cere Dumnezeu, e necesar să 
petreci mult în căutarea voii Sale şi asta am făcut şi noi. Am trăit luni 
întregi de observare şi cunoaştere, de comunicare şi căutare a voii lui 
Dumnezeu. Şi am ajuns amândoi la convingerea că Dumnezeu ne vrea 
împreună. Am făcut planurile de nuntă, ne-am logodit în ziua de Florii, 
iar în 26 

iulie 2003 ne-am căsătorit. Am făcut nunta în Bucovina, la Bilca; în 
biserica din care provenea soţia s-a oficiat serviciul religios, iar masa a 
avut loc în Bivolărie, într-o sală din subsolul Bisericii Penticostale. 

A fost o zi însemnată pentru amândoi, pentru că, de atunci, drumurile 
noastre s-au unit şi am pornit împreună pe un singur drum. Dumnezeu 
face lucrurile frumoase la vremea lor! Am făcut legământul de căsătorie 
după mai mulţi ani în care am întâmpinat obstacole, incertitudini, multe 
frământări şi lipsuri, însă Dumnezeu ne-a fost alături şi a fost credincios. 
Părinţii ne-au ajutat cum au putut pentru organizarea nunţii, dar au fost 
alături de noi şi asta a contat cel mai mult. Soţia provine dintr-o familie 


numeroasă, care n-a avut să-i ofere zestre materială, însă i-a dat cea mai 
mare bogăţie -o educaţie aleasă, valori pe care le-a inoculat în caracterul 
ei şi călăuzire în umblarea cu Domnul, cele mai de dorit investiţii. I-am 
spus soţiei că avem doar două geamantane, unul cu cărţi şi altul cu 
haine, însă II avem pe Domnul, care e net superior bogățiilor acestei 
lumi. Am pornit pe un drum necunoscut de noi, al căsniciei şi al lucrării, 
însă cunoscut de Dumnezeu! Am fost chemaţi în această onorabilă slujbă 
şi cine te cheamă, te şi susţine! Asta s-a întâmplat cu noi, începând în 
mod special din vara anului 2003. Am fost martorii minunilor pe care 
Dumnezeu le-a făcut cu vieţile noastre. L-am luat în serios pe Dumnezeu 
şi am luat în serios prietenia noastră, în sensul că niciunul n-a intenţionat 
să se joace cu sentimentele celuilalt, „să sară din floare în floare", 
dovedind lipsă de respect, de statornicie, astfel că Domnul ne-a răsplătit 
cu binecuvântarea Sa! 

Ce s-a întâmplat de fapt? Cum am văzut, practic, că mâna Lui bună ne-a 
însoţit spre locul unde ne-a aşezat imediat după terminarea studiilor? 
Relatarea următoare vă va convinge 

că e atât de bine să te bazezi pe Domnul! Nu ştiam nimic de Abrud; din 
păcate, nici măcar unde se află pe hartă... Am fost invitat în alte locuri 
din ţară, dar cu acest oraş s-au încheiat frământările şi incertitudinile. 
Când aveam 16 ani, Domnul m-a încurajat printr-o promisiune a 
Cuvântului: „îţi voi da case pe care nu tu le-ai zidit, fântâni pe care nu tu 
le-ai săpat şi vii pe care nu tu le-ai sădit...". Aceste cuvinte nu mă 
părăseau, erau asemenea unui ecou în inima mea, pentru că am ştiut că 
vin de la Domnul şi L-am crezut pe cuvânt! Aveam garanţia că El este în 
control şi nu m-am îndoit de asta nici atunci când mi-am întemeiat o 
familie şi nu aveam locuinţă, maşină ori măcar vreun set de tacâmuri sau 
farfurii... Nu ştiam cum ne va purta de grijă, dar Ela făcut-o mai bine 
decât aş fi făcut-o eu! 

în vremea prieteniei, am avut o discuţie serioasă cu cea care urma să-mi 
fie soţie: 

- Eu ştiu că fetele au nevoie de siguranţă..., am spus, încercând să dau 
glas gândurilor ascunse. 

- Aşa este, mi-a răspuns ea. Dar eu am siguranţă în prezenţa ta! Nu ştiu 
unde vrei să ajungi... 

- încerc să-ţi spun că unii dintre păstori trăiesc modest, salariile lor sunt 
mici, adică nu vom avea o viaţă prosperă, am spus cu tristeţe în glas. 

- Pentru mine nu este o problemă să trăiesc modest, că doar am exersat 
asta timp de 20 de ani!, mi-a răspuns ea, încurajator. 

- Dacă te măriţi cu mine, nu vom avea nimic, vom fi săraci! Am doar 
două genţi şi asta e toată averea mea!, am continuat eu, încercând să 
prezint cât mai sincer realitatea. 

Mi se rupea sufletul când rosteam cuvintele acestea; eram neputincios şi 
voiam s-o conştientizez de asta, ca să nu aibă aşteptări ireale... 

- Stai liniştit, Dumnezeu va fi cu noi! Vom primi binecuvântarea Lui şi 
dacă vom avea ce îmbrăca şi ce pune pe masă, ne va fi de ajuns!, a 
răspuns ea încrezătoare, zâmbind şi strângându-mă tare de mână. 

- Vrei să te măriţi cu mine în condiţiile acestea? Nu-ţi pot asigura nimic 


material, însă ce-ţi asigur este dragostea mea! Pâinea nu va fi dulce, 
poate amară uneori, dar acesta este preţul slujirii la care am fost 
chemaţi! 

- Dragostea ta şi siguranţa că suntem în voia Domnului e tot ce 
contează!, a spus ea. Şi mi-a povestit că exact în acea perioadă a stat de 
vorbă cu o soţie de pastor din zona Bucu-reştiului, care a întrebat-o dacă 
ştie la ce se înhamă, dacă e conştientă de viaţa grea ca soţie de pastor, 
că vor fi multe probleme, şi atunci i-a răspuns că preferă să aibă 
probleme din exterior în interior şi nu invers! 

- Aşa este! Vom lupta împreună împotriva problemelor şi nu unul 
împotriva altuia, i-am răspuns, mulţumitor Domnului pentru fata aceasta 
descotorosită de tot ce e material şi important pentru lumea aceasta! 
Dana s-a căsătorit cu mine şi acest lucru m-a făcut atât de fericit, de 
împlinit, ca să nu mai spun că pe urmă au apărut şi alte surprize plăcute. 
Colegul meu, George, care păstorea atunci biserica din Abrud, a fost 
pilonul de care Dumnezeu S-a folosit pentru a ne binecuvânta la 
începutul slujirii noastre. El m-a sunat pe când încă eram la Seminar şi 
m-a invitat la o primă vizită în Abrud, pe data de 8 decembrie 2002, în 
timpul unui weekend. Am fost invitat să predic, fără să ştiu că următorii 
zece ani îi voi petrece în zona respectivă. 

în luna următoare am fost deja ales ca pastor. înţelegerea mea cu 
Domnul s-a adeverit, aşa că am acceptat să-mi încep slujirea în Munţii 
Apuseni. Fratele coleg mi-a spus că 

vecinul lui are un apartament de vânzare şi m-a întrebat dacă aş fi 
interesat. Sigur, eram interesat, că doar nu aveam nicio casă, dar de 
unde să iau bani ca să-l plătesc? El mi-a spus că acest lucru nu trebuie 
să fie o problemă, Domnul va purta de grijă! Numai că, peste câteva zile, 
m-a sunat iar şi mi-a dat o tristă veste - apartamentul s-a vândut deja! 
Eram dezamăgit şi m-am gândit de ce-o mai fi vrut Domnul să-mi dea 
iluzii, dacă ştia dinainte că se va vinde. Dar, spre surprinderea noilor pro- 
prietari, apartamentul ne era destinat nouă şi evenimentele au luat o altă 
întorsătură! 

înţelegerea a fost ca apartamentul să fie golit de mobila existentă, noul 
proprietar având propriul stil în decorarea locuinţei. Insă urcând greu 
cele trei etaje cu dulapurile în spinare, când să-şi tragă sufletul în holul 
casei, a constatat că apartamentul era plin şi nu avea unde să-şi monteze 
mobila transportată cu dificultate. Supărarea pricinuită a fost atât de 
gravă, încât a anulat înţelegerea, şi-a cărat dulapul din nou pe scări în jos 
şi a plecat! Rămas fără client, proprietarul apartamentului ne-a contactat 
din nou, prin fratele George, şi ne-a rugat să-l luăm, scăzând din preţ! 
Ce mare Dumnezeu avem! Aşadar, colegul George m-a sunat din nou, 
împărtăşindu-mi o veste bună, de data asta. Am împrumutat banii; nu era 
o sumă foarte mare, pentru că apartamentele din acea zonă şi în acea 
vreme erau foarte ieftine. Aşa că, la două zile după absolvirea 
Seminarului, am plecat în grabă spre Abrud, ca să semnez contractul 
pentru noua noastră locuinţă, lucru petrecut fără prea multă 
premeditare. Prin urmare, nu s-a uscat bine cerneala pe actul de 
absolvire şi eram proprietar de locuinţă, de fapt şi prima pe care am 
avut-o. 


Tinerii din Abrud m-au ajutat la zugrăvit, însă, neintenţionat, am mai 
lăsat nişte uşi de vopsit şi câteva geamuri de şters, pentru ca noua 
proprietară să facă exerciţii şi să se 

bucure de minunea înfăptuită de Cel Atotputernic! După nuntă am reuşit 
să înapoiem o parte din suma împrumutată şi de restul am fost aşteptaţi 
mai multă vreme; prin ajutorul Domnului, timp de zece ani am tot plătit, 
până ce ne-am achitat de datorii. 

Nu aveam maşină şi zona de munte în care ne aflam presupunea multă 
energie, dar şi un mijloc de transport pentru a ajunge la familiile care 
stăteau pe coasta muntelui, la câţiva kilometri de oraş. La scurt timp 
după ce ne-am mutat, Domnul a fost credincios promisiunilor. Acelaşi 
coleg păstor a prezentat nevoile şi situaţia noastră, ca noi lucrători în 
Apuseni, şi a pledat pentru noi. Nu i-am cunoscut pe fraţii de peste 
hotare, nu am ştiut cine sunt cei prin care Domnul ne va binecuvânta; am 
aflat doar că nişte copii americani au lucrat spălând parbrizele maşinilor 
şi ca vânzători de ziare şi au trimis bănuţii lor unui tânăr pastor care 
urma să fie la dispoziţia Domnului în Apuseni. Proaspăt mutat, nu 
apucasem să mă dezmeticesc şi aproape că m-am trezit cu maşina la sca- 
ră! Fără să cerem de la cineva ceva, fără să prezentăm nevoia, fără să ne 
plângem, Domnul ne-a trimis banii necesari pentru o maşină. La o lună 
de la mutarea în această parte a ţării, am avut şi maşina pe care am 
păstrat-o şapte ani de zile. Nu am căutat, nu am folosit niciun mijloc de 
sensibilizare a străinilor, nu am dat niciun raport, ci am crezut în 
providenţa divină! 

Aşadar, s-au împlinit promisiunile pe care Domnul Isus mi le-a făcut în 
tinereţe! Am locuit singuri în casa noastră, ceea ce pentru doi tineri 
căsătoriţi este cea mai mare binecuvântare. Este o recomandare pe care 
o fac tuturor familiilor nou înfiinţate. Tânăra familie îşi formează o 
identitate nouă, împlinind cuvintele Scripturii: „De aceea, va lăsa omul 
pe tatăl său şi pe mama sa şi se va lipi de nevasta sa şi cei doi vor 

fi un singur trup" (Geneza 2:24). Soţia şi-a început activitatea chiar în 
acel an, ca profesoară de limba română la liceul din oraş, iar eu eram 
implicat în Biserica Baptistă din Abrud. 

S]ncepuiulA 

începu, 

'ucrarii m 

useni 

în ultimul an de studii eram invitaţi de diverse biserici din ţară pentru 
practică şi o posibilă colaborare pe viitor. Am fost chemat la Năvodari, 
am fost chemat în Suceava, dar invitaţia la care am răspuns a fost în 
Abrud, deşi condiţiile erau mai vitrege în comparaţie cu celelalte zone ale 
ţării. Dumnezeu a deschis uşile spre Abrud, călăuzirea a fost foarte clară 
în această direcţie şi am acceptat fără cârtire. 

Nu am cunoscut Abrudul şi nu am ştiut pe nimeni acolo. Nici măcar nu 
ştiam unde este pe hartă acest orăşel de munte, cu toate că nu este 
departe de satul în care m-am născut, la aproximativ 200 de km. Un rol 
important în ce priveşte începutul lucrării în Apuseni 1-a avut colegul 


meu, pastorul George Gligor, împreună cu soţia lui, Noemi, care au venit 
din Statele Unite şi au construit noua biserică baptistă din oraş. Am fost 
invitat să predic şi, înainte de a ne despărţi, m-a invitat şi pentru 
perioada sărbătorilor de iarnă, să-mi desfăşor acolo ultima practică din 
perioada seminarului. Prin urmare, am făcut practica de iarnă în Abrud, 
în iarna anului 2002, şi după sărbători am plecat spre Suceava, urmând 
ca fraţii din Abrud să discute situaţia mea şi posibila invitaţie oficială din 
partea bisericii, de a le sluji ca pastor. 

In Bucureşti era o vreme frumoasă, aşa că n-am mai cărat bocancii cu 
mine, deşi aveam să ajung în creierii munţilor! Eram în pantofi şi la 
colindat am fost nevoit să rămân în 

maşină pentru că îmi îngheţau picioarele. Era un început al acomodării 
cu două anotimpuri: iarna care ţinea din noiembrie până în aprilie şi vara 
care îşi apropria celelalte luni rămase. In această zonă mirifică, timpul 
este mai întârziat cu câteva săptămâni. Şase luni beneficiam de un timp 
călduros, iar celelalte şase luni aveam un timp ploios, geros, în care tre- 
buia să facem foc în apartament. 

A fost convocată biserica pentru adunare generală, în luna ianuarie 2003. 
In acel moment, eu număram încă şase luni de şcoală, după care urma 
căsătoria şi eventual mutarea mea acolo. M-am rugat Domnului pentru ca 
această călăuzire să fie concretă şi nimic din ce se petrece acolo să nu 
aibă amprenta intervenţiei umane. M-am rugat să-mi arate, concret, locul 
unde mă vrea şi am procedat asemenea lui Ghedeon, care altădată L-a 
pus pe Domnul la încercare. Mi-am zis: „Dacă la vot vor fi cincisprezece 
oameni care vor vota împotrivă, înseamnă că nu este locul meu acolo!" N- 
am avut linişte şi am tot negociat cu Domnul, am tot scăzut numărul 
asemenea lui Avraam, până am ajuns la zece. Am stabilit cu Domnul că 
dacă sunt mai mult de zece oameni împotrivă, acesta să fie semnul că 
locul meu este în altă parte. 

în urma adunării generale, au fost doar şase membri care au votat 
împotriva mutării mele în Abrud. Eram acasă la familia soţiei când fratele 
Gligor m-a sunat, mi-a transmis s-ituaţia voturilor şi m-a întrebat care mi- 
e răspunsul pentru biserică. Bineînţeles că acesta a fost DA, fiind convins 
că, pentru o vreme, Dumnezeu doreşte să rămân în Apuseni. A fost un 
moment de destindere fizică şi emoţională, am primit pace şi am înţeles 
că Domnul ne vrea acolo. Cine ştie, poate că voi ieşi la pensie din Abrud. 
Am crezut în călăuzirea Domnului, soţia nu a obiectat cu nimic, pentru că 
a avut siguranţa chemării lui Dumnezeu într-acolo şi am primit această 
lucrare ca din 

partea Lui. Totul s-a legat pe urmă atât de minunat, cum doar Domnul 
ştie să planifice. Confuzia a fost că pastorul Gligor s-a mirat de acest 
număr şi m-a întrebat: 

- De unde ai ştiut? 

- Ce să ştiu?, l-am întrebat. 

- De numărul zece! 

I-am explicat că Duhul Domnului mi-a pus în inimă acest lucru şi că asta 
a fost înţelegerea mea cu El. Fratele mi-a mărturisit că aceeaşi 
rugăciune, acelaşi număr 1-a stabilit şi el, fără să ştim unul de altul, la 


venirea lui în Apuseni. 

Şi iată-ne în zona Munţilor Apuseni, cu noi perspective, cu un elan 
păstrat din seminar, cu entuziasmul de a mă apuca imediat de lucru, însă 
realitatea a fost că informaţiile acumulate nu se potrivesc întotdeauna cu 
cerinţele de pe teren. Aşadar, am început perioada de adaptare, de 
practică a noului stil de viaţă. 

Când eram în anul trei de seminar, m-am întrebat serios care ar trebui să 
fie strategia mea pentru biserică şi Domnul mi-a dat o viziune cu privire 
la punctele esenţiale ale unei adunări creştine. în locul unde voi lucra, voi 
pune accent pe valorile Scripturii, astfel încât biserica să fie: 

E o comunitate a rugăciunii; 

* în unitate - relaţii bune între fraţi; 

e pasionată de misiune. 

Pe tot parcursul perioadei de şedere în Apuseni, am încercat ca această 
viziune să o pot transmite mai departe! Ea nu mi-a aparţinut, a fost 
viziunea Domnului şi de aceea am crezut în aplicabilitatea ei! 

Am avut casa noastră, am fost singuri în ea, am început să ne acomodăm 
unul cu altul şi, împreună, cu noua lucrare la care am fost chemaţi. Nu a 
fost o perioadă uşoară, dar Domnul a îngăduit-o ca să ne fortifice relaţia. 
Ne-am avut unul pe altul 

şi, mai important, L-am avut pe Acela care aduce mângâiere şi 
binecuvântare atunci când te aştepţi mai puţin. A fost momentul noilor 
începuturi: început de drum în familie, la locul de muncă, cu noua casă, 
cu noile condiţii, cu fraţii, cu zona, cu problemele, cu frământările şi cu 
bucuriile pe care le-am avut. Tot ce întâmpinam, de fapt, era nou pentru 
noi! Am început activităţile din biserică, am făcut cunoştinţă cu membrii 
bisericii, am făcut vizite şi am mers în recunoaşterea zonei din Apuseni. 
Condiţiile sunt foarte vitrege acolo. 

în data de 8 decembrie 2002, când colegul m-a luat pentru prima dată 
din gara oraşului Alba Iulia şi m-a adus 65 de km până în Abrud, era 
noapte. Pe drum, am discutat pe diverse teme, ne-am cunoscut şi n-am 
văzut prea multe pentru că era întuneric beznă, oraşul nefiind iluminat. 
Erau multe curbe, drumul nu era foarte bun, însă dimineaţa, când am 
plecat la biserică, m-a izbit realitatea! în faţa mea se afla un bloc, chiar la 
intrarea pe strada unde locuiam. Văzându-1, am avut un gust foarte 
amar: era o clădire înaltă, ce părea că supravieţuise bombardamentului 
din vremea războiului, fără geamuri, cu vopseaua decojită, având o 
culoare afumată, combinată cu mirosul înţepător ce răzbătea de la 
gunoaiele din apropiere... A fost prima imagine şi m-am gândit că nu m- 
am aşteptat să locuiesc într-un asemenea mediu. 

Tot ce a construit Domnul în zonă este foarte frumos: o perdea verde de 
brazi tineri înconjoară oraşul situat într-o vale; drumul este mărginit de 
câmpii întinse, cu iarbă proaspătă, liniştea relaxantă îţi învăluie mintea, 
iar adierea vântului alungă căldura care-ţi dădea târcoale în zilele 
caniculare de vară. Ceea ce însă a întocmit omul este deplorabil! Mai 
oraşului. în ciuda acestui fapt, am mers înainte şi, timp de zece ani, am 


locuit la etajul trei, am cărat lemnele pentru 

încălzirea cu teracotă, am acceptat cele două ore de apă rece dimineaţa 
şi tot atâtea seara în lunile de secetă ale verii şi nu ne-am legat de 
condiţii favorabile sau nu, de confort, ci ne-am legat de oameni. Fiind 
crescuţi la ţară, nu ne-a fost greu să ne adaptăm. Duceam zilnic lemnele 
la etajul trei şi făceam foc în soba de teracotă. Căldura era sănătoasă, 
numai că aveam de zugrăvit în fiecare an, pentru că pereţii se înnegreau 
datorită fumului. Apa era la porţie şi ne simţeam penibil să-i instruim pe 
musafiri cum să folosească toaleta în vreme de criză, aju-tându-se de 
ligheanul cu apa adunată dimineaţa devreme, în vană. Dar am fost 
mulţumitori Domnului pentru purtarea de grijă, neţinând cont de 
condiţiile precare. A fost prima noastră locuinţă şi aceasta ne-a adus 
bucurie şi siguranţă. 

Primul an a fost unul foarte greu în ce priveşte adaptarea la noul fel de 
slujire şi la relaţiile pe care le-am închegat cu comunitatea. Am fost 
convinşi de Domnul că este chemare Lui pentru această slujbă şi că 
suntem acolo de dragul Lui şi al fraţilor, altminteri am fi plecat fără să 
privim înapoi. Ne-am făcut slujba cu devotament pentru El. Am avut 
cununii, binecuvântări, botezuri, înmormântări, dezgropări, întâlniri de 
toate felurile, bucurii şi necazuri. Acolo au crescut copiii cei mari, cei 
mici nemaiapucând decât foarte puţin. Pe nesimţite traversam procesul 
de călire, de maturizare, şi acest lucru ne-a fost de un real folos. 
Predicarea Evangheliei a fost prioritară pentru mine în lucrarea 
încredinţată şi am făcut aceasta cu responsabilitate faţă de El. 

A fost un început al experienţelor minunate cu Domnul, care s-au ţinut 
lanţ de noi în decursul celor zece ani cât am petrecut împreună cu 
familia, în Apuseni. Am învăţat că Dumnezeu nu rămâne dator, că El 
răsplăteşte întotdeauna ascultarea cu o măsură mai mare. 

Sorin Dumitru Cigher 

Vizita în miez de noapte 

A sunat telefonul şi am privit la ceas: era în jurul orei 24. Era iarnă şi eu 
eram la începutul lucrării în Apuseni. Vocea de la celălalt capăt al firului 
era una disperată, a unui soţ deznădăjduit, care-şi privea neputincios 
soţia care trăgea să moară. „Nu ne ardea inima în noi" să mergem la 
câţiva kilometri de Abrud, pentru că era şi sâmbătă seara, am avut şi 
musafiri în ziua aceea, zăpada era mare şi drumul anevoios, dar colegul a 
insistat să mergem. Am urcat în maşină şi am plecat. Am intrat în casa 
aceea şi am găsit o femeie cu dureri cumplite; plângea, se văita, gemea 
de durere - era în metastază şi faţa ei contorsionată ne spunea exact câtă 
amploare avea suferinţa. Am stat împreună cu colegul pastor la căpătâiul 
ei, ne-am rugat noi şi ea a repetat aceleaşi cuvinte, după care am citit din 
Biblie. Am vorbit cu ea şi am încurajat-o prin cuvintele Scripturii. Nu a 
durat mult şi respiraţia i-a devenit normală, zâmbea chiar. Liniştită, cu 
încredere, şi-a exprimat dorinţa de a-L primi pe Domnul în viaţa ei. Am 
terminat părtăşia târziu, ne-am întors către casă şi am stabilit cu soţul să 
ne întoarcem zilele următoare să o botezăm, aşa cum ceruse. El continua 
să fie disperat, credea că doar botezul o poate salva şi trebuia înfăptuit 
numaidecât. Era foarte târziu şi nu aveam cum să o botezăm în acea 
noapte. 

A doua zi aveam evanghelizare la biserică. Afară era frig, zăpada mare, 


aşa că am stabilit ca luni, la prima oră, să o botezăm. Soţul ei a pregătit 
apa caldă pentru vana pe care am luat-o cu noi şi am plecat la drum spre 
familia aceasta, pe la ora 10 dimineaţa; dar am fost sunaţi şi întorşi din 
drum... 

- Nu mai veniţi, e prea târziu!, ne-a spus aceeaşi voce disperată la 
telefon. 

- De ce e prea târziu?, am întrebat nedumeriţi. 

- Este prea târziu, soţia mea a murit! N-aţi venit mai repede s-o salvaţi!, 
ne-a spus el, crezând că botezul era singura ei şansă. Aşa a înţeles, că 
omul poate fi salvat de la pierzare printr-un ritual al botezului. Am ajuns 
la ei acasă, am încercat să-i mângâiem pe soţ şi pe băiat, le-am spus că 
tâlharul de pe cruce a păşit cu Isus în cer în ultima clipă şi nu a mai 
apucat să fie botezat. 

Ce lecţie am învăţat atunci! Există un „prea târziu" pe care îl putem 
experimenta din comoditate. Doamne păzeşte-ne! Am înţeles că este o 
vreme de har şi că această vreme este limitată. Am luat aminte că 
moartea vine atunci când nu te aştepţi şi că pentru cei mai mulţi din 
familie este un şoc. Ştim doar că această femeie a avut liniştea 
sufletească şi faţa ei senină, zâmbetul, privirea blândă şi cuvintele ei ne- 
au confirmat că s-a împăcat cu Domnul şi a fost pregătită să-l calce pra- 
gul împărăției. Noi nu stabilim locul, nici destinaţia vreunei persoane, 
doar predicăm despre aceste locuri, invităm oamenii să păşească pe 
calea îngustă; invitaţia o facem, dar decizia finală aparţine fiecăruia! 


f]lnul 2003 - un an plin cfe semnificaţii 

Anul 2003 a fost, din prima şi până în ultima zi, un an plin de evenimente 
neaşteptate, un drum lung şi greu de parcurs, în 5 ianuarie am fost ales 
păstor în Abrud, în 20 aprilie, de Florii, am avut logodna cu Daniela. A 
urmat conceperea lucrărilor de licenţă şi aceasta ne-a adus mult stres şi 
frământare. Aveam multe de făcut în acel an, multe examene, apoi 
licenţa, mutarea, angajarea... 

Sorin Dumitru Ciglier 

Sentimentul că lucrurile se îndreaptă într-o direcţie bună l-am resimţit şi 
atunci când am împachetat toate florile soţiei, din camera de cămin, şi le- 
am trimis la Abrud. A fost încurajator să conştientizăm că, nu după multă 
vreme, vom fi împreună! în momentul respectiv eram despărțiți: eu, 
plecat în A-brud pentru rezolvarea documentelor privind achiziţionarea 
apartamentului, ea în drum spre casă, pentru organizarea pregătirilor de 
nuntă. A fost un eveniment unic, emoţionant, frumos şi binecuvântat 
pentru noi. După nuntă, la începutul lunii august, ne-am stabilit în Abrud. 
A fost un nou început şi ca familie, şi ca păstor. Ne-am acomodat lent în 
zonă; după vacarmul din Bucureşti, liniştea de aici era enervantă 
uneori... 

în luna septembrie ne-am cumpărat prima maşină; a fost aşa de frumos 
să ai prima maşină, la care doar ai visat până atunci! Faptul că am locuit 
singuri a avut multe avantaje, dar şi dezavantaje. Nu ne-a făcut nimeni 
programul, n-am fost întrebaţi când ne trezim, ce facem, unde plecăm 
etc. şi identitatea noastră ca nouă familie începea să se contureze. 


Aceasta se face mai bine singuri, decât cu socrii sau chiar cu părinţii, 
însă când apar copiii, simţi lipsa bunicilor! în aceeaşi lună s-a angajat şi 
soţia, aşa cum spuneam, la liceul din oraş, iar în decembrie am fost 
ordinat ca al doilea pastor al bisericii, primul fiind George Gligor, sosit în 
zonă cu şapte ani înaintea mea. Acesta a fost anul adaptării, anul 
binecuvântat de Dumnezeu! 

j3inecuoân/dri neaş/ep/a/e 

După ce ne-am stabilit în oraş, am fost invitaţi în diverse familii, pentru a 
cunoaşte comunitatea din Apuseni. O familie din biserică ne-a chemat 
acasă, pentru a o întâlni pe fata ce 

era plecată din ţară, dar care tocmai sosise în concediu. 

Am ajuns în această casă, ne-am prezentat şi am stat la poveşti. Dintre 
toate, povestea care a prins contur cu adevărat în minţile noastre a fost 
relatarea fetei, care fusese atrasă într-o grupare religioasă neevanghelică 
şi a crezut atunci că totul se rezumă la respectarea cu stricteţe a unor 
reguli. Nu a durat mult şi a conştientizat că această religie nu e 
suficientă, nu îi aduce împlinire sufletească, ci mai degrabă apăsare şi o 
scufundare în lumea păcatelor. Fata s-a îndepărtat de învăţătura 
Evangheliei, nu frecventa biserica, trăia în lumea plăcerilor şi îşi găsise 
refugiul în muncă. Părinţii s-au rugat mult pentru ea şi acum eram faţă în 
faţă, ascultând povestea tristă a vieţii ei şi rugându-ne Domnului să o 
ajute. I-am povestit despre fiul risipitor, am ajutai>o să înţeleagă că nu 
religia eliberează, ci Hristos. Domnul i-a atins viaţa! A început să plângă, 
să fie cercetată de Cuvânt şi să ia o decizie care i-a marcat traseul 
viitorului. A fost o seară minunată, în care ea s-a întors spre Cel care i-a 
dat iertare şi reabilitare. Fiica risipitoare a revenit acasă! 

Fata a plecat în străinătate, a căutat o biserică evanghelică în care se 
predică adevărul biblic şi şi-a recăpătat fericirea, siguranţa şi pacea. 
Domnul a binecuvântat-o cu un soţ şi cu un copil. Astăzi, ea recunoaşte 
că Domnul a avut milă de ea şi i-a dat o a doua şansă. A venit acasă 
pentru a-şi recăpăta siguranţa şi fericirea sufletească şi El a ascultat-o! 
Familia a fost mulţumitoare Domnului că a răspuns rugăciunilor fierbinţi! 
Domnul este singurul care face minuni în viaţa cuiva; dintr-un om mort în 
păcat, El dă suflare şi îl aduce la viaţă. Adevărata Evanghelie face dintr- 
un om vechi, un om nou! 

Abandonează orice formă de religie care nu face altceva decât să pună 
poveri pe oameni şi verifică dacă eşti într-o relaţie personală cu El! 

Sorin Dumitru Ciglier 

S]ncurajări Ia început de lucrare 

Biserica ne-a acceptat şi am început să lucrăm cu pasiunea pusă de 
Domnul în inimile noastre. între timp, ne-am cunoscut şi vecinii. într-una 
din zile, am coborât scările şi la etajul doi am întâlnit un vecin credincios, 
din aceeaşi biserică; acesta era dezamăgit pentru că tocmai cumpărase 
nişte porci, care s-au îmbolnăvit şi erau pe moarte. Era tare mâhnit în 
suflet. Am trecut pe la el, ne-am rugat pentru vindecarea porcilor şi 
pentru ca Dumnezeu să-i redea speranţa, eliminând supărarea din 
sufletul lui; apoi ne-am despărţit, eu întor-cându-mă la treburile mele. 
Ne-am reîntâlnit a doua zi şi, cu bucurie în glas, mi-a povestit că porcii 


erau vindecaţi, că s-au ridicat şi au mâncat şi că Domnul făcuse o 
minune! Am fost tare bucuroşi! Mărturisesc că n-am crezut că se vor 
vindeca; îmi zisesem doar că îl voi încuraja pe fratele, rugându-mă 
împreună cu el. Domnul a fost credincios, a trecut peste necredinţa mea 
şi a vindecat porcii fratelui. Domnul lucrează dincolo de limitele noastre; 
rugăciunile sincere nu trec neobservate şi El răspunde când şi cum 
doreşte. Domnul a văzut apăsarea inimii, frământarea care-i măcina 
sufletul şi trupul (animalele fiind o sursă de venit) şi a hotărât să-Şi arate 
dragostea prin această experienţă! 


Dumnezeu prezent şi în Srecia 

Primul concediu bătea la uşă; era anul 2004 şi ne-am hotărât, mai multe 
familii, să mergem în Grecia. Am pornit cu mare entuziasm, dar fără să 
ne documentăm în privinţa traseului, a locurilor ce urmau a fi vizitate şi a 
condiţiilor de 

cazare. Aveam câteva cunoştinţe în Atena, dar până să ajungem acolo, 
drumul era lung... 

Am ajuns în Salonic şi acesta a fost primul nostru contact cu experienţele 
biblice, pe urmele lui Pavel. Am constatat că nimic din ceea ce am învăţat 
din Biblie nu se mai potrivea cu ceea ce vedeam la intrarea în Grecia. Un 
singur lucru ne-a atras atenţia: părea asemănător cu scrierile biblice, dar 
se distanţase de Scriptură prin multe icoane, multe statuete şi multe, 
multe troițe, plasate strategic pentru a favoriza turismul şi comerţul. Am 
întâlnit o ţară împământenită în religia tradiţională, cu forme fără fond, 
fiind departe de a se putea numi creştină. Am avut acelaşi sentiment pe 
întregul traseu din Grecia, de la Salonic şi până la Corint. 

Am călătorit mult şi spre seară am ajuns în Atena, un oraş aglomerat. Se 
întuneca şi oamenii se îndreptau grăbiţi spre casă, iar noi căutam acul în 
carul cu fân... Aveam o adresă notată pe-o bucăţică de hârtie, însă nu 
ştiam care ar fi traseul într-acolo. Ne-am oprit pentru că, după harta 
noastră, o luasem greşit. Staţionând, am văzut nişte români pe stradă şi, 
intrând în vorbă cu ei, am constatat că sunt fraţi de credinţă! în vacarmul 
unui oraş necunoscut, am găsit „întâmplător" nişte fraţi pe care i-am 
recunoscut uşor ca fiind de-ai noştri... Le-am cerut să ne îndrume către 
adresa notată, spre familia respectivă şi, surprinzător, erau cunoştinţe 
de-ale familiei pe care o căutam, din aceeaşi biserică cu ei. Ne-am 
bucurat că Domnul ni i-a scos în cale! Ne-au dirijat prin sugestii, dar nu 
puteau face mai mult, deoarece se grăbeau la muncă. Ne-am îndreptat 
spre zona indicată, dar ne-am încurcat din nou datorită aglomerației. 
Lipsa orientării într-un oraş străin şi străzile încurcate ne-au făcut să ne 
rătăcim! 

Am oprit într-o parcare a unui supermarket şi ne-am sfătuit... Ce să 
facem? Era acolo un tânăr musulman, cu un 

scuter. Am intrat în vorbă cu el, dar nu a înţeles româneşte şi nu a ştiut 
engleză decât foarte puţin; ceea ce a însă a înţeles a fost că suntem din 
România. Avea o cunoştinţă în ţara noastră şi a fost atât de amabil încât a 
sunat-o. A prezentat acestei femei situaţia în care ne aflam şi ne-a dat-o 
la telefon. I-am explicat adresa şi doleanţa noastră, iar românca i-a 


tradus în greacă tot ce am avut de spus. Ela zâmbit şi, prin traducătorul 
necunoscut, ne-a explicat că este tocmai vecin cu cei pe care îi căutăm şi 
că ne va duce direct în faţa blocului. Ne-am privit stupefiaţi! Nu ne venea 
să credem că ce trăim este aievea! Acel tânăr musulman ne-a direcționat 
prin aglomeraţia Atenei, uitându-se uneori în spate ca să observe dacă 
microbuzul verde nu s-a pierdut. Eram tăcuţi, nu ştiam ce să spunem, 
urmam un străin, necreştin pe deasupra, ne afundam tot mai mult-în 
inima întortocheată a oraşului şi parcă asistam la o secvenţă din filme. 
Scuterul din faţa noastră ne-a dus pe străzile aglomerate şi a oprit în faţa 
casei unde doream să ajungem; omul a sunat la interfon, a discutat cu 
gazdele noastre şi ele au venit la noi. S-au bucurat şi s-au minunat că 
ajuns aşa de repede, că doar adineaori i-am sunat şi le-am explicat că 
vrem să ajungem la ei, dar că nu cunoaştem oraşul... Nu ştiau ce să 
creadă despre ghidul musulman care ne-a dus cu precizie la destinaţie. 
Tânărul n-a acceptat decât mulţumiri şi, cu zâmbetul pe buze, ne-am 
despărţit, sperând că Dumnezeu Se va atinge şi de inima lui. L-am 
apreciat pentru sacrificiul şi dorinţa de a face bine unor necunoscuţi. A 
fost mâna lui Dumnezeu, care lucrează prin oameni, chiar dacă ei au altă 
orientare religioasă. 

Am petrecut mai multe zile în Grecia; am vizitat Corintul, Areopagul, 
Acropole şi multe alte locuri pe unde înaintaşii noştri au fost în trecut. 
Am fost încurajați de prezenţa Domnului la lucru şi într-o lume păgână. 


Ne-am întors obosiţi, dar 

bucuroşi şi împliniţi sufleteşte de tot ce ni s-a întâmplat! 


Durerea pe care €>]a luai-o 

Mă pregăteam să merg în misiune, într-un sat din apropierea oraşului. 
Fraţii mă aşteptau afară, însă la noi acasă a început calvarul. Soţia s-a 
simţit rău dintr-o dată şi se plângea de o durere foarte mare la spate, la 
rinichi. Nici astăzi nu ştim ce s-a întâmplat cu adevărat, deoarece nu am 
ajuns la medic pentru diagnostic. Durerea se accentua şi era atât de 
profundă, încât a doborât-o la pământ, încovoiată de suferinţă. Am 
început să-mi pun întrebări; mă gândeam dacă era timpul să îmi schimb 
planul. Eram ispitit de gândul să abandonez plecarea în misiune şi să 
rămân cu ea, ca să o duc la spital. Dar înainte de a lua vreo decizie, am 
apelat împreună la rugăciune. Ea stătea în mijlocul casei, prăbuşită de 
durere, iar eu o priveam stresat, frământat şi disperat, neştiind ce să fac! 
Era simplu să renunţ la lucrare şi să rămân cu ea; nu ar fi fost o cădere 
din har dacă nu aş fi plecat, dar am ales să mă rog mai întâi. M-am aşezat 
pe genunchi, ne-am rugat cu pasiune şi am cerut marelui nostru Medic să 
se atingă de ea. 

Ne-am ridicat amândoi şi ea şi-a îndreptat liniştită spatele. Nu mai simţea 
junghiuri şi nu mai avea dureri; se petrecuse ceva: o minune! Durerea i-a 
fost luată instantaneu, nu a mai avut absolut nimic, iar eu... am primit 
undă verde să merg în slujire. Analizând ulterior experienţa, m-am gândit 
că, asemenea lui Petru, care se afunda în apele mării strigând: „Doamne 
scapă-mă!" (Matei 14:30), şi rugăciunea noastră a fost scurtă şi 
amestecată cu îndoială, dar Isus ne-a văzut disperarea şi a trecut peste 


necredinţa noastră. El a făcut această minune 

în trupul soţiei chiar în acel moment. Rugăciunea a fost fierbinte şi din 
toată inima şi-l mulţumim Lui că a ascultat-o! 


Z/lsociafia jlusionară „Speran/d pen/ru “Apuseni 
Trecuse deja un an petrecut în Abrud şi experimentam un sentiment de 
izolare faţă de celelalte biserici evanghelice din zonă. M-am rugat 
Domnului să spargă orice gheaţă dintre noi şi am cerut viziune pentru a 
construi poduri între biserici. Am prezentat dorinţa de colaborare câtorva 
slujitori şi am plănuit să avem un parteneriat între toate bisericile din 
Apuseni. Am chemat încă trei slujitori şi le-am prezentat dorinţa de a face 
misiune împreună în Apuseni, zona fiind foarte largă şi anume, o rază de 
cel puţin 100 de km, cu biserici evanghelice foarte puţine. Pasiunea 
pentru misiune nu era dezvoltată suficient, nu simţeam înflăcărare 
pentru oamenii nee-vanghelizaţi ai zonei şi toate acestea mă făceau să 
mă simt izolat şi neimplicat în afară. Deşi în biserică aveam multe de 
făcut, diversele activităţi cerând timp şi preocupare, totuşi în afara 
bisericii nu eram implicat deloc. Colegii au fost încurajați şi atraşi de 
această viziune primită de la Domnul. Ulterior au mai venit încă doi 
lucrători şi am început bazele misiunii din Apuseni. Aveam trei 
departamente de slujire: 

e cel spiritual presupunea rugăciune, post, vizite în bisericile mici din 
zonă şi un parteneriat de încurajare şi schimb de experienţă cu toate 
bisericile. în fiecare duminică trimiteam fraţi lucrători, prin rotaţie, în 
bisericile mici de la ţară; peste săptămână, fraţii erau grupaţi câte doi, 
trei şi erau repartizaţi în diferite sate, împărțind Biblii, broşuri, şi 
împărtăşind 

credinţa cu alţii. 

E departamentul social avea ca premisă ajutorarea familiilor sărace, 
implicarea în orfelinate, în spitale, la azilul din oraş unde ajutam cu 
alimente, îmbrăcăminte şi ofeream cadouri copiilor de Crăciun, 
presărând Evanghelia cu prilejul fiecărei acţiuni. 

* departamentul educaţie implica pregătirea biblică, echiparea celor 
implicaţi în slujirea de misiune şi în cadrul lui se organizau întâlniri de 
studiu, tabere cu tinerii şi copiii, întâlniri de tineret etc. 

Am prezentat bisericii această lucrare de colaborare cu bisericile din 
Apuseni şi a fost alături de noi, iar într-un timp scurt s-au alăturat peste 
20 de membri din bisericile din jur. Bisericile erau încântate, zidite, 
încurajate, pentru că veneau fraţi din alte locuri să-i sprijine în lucrare. în 
fiecare duminică, doi câte doi, erau trimişi în câte o biserică din Apuseni. 
Cu ajutorul lui Dumnezeu, din anul 2004 când am început cu patru 
persoane şi până în 2013, în aproape zece ani de slujire, s-au adăugat 
fraţi, surori, tineri şi am ajuns la peste 50 de membri. Unitatea a fost 
telul principal al lucrării noastre din Apuseni. Sprijinul reciproc, 
încurajarea şi plantarea de noi puncte de misiune au constituit viziunea 
pe care am promovat-o în zona muntoasă a Apusenilor. în toată perioada 
de slujire, Dumnezeu ne-a arătat credincioşia Sa şi niciodată nu ne-a 
abandonat, deşi nu a fost uşor întotdeauna. Toţi membrii asociaţiei au 


lucrat voluntar, implicându-se cu drag în toate activităţile misiunii. 
Patru ani am funcţionat fără să fim oficializaţi şi am lucrat împreună la 
nivel local, dar din 2008 am demarat întocmirea dosarului pentru 
oficializare, iar Dumnezeu ne-a binecuvântat şi ulterior, la fel ca şi până 
atunci. Am văzut mâna cea bună a Domnului şi protecţia Sa în toate 
zilele! La 

îndrumarea şi susţinerea bunului prieten, fratele Eugen Gro-za din 
Timişoara, am fost încurajați să mergem mai departe şi să ne oficializăm. 
Un prieten care este paralizat de la gât în jos a conceput şi creat o siglă 
simbolică şi reprezentativă pentru cei din Apuseni. Tânărul acesta îşi 
mişcă foarte greu mâinile, dar a înţeles cerinţele, iar imaginaţia lui s-a 
potrivit de minune cu viziunea noastră. 

Pe latura misionară, ne-am implicat în slujirea semenilor şi în ajutorarea 
orfanilor, săracilor. Un proiect la care am aderat şi noi chiar de la 
înfiinţarea lui, în parteneriat cu o misiune din Oradea - Fundaţia 
Umanitară ITM, a fost „ProAfri-ca". Acest parteneriat ne-a extins viziunea 
şi am înţeles că este vremea şi a slujirii în afara graniţelor ţării. De 
asemenea, ne-am implicat în susţinerea unei familii din Republica Mol- 
dova, iar banii pe care i-am trimis lunar văduvei cu doi copii au venit 
întotdeauna ca prin minune. La momentul potrivit, Domnul a răspuns 
concret. Misiunea din Apuseni a fost şi rămâne sub supravegherea 
divină, sub aceeaşi dorinţă de a-i căuta pe cei pierduţi, de a sluji 
semenilor în nevoi şi de a călca pe urmele lui Isus în toată umblarea 
noastră. Evanghelia lui Hristos este pentru toţi cei în nevoi. Condiţiile nu 
sunt uşoare în Munţii Apuseni, dar Domnul are oameni puşi deoparte 
care-L. slujesc, indiferent de împrejurări şi de greutăţi. 

Omul care s-a împotrivii lucrării lui Dumnezeu 
Am fost invitat să predic într-o biserică din Apuseni. La finalul 
programului, mă grăbeam să mă întorc la biserica din Abrud, deoarece 
aveam o întâlnire la care nu puteam renunţa. 

Cu toată graba mea, am rămas să dau mâna cu fraţii la ieşire, pentru că 
nu erau foarte mulţi. Un frate a venit la mine, dorind să-mi vorbească 
urgent. Era insistent, deşi îi explicasem că mă grăbesc şi că trebuie să 
reprogramăm. Nu a înţeles şi m-a abordat: 

- De cât timp eşti în Apuseni?, m-a chestionat direct şi cu o oarecare 
amabilitate prefăcută. 

- De trei ani, i-am răspuns respectuos. 

- Eu sunt de treizeci!, a replicat el. Eu nu pricepeam legătura, dar el n-a 
aşteptat prea mult până să mă lămurească... 

- Cine te crezi în Apuseni de te-ai apucat să faci misiune? Abia ai sosit 
aici şi faci pe grozavul! 

Am rămas uimit, privindu-l şi aşteptând ocazia să rostesc un cuvânt de 
apărare! Cuvintele lui pline de venin s-au revărsat ca un puhoi de ape 
tulburi peste mine; m-a jignit, m-a apostrofat şi nu-mi credeam urechilor 
ce auzeam! Cine era omul acesta? Nu l-am văzut niciodată, totuşi, ce are 
cu mine? Cu ce l-am supărat? Doamne, cu ce am greşit? 

A fost prima confruntare directă cu un om înfierat de cârtire şi mândrie 


amară. După el au urmat şi alţii, lucrarea nu a fost simplă niciodată. 
întotdeauna s-au ridicat oameni fireşti să încurce lucrurile. 

Am plecat spre casă; m-am tot gândit la omul care, în loc să tragă la jug, 
pune piedici! M-am interesat la biserică de acest frate şi am aflat că, de 
fapt, toată viaţa lui s-a ocupat de aceasta şi era un fel de Diotref în 
mijlocul fraţilor. Nu i-am înţeles niciodată pe aceşti oameni doritori de 
întâietate, cei care trăiesc cu iluzia că nu va ieşi nimic bun dacă nu trece, 
mai întâi, prin mâinile lor... Nu i-am mai dat vreodată satisfacția să mă 
abordeze, însă ulterior, soţia lui s-a apropiat ruşinată şi mi-a cerut scuze. 
Nu avea ce să facă decât să ducă crucea grea pe care o avea. Oamenii s- 
au ruşinat de compor- 

tamentul lui şi fraţii din biserică la fel, cunoscându-l ca unul pornit pe 
ceartă. Am lăsat totul în mâna Domnului şi am avut un sentiment de 
compătimire faţă de el; m-am rugat ca Domnul să-l descopere, să facă El 
dreptate şi biserica să nu mai suporte tratamente de felul acesta... 

Nu după multă vreme, ca din senin, am aflat că acest frate care a făcut 
mult rău bisericii şi comunităţii din zonă printr-o mărturie ştirbită, trăia o 
viaţă dublă şi avea păcate de care nu s-a lăsat. Acuzând mari dureri de 
stomac, a mers la doctor şi a făcut un control. Spre surprinderea tuturor 
şi în mod special a lui, a fost diagnosticat cu cancer. A fost operat, însă 
boala a recidivat într-o vreme foarte scurtă. Toţi s-au mirat de această 
experienţă neplăcută, care prevestea un dezastru iminent. însă 
Dumnezeu avea alte planuri, dorind să-Şi ducă mărturia pe alte 
coordonate. Dumnezeu S-a săturat de dezonorarea şi discreditarea 
Numelui Său! Pe patul de moarte, omul şi-a recunoscut multe din stările 
mizerabile ale trecutului şi, într-un final, a închis ochii pentru lumea 
aceasta tratată de el cu atâta amărăciune! 

Am înţeles atunci că poţi funcţiona o vreme jucându-te de-a pocăinţa, că 
merge să dai cu noroi în toţi, să discreditezi lucrarea lui Dumnezeu, dar 
când intervine El, lucrurile devin imposibil de întors din drum. Dumnezeu 
este drept şi, pe cel care nu ştie să-L. cinstească, îl face de râs în această 
lume! 

Sper ca acest om să se fi pocăit pe patul de suferinţă, să fi plecat 
transformat din această lume! Dumnezeu este Cel care aduce judecata 
dreaptă peste toţi cei ce se poartă cu indiferenţă faţă de El. 

Sorin Dumitru Cigher 

Uragedia care se putea întâmpla 

îmi plăcea să povestesc cu soţia în timp ce gătea. într-o zi, eram în 
bucătărie privind-o cum trebăluieşte deasupra aragazului. Discutam 
vrute şi nevrute, spălam vasele, fericiţi să facem lucrurile împreună; aşa 
le-am făcut de la începutul căsniciei noastre. Din tavanul bucătăriei 
atârna o lustră din sticlă, în formă de bol, care ascundea becul. Dana 
avea de lucru cam în acea zonă. A făcut o singură mişcare din mijlocul 
bucătăriei spre chiuvetă, preţ de o secundă. în acel moment, din senin şi 
cu o viteză uluitoare, lustra a căzut la câţiva centimetri de capul ei, 
făcându-se ţăndări la picioarele noastre, cu un zgomot asurzitor! Am 
înlemnit privind cioburile răsfirate pe linoleumul colorat. Albi ca varul, 
ne-am uitat în sus, am privit becul rămas în tavan, ne-am uitat în jos la 


cioburile împrăştiate, ne-am uitat unul la altul şi am avut motive de 
mulţumire la adresa Domnului, care Şi-a trimis îngerul păzitor să ne 
protejeze! Soţia nu a fost atinsă nici măcar de un ciob, dar prezenţa 
Domnului ne-a conştientizat în acele momente. I-am văzut mâna 
intervenind cu apărarea Sa şi l-am mulţumit pentru situaţiile concrete, 
dar şi pentru cele inconştiente, în care ne-a ocrotit fără ca măcar să ştim 
că urma să dăm nas în nas cu pericolul. 

Slavă Celui care ne ocroteşte atunci când noi nu putem face nimic! în 
orice clipă se pot întâmpla nenorociri; dacă nu ar fi fost Domnul în 
apărarea noastră... într-o zi vom vedea din câte situaţii critice ne-a scos 
Domnul, din câte nenorociri ne-a scăpat El şi atunci vom conştientiza cel 
mai bine prezenţa Sa ascunsă şi nemărginită care ne-a ocrotit! 

Sorin Dumitru Cigher 

fiflnul200] şi necazuri/e care /—au însoțit 

Cu câteva luni înainte de a păşi în acest an tulburător, în toamna anului 
2004, un verişor primar, medic de profesie, primul născut al familiei sale, 
a trecut în veşnicie într-un mod subit. A fost o experienţă tulburătoare 
pentru toţi şi ne-am mirat de această dispariţie fulgerătoare, mai ales că 
nimic nu prevestea acest lucru. Ceea ce a urmat a fost asemenea unei 
profeţii sumbre, care, din păcate, urma să se întâmple: „Urmez eu după 
Marius!", ne-a spus Daniel, fratele nostru cel mai mare, după 
înmormântare. 

Nu am luat în seamă cuvintele lui, crezând că glumeşte din cauza 
problemelor de sănătate care îi dădeau de furcă în acea perioadă. însă 
gluma s-a îngroşat din ce în ce mai mult. Daniel s-a simţit tot mai rău, s-a 
plâns de durere la genunchi şi tuşea foarte des. A mers la medici, şi-a 
făcut analizele şi toate erau suspecte. Avea o pată mică la plămâni şi 
durerea la genunchi era din ce în ce mai mare... Avea 31 de ani, era 
pastor lângă Oradea şi profesor de religie în oraş. Avea două fetiţe: cea 
mare era de patru ani şi cea mică era pe drum, nu se născuse când a 
descoperit durerile. A mers la mulţi doctori, şi-a făcut analize, a urmat un 
tratament, dar recomandarea medicului era să accepte intervenţia 
chirurgicală de eliminare a tumorii. 

A ajuns la Bucureşti pentru investigaţii, era internat în spital şi durerile 
nu încetau; suspiciunea unei boli grave era din ce în ce mai mare. între 
timp, s-a născut şi a doua fetiţă. A revenit acasă pentru a fi alături de 
soţie, şi-a înscris fetiţa şi s-a întors la Bucureşti, pentru următoarele 
analize. Era programat la operaţie. Aceasta a avut loc în 13 ianuarie; 
alături 

de el, în toată această perioadă, a fost celălalt frate al nostru, Adrian. 
Mama era plecată din ţară, la muncă în Israel. Fusese în vizită cu câteva 
luni în urmă, dar nu i se părea nimic deosebit la acea vreme. 

Soţia lui Daniel era proaspăt ieşită din spital, sora cea mai mare a 
noastră, Adriana, avea şi ea un bebeluş de câteva săptămâni şi era pe 
punctul de a se muta din Motru, unde locuise câţiva ani, în Arad. Daniel 
m-a sunat şi m-a rugat să-l însoțesc eu la spital, însă nu puteam sţa cu el. 
Şi azi regret enorm... Deşi atât de mult mi-aş fi dorit, nu puteam pentru 
că Dana era însărcinată cu primul copil şi termenul naşterii era aproape. 


Toate erau aşa de legate, încât nu ne puteam desprinde ca să plecăm 
pentru o perioadă mai lungă. Fiecare aveam ceva foarte important la 
care nu puteam renunţa, dar fratele al doilea a rămas cu el pentru toată 
perioada. 

Vestea că trebuie eliminat un plămân m-a făcut să plâng cu amar; 
vedeam deja tragedia şi ceea ce urma să se întâmple... Au fost alături de 
el foşti colegi de seminar, un profesor care 1-a susţinut în toată perioada 
şi alte persoane care l-au încurajat. îşi ducea durerea cu demnitate, fără 
să bănuim ce se afla în inima lui. Dar în veşnicie vom şti cu adevărat ce s- 
a întâmplat în sufletul lui la aflarea veştii de CANCER CU METASTAZĂ! 
Atunci l-am auzit pentru prima dată cu emoție în glas, abia stăpânindu-şi 
lacrimile care încercau să curgă; şi-a dat seama” de situaţia lui... 

Medicii i-au scos plămânul şi totul părea bine. Operația reuşise şi noi 
aşteptam nerăbdători producerea minunii de care ne agăţăm cu toate 
puterile credinţei. Doctorii s-au arătat bucuroşi că operaţia a reuşit, dar 
mai bucuroşi au fost după ce o sumă mare de bani le-a intrat în 
buzunare! Doar că ei bănuiau ce avea să urmeze, omeneşte vorbind, 
pentru că s-au destăinuit lui Adrian: „Se duce fratele vostru!". Asta însă 
nu 

i-a împiedicat să primească banii agonisii cu greu de un tânăr în 
suferinţă! Complicaţiile au început să apară imediat. 

S-a întors acasă, în Oradea, să fie alături de familie. A început 
tratamentul cu chimioterapie, a început să slăbească şi, din acel om activ 
şi puternic, a ajuns să fie o legumă. L-am vizitat şi mi s-a rupt sufletul 
când l-am văzut în pat, ridicân-du-se greu, susţinut de noi, pentru a 
merge până la baie şi pierzându-şi conştiinţa adesea, neputincios şi tăcut. 
Nu era coerent în vorbire şi mi-am dat seama că lucrurile sunt mult mai 
complicate decât par la prima vedere. Rudeniile, prietenii, bisericile, 
colegii şi elevii s-au mobilizat la rugăciune, aşteptând cu înfrigurare 
minunea vindecării divine. Slăbiciunile au devenit tot mai evidente şi faţa 
lui lua o imagine de om cu treizeci de ani mai în vârstă. Viaţa noastră, a 
familiei, s-a transformat într-un calvar; nu ştiam ce ne aşteaptă, eram în- 
groziţi şi încercam să ne ducem traiul agăţându-ne de orice promisiune 
de vindecare. 

După o vreme, sora mea care se mutase de curând în Arad din Motru, 
acolo unde soţul ei, pastor fiind, a slujit câţiva ani, a venit în vizită la 
Oradea, la fratele nostru. Ea avea un băieţel de cinci luni, căruia i s-au 
declanşat, dintr-o dată, dureri şi neputinţa de a respira normal. L-au 
internat de urgenţă, însă medicii nu au mai putut face nimic pentru 
Andrei, micuțul care-a trecut în veşnicie la vârsta de cinci luni. l-au 
descoperit o malformaţie la inimă şi moartea era inevitabilă, judecând 
situaţia din punct de vedere omenesc. 

Eram acasă, stăteam în pat cu o carte în mână, nu-mi găseam liniştea şi 
somnul întârzia să vină, când a sunat telefonul. Privind la ecranul său, m- 
am gândit la ce era mai rău în legătură cu Daniel. Mă suna sora mea din 
spital, care, printre lacrimi, sfâşiată de durere, mi-a spus că Andrei a 


murit! Am fost şocat! Micuţul nu avusese probleme cu câteva săptămâni 

înainte, când ne întâlniserăm cu ei la Oradea! Era un copil drăgălaş, cu 


ochi albaştri, cuminte, şi nu am putut crede că a murit. Nu ştiam ce se 
întâmplă, de ce trece Domnul tăvălugul suferinţei peste inimile noastre... 
Am plecat la înmormântarea care a avut loc în 30 martie 2005. Durerea a 
fost mare; mama şi-a pierdut fiul şi aceasta au simţit-o doar cei care au 
trecut pe aici; doar ei pot şti cât de sfâşietoare e această despărţire 
fulgerătoare. 

L-am vizitat şi pe fratele meu; el era acum imobilizat total la pat, era în 
semiconştienţă şi voia să se ridice pentru a veni la înmormântare, dar nu 
putea... l-au mai rămas doar râvna şi pasiunea de a merge şi de a fi 
alături de cei dragi, dar nu avea nicio putere, era foarte slab. 
înmormântarea micuţului s-a desfăşurat chiar în satul natal, în casa 
părintească. Am ajuns şi am plâns împreună, am încurajat-o pe Adriana, 
dar mângâierea deplină a primit-o de la Cel ce poate mângâia în aceste 
situaţii grele, Cel care ştie totul. Cuvintele noastre erau sincere, dar 
goale în comparaţie cu nevoia ei de a-1 avea din nou pe Andrei. Ne-am 
despărţit cu durere, după ce şi-au petrecut copilul la groapă, însă 
Dumnezeu le-a dat mângâierea Sa. Au trecut peste aceasta şi Dumnezeu 
le-a dat putere să-şi continue viaţa alipiţi de El! 

Toţi cunoscuţii din sat m-au întrebat de situaţia fratelui meu, mi-au cerut 
să le spun cum se simte... şi nu ştiam ce să le răspund. Voiam să strig, să 
afle toţi că e bine, că Domnul îl vindecă, că se observă progresul spre 
vindecare, însă nu am putut decât să spun că Dumnezeu este în control! 
Am plecat spre Oradea şi m-am întâlnit, pentru ultima dată aici pe pă- 
mânt, cu fratele meu. Era din ce în ce mai rău. Mi se umpleau ochii de 
lacrimi văzându-l cât suferă şi conştientizând că suntem atât de 
neputincioşi în faţa durerii sale sfâşietoare... 

întors acasă, după câteva zile, am avut un vis în care se 

făcea că un coleg de-al fratelui meu m-a anunţat că Danu a murit! M-am 
trezit speriat, am plâns şi am început să mă gândesc la această realitate 
tragică. M-am bucurat că a fost doar vis, dar în subconştient aveam 
această nelinişte, aşteptam parcă să fiu anunţat în orice moment! La 
prima oră din ziua următoare, am sunat la Oradea şi soţia lui mi-a spus 
că totul era ca şi până atunci... Boala s-a agravat, situaţia nu s-a 
îmbunătăţit deloc, deşi au apărut tot felul de profeţi falşi, care ne-au 
asigurat că va fi vindecat, că totul e doar o încercare de moment şi că el 
va umbla ca mai înainte... 

Familia şi-a pus nădejdea în vindecarea promisă, dar dezamăgirea a fost 
şi mai mare. Atunci am realizat cât de naivi putem fi să dăm crezare 
tuturor şarlatanilor şi să ne punem încrederea în toţi inventatorii de 
poveşti amăgitoare. Am avut un gust amar privind la oamenii de tot felul, 
care s-au perindat pe la patul fratelui meu şi au făcut tot felul de 
pronosticuri, care mai de care mai încurajatoare. O soră, care era în 
vizită la el, ne-a spus că „Danu va cânta din nou, aşa cum a mai cântat cu 
soţia, în duet", deşi n-a avut voce şi n-a cântat niciodată; era şi el afon! 
Câtă amăgire, câtă şarlatanie! 

Eram la Abrud, în data de 17 aprilie 2005, şi aveam un grup de tineri din 
Orăştie la noi. Soţia urma să nască în câteva zile şi, pentru că avea 
probleme cu tensiunea, în drum spre casă de la terminarea slujbei de 
seară a bisericii, ne-am oprit la o familie care i-a măsurat tensiunea. 


Chiar acolo, stând pe pat, am primit apelul cumnatei mele, care, cu 
glasul stins şi trist, mi-a spus: „Dani s-a dus!" Am crezut că se prăbuşeşte 
totul sub picioare. Cu vocea tremurândă, am încercat s-o încurajez şi nu 
mai ştiu ce i-am spus, dar încercam să găsesc sprijin şi pentru mine prin 
ceea ce spuneam. Am plecat în grabă acasă şi ne-am plâns necazul. Am 
avut o noapte de lacrimi şi de întrebări. Am fost pregătiţi, în parte, 
pentru această veste, 

dar durerea n-a fost mai uşoară ştiind că inevitabilul se va produce... Mă 
aşteptam să primesc vestea în orice moment, dar voiam, oarecum, să 
resping această realitate; mintea mea nu putea accepta ca fratele meu să 
plece dintre noi la doar trei luni de la operaţie, la vârsta de 31 de ani... 
Luni dimineaţa, după o noapte de durere, am fost nevoit să-i anunţ pe cei 
dragi şi cel mai greu a fost să-i sun pe cei din familie. I-am lăsat 
îndureraţi şi trişti la închiderea telefonului, dar nu şi-au manifestat 
disperarea. într-un fel, s-au aşteptat la acest deznodământ mai mult 
decât mine, pentru că au fost acolo permanent şi au văzut evoluţia bolii. 
Urma să o sun pe mama care era plecată în Israel. Am luat telefonul în 
mână şi am încercat să găsesc cuvintele potrivite, dar ce să spui unei 
mame care urmează să-şi înmormânteze întâiul născut? Cum să-i spui că 
Dumnezeu ştie ce face, chiar dacă fiul ei cel mare e într-un sicriu? 

Am sunat-o la ora opt dimineaţa şi ea, ca orice mamă, a simţit că ceva nu 
este în regulă cu acest telefon matinal. După ce am discutat mai multe, 
încercând să găsesc momentul prielnic, la un moment dat m-a întrebat: 

- Ce face Danu? l-am spus: 

- E bine..., a plecat la Domnul! 

Am simţit că i se înfige un cuţit în inimă! Ţipetele de durere au răzbătut 
până la mine, suferinţa ei adâncă m-a făcut să mă cutremur, asistând 
neputincios la jalnicele strigăte ale disperării. Nu-mi doresc să iau parte 
la o altă asemenea situaţie. A fost una dintre cele mai cumplite stări prin 
care am trecut! Şi acum, după nouă ani, ochii mi se umplu de lacrimi şi 
mă înfior amintindu-mi imaginea mamei care îşi plânge fiul plecat în 
veşnicie... 

Mama a rămas marcată de acest eveniment. Şocul resimţit 

Sorin Dumitru Cigher 

atunci o face să fie suspicioasă la orice veste pe care o primeşte astăzi. 
Trăieşte cu teama că primeşte o altă veste dramatică şi că se poate 
întâmpla orice, din nou... 

Au început pregătirile de înmormântare şi am mers iar la Oradea, după 
mai puţin de trei săptămâni de la ultima vizită făcută cu prilejul 
înmormântării nepoţelului. Mama a încercat să vină în ţară, şi-a 
cumpărat bilet pentru ziua înmormântării, dar nu a reuşit să ajungă din 
cauza legăturilor de avion. Durerea i-a fost şi mai mare ştiind că pe fiul ei 
îl îngroapă, iar ea, ca un leu în cuşcă, nu poate ajunge! 0, Doamne, atâta 
suferinţă!... 

Tata a venit şi imaginea lui o voi păstra în amintire pentru întreaga viaţă. 
L-am văzut intrând prin spatele bisericii, cu capul plecat, cu câteva flori, 
tremurând de durere. A venit să-şi ia rămas bun de la băiatul lui. Cu 
atâta tristeţe, aplecat deasupra sicriului, tatăl se desparte de fiul său 
întâi născut. Lacrimile au fost sfâşietoare, imaginea a fost greu de supor- 


tat, pentru că atunci nu puteam să ne gândim că este o despărţire 
temporară. Domnul ne-a promis că într-o zi vom învia! Cei ce-au murit în 
Hristos se vor revedea! Cu toată durerea sufletească, am simţit 
încurajările Domnului, iar mângâierea nu a întârziat să ne învăluie. Doar 
întrebările au mai rămas... 

Soţia mea, Daniela, a fost dusă de urgenţă la spital chiar în ziua 
înmormântării; durerile au apărut şi o naştere înainte de termen se 
apropia. Am aflat aceasta abia după multă vreme, căci nu m-a sunat 
imediat, dorind să nu-mi amplifice durerea. De pe patul de spital, Dana a 
suferit cu mine, a auzit programul transmis prin telefonul unei surori 
care a contactat-o şi mi-a fost alături, chiar dacă nu cu trupul. Am 
participat la înmormântare şi acea durere profundă a lăsat urme adânci 
în vieţile noastre, chiar dacă despărţirea este numai pentru o vreme. 

Durerile resimţite de soţie atunci au fost o alarmă falsă; totuşi, după opt 
zile de la înmormântare, Domnul ne-a binecuvântat cu primul nostru 
copilaş, micuțul Darius, care a adus atâta mângâiere sufletului meu 
ciopârţit de încercare... Complicaţiile naşterii erau iminente, dar nu am 
ştiut aceasta atunci când ne-am rugat insistent ca soţia să nască natural, 
deşi medicii susțineau că e nevoie de cezariană. Tensiunea era mare, 
sarcina avea peste 41 de săptămâni şi analizele arătau prezenţa 
albuminei în organismul soţiei, ceea ce nu era deloc bine pentru copil. 
Băiatul avea triplă circulară ombilicală, dar Dumnezeu a fost bun cu noi 
când ni 1-a dăruit viu şi sănătos, chiar dacă a venit prin operaţie. Am 
simţit profund mângâierea şi ocrotirea lui Dumnezeu. Dar am văzut şi 
loviturile şi încercările celui rău de a ne dobori şi de a ne îndepărta de 
lucrarea Sa, numai că Domnul a biruit întotdeauna. El are ultimul cuvânt! 
După o suferinţă îndelungată, Domnul ne-a adus o oază de nădejde şi 
atâta mângâiere! Chiar dacă a fost un an dificil, timpul a aşternut o 
mahramă de acceptare a voii Sale, care a acoperit durerea. Ela luat 
toate suferinţele noastre şi a schimbat totul în binecuvântare! Soţia 
fratelui meu, Lavi, a trecut, cu ajutorul Domnului, peste aceste necazuri; 
fetele au crescut, iar ea s-a recăsătorit cu un credincios care a cunoscut 
aceeaşi traumă: la naşterea celei de-a doua fetiţe, soţia lui a murit. Acum, 
el avea două fetiţe, iar cumnata mea avea şi ea două fetiţe. Dumnezeu i-a 
adus împreună, părinţi pentru cele patru fetiţe, ca o mângâiere unul 
pentru celălalt! Astăzi, au încă o fetiţă, a cincea, şi Dumnezeu Şi-a 
revărsat purtarea de grijă asupra lor! 

OxpA 'ca/j'i oeru/an/e 

în toată perioada aceasta de mare suferinţă ne-am tot întrebat ce s-a 
întâmplat de fapt cu familia noastră. De ce a îngăduit Dumnezeu să 
trecem prin cuptorul încercării? Răspunsul a venit foarte simplu: „Aţi 
avut parte de cercetarea Domnului. El a vrut binele vostru şi al familiei 
voastre! Trebuie să vă apropiaţi de Domnul şi să luaţi în serios umblarea 
voastră cu El!" 

Un prieten credincios, un om al lui Dumnezeu, mi-a povestit într-o zi o 
experienţă trăită: 

„Călătoream cu trenul de la Arad spre Oradea şi eram cu un frate 
credincios în tren. Am discutat multe şi, la un moment dat, când trenul a 


trecut prin Tămaşda, acel frate m-a întrebat: 

- Cine este familia Cigher, o cunoşti? Eu i-am răspuns: 

- Da, sigur, ştiu familia aceasta! Iar fratele a continuat: 

- Dumnezeu mi-a arătat că deasupra casei lor este un foc aprins... Nu 
ştiu ce se întâmplă, nu ştiu ce înseamnă aceasta, dar Domnul asta mi-a 
arătat! Nu cunosc familia, nu ştiu cine este, dar aceasta este ce am 
primit de la Domnul! 

Am plecat mai departe şi ne-am continuat discuţiile, fără să mai revenim 
asupra acestui foc văzut deasupra casei voastre!" 

Niciodată n-am fost condus de fanatism, nu am acceptat visele în mod 
concret ca mijloace de îndrumare, dar Dumnezeu călăuzeşte diferit 
oamenii, prin tot felul de căi şi nu după şablonul nostru. Bineînţeles că 
toate trebuie verificate în lumina Scripturii şi apoi acceptate! Am rămas 
fără replică la 

Sorin Dumitru Cigher 

relatarea fratelui, baptist de altfel; chiar dacă nu există prea des, în 
tiparele noastre, această formă de comunicare, totuşi am acceptat-o ca 
din partea Domnului. Acest prieten 1-a vizitat ulterior pe fratele meu 
când era bolnav, i-a povestit întâmplarea şi fratele meu a zis: 

- Oare acesta să fie focul despre care aţi vorbit în tren? 

întrebările au fost fără răspuns şi am putea să punem pe seama 
coincidenţei relatarea fratelui, însă potrivirile sunt prea mari ca să fie 
doar o pură întâmplare... Chiar în acea perioadă sora mea era încurcată 
cu mutarea în Arad; a ajuns în Oradea şi apoi în casa părintească... şi şi-a 
înmormântat acolo copilul, în Tămaşda. Oare să fie totul la întâmplare? 
Nu cred! 

O altă nedumerire: în duminica plecării în veşnicie, fratele meu a cerut să 
fie dus la Nădlac, oraşul de unde provenea soţia lui. Acolo a cunoscut-o, 
acolo erau rudeniile ei, acolo a făcut armata şi acolo a locuit o perioadă 
scurtă de timp. Ca o prevestire de rămas bun, el a insistat să fie dus, iar 
soţia, ajutată de părinţii ei, i-a împlinit dorinţa. L-au urcat în maşină şi pe 
drumul dinspre Oradea spre Arad, pe când se aflau în dreptul satului 
Tămaşda, fără ca cineva să-i spună, a întors capul aşa slăbit şi 
neputincios cum era şi şi-a îndreptat privirea spre sat, într-un semn de 
rămas bun... Oare toate acestea să fie simple coincidente ? Pentru unii 
da, dar pentru noi au fost un răspuns foarte clar că nimic nu e la 
întâmplare! A fost ultimul drum pe care 1-a făcut în viaţă. Pe acelaşi 
drum, în sens invers, adică de la Nădlac spre Oradea, l-au adus două zile 
mai târziu, în sicriu. A mers să-şi ia rămas bun de la familia soţiei lui, a 
mers să le spună şi lor LA REVEDERE!: „La acele ţărmuri, dincolo de 
râu... ne vom revedea!" 

Am fost derutaţi chiar mai mult după aflarea amănuntelor care s-au legat 
aşa de bine, numai că sunt unele pe care Dumnezeu ni le va arăta doar în 
veşnicie! 

Sorin Dumitru Cigner 

n Satul ncdaf 

Mergeam în satul natal, Tămaşda, cam de două ori pe an, însă ori de câte 
ori mergeam acasă, aveam probleme cu durerile de stomac, cauzate de 
apa murdară, plină de viermi şi de mizerie. Sătenii erau nemulţumiţi 


pentru că apa era infestată şi mulţi copii ajunseseră internaţi la spital din 
această pricină. De asemenea, drumurile erau foarte rele, neasfaltate şi 
pline de praf. De la şoseaua principală parcurgeam patru kilometri până 
în sat, pe un drum pietruit şi plin de gropi. Iţi distrugeai maşina când 
mergeai în sat. 

Conducerea primăriei căuta împlinirea intereselor proprii şi, în timp ce 
alte sate erau frumos amenajate, al nostru era marginalizat şi 
desconsiderat; aceasta şi pentru că acolo locuiau mulţi romi. Oamenii 
erau amăgiţi cu tot felul de promisiuni în campania electorală, însă după 
alegeri consumau aceeaşi apă şi circulau pe aceleaşi drumuri, cu 
speranţa că într-o zi se va remedia şi situaţia din satul lor. 

Mă întristam de câte ori ajungeam în sat şi situaţia era la fel ca ultima 
dată, fără nicio schimbare de la un an la altul. Am simţit îndemnul şi am 
contactat o televiziune din Bihor, care s-a deplasat în sat spre a filma 
condiţiile groaznice în care oamenii erau nevoiţi să trăiască. Reporterii 
au venit echipați, dar pentru că au fost omeniţi cum se cuvine de către 
conducerea primăriei, au uitat de apa plină de viermi, de motivul pentru 
care veniseră, şi s-au întors acasă pe acelaşi drum... Nu m-am dat bătut! 
Am sunat la Bucureşti şi am contactat o televiziune naţională, greu de 
corupt, care prezenta cazuri şocante din toată ţara. Realizatoarea 
emisiunii cu pricina mi-a promis că nimic nu le va sta în cale şi că îşi vor 
da silinţa să schimbe realitatea pentru sărmanii oameni. S-au ţinut de 

cuvânt şi au filmat tot, au luat interviu oamenilor din sat, au căutat să 
discute cu cei din conducerea satului şi să ceară explicaţii. Momentul 
acela a fost decisiv. S-a descoperit că fuseseră alocaţi bani pentru 
reparația drumului şi curăţarea apei, dar banii au fost dirijaţi în alte părţi 
şi bieţii oameni şi-au continuat viaţa în aceleaşi condiţii. 

Dumnezeu nu a lăsat nimic nedescoperit, pentru că satul era iubit de El, 
mulţi oameni s-au pocăit de-a lungul timpului şi rugăciunile lor au fost 
ascultate. Ei s-au rugat pentru rezolvarea problemelor şi răspunsul venea 
acum! 

într-o zi, am primit un telefon chiar din partea prefectului de Oradea; 
omul s-a prezentat şi mi-a spus că acest caz este în atenţia lui personală 
şi că lucrurile se vor schimba foarte curând. îmi venea să zâmbesc, 
pentru că Dumnezeu a schimbat evenimentele într-un mod interesant. Eu 
eram doar un simplu pastor dintr-un oraş de munte, însă rugăciunile să- 
tenilor au fost ascultate şi Dumnezeu a atins inimile oamenilor influenţi 
din judeţ. Am dat un telefon, am trimis prefectului o scrisoare şi L-am 
rugat pe Dumnezeu să răsplătească oamenilor sinceri din sat. Rezultatele 
au apărut imediat; drumul a fost asfaltat, pentru apă s-a forat, 
problemele au fost rezolvate într-un timp scurt, iar reputaţia oamenilor 
corupți din conducere a rămas şifonată până în ziua de azi. 

Concluzia e că „minciuna are picioare scurte" şi adevărul învinge 
întotdeauna, mai devreme sau mai târziu. Credincioşii care s-au rugat 
pentru localitate au fost răsplătiți de Dumnezeu. Orice dregătorie este 
rânduită de Dumnezeu, însă fiecare este responsabil de ceea ce se 
întâmplă în jurul lui! Când mai mulţi se roagă, Dumnezeu nu rămâne 
indiferent! 

Sorin Dumitru Cigher 


O nouă Binecuvântare: o Jetifă 

La diferenţă de un an şi zece luni de la naşterea primului copil, 
Dumnezeu ne-a făcut o nouă surpriză! Când am primit vestea că soţia 
este însărcinată, ne-am bucurat foarte mult. Am iubit copiii şi am 
considerat că sunt darul lui Dumnezeu pentru noi. Când, cu ochii în 
ecranul ecografului, medicul ne-a spus că vom avea o fetiţă, am fost aşa 
de încântați încât i-am sunat pe toţi fraţii. Sarcina a decurs normal, soţia 
nu a avut complicaţii şi Dumnezeu i-a purtat de grijă până la finalul 
sarcinii. A sosit şi vremea naşterii şi, pentru că prima naştere a fost cu 
cezariană, tot aşa a fost nevoită să nască şi de data aceasta. Nu am simţit 
emoţiile de la prima naştere, ci a fost mai multă bucurie decât emotie. 
Ştiam de acum că trebuie să o luăm de la capăt. Totul a decurs normal şi 
eram deja părinţi cu doi copii. 

Fetiţa a sosit acasă, iar băieţelul de aproape doi ani s-a acomodat uşor cu 
mogâldeaţa plângăcioasă şi au crescut împreună. Chiar în ziua externării, 
soţia a avut o problemă gravă: se simţea tot mai rău, temperatura 
corpului crescuse peste 39 de grade şi durerile de cap, frisoanele şi 
starea de epuizare nu o slăbeau deloc. Eram îngrozit, mă gândeam chiar 
că Domnul mă lasă în situaţia de a rămâne singur cu cei doi copii mici. 
Medicii nu-i găseau problema, însă Dumnezeu S-a îndurat de noi, i-a dat 
sănătate şi posibilitatea să-şi crească micuţii şi să se bucure de ei. 

Fetiţa noastră, Sara, a fost tare uşor de crescut, pentru că dormea toată 
noaptea şi era cuminţică în comparaţie cu ce fusese băiatul; ne-a fost 
chiar uşor să ne acomodăm cu amândoi. Bineînţeles că nopţile nu erau 
lungi, pentru că sintagmele: „vreau apă", „am căzut din pat", „mă doare 
burta", am 

Experienp 

e sau comel 

idente? 

visat urât", aveau de grijă să nu adormim prea adânc. Nici până astăzi nu 
ştim cum e să ai o noapte întreagă de somn, fără să te trezeşti la 
scâncetul copiilor, însă cu toate acestea, suntem aşa de mulţumitori că 
Dumnezeu ne-a îngăduit să fim părinţi! 

Copiii sunt asemenea florilor unei grădini şi oricât ar fi de împovărător 
să-i îngrijeşti, să le facilitezi creşterea prin asigurarea hranei şi tratarea 
problemelor de sănătate, să te ocupi de educaţia lor, este un greu 
frumos, un greu suportabil, natural. Greul este amestecat cu un 
sentiment plăcut, unicat, de părinte protector. Copiii ne-au format 
răbdarea, pentru că înţelegerea slujirii a început din casă. 

Casa s-a umplut de zgomot şi atmosfera s-a modificat complet. Ne-am 
obişnuit rapid cu noul statut de familie lărgită, mai ales că fetiţa a fost 
sănătoasă, a crescut bine şi îl slăvim pe Domnul că mângâierea produsă 
ca urmare a pierderii fratelui meu ne-a învăluit tot, tot mai intens. Ne-am 
bucurat pentru toţi copiii pe care Dumnezeu ni i-a dat! Sara, prinţesa, ne- 
a uimit încă din primii ani, prin comportamentul ei sensibil, prin 
maturitate în gândire şi prin prezenţa-i liniştită, aducătoare de pace 
sufletească! 

Darius Şi mâna luxată 

Copiii se adunau în fiecare duminică dimineaţa separat şi studiau lecţii 


potrivite vârstei lor. în jurul orei unsprezece se pregăteau să intre în sala 
mare şi aşteptând cântarea fraţilor, era agitaţi, nerăbdători, zburdalnici 
şi profitau de încă puţin timp liber ca să se joace. Unul dintre 
adolescenţii bisericii era la fel de zburdalnic şi îi plăcea să se joace cu cei 
mici, aşa că 1-a luat pe Darius, băieţelul nostru de mai bine de doi ani, 
Sorin Dumitru Cigner 

1-a ridicat în braţe, 1-a învârtit şi i-a sucit mâna. Copilul a început să 
plângă şi panica s-a instalat între mămicile care erau în camera din 
spate; micuțul nu-şi putea mişca mâna şi lacrimile lui te făceau să alergi 
degrabă la Urgenţe. 

Am coborât din birou, pentru că urma să intrăm cu toţii în biserică şi 
când soţia mi-a prezentat situaţia, m-am văzut pus în postura de a alege: 
să-l duc la spital ori să meargă soţia cu el şi eu să urc la amvon. Dacă 
optam pentru prima variantă, s-ar fi creat panica în biserică şi s-ar fi dat 
programul peste cap. Dacă o alegeam pe a doua, dădeam dovadă de 
insensibilitate şi, în plus, nu mă lăsa inima să-mi continui slujba ştiind că 
fiul meu suferea şi avea nevoie de mine, ca tată, să-l ajut! M-am retras şi 
am avut îndemnul să mă rog pentru Darius, aşa că următoarele cuvinte 
mi-au ieşit de pe buze, fără să mă gândesc prea mult la ele: „Tată, te rog 
să ai grijă Tu de copilul meu, iar eu voi avea grijă de lucrarea Ta! 
Mulţumesc şi ştiu că va fi bine!" Am primit pace în suflet şi ne-am liniştit. 
Ajutată de o soră din biserică, Adina Borza, soţia 1-a dus pe micut la 
Urgenţe, iar noi, ceilalţi, am intrat în sala mare şi am continuat cu 
serviciul divin. Fraţii din biserică nu au ştiut ce s-a întâmplat, pentru că 
totul s-a desfăşurat fără agitaţie, doar noi, cei implicaţi direct ne simţeam 
inimile cât un purice şi emoţiile ne-au dat târcoale până la aflarea 
diagnosticului. 

Nu după mult timp, i-am văzut intrând pe uşa din faţă; soţia zâmbea, 
copilul era vioi ca întotdeauna, îşi mişca normal mânuţa şi nu părea să fi 
avut recent probleme cu ea! Am simţit că totul era bine, am văzut 
zâmbetul de izbăvire al soţiei, aprobarea din ochii ei şi aceasta mi-a dat 
mult curaj. Domnul Se atinsese de Darius, dar noi nu ştim ce a fost, 
pentru că la intrarea în cabinetul de primiri urgente, băiatul nu mai avea 
nimic. Soţia le-a explicat cadrelor medicale situaţia. Acestea, uitându-se 
la mâna lui, masând-o şi văzând că durerile au 

dispărut, că nu e umflată, nu s-a înroşit şi copilul nu dă semne de 
suferinţă, i-a trimis acasă, cu recomandarea de a avea mai multă grijă 
data viitoare. 

Noi am fost martori ai acestui eveniment! Ne cunoşteam băiatul şi-i 
înţelegeam intensitatea suferinţei în funcţie de plâns, iar ce s-a întâmplat 
acolo nu a fost de trecut cu vederea. Au mai fost ele şi alte căzături sau 
loviri, însă se liniştea imediat ce era luat în braţe. Ce-a fost, nu ştiu, însă 
sunt convins că L-am rugat pe Tatăl Ceresc să aibă grijă de copilul meu şi 
El m-a ascultat. Am atâtea motive de mulţumire faţă de cre-dincioşia şi 
bunătatea Lui! încercările prin care am trecut au fost pentru verificarea 
şi întărirea credinţei noastre. Ne-am minunat de bunătatea pe care ne-a 
arătat-o şi de această dată! E atât de liniştitor să constati, după ce treci 
prin experienţe, că Dumnezeu a fost acolo şi a înfăptuit minunea, dar 
este adevărat că ne displace să trecem prin încercare, preferând să-L 


vedem la lucru în vieţile altora... E plăcut să vorbesc despre experienţele 
altora, dar când îmi vine rândul să-mi fie testată credinţa, parcă n-aş dori 
să gust suferinţa. Orice test al vieţii are ca scop apropierea de El, 
consolidarea credinţei şi pregătirea pentru ceea ce urmează. Fiindcă vor 
fi şi altele, din ce în ce mai grele... 


luisparifia lui luarius 

Ispitele se ţin lanţ; o poţi învinge pe prima, dar vin altele mai dificile! 
Vrăjmaşul nu ne lasă, dă târcoale zilnic pentru a ne prinde în mrejile 
păcatului. Dacă Domnul Isus a fost ispitit de diavolul, care nu a renunţat 
la ispită după prima eşuare, ci a insistat, încercând să-L. doboare, cu mult 
mai mult va 

încerca să ne înduplece pe noi, care suntem atât de vulnerabili. După 
venirea copiilor, ispitele parcă s-au înmulţit, însă mai accentuat am simţit 
prezenţa lor în perioadele în care ne propuneam să ne apropiem de 
Domnul, să căutăm sfinţenia, să ne dedicăm total slujirii. Proporţional cu 
dedicarea noastră veneau şi ademenirile şi loviturile celui rău asupra 
familiei noastre. Acesta este preţul pe care trebuie să-l plătim, altfel ne- 
am lăsa târâţi înspre comoditate, necredinţă şi despărţire de Dumnezeu. 
Pentru că slujba îmi cerea să fiu mai tot timpul plecat şi pentru ca soţia 
să se poată descurca singură cu treburile gospodăreşti şi cu fetiţa de 
câteva luni, am hotărât să-1 înscriem pe Darius la cămin şi să-l ducem 
măcar două, trei zile pe săptămână, când treburile se aglomerau şi nu le 
mai puteam face faţă. într-o zi, am plecat într-o vizită în afara oraşului. 
Soţia era acasă cu fetiţa, iar Darius, în vârstă de doi ani şi cinci luni, era 
la grădiniţă. Fusese şi ziua precedentă, însă nu dădea încă semne de 
acomodare. Totul a fost perfect până la somnul de amiază. Copilul a 
participat la joacă şi la masa de prânz, dar în timp ce educatoarele se 
îndreptau spre dormitor, el a dispărut pe uşa din spate, fără ca vreun 
adult să sesizeze. Soţia 1-a auzit plângând şi deschizând uşa 
apartamentului, 1-a găsit singur, murdar pe genunchi, pentru că tocmai 
se chinuise să urce până la etajul trei. în limba lui stâlcită, i-a explicat că 
el doarme acasă în patul mare şi nu la grădiniţă în pătuţuri. 

Primul impuls a fost să informeze educatoarele că băiatul este acasă, însă 
ele n-au fost de găsit, pentru că îl căutau disperate prin împrejurimi; i-au 
observat dispariţia abia când pătuţul i-a rămas neocupat. Nu ştiam pe 
cine să tragem la răspundere şi a cui era vina: inconştienţa 
educatoarelor, hiperdi-namismul copilului, pasivitatea pusă pe seama 
neexistenţei unei situaţii similare până atunci... Ştim doar că au lăsat uşa 

de la intrare deschisă şi copilul nu s-a oprit din alergat până nu s-a văzut 
în siguranţa căminului. S-a strecurat printre blocuri, pe străduţele 
înguste şi a găsit blocul pentru că Dumnezeu 1-a însoţit la fiecare pas! 
Blocul avea interfon, iar el nu ar fi reuşit să intre dacă vecinul nu-şi căra 
lemnele exact în acel moment şi dacă nu sprijinea uşa cu un bolovan. 
Auzindu-l pe hol, soţia îşi imaginase că am ajuns mai devreme şi l-am 
luat sau că doamnele educatoare nu l-au mai putut ţine şi l-au adus mai 
repede, însă deschizând uşa, a găsit copilul singur. M-a sunat şi mi-a 
povestit ce s-a întâmpla, iar eu nu ştiam dacă să plâng sau să râd! Cum la 


telefonul fix nu a răspuns nimeni, doamnele fiind ocupate cu căutările, 
soţia a contactat-o pe directoare pe mobil şi aceasta a trimis două 
reprezentante care şi-au cerut scuze şi au luat copilul înapoi. Soţia a 
insistat să nu-l mai ducă, însă doamnele au convins-o că era mai bine 
pentru el; aveau ele experienţă şi ştiau că aşa se procedează cu un copil 
îndărătnic şi care le poartă pe drumuri! 

Din momentul acela copilul n-a mai avut nopţi liniştite: se trezea 
plângând că nu vrea la grădi şi avea coşmaruri. Am renunţat la ideea de 
a ne ajuta cu creşa din oraş. Ulterior, lucrurile s-au schimbat în bine. 
Grădiniţa n-a mai avut astfel de incidente, cadrele s-au reorganizat şi au 
pus accent pe securitatea şi siguranţa copiilor. După ce a împlinit trei 
ani, Darius a fost luat de o altă educatoare, la program normal, şi s-a aco- 
modat fără nicio problemă. Am mulţumit Domnului pentru ocrotirea Lui, 
pentru că a vegheat asupra micuţului, însă am avut şi o atitudine de 
desconsiderare la adresa educatoarelor, de acuzare pentru neglijenţă în 
serviciu... 

Fusese o zi epuizantă de vineri şi după atâtea peripeții derulate de-a 
lungul zilei, ne îndreptam spre biserică pentru a ne găsi liniştea în cadrul 
serviciului de rugăciune care urma. Am ajuns în curtea bisericii, cu cei 
doi copii. I-am scos din 

maşină, soţia a luat fetiţa şi s-a grăbit spre intrarea din faţă. în acelaşi 
timp, eu m-am îndreptat spre biroul din spatele bisericii, având de luat 
ceva înainte de a cobori în sala mare. Nu m-am uitat înapoi şi m-am 
grăbit să-mi rezolv problemele. Crezând că băiatul este cu mine, soţia s-a 
aşezat liniştită pe o bancă şi a povestit cu surorile ajunse mai devreme. 
Impresia mea era că ambii copii au mers cu ea. Şi uite-aşa, în aceeaşi zi, 
Darius a dispărut pentru a doua oară! Aşa ceva era de neconceput! Eram 
maturi, responsabili, obişnuiţi deja să nu-i pierdem din vedere, aşa că 
ceea ce trăiam era de neimaginat! 

L-am căutat peste tot! Fraţii s-au împărţit şi au apucat pe drumurile care 
se răsfirau din curtea bisericii înspre oraş, iar surorile îl strigau şi-l 
căutau în interiorul clădirii. Inima îmi galopa şi mintea mi se întuneca 
numai privind spre râul învolburat din cauza ploilor care se revărsa 
paralel cu curtea bisericii noastre... Am îngheţat! Plasa din gardul firav 
avea mici porţiuni lipsă şi în acele momente am conştientizat câte 
pericole ascundea acel spaţiu pentru un copil! Soţia a colindat băile, 
camerele din spate, biroul şi camerele de sus, sălile din faţă. Băiatul nu 
era nicăieri! Unul din fraţi a luat maşina şi a plecat spre centrul oraşului, 
care nu era departe, şi 1-a căutat prin parcul din faţa primăriei. După 
câteva minute care au însemnat o veşnicie, l-am zărit! Nu departe de 
biserica noastră se afla un atelier de lăcătuşerie; proprietarul avea 
înşirate pe masa din curte diverse unelte, iar lângă uşa atelierului ţinea 
motoscutere şi un ATV pe care Darius îl descoperise cu ceva timp în 
urmă, dar nu avusese vreme să-l studieze. Era pasionat de tot ce 
însemna drujbe, scule, maşinării de tot felul şi în special motociclete. A 
plecat singur pe străduţa care ducea într-acolo, a păşit paralel cu râul şi 
s-a oprit să admire atelierul la o oarecare distanţă, cu mâinile la spate. 
Aşa l-am găsit şi nu vă pot exprima în cuvinte bucuria pe care am simțit- 
o! Eram 

atât de mulţumitor Domnului că e în viaţă, că 1-a păzit, că pot să-1 strâng 
în braţe, încât am uitat de neglijenţa noastră, de graba mea în a rezolva 
probleme mai puţin urgente decât vegherea propriului copil... 
Mi-am dat seama cât am greşit judecându-le pe doamnele care l-au 
pierdut, îngrijind alţi 28 de copii pe lângă el! Domnul ne-a dat o prețioasă 
lecţie de viaţă: să nu judecăm, să fim toleranţi, pentru că putem ajunge şi 
noi în situaţii similare şi să greşim la fel... Nu suntem mai buni cu nimic 
decât ceilalţi şi, dacă nu alunecăm prea des, dacă reuşim să ne menţinem 
pe cale, e numai mila Domnului care ne susţine! 

Supărarea unui copil 
Stăteam pe canapea într-o duminică dimineaţa şi aşteptam ca soţia să se 
îmbrace pentru a pleca la biserică. Darius, care avea atunci aproximativ 
patru ani, se tot învârtea pe lângă mine şi încerca să-mi atragă atenţia. 
Eram în camera mare cu Biblia în mână şi, răsfoind-o, nu-i dădeam 
atenţie. Copilul s-a apropiat supărat, mi-a apucat Biblia din mână şi mi-a 
Zis: 
- Taţi, astăzi nu mai predici! 
- Ce vrei să spui? 
- Vreau să stai cu mine pe bancă, să nu mai mergi la amvon..., mi-a spus 
cu voce înceată. 
- De ce, Darius?, l-am întrebat, luându-l în braţe. 
- Vreau să stai cu mine pe bancă, cum stau ceilalţi tătici, mi-a răspuns el 
cu tremur în glas. 
- Oh, dragule, am încercat să-mi adun cuvintele, trebuie să predic, altfel 
Domnul Se supără pe noi şi nu ne mai trimite binecuvântările Sale, nu 
vom mai avea mâncare... 

Sorin Dumitru Ciglier 
Dar copilul m-a lăsat vorbind şi a dispărut în camera alăturată, cu Biblia 
mea subsuoară. Ce a înţeles, nu ştiu, însă a revenit câteva minute mai 
târziu şi, trântindu-mi Biblia în braţe, mi-a zis: 
- Na, predică acuma! 
L-am privit cum pleacă supărat şi m-am gândit că are dreptate. Eram cu 
el în fiecare zi peste săptămână, rareori îl lăsam acasă, de cele mai multe 
ori îl căram pe toate coclaurile şi el îmi simţea lipsa duminica, privind 
spre celelalte familii care stăteau împreună şi-şi ocroteau copilaşii. Soţia 
se ocupa îndeosebi de Sara şi el se simţea neglijat. Cuvintele lui mi s-au 
întipărit în minte şi-mi revin adesea cu intensitate, mai ales atunci când 
nu-mi pot lua copiii cu mine, lăsându-i plângând în pragul uşii. Mi-am 
însuşit mustrarea din acea dumi-ni-că dimineaţă când copilul m-a tras de 
mânecă şi mi-a reamintit că are nevoie de atenţia mea şi duminica. Ce 
bine că în biserica actuală, la „Sion“, nu avem amvon şi pot să stau pe 
bancă lângă copii, uneori! 

răspuns la rugăciune 

De mai bine de şapte ani, credincioşii se mutaseră în noua clădire a 
bisericii, preocupaţi fiind şi de cea veche, care începuse să se 
deterioreze. Era o bisericuţă frumoasă, cu ziduri, pardoseală şi geamuri 
din lemn, situată aproape de centrul oraşului. Râul ce se revărsa pe lângă 
clădirea părăsită, îşi croise drum prin subsolul ei şi produsese destule 


stricăciuni. Pardoseala şubrezită era mâncată de carii, la fel şi zidurile, 
lemnul din tocul geamurilor abia mai susţinea sticla spartă pe alocuri, iar 
varul căzuse distrugând pereţii. Acoperişul era în 

mare parte găurit şi, aşa cum spuneam, apa se infiltra în pereţi. O parte a 
zidului de la etaj se prăbuşise, fiind mâncat de vremea nemiloasă. 
Subsolul arăta asemenea unei locuinţe vătămate de obuzele unui 
bombardament. 

Nu aveam nicio variantă pentru recondiţionare şi nu ne permiteam să 
acoperim costurile financiare datorate reparațiilor. Era singura biserică 
din Apuseni care avea sub amvon un râu. Da, am zis bine, biserica a fost 
contruită peste un râu. Apa trecea exact pe sub biserică şi, cu timpul, şi-a 
făcut treaba: s-a infiltrat în pereţi şi a început să distrugă tot ce întâlnea 
în cale. Dar Domnul lucrase aici, îşi chemase oamenii pe nume, îi 
mântuise pe unii care-i călcaseră pragul, multe suflete L-au descoperit pe 
Mântuitor de-a lungul timpului şi era păcat s-o lăsăm în paragină... Când 
ne cheamă pe nume, Domnul nu ţine cont de locaţie şi nici de râul care 
curge pe sub amvon, căci „Domnul nu Se uită la ce se uită omul; omul se 
uită la ceea ce izbeşte ochii, Domnul Se uită la inimă" (1 Samuel 16:7). 
Un tânăr credincios dintr-o altă biserică m-a vizitat într-o seară şi, 
povestind pe diverse teme, l-am întrebat cum îi merg afacerile şi ce şi-a 
propus pentru perioada următoare. Mi s-a destăinuit că are probleme cu 
chiria, că proprietarul în spaţiul căruia îşi desfăşura activitatea i-a mărit- 
o de curând şi că ar căuta o altă suprafaţă pentru a-şi continua afacerea 
cu mobilă la comandă. Nu mi-a trecut prin cap că aş putea să-i recomand 
clădirea fostei biserici, însă Dana i-a sugerat că spaţiul i s-ar potrivi. Nu 
mică mi-a fost mirarea când a acceptat! Şi-a dorit să o preia şi să ne 
plătească o chirie lunară. Asta s-a şi întâmplat imediat. Am semnat 
contractul de comodat pe o perioadă de cinci ani şi el a început să 
pregătească spaţiul pentru ceea ce urma să întreprindă acolo. S-a apucat 
de treabă, dar la ceva timp după ce lucrările au fost demarate, a 
conştientizat în ce s-a băgat şi şi-a pus mâinile în cap! Dar pentru că 

era biserică şi a avut respect pentru Domnul, şi-a ţinut promisiunea şi a 
continuat să lucreze... Nu s-a dat înapoi; a investit foarte mult, a betonat, 
a schimbat uşi, a făcut ceea ce alţii ar fi dărâmat. A refăcut zidurile şi a 
reconstruit totul. Biserica a avut un aspect diferit, iar noi, care am crezut 
că totul avea să se dărâme, am fost mulţumitori Domnului că ne-a scos în 
cale oameni dornici să salveze dărâmăturile. 

După mai multă vreme mi-a mărturisit că nu-i pare rău că a investit în 
biserică, pentru că Dumnezeu 1-a binecuvântat foarte mult şi afacerile i- 
au prosperat de când s-a mutat în noua locaţie. Noi ne-am bucurat că a 
salvat clădirea, care nu a mai fost o pată de ruşine la adresa creştinilor 
din cauza aspectului, iar el şi-a făcut treaba în pace şi linişte, 
dezvoltându-şi afacerea. A recunoscut purtarea de grijă a Domnului şi 
răsplata Sa pentru decizia de a investi într-o casă de rugăciune. 

întrucât geamurile de la etajul unu nu puteau fi salvate, am hotărât să le 
schimbăm şi să-i dau o mână de ajutor. Vorbind cu un prieten care iubea 
lucrarea Domnului, l-am rugat să-mi facă o ofertă pentru geamuri, 
deoarece ne-am propus să folosim sala pe post de capelă a bisericii. Asta 


s-a şi întâmplat; el a avut pe inimă să sprijine lucrarea şi ne-a trimis, pe 
gratis, douăsprezece geamuri termopan, de o calitate bună. Le-am 
montat şi ulterior locul a devenit potrivit pentru desfăşurarea serviciilor 
de priveghi şi înmormântare. Şi uite-aşa, biserica din Abrud şi-a făcut o 
capelă şi poartă, până în prezent, amprenta susţinerii divine. Un om care 
a decis să se pună la dispoziţia Domnului cu tot ce a avut, atunci când 
nimeni nu era interesat să facă ceva, a fost răsplătit de Domnul şi, cu 
siguranţă, investiţia lui nu este zadarnică. Domnul nu uită niciodată 
osteneala făcută pentru El. Prietenul care a donat geamurile a fost şi el 
binecuvântat de Domnul, pentru că El nu rămâne dator nimănui. Ştie El 
să-i răsplătească pe cei credincioşi! 

ZȚi]U] dărâmat Je ape 

Râul Abrudel trece exact prin spatele curţii bisericii din Abrud. Este un 
râu care colectează mai multe pârâiaşe din zonă; nu este o apă curată, ci 
este roşiatică şi poluată, dar şi poluantă. Curtea fiind aşezată într-o curbă 
din traseul râului, apa creştea tot mai mult când erau ploi şi mai întâi 
lovea în zidul bisericii, apoi lua direcţia spre vale. Tot lovind, tot în- 
gheţând, apa a săpat cu timpul la temelia zidului şi, puţin câte puţin, s-a 
infiltrat şi peretele s-a dărâmat. Apa avea toate şansele să îşi facă loc şi 
să intre în curtea bisericii. Am sesizat autorităţile; a venit primarul, au 
venit şi cei de la Apele Române din judeţul Alba, au fost făcute promisiuni 
peste promisiuni, dar nu s-a realizat nimic practic. Toţi ridicau din umeri 
şi ne minţeau cu zâmbetul pe buze. 

Nu am avut niciodată o reacţie de dezamăgire şi întărâ-tare mai 
accentuată ca atunci când am fost minţit, pentru că n-am suportat ca 
omul să înșele cu atâta nonşalanţă. l-am tot rugat şi au venit, şi mi-au 
promis, dar promisiunile nu reparau zidul. Stricăciunea se făcuse 
datorită apei; era a lor şi ei erau obligaţi să rezolve problema aceasta. 
Ne-au tot amăgit până când, într-un final, un muncitor sincer mi-a spus: 
„Domnule, oamenii mint, nu au bani şi nu vor face, îi cunosc, vă tot 
promit, dar... nu se va face nimic!" I-am răspuns atunci că lucrurile vor fi 
rezolvate de ei, pentru că Dumnezeul nostru are grijă de Casa Lui. Mi-a 
râs în nas, pentru că el îşi cunoştea şefii, dar eu îl ştiam pe „Şeful" meu! 
Am încercat prin toate mijloacele să rezolv problema; am sunat la biroul 
judeţean, dar nu s-a întâmplat nimic, aşa că m-am întărâtat şi i-am dat pe 
mâna Domnului, ca El să-i facă de râs. Directoarea responsabilă pe judeţ 
a venit, a văzut situaţia şi mi-a promis că va 

rezolva, dar... nu s-a întâmplat. 

In cele din urmă, am trimis la Bucureşti poze şi o petiție prin care le-am 
transmis: „Pentru că suntem pocăiţi ne trataţi cu atâta discriminare"... 
Scrisoarea a ajuns la Bucureşti, la Apele Române, şi a doua zi dimineaţa 
fratele administrator de la biserică m-a sunat şi mi-a spus: 

- Frate păstor, vino repede la biserică! 

- Ce s-a întâmplat?, l-am întrebat. 

- Avem musafiri!, a răspuns el. 

- Cine sunt?, l-am întrebat curios. 

- O delegaţie cu membri de la Bucureşti şi de la judeţ, din Alba. 


Am ajuns şi eu, somnoros, pentru că era dimineaţa devreme, dar 
zâmbitor că Domnul ne-a răspuns la rugăciune. Curtea bisericii era plină 
de şefi care discutau, îşi făceau calculul, se sfătuiau. Directorul Apelor 
Române pe Regiunea din centrul României a venit special şi m-a abordat: 
- Domnule, de ce m-ai chemat din Bucureşti pentru atâta? 

- Eu nu v-am chemat pe dumneavoastră, eu am cerut doar ca situaţia să 
se rezolve, i-am răspuns. 

Toţi ceilalţi şefi subordonați lui umblau ca pe ace; erau stingheri în 
prezenţa lui şi nu ştiam cine este şi ce funcţie are. Am aflat doar mai 
târziu, însă comportamentul celorlalţi mi-a dat de gândit. L-am invitat în 
biroul bisericii, i-am spus că zidul trebuie făcut şi că este de datoria lor 
să-l rezolve. El mi-a zis că nu trebuia să precizez în petiție de 
discriminare, că ei nu se uită la cine solicită ajutorul, că nu contează 
religia şi că a călătorit toată noaptea cu trenul ca să ajungă la noi. 
Atunci, l-am întrebat: 

- Dacă era o biserică ortodoxă, aţi fi reacţionat la fel? întrebarea a rămas 
fără răspuns, dar m-am gândit: Cine 1-a pus să vină cu trenul? Eu sunt 
vinovat că subordonații 

lui au fost indiferenți? Şi-a dat seama că lucrurile sunt altfel văzute de la 
birou şi că nu şi-au făcut treaba cei care erau datori să acţioneze. A fost 
dezamăgit şi el de inactivitatea celor din zonă, de întregul sistem 
românesc... 

Mi-a dat în scris că problema va fi rezolvată imediat; 1-a chemat apoi pe 
directorul zonei, în birou, şi i-a spus că are un termen scurt în care 
trebuie să rezolve totul. Am semnat şi eu că am primit procesul verbal, cu 
promisiunea că lucrurile se vor rezolva în timp scurt. Cei de afară erau 
speriaţi şi muncitorii se apucaseră deja de treabă. Eu am lăsat toate 
problemele privind zidul şi am început o conversaţie biblică cu el. I-am 
vorbit despre credinţa în Hristos, i-am dat o Biblie şi am discutat 
constructiv. Am stat multă vreme în birou, de fapt mai mult am petrecut 
în birou cu probleme spirituale, decât cu problemele de afară. Zidul a 
fost rezolvat repede, însă acum mai aveam un zid de dărâmat, zidul 
păcatului din viaţa acestui om. Am avut şi puncte comune: locuia pe 
strada Berzei, în Bucureşti, exact lângă Seminar, aşa că am avut şi alte 
discuţii. 

Spre final, am concluzionat: „Pentru aceasta a trebuit să veniţi în Abrud". 
Am coborât în curte. Toţi ne priveau speriaţi, însă noi zâmbeam şi ne-am 
despărţit, el cu Biblia în mână, eu cu procesul verbal. Cred că pentru 
problema sufletului a fost nevoie de vizita lui urgentă. M-am rugat pentru 
sufletul lui, ca Dumnezeu să-i dea viaţa din belşug. 


Ce s-a întâmplat ulterior? în decurs de câteva zile am avut şantier în 
curtea noastră; toată lumea tăcea şi muncea. S-au găsit bani, au avut de 
toate acum. L-am întrebat pe inginer cum de se poate? Le-am adus 
aminte că Dumnezeu este în control şi are grijă de casa Lui! Zidul s-a 
terminat înainte de termen, noi am fost bucuroşi, iar ei supăraţi că au 
fost obligaţi să lucreze pentru pocăiţi; o mare jignire pentru ei, dar şi 
Domnul are simţul umorului! 

Uiziia preobhifui 

De pe scări ajungea până la noi sunetul de clopoței, pe care echipa 
preotului îl folosea pentru a da de ştire locatarilor că e prin preajmă. 
Preotul, cantorul şi încă una, două persoane intrau din apartament în 
apartament să sfinţească locuinţa şi tot ce era în ea, mai puţin oamenii... 
Pentru că îşi făcuseră apariţia prin sunetul clopoţelului, nu mai sunau la 
uşă, nu mai aşteptau să li se deschidă, ci dădeau buzna în casă. Şi aşa au 
nimerit şi în locuinţa noastră. Când m-a văzut, preotul s-a schimbat la 
faţă însă l-am rugat insistent să intre. Cantorul a început să cânte, a 
interpretat o strofă şi s-a oprit pentru că preotul n-a făcut nimic: nu a dat 
cu busuiocul, nu a cântat..., ci m-a îmbrăţişat, mi-a spus „La mulţi ani!" şi 
le-a dat bomboane copiilor. L-am rugat să ia loc, dar, pentru că mai avea 
multe familii de vizitat, nu a rămas. M-a întrebat una, alta şi a fost 
surprinzător pentru mine că ştia despre noi multe amănunte. Ştia de 
unde sunt, de unde provine soţia şi în ce proiecte suntem implicaţi. Am 
rămas surprins de aceste informaţii pe care le deţinea. A băgat mâna în 
buzunar şi mi-a dat nişte bani pentru copiii din Africa. Ştia despre proiect 
de la soţia lui, educatoare la grădiniţă, care ne respecta datorită 
parteneria-tului încheiat cu prilejul distribuirii cadourilor de Crăciun. 
Relaţiile au fost foarte bune, deşi era împotrivitor pocăiţilor; am construit 
în timp o relaţie de prietenie, de respect şi ori de câte ori ne întâlneam, 
discutam. în anumite situaţii el ne-a apărat şi a pus o vorbă bună pentru 
noi. Am fost invitat la el acasă, la casa parohială am stat la masă, la 
discuţii şi relaţia a fost una amicală. Constatarea mea a fost că avea un 
respect pentru credincioşii pocăiţi serioşi. 

într-o zi, m-am oprit pe stradă să discut cu primarul 

oraşului şi eram în apropiere de biserica ortodoxă. Aveam o relaţie bună 
şi cu primarul şi mi-a propus să mergem împreună la preot, ca să mi-l 
prezinte. Eu îl cunoscusem deja, dar m-a surprins atitudinea primarului: 
„Sorin, domnul preot este preotul meu... Voi trebuie să vă înţelegeţi bine, 
ca fraţii, că avem Acelaşi Dumnezeu!" Mi-a plăcut atitudinea şi mesajul 
transmis de el. Ba mai mult, când am fost ameninţat de preotul dintr-un 
sat învecinat, acest preot prieten m-a apărat şi 1-a mustrat pe tânărul 
preot care s-a impus fără înţelepciune. Dumnezeu să fie slăvit că am 
învăţat un principiu sănătos, de la un profesor înţelept, cu experienţă: 
„Decât să te lupţi cu omul, mai bine lucrezi cu el". Acest preot şi alţii din 
parohia lui au fost implicaţi în susţinerea copiilor din Africa. 
£>ooi/uri aduse Siseric/j 

Terenul pe care este construită biserica din Abrud a fost cumpărat de la 
o familie cu mai mulţi fraţi, printre care unul din Cluj, care s-a întors 


împotriva ei, târând-o prin tribunale. După tranzacţie, după achitarea 
sumei negociate, după încheierea documentelor oficiale, toată lumea a 
fost mulţumită, inclusiv el, susţin cei din familie. Doar că după finalizarea 
construcţiei bisericii, după mai mulţi ani, omul s-a răzgândit, ex- 
primându-şi nemulţumirea faţă de vinderea terenului. A început calvarul 
pentru familia lui şi biserica a resimţit această frământare a familiei. I-a 
dat în judecată pe toţi fraţii, i-a purtat pe drumuri o bună bucată de 
vreme şi, pentru că noi eram terță persoană implicată, ne-a târât şi pe 
noi la tribunal. 

In prima etapă, care a durat ceva vreme, lucrurile s-au rezolvat şi a fost 
dovedit a fi rău intenţionat; fiind acuzat de 

rea-credinţă, a pierdut procesul. Biserica nu a cerut nicio despăgubire, 
deşi avea dreptul acesta. Familia lui s-a dezbinat, nu a mai păstrat 
legătura cu el şi omul acesta ne-a cerut, pentru pomenirea lui, să-i 
împlinim o dorinţă. Să îi permitem să-şi construiască o troiță în curtea 
bisericii! Nu era o pretenţie exagerată, sigur, doar o cruce îngrădită şi el 
să aibă acces la ea când doreşte... Noi am refuzat categoric, pentru că 
biserica nu este un loc de pelerinaj unde să aprinzi lumânările şi să faci 
ritualurile, aşa cum îşi închipuia dumnealui. Biserica este locul în care se 
adună copiii Domnului, pentru închinare directă în faţa tronului sfânt, 
fără nicio urmă de ritualuri intermediare, sau cel puţin aşa ar trebui să 
fie toate bisericile... 

Se părea că ne-a înţeles; s-a încheiat prima lovitură şi am avut impresia 
că s-a potolit. După mai mulţi ani, însă, s-a trezit în el „duhul de 
patriotism religios" şi s-a gândit că poate obţine ce-şi doreşte, că merită 
să lupte pentru această dorinţă. Ne-a dat din nou în judecată, iar în 
această a doua rundă, alături de noi a fost şi familia lui. Ne-am angajat 
un avocat care să ne reprezinte cauza. în prealabil, am discutat multă 
vreme la telefon cu cel care a iniţiat procesul, dar nu am ajuns la o 
înţelegere, deşi l-am rugat să nu se lupte cu Dumnezeu, pentru că El îşi 
va apăra Casa! L-am rugat să se potolească; om în vârstă de 80 de ani şi 
lui îi trebuiau frământări... Am apărut în multe înfăţişări la tribunal şi, 
prin urmare, pata era pentru Biserica Creştină „Harul" din Abrud, în 
calitate de PÂRÂTĂ! 

Era o situaţie penibilă să primim citaţie de la tribunal, târâţi în procese 
de un om fără înţelepciune, un netăiat împrejur, într-un final, după mai 
multe prezentări şi dezbateri la tribunalul din Câmpeni, după rugăciune 
şi post, pentru că tulburarea creată s-a resimţit în toată comunitatea, 
Dumnezeu a adus şi verdictul: Biserica e nevinovată! Problemele familiei 

lor nu constituiau baza purtării noastre prin tribunal, prin urmare am 
câştigat procesul. Domnul respectiv a fost nevoit să plătească toate 
cheltuielile de judecată. Am luat legătura cu el, amintindu-i de sentinţa 
favorabilă nouă. Aveam şi sentinţa prin care trebuia să-l executăm silit, 
dacă nu se achita de obligaţii. L-am iertat! 

Atunci am văzut şiretenia lui: s-a văitat că-i om bătrân şi că noi suntem 
pocăiţi şi de ce-am vrea să-l distrugem? Aşa ne învaţă Biblia, să luam 
pielea de pe el? încerca toate strategiile pentru a ne îndupleca. I-am 
amintit că nu 1-a pus nimeni să se joace cu Dumnezeu! I-am adus aminte 


că Dumnezeu este Cel care ne apără şi că s-a luat la trântă cu El! A simţit 
înfrângerea şi s-a lăsat păgubaş; s-a lămurit că nu merge să lupţi cu 
Biserica lui Hristos! Dumnezeu ne-a dat biruinţă şi prin aceasta s-a 
potolit. Şi-a dat seama că n-are sorţi de izbândă, aşa că, în anii următori, 
biserica a avut linişte în această privinţă. 
Mai târziu, când una dintre nepoatele sale mi-a trimis câteva din 
scrisorile expediate familiei de acest om, am descoperit motivul pentru 
care a dat biserica în judecată. Una dintre scrisori suna aşa: „Nu am avut 
nimic cu voi, familia, doar am vrut să mă RĂFUIESC cu baptiştii!" Numai 
că familia a avut mult de suferit de pe urma lui. Sora lui a murit de inimă 
rea, iar alte rudenii s-au îmbolnăvit datorită hărţuielii cauzate de el! Am 
zâmbit descoperindu-i „nobilul" scop avut! A vrut război cu noi, voia să se 
răzbune pe Biserica lui Hristos, dar şi-a făcut rău sieşi şi propriei familii! 
Domnul îşi apără lucrarea! 

Sorin Dumitru Cigher 

Singurul ziar care circula în zona Munţilor Apuseni a fost „Ziarul de 
Apuseni". Peste 5.000 de exemplare erau distribuite în fiecare vineri, 
gratuit, în toată zona. Dumnezeu a deschis o uşă prin care Cuvântul să fie 
transmis şi pe această cale. M-am împrietenit cu reporterul care se ocupa 
strict de partea religioasă a ziarului şi l-am invitat la biserică. A fost 
foarte încântat şi mi-a propus să scriem în ziar despre evenimentele 
semnificative ale Bisericii Baptiste. I-a intervievat pe musafiri şi a scris 
mesajele fără să le cenzureze, în articolele destinate informaţiilor 
religioase. 

Ceva mai târziu, m-a rugat să-i dau materiale ori să scriu eu articole pe 
diverse teme, pe care dumnealui să le publice în paginile ziarului. Am 
fost impresionat că nu tăia din ele, nu le modifica, ci apăreau în forma 
completă, chiar dacă erau directe sau deranjante pentru religia 
majoritară! Am scris un articol despre cine este Domnul Isus Hristos, 
punând accent pe divinitatea Lui. Un altul se intitula „Biblia la români", 
altul s-a numit „De la cruce la mormânt". M-am deprins să mă fac precum 
zice Pavel: „ Cu iudeii m-am făcut iudeu, ca să câştig pe iudei; cu cei ce sunt sub 
Lege m-am făcut ca şi când aş fi fost sub Lege (măcar că nu sunt sub Lege), ca 
să câştig pe cei ce sunt sub Lege" (1 Corinteni 9:20), pentru ca să ajung la 
inimile lor. Am vorbit foarte mult despre cruce, în accepțiunea creştină 
bineînţeles, şi într-o zi am fost abordat de o doamnă preoțească în vârstă, 
care m-a felicitat pentru articolele publicate, spunân-du-mi: „Domnule 
pastor, sunteţi un mare ortodox". Am vorbit despre cruce, însă doamna 
nu a fost prea atentă la conţinut. Mesajul se referea la importanţa 
Calvarului, nu a lemnului. 

Experienţe sau coincidente? 
Totuşi, semnificativ pentru mine a fost ca oamenii să primească 
Evanghelia transmisă de un pastor neoprotestant. 
Un alt preot m-a invitat în casa lui, pentru a discuta diverse aspecte 
teologice şi mi-a mărturisit că a fost plăcut impresionat de doctrina 
noastră, că nu se aştepta ca noi să-i preţuim pe părinţii bisericii, să dăm 


importanţă crucii, să predicăm umanitatea şi divinitatea lui Hristos. Şi-a 
schimbat părerea şi atitudinea faţă de noi! Şi, dacă s-a petrecut ceva bun 
ca urmare a împrietenirii noastre, acel ceva a fost remarcat imediat de 
oamenii care asistau la predicile părintelui, care nu-i mai ataca pe 
sectanţi. N-am avut pretenţia să răspundă invitaţiei de a participa la 
slujbele noastre, însă am apreciat decenta şi respectul arătat 
evanghelicilor. Relaţiile s-au schimbat între noi şi ne-am tratat cu 
preţuire şi acceptare, construind o relaţie amicală. 

S-a întâmplat însă, odată, ca un preot ortodox, îmbrăcat în straiele 
specifice portului lor, să ne însoţească la un eveniment al bisericii. l-am 
dat un cuvânt de salut, s-a închinat cu noi, ne-am rugat şi am putut sluji 
împreună, chiar dacă eram îmbrăcaţi diferit şi aveam, probabil, înţelegeri 
distincte asupra relaţiei omului cu Dumnezeu. Acest preot nu este 
departe de Evanghelie. Şi mai mulţi preoţi din Apuseni au fost atinşi de 
Cuvânt. Au recunoscut adesea că tradiţia este punctul central al 
învăţăturii lor şi că acum e nevoie ca Evanghelia să fie răspândită mai 
mult ca oricând printre ei. 

Prin proiectul misionar organizat de Asociaţia „Speranţă pentru Apuseni - 
Zilele Bibliei în Apuseni 2013" - am distribuit peste 4000 de Biblii în 
câteva săptămâni. Sfânta Scriptură a ajuns în casele oamenilor şi îmi 
doresc să le fie spre mântuire, nu spre mărturie. „Evanghelia aceasta a 
împărăției va fi propovăduită în toată lumea, ca să slujească de mărturie 
tuturor neamurilor" (Matei 24:14) şi trebuie să ajungă în toate 

văgăunile, în toate locurile ascunse de pe pământ, în Apuseni, în zone 
greu accesibile, peste tot. Dacă nu ajung acolo predicatorii, misionarii, 
ajunge Biblia, iar dacă nici Biblia în formatul clasic nu va fi acceptată, 
atunci radioul şi ziarele îşi vor deschide ungherele, pentru ca orice iotă a 
Cuvântului să se împlinească până în cele mai mici detalii. 


Qu musafiri p masa <joală 

Eram vizitaţi foarte des şi uneori primeam zilnic musafiri în casa noastră. 
Am fost educați că e creştineşte să fii ospitalier şi am adoptat acest 
principiu biblic şi în viaţa de familie. Ne bucuram de vizita musafirilor şi 
încercam să le oferim tot ce aveam mai bun. Să ne ierte Domnul însă, că 
am cârtit de multe ori, mai ales atunci când se anunțau şi nu a-veam 
nimic de mâncare în casă, dar nici bani cu ce să o cumpărăm. Aşa s-a 
întâmplat şi la vizita despre care vă povestesc. 

Am deschis uşa zâmbind, dar inima noastră ştia că suntem într-o mare 
dificultate. Frigiderul gol şi cămara pustie puteau admite că nu era 
vremea de primit musafiri... Am invitat persoana în casă şi, pentru că 
ştiam că va sta câteva zile, m-am retras într-o altă cameră, încercând să 
găsesc o soluţie rapidă; eram stresat de ceea ce va urma - se apropia 
momentul cinei. Şi am primit un îndemn să cobor şi să verific cutia 
poştală. Am ajuns la parterul blocului şi am deschis cutia. Erau plicuri cu 
facturi, printre care se afla şi un alt plic care mi-a atras atenţia. Fusese 
trimis din Canada, de persoane pe care nu le văzusem niciodată, dar pe 
care le cunoşteam prin intermediul scrisorilor şi al fotografiilor trimise 


de pe vremea seminarului. Am deschis plicul şi am găsit acolo suficienţi 
Experienţe sau coincidenţe? 


bani încât să ţinem musafirul mai multe zile la noi! N-am spus nimănui, 
soţia a aflat ulterior, dar Domnul a ştiut! 

Dumnezeu ştie să poarte de grijă când te aştepţi cel mai puţin! El nu i-a 
lăsat niciodată pe ai Lui. Ştim că viaţa nu-i simplă, nu-i uşoară; trăim prin 
credinţă, dar e aşa de încurajator să-L ai alături pe Cel care ştie să 
poarte de grijă în vreme de nevoi! Am trăit experienţe minunate prin 
credinţă. Dacă am fi avut din belşug, nu am fi gustat din bunătatea 
Domnului şi nu am fi experimentat răspunsul prompt la nevoile noastre, 
ajutorarea în vreme de strâmtorare! 


Urimisuf Domnului 


m ceas de seara 

Problemele şi lipsurile nu ne-au ocolit. Domnul nu ne-a promis că vom 
scăpa de greutăţi, că nu vom avea întristări, ci dimpotrivă, ne-a avertizat 
că vom avea necazuri în lume, dar să îndrăznim cu încredere... Mulţi nu 
recunosc că trec prin lipsuri şi prin probleme, accentuând o Evanghelie a 
prosperității, alţii însă se află la polul opus şi se plâng necontenit de 
greutăţile vieţii, iar cârtirea aceasta nu-l este plăcută Domnului. Insă 
trebuie să recunoaştem că viaţa credinciosului e presărată cu îndoială, 
nefericire, frustrare şi lipsuri, frământări pe diferite laturi, menite să ne 
înveţe dependenţa de El! 

Aşteptam musafiri de departe, un frate cunoscut. Soţia încerca să 
pregătească o masă îmbelşugată, dar cum nu aveam ceva deosebit, am 
pregătit din ce am avut. Când omul acesta a intrat în casa noastră, era 
încărcat cu plase îndesate cu fructe, alimente, dulciuri, bunătăţi de tot 
felul. S-a umplut masa cu diverse sortimente de carne, mălai, ulei, făină, 
zahăr, orez, pâine, dulciuri pentru copii... Am rămas muţi de minunea 
Sorin Dumitru Cigher 

Domnului, de modul în care El chiar a făcut „ferestre în cer" şi a revărsat 
binecuvântarea peste noi! Pe fratele l-am considerat trimisul lui 
Dumnezeu, pentru că doar El putea să răspundă atât de bogat nevoilor 
noastre. Am trăit un sentiment de protecţie din partea Tatălui îndurător. 
Am avut musafiri cu bun simţ, credincioşi care au simţit cu noi şi până să 
ajungă să ne întâlnească personal. Şi noi am văzut cum Dumnezeu 
trimite ajutor, deşi nici nu ştiu dacă am apucat să mă rog! Dar El mi-a 
cunoscut frământarea şi ne-a văzut inima doritoare să ofere ce avea mai 
bun! 

Catalogând după bagajele aduse, ne-am imaginat că vor rămâne pentru 
câteva zile, însă a doua zi de dimineaţă ne-am despărţit... Atâtea daruri 
doar pentru familia noastră! Dumnezeu ne-a dovedit că nu e cazul să ne 
îngrijorăm, El e susținătorul şi are corbi pe care îi foloseşte ori de câte 
ori doreşte şi de data asta i-a folosit pentru noi! 


Uizi/a caris/i/ar din Suceava 

Un parc mobil de distracţii, venit tocmai din Iugoslavia, s-a instalat pe un 
teren neted, nu departe de blocul în care locuiam. Oraşul era în agitaţie, 
copii din toate colţurile şi de orice vârstă soseau în fiecare zi, pentru a 
testa noile trenule-ţe, caruselul săltăreţ, pentru a călări căluţi din lemn, 
pentru a se plimba cu maşinuţele electrice sau cu orice minunăţie a noii 
tehnologii. Vacarm, muzică tulburătoare şi multă voie bună pentru 
vizitatori. 


Exact în acea perioadă, fără să ştim de poziţionarea a-cestor vizitatori, 
am solicitat primăriei aprobarea unui program de evanghelizare în are 
liber. Conducerea oraşului a în- 

Experienţe sau coincidenţe? 

cuviinţat, doar că evanghelizarea s-a suprapus cu activitatea parcului de 
distracţii, spaţiul solicitat fiind comun. Şi ei primiseră aprobare pentru a- 
şi desfăşura activitatea în aceeaşi locaţie, primăria neglijând că terenul a 
fost deja închiriat. Am avut vizitatori din Suceava, corul Bisericii Baptiste 
„Marana-tha" şi fanfara bisericii; aproximativ 50 de persoane erau în 
vizită în Apuseni. Programasem ca duminica după-amiaza să organizăm 
un program în aer liber şi, între timp, exact în acelaşi loc şi-au instalat 
circarii aparatele şi au amplasat scena în mijlocul parcului. Ce era de 
făcut? Cine avea prioritate? 

Primarul oraşului a fost cinstit faţă de noi, ne-a spus că avem întâietate şi 
că străinilor li s-a aprobat cu condiţia să se înţeleagă cu noi, să negociem 
o soluţie benefică tuturor. însoţit de un ofiţer al poliţiei locale, m-am 
întâlnit cu patronul parcului. l-am explicat ce aveam de făcut, ce 
intenţionam să organizăm în ziua de duminică şi, surprinzător, patronul 
era un creştin evanghelic! A zâmbit şi s-a bucurat de iniţiativa noastră, 
promiţându-ne toată susţinerea lui. 

A venit şi ziua de duminică, o zi plăcută, favorabilă evanghelizării în aer 
liber. Ne-am adunat la biserică, ne-am bucurat de slujirea cântăreților, 
iar după programul de după-amia-ză ne-am îndreptat către locul de 
distracţie. Zona era ticsită de oameni dornici de relaxare, poliţiştii dirijau 
maşinile şi asigurau ordinea, iar noi ne-am strecurat, oarecum pe neob- 
servate. Corul a urcat pe scenă şi, până ce oamenii să se dezmeticească 
şi să realizeze ce se întâmplă, muzica s-a oprit brusc şi corul a început să 
cânte! S-a aşternut liniştea, priveau toţi cu uimire, nu ştiau ce să creadă, 
însă muzica le-a atins sufletul şi au ascultat cu atenţie. Primarul şi alte 
persoane din conducerea oraşului erau prezenţi acolo şi au auzit vestea 
salvării prin Hristos! Corul a cântat foarte frumos, melodiile fanfarei au 
răsunat până departe şi mesajul Evangheliei a fost 

proclamat cu putere. 

De la blocurile din împrejurimi, oamenii au ieşit la ferestre să asculte şi 
mulţi credeau că evenimentul e parte din programul de distracţie, atât de 
rapid s-a realizat predarea de ştafetă. Până s-au dezmeticit împotrivitorii, 
programul s-a terminat şi scopul evanghelistic a fost atins! 

Ce frumos a deschis Domnul toate uşile, cât de bine s-au legat toate! 
Sucevenii au coborât de pe scenă şi exact în acel moment au început să 
cadă primii picuri de ploaie. Fusese înnorat, însă Domnul a ţinut vremea 
până s-a rostit „aminul" de încheiere! Ploaia i-a împrăştiat pe toţi cei care 
au venit la distracţie. Musafirii au plecat spre casă şi în seara aceea s-a 
pornit o furtună aprigă, o rupere de nori. Multe drumuri din zonă au fost 
blocate de copacii căzuţi sau din pricina alunecărilor de teren. Minunea a 
fost că imediat după ce autocarul cântăreților a trecut spre Turda, 
drumul s-a blocat din cauza furtunii. Am rămas surprinşi, din nou, de 
modul în care Domnul ştie să deschidă uşile de biruinţă şi să le închidă 
pe cele de blocare, pentru ca lucrarea Lui să fie dusă la îndeplinire. 

Din discuţia cu primarul, din următoarele zile, am aflat că în mulţimea 
adunată la sărbătoare s-ar fi aflat şi o doamnă cu influenţă în oraş, care a 


fost revoltată de acţiunea pocăiţilor şi a încercat vehement să acuze 
conducerea oraşului pentru aprobarea dată, pentru că le-am stricat 
distracţia cu programul nostru religios. Cum de-a fost posibil ca pocăiţii 
să aibă acces atât de uşor în acţiunea oraşului? De ce ne-a fost permis să 
organizăm activităţi fără acordul lor? Dar întrebările acestea nu-şi mai 
aveau rostul. Faptul era consumat, Domnul îşi făcuse lucrarea şi 
comentariile ulterioare chiar nu au mai contat, însă Domnul e şi ironic 
uneori: dacă atunci i-a permis acestei femei să-i batjocorească pe copiii 
Săi, după ani de zile s-a atins de ea şi astăzi este o membră devotată Lui, 
în Biserica 


Sorin Dumitru Cigher 
Experienţe sau coincidenţe? 


Baptistă din Abrud! El ne îndeamnă să punem sămânţa, să semănăm 
Cuvântul „la timp şi ne la timp", iar El Se ocupă să îl încolţească şi să 
aducă rod la vremea Lui! 


Q/n cajou neașteptat 

îmi pregăteam predica pentru duminica ce urma. Mă aflam în biroul 
bisericii, era seară şi priveam spre schiţa pe care notasem câteva puncte 
principale, concentrându-mă să o detaliez şi să-i găsesc un titlu. In sinea 
mea mă rugam ca Domnul să atingă inimile noastre prin ea. Ochii mi s-au 
oprit pe al doilea punct din predică, intitulat „Experienţe cu Dumnezeu". 
In timp ce continuam să scriu în dezbaterea acestui paragraf, am fost 
întrerupt de telefonul care a început să sune. La capătul firului era o 
doamnă din Lugoj, care m-a sunat să mă felicite pentru că o companie 
mi-a făcut cadou o cameră de filmat! Nu am avut până atunci nicio 
cameră şi îmi doream una ca să păstrez vii amintirile familiei. Am fost 
tare curios să aflu circumstanţele selectării mele ca beneficiar şi faptul 
că Domnul a îngăduit să fiu sunat tocmai când mă pregăteam să scriu 
despre experienţele altora cu Dumnezeu. Doamna mi-a spus: 

- Domnule Sorin, vă dau o veste bună, aţi primit o cameră de filmat! 

- O cameră? 

- Da, da, este la mine în mână şi sunt încântată să v-o pot aduce! 

- Ce surpriză!, am exclamat. 

Slăvit să fie Domnul, m-am gândit apoi, că El ştie de ce avem nevoie! 
Puteam trăi bine şi fără cameră, dar Domnul 

Sorin Dumitru Cigner 

mi-a cunoscut dorinţa de a filma şi de a o folosi eficient. Toate sunt 
cunoscute de El, viitorul nu îi este străin, însă acţionează după voia Sa! 
Noi nu cunoaştem evenimentele zilei de mâine, însă Domnul este deja 
acolo şi ştie cel mai bine cum şi când să intervină. Mărturisesc că nu m- 
am rugat pentru cameră, nu am cerut-o de la Domnul, deşi ne doream 
aşa ceva. Copiii creşteau şi voiam să rămânem cu amintirile primilor paşi, 
ale primelor cuvintele şi Domnul ne-a binecuvântat aşa de minunat! în 
acest caz nu a fost un aparat foto, dar am primit atât de multe de la El! 
Camera era foarte bună, înregistrările erau clare, sonorul bun, însă 
Domnul ştia că mai mult decât eu, cei din Africa aveau nevoie de ea. Am 
lăsat-o echipei de slujire „ProAfrica" din Kenya, în iarna anului 2011. 
Domnul i-a avut şi pe ei în vedere şi am renunţat foarte uşor la ea, deşi 
ziceam că niciun cadou nu se înstrăinează, dar am înţeles intenţia 
Domnului şi n-am făcut decât s-o ajut să ajungă la destinaţie. Nevoia lor 


era acută şi aveam convingerea că aşa trebuie să procedez. La scurt timp 
după întoarcerea din Africa, cineva mi-a făcut cadou o altă cameră, astfel 
că în a doua călătorie în Africa aveam altă cameră de filmat! Prin oameni 
străini, prin oameni care nu cunosc nevoile, Domnul lucrează şi are 
agenţi peste tot! Slăvit să fie EI! 

Am avut apoi destule motive să termin şi punctul al doilea al predicii şi, 
de fapt, am scris întreg mesajul cu multă uşurinţă şi mulţumire, datorită 
încurajării primite de la Domnul. Dumnezeu a sincronizat teoria cu 


practica, pentru a-mi da încă un imbold pe calea credinţei! 
Experienţe sau coincidenţe? 


“Renovări la Biserică si ues/ea care ne—a încălzii 
Consumul de gaz şi de lemne era foarte mare la biserica din Abrud şi am 
hotărât cu fraţii să schimbăm sistemul de încălzire, să-l facem mai 
eficient. Proiectul ne-a provocat la o investiţie foarte mare. Aveam o 
parte din bani, am adunat şi din biserică, de la membri, iar restul i-am 
primit din alte locuri, de la oamenii darnici şi care au simţit cu nevoile 
moţilor. 

Am împrumutat ultimii bani ca să putem acoperi toate cheltuielile. 
Cineva din Oradea a aflat de investiţia noastră şi de faptul că avem 
nevoie de ajutor. Acel frate cu inima sensibilă faţă de ţara Motilor era 
originar din Apuseni şi s-a lăsat folosit de Dumnezeu, aşa încât suma 
oferită a acoperit exact datoriile avute! Am aflat pe urmă că n-a avut 
pace, linişte în suflet ştiind că fraţii trec prin nevoi; dacă la început a 
ignorat vocea lăuntrică, până la urmă i-a dat curs, pentru că s-a con- 
firmat a fi vocea lui Dumnezeu. După ce a plătit datoria, a avut eliberare 
şi pace sufletească. Noi am schimbat sistemul de încălzire şi am 
constatat că s-au redus cheltuielile cu cel puin 50%, iar căldura era 
foarte plăcută. 

în anul acela, puţin înainte de perioada înlocuirii sistemului de încălzire, 
am venit în faţa bisericii cu proiectul „ProAfrica". Mai multe persoane s- 
au implicat în această lucrare, biserica a agreat şi a susţinut acest 
proiect. Aşa că, dacă noi ne-am făcut partea noastră, am dăruit pentru 
alţii mai nevoiaşi decât noi, la fel, Domnul Şi-a făcut partea Lui şi ne-a 
binecuvântat cu finalizarea proiectelor propuse. 

La final de an am descoperit că a fost cel mai profitabil an din punct de 
vedere financiar. Oameni care erau cu inima 

strânsă în ce priveşte dărnicia, au început de atunci să se implice tot mai 
intens în susţinerea lucrării din Africa sau din Apuseni. Am experimentat 
împlinirea motto-ului „cine udă pe alții, va fi udat şi el". 
JDiserică în casa noului convertii 

Timp de aproape doi ani am fost vizitaţi la biserică de un domn; greşeala 
noastră a fost că nu l-am prea băgat în seamă, am crezut că nu va fi 
consecvent şi că e mai bine să aşteptăm... Timpul a dovedit că era o 
persoană serioasă, căuta Adevărul şi frecventa biserica cu credincioşie. 
L-am acceptat la cursul de cateheză, a venit cu bucurie şi am început 
perioada de pregătire. A cerut să fie botezat şi, pentru că semnele unei 
vieţi schimbate au fost dovedite, nu aveam niciun motiv să-l respingem. 
După începerea cursului de asimilare a învățăturilor scripturale, am 


constatat că era destul de greu pentru el să participe şi la programele 
bisericii, şi la cateheză. Venea la biserică cu bicicleta şi nu întotdeauna 
reuşea să vină la curs, aşa că am hotărât să-l vizitez acasă şi să-i predau 
acolo noţiunile de bază ale Bibliei. 

El era tare bucuros că sunt în casa lui, dar soţia lui era o femeie 
împotrivitoare, religioasă, care mă privea cu atâta suspiciune, încât mă 
simţeam tare prost când trebuia să le calc pragul casei. Transformasem 
cursul de cateheză în discuţii libere, în evanghelizare şi veneau mai mulţi 
în camera unde tineam lecţiile; unii erau atenţi, alţii nu, dar fratele era 
pătruns de Cuvânt. Proaspăt întors şi cu dragostea dintâi faţă de Isus, 
fratele îşi invita fetele, nepoţii, ginerii... Am discutat cu soţia lui şi i-am 
spus că nu mai vin la ei dacă deranjez... 


Sorin Dumitru Cigher 
Experienţe sau coincidenţe? 


Ea era o fumătoare înrăită, însă avea o părere bună despre sine; era 
religioasă, dar nepracticantă. lubea excesiv bijuteriile şi nu s-ar fi lepădat 
de ele cu niciun chip. Doamna mi-a zis că pot veni din partea ei, că nu se 
deranjează, doar că eu mă simţeam deranjat de deranjul ei... 

într-un din discuţiile noastre, i-am spus fratelui: 

- Aici, în casa dumneavoastră, trebuie să fie o biserică! Oamenii vă 
respectă, vin aici şi, după botez trebuie să ne adunăm negreşit! 

- Oh, Doamne-ajută!, a spus el, entuziasmat. 

Fratele ar fi acceptat orice ar fi adus bucurie şi pace familiei. L-am 
botezat şi a fost tare fericit, încântat şi încurajat. Am stabilit să ne 
întâlnim în fiecare săptămână, acasă la el, să ne pună la dispoziţie o 
cameră şi să îşi invite familia, vecinii şi pe oricine este dornic să audă 
Evanghelia. El radia de bucurie, soţia lui era neagră de supărare, dar 
optimismul şi răbdarea fratelui au biruit-o! 

Doamna încerca să fie o gazdă bună, participa la întâlniri din bun simţ 
probabil, însă faţa posomorâtă ne transmitea că ne vedea scoşi cât mai 
repede din casă! Dumnezeu a avut răbdare cu ea. Fratele a dat exemplu 
demn de urmat, a fost un model de creştin faţă de soţie şi, după câteva 
luni de participare la întâlnirile pocăiţilor, soţia a capitulat! S-a îndreptat 
sfioasă spre mine şi mi-a zis: 

- Domnul frate pastor (abia mi-am stăpânit râsul auzind adresarea ei), 
vreau să vă spun că m-am hotărât pentru Domnul! Vreau şi eu să mă 
pocăiesc! 

- Slavă Domnului!, i-am răspuns surprins, deşi ştiam că soţul ei s-a rugat 
foarte mult pentru ea. 

- Ce s-a petrecut în viaţa dumneavoastră?, am întrebat. 

- Nu ştiu să vă explic, mi-a răspuns cu emotie, dar sunt alt om! Nu mai 
găsesc satisfacţie în nimic din vechiul trai! 

Dumnezeu a produs transformare în viaţa ei; L-a descoperit pe Isus, a 
cunoscut eliberarea de sub domnia lui Sa-tan, de sub viciul fumatului şi a 
fost debarasată de mândria ce-o ţinea captivă în întuneric. A participat şi 
ea la cursul de cateheză, tot la ei acasă, pentru ca şi ceilalţi din familie să 
aibă prilejul de a asculta Evanghelia, apoi a fost botezată. Era tare 
nerăbdătoare şi a fost atât de fericită, de multumitoare Domnului pentru 


că s-a îndurat şi i-a adus pace, siguranţă şi iertare! Viciile au devenit 
istorie, aurul pe care l-a iubit atât de mult, l-a abandonat fără ca cineva s- 
o atenţioneze. Continuam să ne întâlnim în casa lor, duminică de 
duminică, iar părtăşia şi bucuria resimţite împreună au fost de 
neînlocuit! 

Pentru un suflet salvat s-a meritat orice ocară, orice sacrificiu şi 
împotrivire. Isus a părăsit cerul pentru noi când încă nu-L cunoşteam şi 
felul nostru nelegiuit de a trăi l-a adus ocară.. Şi noi să ne „şifonăm'" la o 
primă împotrivire? Ajută-ne, Doamne, să-i privim pe oameni cu ochii Tăi, 
să-i acceptăm cu dragostea Ta şi să ne preocupe salvarea lor! 

îmi aduc cu bucurie aminte de acele vremuri, de acea experienţă din casa 
fraţilor, de familia lor primitoare şi foarte ospitalieră de acum! 


O plasă cu mâncare 

Dependenţa de Dumnezeu se câştigă în vâltoarea crizei, când nu găseşti 
sprijin decât în sus... Lecţia dependenţei totale faţă de Dumnezeu se 
cimentează atunci când n-ai nimic; în niciun caz când buzunarele îţi sunt 
pline... Bunăstarea omului a creat mai degrabă atei, decât credincioşi 
dependenţi de Dumnezeu! 

Fiecare avem cel puţin o experienţă prin care ne aducem aminte de 
purtarea de grijă a Tatălui ceresc. El lucrează prin oameni, alteori prin 
evenimente, prin uşi deschise, dar a dovedit că ştie să aibă grijă de copiii 
Lui! Poate nu toţi credincioşii ştiu să devină unelte sensibile folosite de 
Creator pentru ajutorarea altora şi atunci El recurge la alte mijloace. 
Domnul a folosit în vechime nişte păsări care au ascultat cu stricteţe gla- 
sul Său. Mă întrebam mereu de unde au avut acei corbi carne pentru Ilie; 
probabil au luat-o de la alţii, binecunoscut fiind faptul că acest tip de 
pasăre obişnuieşte să fure mâncarea prinsă de animale sau de alte 
păsări. Oare cine-o fi uitat carnea friptă nesupravegheată? Cine ştie, 
poate că oamenii lucrau la câmp şi-au uitat bagajele desfăcute şi corbii 
au trecut, au apucat în cioc şi au mers la destinaţia stabilită de 
Dumnezeu. Cum de n-au fost ispitiţi s-o mănânce ei? 

La fel se întâmplă cu cei care îşi pun viaţa la dispoziţia Domnului; sunt 
nevoiţi, uneori, să se lase pe ei, pentru a fi de folos altora. Pentru că 
niciodată în această viaţă, profesorii şi pastorii nu au avut salarii mari, 
familiile formate din asemenea combinaţii au avut lipsuri. Sunt de fapt 
momente în care Dumnezeu le încearcă încrederea în promisiunea 
Cuvântului: „Nicidecum n-am să te las, cu niciun Chip nu te voi părăsi" 
(Evrei 13:5). Am trecut prin multe momente în care Dumnezeu ne-a 
încercat credinţa. De cele mai multe ori am vociferat, L-am ispitit pe 
Domnul, L-am întristat prin lipsa răbdării şi prin nemulţumirile noastre. 
Aproape întotdeauna ne-am dovedit a fi lipsiţi de credinţă, dar El şi-a 
dovedit consecvenţa şi credincioşia. 

îmi amintesc de o zi când am rămas fără mâncare şi, evident, fără niciun 
ban în portofel. Nu eram disperaţi, mai experimentasem asemenea 
frământări, însă am fost neînţe-lepţi că am ales să cârtim şi nu să ne 
bazăm pe promisiunile 

Sorin Dumitru Cigher 

Lui... în ultimă instanţă ne-am rugat Domnului, pentru că salariul venea 


abia peste câteva zile. La nivel de teorie ştiam că trebuie să depindem de 
El, că mâna Lui bună nu ne-a părăsit niciodată, însă în momentele de 
criză uiţi care îţi este identitatea în Hristos; te bălăceşti în balta 
necredinţei şi a mor-măielilor... 

In aceeaşi zi, spre seară, am primit o plasă mare cu mâncare! N-a ştiut 
nimeni, n-am cerut, n-am căutat să sensibilizăm pe nimeni, pentru că n- 
am agreat niciodată cerşetoria directă sau apropo-urile subtile. 
Dumnezeu a ştiut întotdeauna cel mai bine când să ne ridice la suprafaţă, 
ca să nu ne înecăm! El este Acelaşi care de secole întregi a îmbrăcat cri- 
nii, a hrănit păsările şi poartă de grijă omului, aşa încât „n-am văzut pe 
cel neprihănit părăsit, nici pe urmaşii lui cerşindu-şi pâinea" (Psalmul 
37:25). Am rămas surprinşi, din nou, de purtarea de grijă a Domnului în 
momentele potrivite, de nevoie! 

/j în oia/d I| Ia moarte 

Am vizitat multă vreme o familie din zona Abrudului; mergeam cu cina în 
fiecare lună la sora, membră a bisericii noastre şi povesteam cu soţul 
sorei, care nu era întors la Domnul, îi predicam Evanghelia şi îl chemam 
să se împace cu El. El mă refuza politicos de fiecare dată, însă nu 
renunţam şi, ori de câte ori aveam ocazia, îl „stresam" cu Evanghelia. 
Eram perseverent, fiind conştient că poate acea ocazie reprezintă 
ultimatumul lui Dumnezeu... 

M-a surprins într-o zi când mi-a spus, senin, că doreşte să se împace cu 
Domnul. S-a gândit mult, a simţit cercetarea Domnului şi a ajuns la 
convingerea personală că trebuie să 

facă pasul credinţei, să-l mărturisească pe noul Domn în apa botezului. 
Avea în jur de 80 de ani şi, din cauza durerilor de picioare, nu se putea 
deplasa. Am hotărât să-l botezăm în vana din baia lui, de acasă. Totul era 
planificat pentru ziua din Joia Mare şi ne-am strâns acolo aproximativ 
douăzeci de persoane. Acest om era nerăbdător să încheie legământ cu 
Domnul Isus. Dacă până atunci tot amânase, odată pricepută chemarea la 
mântuire, nu mai avea răbdare; voia să împlinească porunca Scripturii 
cât mai repede! 

îmbrăcat în alb şi fericit cum era, l-am ajutat să intre în apă şi l-am 
scufundat în apa călduţă. După ce l-am scos din apă, faţa lui a strălucit 
într-un mod surprinzător, asemenea unei feţe angelice! Era foarte 
bucuros că a reuşit, aproape în al doisprezecelea ceas, să încheie 
legământ cu Domnul. Toţi am privit cu mirare spre faţa luminoasă a 
fratelui! Privirea îi radia, zâmbetul larg de pe faţa sa şi emoția bucuriei 
erau molipsitoare. După trei luni de zile, am primit vestea că a trecut la 
Domnul, că şi-a încheiat socotelile cu viaţa aceasta. 

în aceeaşi zi, un fost coleg de-al său de război, din acelaşi leat cu el, frate 
în aceeaşi biserică, a trecut şi el la Domnul. Locuia pe un alt deal, la o 
depărtare de câţiva kilometri. De acum aveam două priveghiuri, doi 
morţi, doi fraţi, prieteni în viaţa de-aici, care au plecat împreună şi spre 
cea de dincolo. Am ţinut serile de priveghi când la unul, când la altul. 
Ziua înmormântării am planificat-o cu câteva ore diferenţă. Domnul a 
mângâiat familia prin împăcarea lui cu Isus şi timpul ne-a dovedit că 
toate erau sub atenta priveghere a Domnului. în providenta Sa, El i-a mai 


dat o şansă în ultimul ceas al vieţii! 

Celălalt frate care a trecut la Domnul avea un băiat îm-potrivitor; atât el, 
cât şi soţia lui erau departe de Adevăr. Pe lângă ei, la înmormântarea 
care a avut loc în acea după-amia-ză, au fost mai mulţi vecini, străini de 
Evanghelie. Totul a 

Sorin Dumitru Cigner 

decurs bine, Cuvântul a fost semănat şi Domnul 1-a făcut să rodească. 
După înmormântarea tatălui, băiatul şi nora fratelui s-au hotărât pentru 
Domnul. Dar şi unii dintre vecini, un tată şi fiul său au hotărât să 
păşească după Isus! De asemenea, o bătrânică de 80 de ani le-a urmat 
exemplul. Toţi s-au decis să îl urmeze pe Acela care este deasupra morţii, 
Tatăl orfanilor şi Apărătorul văduvelor. 

Dumnezeu Şi-a arătat puterea în acel an, când în urma unui serviciu de 
înmormântare din aceeaşi zonă, cinci suflete s-au împăcat cu Isus, 
persoane care n-avuseseră tangenţă cu biserica evanghelică mai înainte. 
Bucuria a fost mare, atunci când golul lăsat de cei ce au plecat deodată, 
doi prieteni în viaţă şi nedespărţiţi la moarte, a fost ocupat de mai multe 
persoane. Nimic nu este la voia întâmplării. îmi aduc şi astăzi aminte cu 
mare bucurie de acel moment trăit şi de faptul că puterea Cuvântului a 
străpuns vieţile şi a adus roadă. Ei sunt acum fericiţi că L-au găsit pe 
Isus. Au plecat doi şi s-au întors cinci! Slavă Domnului pentru dărnicia 
peste aşteptări! 

O maşină potriuită pentru misiune 

Era a doua zi de Crăciun şi am plănuit cu fraţii să facem o bucurie 
credincioşilor dintr-o bisericuţă de lemn, situată la patruzeci de kilometri 
de Abrud, în Lumineşti. Aceasta era filiala bisericii noastre, unde 
trimiteam fraţi sau mergeam personal pentru a da credincioşilor Cina şi 
pentru a-i încuraja pe cei rămaşi în vârful muntelui, în acea localitate 
greu accesibilă şi uitată parcă de toţi. 

I-am urcat pe copii în maşină şi am pornit către cea mai îndepărtată 
biserică din Munţii Apuseni. Era zăpadă, vântul 

sufla crengile copacilor şi gerul aspru îţi amorţea obrajii, dar era bine cât 
timp ne aflam la adăpostul maşinii încăpătoare, în condiţii de iarnă se 
ajungea foarte greu acolo, aşa că după vreo jumătate de oră am lăsat 
maşinile într-o parcare şi am început urcuşul greoi pe povârnişul 
muntelui. Doar cu maşini echipate special de iarnă sau cu maşini de 
teren ne puteam deplasa până la uşa bisericii. 

De la locul unde lăsam maşinile, aveam de mers pe jos, pe drum de 
munte, aproximativ o oră şi jumătate. Acestea erau condiţiile vitrege din 
Munţii Apuseni. Soţia cu fetiţa şi alte surori au fost luate de o maşină de 
teren, care a reuşit să urce pe drumul îngheţat, iar noi, bărbaţii, am 
rămas pe jos. La un moment dat, băiatul a obosit şi l-am luat pe umeri. 
Viscolea şi zăpada îngheţată ne izbea în faţă; alunecam pe gheaţa netedă 
ca sticla, sudoarea îmi curgea şiroaie pe şira spinării, dar ne străduiam 
să ajungem. Fraţii ne aşteptau cu soba încălzită, plini de nerăbdare să ne 
bucurăm împreună, şi nu-i puteam dezamăgi. Am făcut de multe ori 
traseul acesta pe jos, dar atât de greu ca atunci nu mi s-a mai părut 
niciodată. Urcam plângând cu copilul pe umeri şi îl rugam pe Domnul să 


ne curme suferinţa, să ne dea o maşină de teren, pentru ca să putem face 
lucrarea fără suspine. M-am „certat" cu Domnul şi L-am implorat să ne 
răspundă... Pas cu pas, în tăcere - pentru că nimeni n-avea putere să 
deschidă o conversaţie, efortul ne slăbise de orice chef de-a deschide 
gura - am ajuns sus, în vârful muntelui, acolo unde era situată bisericuţa 
din lemn. Eram obosiţi şi eu eram ud până la piele. Mi-am dat jos maioul 
ud leoarcă, mi-am îmbrăcat restul de haine, am intrat în biserică şi am 
început părtăşia. Biserica era veche, pereţii nu se mai zugrăviseră de 
cincizeci de ani, o parte din tavan căzuse, uşile şi geamurile erau 
îmbătrânite şi pe la îmbinări erau spaţii atât de mari, încât puteai să 
priveşti peisajul imaculat al iernii. 

Sorin Dumitru Cigner 

Fraţii musafiri au început să cânte, să-i colinde pe fraţii obosiţi de traiul 
greu de la munte şi, în acord cu melodia interpretată de ei, se auzea şi 
crivățul de afară. 0 uşă din faţă era acoperită cu o perdea, menită să-i 
ascundă lemnul putred, însă vântul ce-şi făcuse loc prin crăpăturile ei 
fâlfâia perdeaua şi acompania colindul fraţilor. Soba din lateral dădea 
căldură amestecată cu fum, dar acceptabilă în asemenea condiţii. Pri- 
veam spre copilaşii care stăteau în apropierea uşii cu pricina şi am fost 
mâhnit de condiţiile grele în care erau sortiţi să trăiască şi să se închine 
aceşti fraţi. Am şi astăzi imaginea în faţa ochilor, cu soba care dădea mai 
mult fum decât căldură, cu uşile şi geamurile care lăsau viscolul să intre 
şi cu feţele triste ale copiilor din sat, care veniseră să-i cânte Pruncului 
născut în iesle. 

A fost o părtăşie tare frumoasă, în ciuda condiţiilor precare; am plecat 
bucuroşi că am putut fi de folos, că am adus o oază de încurajare în 
sufletele acestor fraţi. Am luat-o pe jos, din nou, doar că spre coborâre a 
fost mai uşor - într-o oră am ajuns la maşinile parcate în vale. Eram 
conştienţi că lucrarea trebuie făcută şi nu puteam să cârtim sau, dacă 
mai eram ispitiţi s-o facem, ne războiam cu Domnul în gândurile noastre, 
fără să ne audă cineva. 

După două zile, m-am trezit brusc la ora trei din noapte şi n-am mai putut 
să adorm. Mi-am luat de pe noptieră cartea pe care o citeam, era cartea 
„Stop mersului la biserică", şi am deschis la pagina 115, acolo unde 
rămăsesem cu cititul. Titlul noului capitol, „Am nevoie de un jeep", mi-a 
atras atenţia şi mi-a stârnit curiozitatea. Am început să mă întreb dacă nu 
cumva autorul îmi citise gândurile! Somnul mi-a dispărut complet. Eram 
interesat şi am citit rapid acel capitol care descria experienţa primirii 
unei maşini de teren de către un pastor, în timp ce citeam mă întrebam: 
Doamne, ce vrei să-mi 

transmiţi? Vrei cumva să ne dai un jeep? După ce am terminat pasajul, 
somnul mi-a revenit; m-am culcat şi am adormit. Am dormit foarte bine 
până dimineaţa, când mi-am adus aminte ce am citit şi ce mi s-a 
întâmplat noaptea trecută; m-am întrebat iar dacă Domnul doreşte să ne 
dea un jeep... 

în zilele următoare am fost antrenat cu pregătirile slujbei pentru sfârşit 
de an, ni s-au anunţat musafiri şi, prins în vâltoarea activităţilor, am uitat 
de întâmplare. La finalul serii de Revelion, m-a căutat un frate şi mi-a zis: 
- Frate, vino repede, am găsit o maşină de teren! 


- Unde-ai găsit-o?, am întrebat oarecum nepăsător. 

- Musafirii care au venit din Botoşani au un jeep de vânzare!, mi-a 
răspuns el entuziasmat. 

- Lasă!, i-am spus, făcând cu mâna un gest de nepăsare. Eram prins cu 
ceva treabă şi n-avem vreme de poveşti. 

- Hai, frate!, a insistat el şi într-un final am ieşit în parcarea bisericii. 
Era o maşină de teren cu volan pe dreapta şi nu m-a încântat deloc, deşi 
arăta foarte bine. Probabil pentru că nu aveam bani sau îmi pierdusem 
nădejdea, nu ştiu, însă n-am fost entuziasmat deloc. Ne rugam pentru o 
maşină de teren pentru drumurile accidentate ale zonei şi cum nu se 
întâmplase nimic, îmi pierdusem nădejdea. Am stabilit ca să ne întâlnim 
pentru negocieri; fraţii mi-au zis că e maşină bună, că este ce căutăm noi, 
însă le-am zis că dacă e de la Domnul va fi pentru noi, iar dacă nu, El ne 
va da ceva mai bun. 

După Revelion, în doi ianuarie, am convocat un grup de fraţi din 
Asociaţia „Speranţă pentru Apuseni" şi am tot discutat situaţia maşinii. 
Am întors problema pe toate părţile şi, până la urmă, am refuzat maşina 
din Botoşani pentru că taxele erau foarte mari. Dar am hotărât să 
continuăm căutările, mai ales că doi dintre fraţii prezenţi ne-au asigurat 
că ne 

împrumută banii necesari achiziţionării unei maşini ieftine. Am căutat pe 
internet, am discutat cu cineva din Germania şi timp de două zile am 
încercat în toate părţile. Până la urmă, am găsit o maşină în Piteşti, un 
Mitsubishi Pajero din 1994, maşină de teren, numai bună pentru nevoile 
proiectului nostru. Menţionez că nu am avut niciun ban pentru maşină, 
am pornit doar prin credinţa că El ne va purta de grijă! L-am sunat pe 
unul dintre fraţii care ne-au promis împrumutul şi i-am spus: 

- Pace, frate Doru, ce faci? 

- Pace Sorin, suntem în concediu!, mi-a răspuns el. (După acea întâlnire, 
el plecase cu familia la Băile Felix.) 

- Am găsit o maşină la Piteşti, e exact ceea ce căutăm! am spus 
entuziasmat. 

- Cât costă? m-a întrebat el. 

- 4.800 de euro..., i-am răspuns cu dezamăgire în glas. 

- Uite ce e, noi nu suntem acasă şi trebuie să-mi sun băiatul să văd câţi 
bani am acolo. Te sun imediat să ne înţelegem cum procedăm. 

- Bine, frate Doru, ne auzim!, am exclamat cu încredere. A vorbit cu fiul 
său şi acesta i-a spus că are în casă 3.700 

de euro. Mihăiţă, băiatul mi i-a adus imediat, apoi a plecat la părinţi, la 
Felix. Diferenţa până la 4.800 de euro am primit-o de la celălalt frate. 
Am plecat la drum cu credinţa că Dumnezeu ne va ajuta să returnăm 
datoria. în ziua de Bobotează, după serviciul avut în biserică, am pornit 
spre Piteşti, împreună cu alţi doi fraţi din asociaţie: Timi Borza şi Jantea 
Teodor, un frate priceput în cunoaşterea maşinilor. Am ajuns spre seară, 
ne-am întâlnit cu proprietarul, am văzut maşina şi ne-a plăcut. Urma să 
ne revedem dimineaţa pentru întocmirea actelor. 


A doua zi am dus maşina la verificare, am testat-o, am 

renegociat preţul şi-am ajuns la ultimul preţ de 4.500 de euro. Ne-am 


îndreptat spre locul unde finalizam actele şi pe când eram cu ele în 
mână, m-a sunat un prieten pastor din Timişoara, fratele Eugen Groza. El 
m-a întrebat ce fac, i-am spus că sunt plecat şi el mi-a zis: 

- Sorin, cât costă un jeep? Pentru că nişte prieteni din America vor să vă 
ajute să cumpăraţi o maşină de teren pentru misiunea din Apuseni! 

- Aăăă, frate, ce să zic..., am bolborosit, pentru că mi-era ruşine, nu ştiam 
ce să-i spun! Cum să-i spun că deja am cumpărat maşina? 

Dar adevărul te face liber, aşa că mi-am făcut curaj să continui: 

- Frate Eugen, am cumpărat maşina şi tocmai sunt cu actele ei în mână! 
- Dar cum, de unde ai avut bani?, m-a întrebat el surprins. 

- Am împrumutat! 

- Pentru cât timp i-ai primit?, s-a interesat el. 

- Nu ştiu, am răspuns, trebuie să-i întreb pe fraţi! 

- Sorin, sună-i repede şi spune-mi cât timp vă aşteaptă de bani, te rog! 
Trebuie să dau un răspuns urgent prietenilor din America! 

- Bine frate, vă ţin la curent! am răspuns, răsuflând uşurat. 

L-am sunat pe fratele care ne dăduse suma mai mare: 

- Pace frate Doru, vă deranjez din nou! 

- Pace Sorin, spune, ai luat maşina? 

- Da, chiar acum sunt cu actele în mână, dar am o altă problemă, i-am 
spus eu rapid. 

- Care? 

- Trebuie să ştiu, pentru cât timp ne-ai împrumutat banii? 

- Păi, stai puţin frate, ce mă grăbeşti aşa? Stai să-L. întreb 

pe Domnul, să văd ce-mi spune, nu pot să-ţi dau un răspuns aşa, la 
repezeală!, mi-a spus el cu voce hotărâtă. 

- Şi când puteţi şti?, am insistat eu. 

- Deseară mă duc la biserică şi să văd ce-mi vorbeşte Domnul! Sună-mă 
mâine, mi-a răspuns el. 

L-am întrebat şi pe al doilea frate, care era lângă mine şi mi-a spus că ne 
aşteaptă un an de zile. Ne-am întors acasă cu maşina proaspăt 
cumpărată. Era o zi de vineri. 

A doua zi, am sunat: 

- Bună dimineaţa! Am revenit, frate Doru, trebuie să ştiu răspunsul, am 
spus grăbit. 

- Ascultă Sorin, faci ce ştii, dar banii nu mai sunt ai mei!, mi-a spus 
fratele cu calm. 

- Stai puţin, n-am înţeles! 

- Uite ce mi-a spus Domnul, a continuat el. Eram cu familia în biserică 
aseară şi de cum am intrat, Domnul ne-a vorbit ca banii aceştia daţi 
împrumut să-i lăsăm pentru lucrarea Lui. 

- Cum aşa?, am spus curios şi bucuros în acelaşi timp. 

- Ne-am întors toţi trei la hotel, că între timp a ajuns şi băiatul, şi cum în 
biserică nu vorbiserăm între noi, acum ne gândeam fiecare cum să 
deschidem subiectul. Când le-am spus că Domnul mi-a vorbit să vă 
donăm banii, ei mi-au răspuns că au avut aceeaşi încredinţare!, mi-a 
povestit el bucuros. 

- Aleluia!, am răspuns plin de încântare. 


- Noi dăm banii aceştia Domnului şi lucrării Sale, aşa că treaba voastră 
ce faceţi cu ei!, mi-a spus el râzând. 

- Slavă Domnului!, am mai putut exclama, fericit că era în control. 

L-am sunat pe fratele Eugen din Timişoara, i-am povestit dialogul avut cu 
fratele de la Felix şi el a fost la fel de impresionat de modul în care 
Domnul a lucrat. 

în următoarea perioadă am primit ajutorul fraţilor din America, 2500 $, 
suficient ca să plătim toate cheltuielile de înscriere şi datoria la cel de-al 
doilea frate care ne-a împrumutat, în data de zece ianuarie am înscris 
maşina şi, analizând timpul scurt în care Domnul a răspuns nevoilor 
noastre, m-am gândit la drumul parcurs la Lumineşti, la somnul întrerupt 
din noaptea lunii trecute, la maşina roşie cu volan pe dreapta care ne-a 
stârnit curiozitatea şi ne-a dinamizat spre c-ăutări... Cât de frumos a 
îmbinat Domnul toate lucrurile pentru binecuvântarea noastră! Ce mare 
Dumnezeu avem! 

Am trăit experienţa aceasta şi membrii misiunii noastre au fost cu toţii 
bucuroşi că Dumnezeu a înfăptuit această minune chiar sub ochii noştri. 
Am folosit maşina la renovarea bisericii din Lumineşti şi în alte puncte 
unde ajungeam greu cu maşinile noastre. 

Am învăţat că atunci când Domnul te trezeşte să-ţi comunice un plan al 
Său, nu te supăra pe El! La vremea Lui, El ne-a oferit mai mult decât am 
meritat! 


Din sudalmă în Binecuvântare 

Pe un deal, singură, fără curent electric, fără condiţii decente de viaţă, 
locuia o bătrânică ce îşi „încuraja" traiul cu băutură, ţigări, sudalme, ură 
faţă de apropiaţi şi de vecini. Departe de civilizaţie, femeia aceasta nu 
ştia foarte multe despre creştini, despre pocăiţi, ci mai degrabă îi înjura 
când avea ocazia. Dar Cuvântul are putere de schimbare chiar şi în viaţa 
analfabeţilor, a celor împotrivitori, a celor posedaţi de diferite duhuri, 
stăpâniţi de multe vicii. A auzit Evanghelia la înmormântarea vecinului 
ei. A rămas străpunsă de Cuvânt şi la 

vârsta înaintată pe care o avea, a ajuns la concluzia că Isus Hristos este 
Domnul şi că trebuie să încheie legământ cu El în apa botezului. A venit 
să-mi mărturisească viaţa ei, cum a eliberat-o Dumnezeu de vicii, de 
înjurături şi de tot ce-a fost vechi. Cât a putut să priceapă a fost suficient 
pentru mântuirea ei; a înţeles că Isus este Mântuitorul şi Cel ce iartă 
păcatele! La această convingere a ajuns şi a fost destul! 

După sărbătoarea botezului, cu entuziasmul omului înaintat în vârstă, dar 
cu manifestarea unui copil, a venit şi mi-a mărturisit următoarele: „Dacă 
aş mai putea trăi încă vreo câţiva ani, că-i tare bine cu Isus şi abia acum 
sunt fericită! Domnul a avut însă un alt plan, să o cheme în adevărata 
fericire, mai devreme decât s-a aşteptat ea. A scăpat de viaţa vitregă şi 
sărăcăcioasă din căsuţa ei afumată şi modestă! A strămutat-o în cetatea 
cu străzi de aur! 

Domnul are milă de oricine îl cheamă dintr-o inimă curată; nu se are în 
vedere trecutul şi cine vine la El cu sinceritate, indiferent de vârstă, 
poate primi adevărata viaţă, curăţită de întinăciunea acestei lumi! Câtă 
vreme suntem în viaţă nu-i prea târziu, dar este un târziu când firul vieţii 


se termină, ochii se închid şi ne-am încheiat socotelile cu pământul. A- 
tunci, nimeni nu ne mai poate salva din întunericul veşniciei! 


S/sus Se apropie Şi de ceijără carte 

Am cunoscut doi oameni simpatici, aflaţi amândoi la o vârstă înaintată, 
locuind undeva pe un deal, departe de civilizaţie. Ajungeam greu la ei, 
mai ales în timpul iernii, când drumul se acoperea de promoroacă şi 
cauciucurile patinau, maşina refuzând să se urnească din loc. Domnul nu 
i-a desconsiderat, 

Sorin Dumitru Cigher 

chiar dacă erau izolaţi şi nebăgaţi în seamă de semeni. Vârstele lor erau 
foarte înaintate, în jur de optzeci de ani. Soţ şi soţie, erau analfabeți; nu 
ştiau să citească, doar să socotească ştiau foarte bine. Bărbatul despre 
care vă povestesc ştia anul, luna, ziua, ora la care s-a născut şi m-a 
impresionat cu memoria lui neaşteptat de exactă şi cu priceperea în ce 
priveşte socotitul; dar la citit ori scris se împotmolea. îmi era tare drag să 
vorbesc cu el şi la cifre ne întrecea pe toţi, calculând cu precizie, însă de 
multe ori ne spunea că dacă ar fi avut capacitate la citit precum avea la 
socotit, ar fi ajuns departe. Dar condiţiile izolate, viaţa grea de munte, 
munca la câmp şi cu animalele îngrijite încă din copilărie, l-au făcut să 
stea departe de şcoală. Era un om muncitor şi foarte isteţ, îţi făcea 
plăcere să stai în preajma lui. 

Nu-mi amintesc cu ce ocazie am ajuns prima oară în casa lor, însă ne 
primeau cu mare drag de fiecare dată. Le-am predicat Evanghelia şi, spre 
surprinderea noastră, au răspuns imediat provocării Cuvântului; Duhul 
Sfânt le-a atins inimile, chiar dacă de cei mai mulţi erau desconsideraţi, 
fiind neştiutori de carte. El a fost eliberat de viciul fumatului şi amândoi 
au fost nerăbdători să facă legământ cu Isus. Mergeam la ei des, le 
predicam Cuvântul şi, pentru că veneau vecinii şi se forma acolo o mică 
bisericuţă, am hotărât să deschidem un punct de misiune chiar în casa 
lor. încă dinainte de a se boteza am avut parte de-o părtăşie strânsă. 
Perioada de cateheză a durat vreo şase luni, pentru că aşteptam 
anotimpul călduros pentru botez şi doamna îmi tot spunea că are o 
singură dorinţă: să nu moară până face legământ cu Isus. Domnul a 
ascultat-o şi nu a chematn» în veşnicie, ci i-a hărăzit această bucurie. El 
se ruga să nu-l lase Domnul fără nevastă! S-au botezat şi fericirea, 
liniştea şi siguranţa au pus stăpânire pe vieţile lor. I-am vizitat şi 
întotdeauna inima le era cuprinsă de o 

bucurie neprefăcută. Aşteptau altceva acum: întâlnirea cu Isus. Da, 
Domnul este credincios; El a chemat-o pe ea mai întâi, pentru că era 
bolnavă şi avea o vârstă foarte înaintată. însă Domnul îi aduce mângâiere 
fratelui, chiar dacă a rămas singur, într-o zonă foarte izolată. Bucuria 
mântuirii ajunge în cele mai izolate locuri din lume şi unde ajunge 
mântuirea se schimbă totul în jur. Chiar şi la o vârstă înaintată, dacă 
inima este deschisă şi gata să-L. primească pe Domnul, nu este târziu! 
Dkjoariea 

mamei a Conuins-o 

Era într-o sâmbătă seara şi am primit un telefon de la fata unei surori din 
biserică; cu vocea tremurândă, vizibil tulburată, mi-a spus că mama ei s-a 


dus în veşnicie! Fata avea 33 de ani, era o persoană deschisă, 
comunicativă şi avea principii de viaţă sănătoase. Am încercat să-i spun 
cuvinte de mângâiere şi îmbărbătare. După ce am închis telefonul, i-am 
spus soţiei că ceva s-a întâmplat în viaţa acestei tinere şi sunt convins că 
se va pocăi! Nu ştiu de ce tot amânase, pentru că era familiarizată cu 
Scriptura şi avusese un exemplu demn de urmat în mama ei. Ne-am 
întâlnit a doua zi pentru a stabilit detaliile priveghiului şi ale 
înmormântării. Au fost multe lacrimi, multă durere şi cercetare în acelaşi 
timp. Am invitat şi un pastor din Alba Iulia, care a predicat Evanghelia cu 
mare putere. Fata sorei nici nu a putut participa la slujba de la cimitir, 
din cauza durerii şi a slăbiciunii resimţite în tot corpul. După în- 
mormântare ne-am despărţit, fără să-mi spună că ceva se petrecuse în 
inima ei. 

în următoarea vineri, aveam întâlnirea de peste săptămână la biserică. 
Cu puţin înainte de a începe programul, mă 

aflam în biroul bisericii, când m-a căutat şi mi-a spus: 

- Gata! M-am hotărât să-L urmez pe Isus şi să fac legământ cu El!, mi-a 
spus bucuroasă. 

- Ce s-a întâmplat?, am întrebako ridicându-mi sprâncenele. 

- Ceva s-a petrecut în viaţa mea. Am fost miercuri la serviciu, a continuat 
ea, şi eram atât de fericită! Le-am spus colegilor că Isus mi-a schimbat 
viaţa şi ei s-au uitat cu neîncredere la mine. Au crezut că este din cauza 
medicamentelor luate în urma pierderii mamei şi că-mi voi reveni în 
curând... 

- Şi ţi-ai revenit?, am întrebat-o zâmbind. 

- Nu! Azi e vineri şi sunt la fel de fericită şi dornică să mă împac cu 
Domnul mamei mele! 

- Mama ta L-a iubit pe Domnul, i-am spus atunci. 

- Am fost alături de ea în ultimele clipe, mi-a povestit fata, şi i-am văzut 
faţa la întâlnirea cu Domnul! Mama s-a liniştit în ultimele clipe de viaţă, 
m-a încurajat că ne vom vedea acolo şi înainte de-a închide ochii am 
auzit-o spunând: „Draga mamei, Isus mă aşteaptă şi eu trebuie să merg 
la El! Vreau să ştii că te aştept şi pe tine să vii la El! Impacă-te cu Isus! 
Te aştept în cer!" Şi a murit! 

Era tare nerăbdătoare să-L urmeze pe Isus şi aştepta cu emoție ziua 
botezului. Am chemat-o să depună mărturie în faţa adunării şi cuvintele 
ei din acea dimineaţă au mişcat alte inimi. Mesajul transmis a fost acesta: 
„Nu aşteptaţi să vă ia Domnul ceva drag ca să vă pocăiţi! Mi-a luat ce am 
avut mai drag pe lume, pe mama, şi acum n-o mai am, însă îl am pe 
Hristos!" 

în aceeaşi zi eram acasă şi, în timpul mesei de prânz am primit un telefon 
de la o altă tânără din biserică, ce crescuse în familie de pocăiţi, dar nu 
se hotărâse până atunci pentru Isus. Dar, la mărturia fetei care urma să 
se boteze, Hristos i-a 

vorbit şi dorea şi ea să-L. urmeze pe Domnul Isus. Aşadar, în vara aceea, 
nouă suflete s-au decis pentru Hristos, toţi tineri, fiecare cu propria lui 
experienţă deosebită. 


După câteva săptămâni de la înmormântare a primit şi rezultatele 
analizelor mamei. Doctoriţa care a sunat-o, i-a zis: 

- Vă dau o veste bună! Mama dumneavoastră nu are cancer, nu are 
nimic, aşa că trebuie să fiţi liniştită! Ce mai face mama dumneavoastră? 
- O, face bine! Este la Domnul Isus! 

La celălalt capăt al firului s-a făcut linişte, doctoriţa a rămas fără 
cuvinte... Fata a fost puternică şi a avut curajul să îl declare pe Isus şi să 
spună că Domnul a luat-o la El pe mama ei şi că acum este în cer! 
Experienţa aceasta a fost una plină de dovezi ale prezenţei Domnului! El 
ştie cel mai bine cum să descurce lucrurile! Când crezi că totul e pierdut, 
abia atunci îţi dai seama că Hristos este totul şi că dacă e prezent în viaţa 
ta, n-ai pierdut nimic! Repet cuvintele acestei fete: „Nu aştepta ca 
Domnul să-ţi ia pe cineva drag ca să te hotărăşti pentru El!" 


Sofia şi-a pierdut buletinul 

Un fost coleg din Seminar, Daniel Tanc, pastor la Biserica Creştină 
Baptistă „Golgota" din Oradea, ne-a invitat la biserica păstorită de el. Mi- 
am luat familia cu cei doi copii pe ca-re-i aveam atunci şi am plecat spre 
vestul ţării, însoţiţi şi de tinerii bisericii. Am ajuns sâmbătă după-amiaza 
şi, până i-am organizat şi cazat pe tineri, mi-am dus familia acasă la 
mama păstorului, unde urma să dormim. Am petrecut un timp frumos cu 
Daniel; am depănat amintiri din vremea studenţiei, 

am împărtăşit experienţe din lucrare şi ne-am încurajat reciproc. Ne-am 
bucurat de părtăşia fraţilor din biserică şi, după slujba de după masă, ne- 
am întors acasă. 

La câteva zile, într-o seară, Daniel mă sună şi, după ce am schimbat 
câteva cuvinte, mi-a spus: 

- Zi-mi, te rog, datele soţiei de pe buletin. 

- Stai s-o întreb, am răspuns eu, că nu le ştiu. O strig pe Dana care-mi 
dictează CNP-ul, data şi seria... 

- Spune-mi data eliberării, mi-a cerut Dani, fără să ştiu ce urmărea cu 
asta! 

- Păi n-o ştie, i-am răspuns, stai să-şi caute buletinul! 

- Hai că aştept!, mi-a răspuns el zâmbind. 

- Stai puţin că nu-l găseşte!, am continuat eu convorbirea. 

- Păi, unde 1-a pus? 

- Nu ştiu, îl avea în poşetă, dar i-a răsturnat conţinutul pe masă şi nici 
urmă de buletin! 

- Dragă, unde l-ai pus?, i-am strigat soţiei peste umăr. 

- Aici a fost! Nu ştiu ce s-a întâmplat!, mi-a răspuns ea confuză. 

- Lasă, nu-l mai căuta, mi-a zis Daniel, e la mine! 

- Poftim? 

- Da, da, e la mine, îţi spun eu data eliberării, dacă vrei..., mi-a spus 
râzând de-a binelea. 

- De unde-l ai?, l-am întrebat curios. Mă gândeam că soţia 1-a uitat pe 
undeva când am fost în vizită la ei... 

- Am sunat-o pe mama astăzi şi am rugat-o să meargă în fosta mea 
cameră de acasă, încăperea în care aţi dormit voi la Oradea, şi-a început 
el lămuririle. Am acolo, aşa cum ai văzut, o bibliotecă mare cât tot 


peretele. Mama ştie că n-are voie să mute cărţile, pentru că eu le ştiu 
aşezarea şi găsesc uşor orice volum. 

- Şi ce legătură are cu buletinul?, am întrebat nerăbdător. 

- Ai răbdare, mi-a spus! Am rugat-o să meargă la bibliotecă şi de pe 
penultimul raft, de la mijloc, cred că a patra carte, s-o scoată din 
bibliotecă şi să-mi citească titlul să văd dacă e ce am nevoie. Când mama 
a prins coperta cărţii între degete şi-a tras încet..., pe covor a căzut un 
buletin, al soţiei tale! 

- Extraordinar! Nu-mi vine să cred, am exclamat! 

- 'Tu-ţi dai seama? Exact de cartea aia am avut azi nevoie. Putea să se fi 
strecurat oriunde în altă parte şi să nu-l găsesc niciodată! 

- Dragă, am strigat-o pe Dana, cum a ajuns acolo? 

- Copiii s-au jucat în faţa bibliotecii cu jucăriile din poşeta mea şi printre 
ele se pare că au găsit ceva interesant şi la buletin!, mi-a explicat ea. 

- Oh, Doamne, incredibil! Cum de-ai avut nevoie exact de cartea aia?, l- 
am întrebat pe Dani. 

- Era una de comentarii teologice!, mi-a spus el râzând cu subînţeles. 
Dacă Domnul nu ne-ar fi surprins atât de plăcut, aveam să răsturnăm iar 
casa pe dos pentru a căuta buletinul soţiei! Domnul îţi cunoaşte toate 
cărţile din bibliotecă şi dacă simţi îndemnul să citeşti una anume, nu sta 
pe gânduri, cine ştie ce surpriză te aşteaptă acolo! Dar cel mai important, 
citeşte Cartea cărţilor pentru că acolo îţi vei găsi adevărata 
IDENTITATE! 


UVefejxmuf inspectorului 

Soţia a susţinut examenul de titularizare şi a primit un post la o distanţă 
de treizeci de kilometri de oraşul în care locuiam. Postul a fost luat oficial 
în şedinţa publică, în ordinea 

notelor obţinute la examen. Era iulie, vara anului 2009, şi din toamnă, de 
la 1 septembrie trebuia să se prezinte la noul post. Dar soţia a avut 
îndemn să mergem chiar zilele următoare în şcoala respectivă, să 
cunoaştem conducerea şi să ne informăm asupra claselor, orelor, navetei 
etc. Când am ajuns în satul cu pricina, dezamăgire mare: postul nu 
exista! Şcoala trimisese la inspectorat ca având vacant un post de limba 
şi literatura franceză, însă inspectoratul a greşit şi 1-a trecut în listă ca 
fiind pentru limba şi literatura română. Eram tare dezamăgiţi! Celelalte 
posturi se ocupaseră de candidaţi cu note mai mici şi nu ştiam ce să 
facem! Posturile erau puţine, pentru că unele dispăreau datorită 
anumitor favoruri... 

Dana a sunat la inspectorat, le-a explicat problema şi a cerut remedierea 
situaţiei, pentru că eroarea comisă de ei trebuia reparată. însă 
inspectorul s-a dezvinovăţit, a vorbit răstit şi a lăsat rezolvarea problemei 
pe seama noastră. Văzând atitudinea lui, am sunat eu la minister şi le-am 
explicat situaţia. După câteva zile, într-o sâmbătă dimineaţă, am primit 
acasă un telefon de la inspectorul de Resurse umane al Inspectoratului 
Şcolar din Alba Iulia. După ce s-a prezentat, dumnealui mi-a explicat că 
problema se va rezolva în cel mai scurt timp, să stăm liniştiţi şi să ne 
prezentăm la următoarea şedinţă publică. în ziua stabilită, am păşit în 


curtea inspectoratului şi un coleg de-al soţiei i-a spus bucuros: „Vezi că 
este un post de română în Abrud!" Nu ne-a venit să credem! Ne-am uitat 
pe liste şi, într-adevăr, aşa era; Domnul făcuse să scăpăm de postul 
navetabil şi să primim unul chiar în oraşul nostru. Aşa credeam noi 
atunci, că Domnul a rânduit aşa, însă ulterior n-am mai ştiut ce să 
credem... 

Erau mai mulţi profesori de română din Abrud în sală, însă curios a fost 
că nimeni n-a solicitat postul. Când a venit rândul soţiei, a semnat pentru 
el. „Tot răul spre bine", i-au 

1741 Sorin Dumitru Cigher 

spus inspectorii zâmbind, mulţumii că s-a rezolvat atât de simplu situaţia 
delicată. 

Ne-am întors acasă extrem de bucuroşi. A doua zi, început de septembrie 
fiind, s-a prezentat la şcoală şi de la secretariat a fost trimisă în biroul 
directoarei cu aceleaşi cuvinte: „Postul nu există! Noi avem liber pe 
franceză, nu pe română!" Era prea mult! A doua oară, aceeaşi eroare 
comisă de inspectorat! M-a sunat plângând şi mi-a spus că renunţă, că n- 
are putere să mai sune la inspectorat. Am încurajat-o cum am ştiut mai 
bine, dar eram tare necăjiţi amândoi. Ne-am rugat Domnului şi am sunat 
eu la inspectorat, rugându-i să rezolve situaţia, că oricum noi ne-am 
săturat de drumurile făcute, de telefoane, de stres şi de aşteptare 
înşelată. 

De acum, noi stăteam liniştiţi, iar inspectorii dădeau telefoane şi făceau 
cercetări, ca să reuşească să încropească o catedră. Soţia ştia că există 
un post la cinci kilometri de oraş, care însă era ocupat de o persoană 
influentă. Această persoană nu avea prioritate şi Dana a insistat să 
primească acele ore. I-au spus că nu se poate, că e o situaţie incertă 
acolo (deşi era cât se poate de clară) şi i-au oferit o catedră formată din 
ore în două discipline, română şi latină, în trei şcoli. Soţia a refuzat şi a 
continuat să solicite postul complet, doar pe limba română, aflat aproape 
de casă. în ultimă instanţă, prinşi la colţ şi speriaţi că instanţa va decide, 
inspectorul adjunct ne-a sunat şi ne-a spus că avem postul solicitat! Slavă 
Domnului am exclamat bucuroşi! Şi-am fost atât de recunoscători Dom- 
nului că, până la urmă, El a avut ultimul cuvânt şi aici! 

în prima zi de şcoală, când a dat nas în nas cu profesoara influentă care 
trebuia să-i cedeze locul şi să se mulţumească cu pensia, aceasta i-a spus: 
„Vedem noi cine pleacă şi cine rămâne până la urmă!" însă Domnul a fost 
bun şi soţia a rămas acolo, pentru că El e Suveran! Inspectorul vinovat de 
toată 

tărăşenia i-a scris un e-mail în care şi-a cerut scuze, spunân-du-i: „Au fost 
1836 de înregistrări în listă; două dintre acestea au fost introduse greşit 
(neintenţionat) şi aţi avut „norocul" să le găsiţi de fiecare dată. Vă declar 
regina ghinioniştilor!" 

în final, Dumnezeu Şi-a arătat dreptatea, şi adevărul a ieşit la iveală! 
Toate sunt în mâinile Lui şi nimic nu se întâmplă fără voia Sa! Am luat 
fiecare pas ca o binecuvântare din partea Lui, chiar dacă atunci când am 
trecut prin aceste clipe n-a fost deloc uşor! Nu am înţeles, nu am 
acceptat uşor, ne-am simţit asemenea mingii de ping-pong pe terenul 
Satanei, însă într-un final, totul a fost pentru binele nostru! 


pierdui un copii 

Două liniuţe pe testul de sarcină ne-au umplut de bucurie; soţia era 
însărcinată din nou! Ne-am bucurat pentru al treilea copil şi nu ne-am 
imaginat viaţa altfel, pentru că amândoi venim din familii numeroase. 
Medicul ne-a dat de gândit la primul ecograf. Sarcina nu se vedea prea 
bine şi i-a cerut soţiei să revină peste o săptămână. La următorul control, 
a-ceeaşi situaţie! Măsurătorile arătau o sarcină de patru săptămâni, iar 
după calendar ea trebuia să aibă deja opt săptămâni! Explicaţia pasivă a 
medicului din oraş a fost: „Sarcină oprită din evoluţie!" Era prea de tot să 
fie adevărat, că doar soţia nu se simţea rău, nu avea nicio problemă. Aşa 
ceva nu avea cum să se întâmple, mi-am spus, şi am plecat pe un drum de 
optzeci de kilometri, până la Sebeş. Era acolo un medic bun, cu care 
născuse şi primii copii, aşa că l-am căutat. Ela examinat-o la ecograf şi... 
acelaşi diagnostic. Surprindere şi dezamăgire, tristeţe şi durere, 
sentimente de tot felul ne cu- 

prindeau, dar mi-am păstrat cumpătul. Am internat-o în spital şi am 
încurajat-o cu cuvintele: „Dumnezeu nu face greşeli"! 

Am pornit spre casă unde lăsasem copiii cu nişte prieteni, dar pe drum 
am simţit o lovitură aşa de puternică în suflet, încât mi-am vărsat amarul 
în faţa Domnului. Mă gândeam la soţia dezamăgită, lăsată în spital. în 
timp ce conduceam maşina, am plâns ca un copil. I-am cerut socoteală 
Domnului de fapta asta, L-am întrebat de ce-a îngăduit-o, am fost supărat 
pe El şi am plâns în hohote, fără să mă vadă nimeni. L-am rugat să-mi ia 
durerea din suflet, măcar atât... 

Am intrat în Alba Iulia şi, dintr-o dată, toată dezamăgirea, toată 
supărarea, toată frământarea şi toţi nervii au dispărut! Instantaneu am 
fost schimbat. Dumnezeu mi-a dat pace pe loc şi încurajarea că Ele în 
control! Nu mi s-a mai întâmplat să trăiesc momente de schimbare atât 
de bruscă, de la un pol, la altul. Am ştiut că era mai bine aşa... Am avut 
încredere că ştie El ce face şi chiar dacă îngăduie să ne treacă pe aici, El 
nu face greşeli! La fel şi soţia, a acceptat suferinţa ca din partea 
Domnului şi chiar dacă rănile s-au vindecat mai greu, am avut 
certitudinea că Domnul ne conduce. 

Am primit multe încurajări. Cei mai mulţi mi-au spus că nu este pierdut; 
copilul este în cer, printre îngeri, şi această încurajare le-am transmis-o 
şi copiilor. Nu întotdeauna se întâmplă cum dorim noi, dar dacă suntem 
în voia Lui, cu siguranţă El ne „duce la păşuni verzi, ne înviorează 
sufletele" (Psalmul 23). Nu am ştiut noi că nu după multă vreme, 
Dumnezeu ne va surprinde cu o bucurie dublă şi ne va da în schimb nu 
unul, ci doi copii! Copiii s-au rugat, fără să le spună cineva, pentru 
frăţiorul lor din cer. Acolo, într-o zi, vom primi răspunsul la multele 
întrebări care ne-au copleşit de-a lungul vieţii! 

Experienţe sau coincidenţe? 

S]spiiefe care s-au //nu/ lanf 

în următorul an, soţia a participat iar la examen. Posturile erau puţine, 
concurenţa foarte mare, examenul era foarte greu, dar Domnul a fost de 
partea noastră! A luat o notă mare şi urma să-şi aleagă un post în judeţul 


Alba. Era ziua în care trebuia să mergem la Alba Iulia, să semneze pentru 
post în şedinţa publică. Am experimentat, până atunci, ispite care s-au 
tinut lanţ de noi; ne-am dat seama că cineva doreşte cu tot dinadinsul să 
încurce planurile noastre. în după-masa acelei zile urma să ajungem; era 
absolut necesar să fim acolo, altfel posturile era distribuite celor 
prezenţi. 

Aveam de vopsit un geam, după care ne pregăteam să mergem. Soţia mi- 
a spus că nu ne grăbim, avem tot timpul să parcurgem cei şaizeci şi cinci 
de kilometri, chiar dacă plecăm cu o oră înainte. Era o vreme mohorâtă, 
dimineaţa plouase, iar după-amiază a ieşit soarele. Am avut un sentiment 
ciudat; ceva parcă-mi spunea să mergem mai repede... Am ascultat de 
acest îndemn şi i-am spus Danei că trebuie să plecăm cu două, trei ore 
mai repede. Ea s-a uitat mirată şi i-am argumentat că avem nevoie de o 
marjă de timp, că cine ştie ce se poate întâmpla pe drum... Dacă nu ar fi 
ajuns la timp la şedinţa publică, pierdea titularizarea şi totul era în zadar. 
Am lăsat copiii la nişte fraţi din biserică şi am plecat la drum. Am 
călătorit bine pe serpentinele drumului, discutând bucuroşi că în sfârşit 
poate alege postul pe care îl doreşte. La un moment dat, soţia şi-a dat jos 
centura, pentru că se simţea rău şi voia să se destindă. în curba 
următoare, ne-a apărut în faţă, dintr-o dată, o maşină mare de teren. 
Aveam cel mult treizeci de kilometri la oră. Am frânat şi am tras tare de 
volan în dreapta, ca să evit impactul. L-am evitat, însă maşina 

noastră s-a ciocnit de parapetul de pe marginea drumului şi soţia a spart 
parbrizul cu capul. La volanul jeep-ului era o doamnă tânără, care nu 
cunoştea drumul, s-a pierdut şi a intrat pe contrasens... Ea s-a speriat 
foarte tare, la fel şi eu, însă Domnul ne-a păzit de o mare nenorocire. 
Maşina a fost destul de rău avariată; jeep-ul m-a ricoşat şi doar plasticul 
de la aripa din spate mi 1-a dat jos; în rest, partea cea mai gravă a fost la 
roata din faţă. Roata a fost praf, jugul, planetara, pivo-ţii, parbrizul, 
maneta de la cutia de viteze şi alte piese, toate au fost distruse şi maşina 
nu putea fi urnită. Cel mai important a fost însă faptul că noi n-am păţit 
nimic. 

Atunci, mi-am dat seama că diavolul îşi făcea treaba. M-am uitat la soţie, 
am întrebat-o dacă e bine şi mi-a spus că da, cu excepția unei uşoare 
dureri de cap. Alţi şoferi au oprit să ne dea o mână de ajutor şi l-am rugat 
pe unul dintre ei s-o ducă pe soţie de urgenţă la Alba, ca să nu întârzie la 
şedinţa publică. Eu mi-am sunat prietenii, au venit după maşină şi, chiar 
atunci, un frate de credinţă dintr-un oraş apropiat a trecut spre Alba şi 
m-a luat şi pe mine; am ajuns exact la finalul şedinţei în care soţia 
semnase deja pentru post. Eram bucuroşi că s-a titularizat în sfârşit, că s- 
a terminat calvarul examenelor anuale, că a luat cel mai apropiat post de 
oraş. Ne-am întors tot cu acel frate, care ne-a aşteptat şi ne-a dus acasă. 
Ne-am uitat la maşină, era distrusă, iar noi aveam planificat ca a doua zi 
să mergem în concediu. L-am amânat până peste câteva zile şi ne-am 
întrebat de ce îngăduie Domnul toate acestea în viaţa noastră. Răspunsul 
a venit mai târziu şi am observat, pas cu pas, că,, toate lucrurile lucrează 
împreună spre binele celor ce-L iubesc" (Romani 8:28). Maşina era 


veche, avea douăzeci de ani, şi Domnul a văzut că trebuia schimbată. 
Experienţe 


sau comei 

idente ? 

Vot râul spre bine 

Am reuşit să reparăm maşina şi am plecat în concediu la părinţii soţiei, la 
Suceava. Am pornit cu inima strânsă, pentru că numai ce trecuseră 
câteva zile de la accident şi drumul era lung. Maşina era reparată, dar nu 
în totalitate... Dar am plecat cu încrederea că Dumnezeu merge înaintea 
noastră! 

Am ajuns aproape de Turda, l-am sunat pe unul dintre cumnaţi şi i-am 
povestit ce mi s-a întâmplat; apoi, în glumă, i-am spus: 

- Dan, vezi că eu vin la Suceava acum şi vreau o maşină! Soţia mă privea 
uimită, ştiind că n-avem niciun ban şi între-bându-se ce m-o fi apucat să 
întreb de maşină... 

- Sigur, tocmai am un Passat de vânzare şi ţi s-ar potrivi, pentru că nu 
consumă mult!, mi-a spus el cu entuziasmul omului care tocmai şi-a găsit 
cumpărător la maşină. 

- Auzi, chiar vreau să discutăm, îţi las Passatul meu ăsta vechi să-1 vinzi 
tu şi-ţi dau diferenţa!, i-am spus încântat de noua idee care-mi trecuse 
prin cap. 

- Ei, stai, să vedem, că nu merge aşa uşor. Adică eu nu pot să vând 
Passatul ăsta care e mult mai nou şi tu crezi că-l voi da pe al tău? Mare 
credinţă ai, cumnate! 

- Lasă că ajută Domnul! Ne-ntâlnim şi povestim!, i-am spus. 

Am ajuns cu bine la părinţi şi a doua zi a şi venit cumnatul cu maşina lui, 
ca s-o vedem. Tare mult ne-a mai plăcut! Văzând-o, ne-am înviorat, dar 
gândul că nu ne permitem s-o luăm, nu ne îngăduia să ne bucurăm. 

Am spălat maşina noastră în exterior şi am curăţat-o cât am putut în 
interior. Avea şi ceva rugină pe ea, dar nu puteam să o îndepărtez, aşa că 
am lăsat-o la vedere. 

- O vând pe-a mea, i-am spus cumnatului încântat, şi mă aştepţi de restul 
banilor... 

Dan s-a uitat cu neîncredere la mine, parcă nu-i venea să creadă că 
vorbeam serios, dar într-un final a spus: 

- Bine, numai că maşinile nu se vând aşa cum vrei tu, de pe-o zi pe alta... 
- Lasă, Dane, cred că Domnul ne ajută! Simt că El va face o minune!, am 
încercat să-i transmit din optimismul meu. 

- Domnul să-ţi ajute!, mi-a răspuns cu jumătate de gură. 

- Uite cum facem: aici, la ţară, nu-s şanse să găsesc vreun cumpărător, 
aşa că ţi-o dau ţie, iar tu mi-o laşi pe-a ta, maşina nouă, doar câteva zile! 
- Adică... să mă întorc acasă cu vechitura asta? Tu crezi că ajung cu ea 
până acasă?, m-a întrebat el râzând şi ridicând din sprâncene. 

- Merge bine, nu te speria, uite ce curată e! Doar ieri am lustruit-o, i-am 
spus fără să ştiu că avea să fie ultima mea contribuţie la ea... Venisem 
din Abrud, 450 de kilometri... 

Bietul cumnat n-a avut încotro, m-a ascultat şi mi-a lăsat maşina. Pe 
măsură ce mă obişnuiam cu binele, spoream în rugăciune către Domnul 
ca să-l ajute pe Dan să găsească un cumpărător pentru maşina noastră. 
Ne-am rugat, ne-am stre-sat, ne-am frământat. Ne era greu să revenim la 
Passatul vechi de douăzeci de ani, dar până la urmă ne-am liniştit 


înţelegân-du-ne cu Domnul că acesta ne este semnul: dacă Dan o vinde în 
perioada aceea de câteva zile, cât plănuisem să rămânem la Suceava, era 
de la Domnul s-o cumpărăm pe cealaltă, iar dacă nu, ne întorceam acasă 
aşa cum am venit! 

Domnul nu ne-a ţinut mult în stres şi chiar a doua zi, cineva 1-a întrebat 
pe cumnatul dacă maşina e de vânzare... Cumnatul m-a sunat bucuros, 
uimit peste măsură, că a vândut maşina! A doua zi! Mare ne-a fost 
mirarea când am primit 

vestea..., dar aşa lucrează Domnul; El închide şi deschide uşile după 
bunu-l plac, spre binele nostru! O parte din suma pentru noua maşină am 
primit-o de la Asigurări, pentru reparaţiile pe care le-am făcut, o altă 
parte a constituit-o suma cu care am vândut-o. Am mai împrumutat ceva 
şi ne-am întors acasă cu noua maşină. Datoria am plătit-o în timp şi slavă 
Domnului că accidentul a fost spre binele nostru! 

O decizie neaşteptată Şi înţeleaptă 

O prietenă de familie ne-a sunat într-o miercuri seara şi ne-a întrebat 
dacă avem vreo întâlnire de rugăciune, deoarece dorea să participe 
alături de o prietenă care tocmai o vizita. Prietena nu era membră în 
biserica pe care o păstoream, dar asista adesea la programele 
comunităţii noastre. în fiecare miercuri aveam rugăciune în case, pe mai 
multe grupe; ne organizaserăm pe diverse cartiere ale oraşului şi ne 
întâlneam la părtăşie. I-am spus sorei că la ora 19,00 avem rugăciune 
într-o familie şi că sunt aşteptate cu mare drag. 

înainte de momentul stabilit, au venit amândouă la noi acasă; le-am 
primit cu politeţe, am discutat mai multe din Scriptură şi din conversaţia 
avută nu am bănuit că musafira noastră ar fi străină de legământul cu 
Isus. Limbajul folosit, bogatele cunoştinţe despre Dumnezeu şi 
deschiderea pentru Cuvânt m-au determinat să o cataloghez ca având 
principii sănătoase şi mă gândeam să o întreb din ce biserică face parte. 
Timpul a trecut însă şi a venit vremea să mergem la întâlnirea de 
rugăciune. Am ajuns în casa familiei respective şi am avut părtăşie pe 
marginea temei studiate. S-au pus întrebări şi am avut un dialog 
constructiv. Nimeni n-a bănuit că 

doamna este doar... aproape de împărăție. 

Când să plecăm, ca să scuze, probabil, prea multele întrebări ale 
musafirei, cunoştinţa noastră mi-a spus: „Sorin, prietena mea nu este 
botezată!" Acolo, pe hol, am fost ca şi străfulgerat şi am zis că nu se 
poate. Comportamentul ei evidenția o creştină cu principii evanghelice, 
practicantă! Care să fi fost pricina acestei delăsări? Să nu fi înţeles ea 
importanţa legământului cu Isus? Eram tare curios să aflu răspunsurile, 
aşa că le-am chemat din nou la noi şi împreună cu soţia am povestit 
multă vreme cu ele. I-am vorbit doamnei despre importanţa de a-L urma 


pe Isus în apa botezului şi am încurajat-o în trăirea aproape de Hristos. 
Mi-a mărturisit că merge la biserică de cincisprezece ani şi că a 
participat chiar la cursurile de cateheză, însă din pricina înţelegerii 
diferite a Bibliei în familie, ea nu a vrut să sacrifice familia şi a renunţat 
la botez. Era convinsă de necesitatea acestui act şi am încercat să îi 
explic că nu-i vreme de amânat... 

Ea a fost cercetată şi m-a întrebat: 

- Şi pe mine cine mă botează ? 

- Eu!, i-am răspuns fără să stau pe gânduri şi râzând, crezând că e o 
glumă... 

- Glumim cu lucruri serioase, a spus ea, dusă cu gândul departe. N-aş 
vrea să plec nebotezată, a mai adăugat doamna. 

M-am gândit la cuvintele ei, dar nu-mi imaginam că ea şi-a făcut deja 
planuri... 

Pentru că a doua zi, joi, urma să se întoarcă acasă, i-am mulţumit pentru 
vizită şi am rugat-o să revină, dacă mai are ocazia. 

- Mâine dimineaţă la ora zece!, mi-a zis. 

N-am ştiut ce vrea să spună, mă gândeam că va trece a doua zi la zece 
pentru a-şi lua rămas bun înainte de a pleca. A doua zi, la ora stabilită, a 
bătut la uşă şi era îmbrăcată în alb! 

Era împreună cu prietena ei şi avea în plasă hainele de schimb. Mi-a spus 
că e pregătită să o botez! L-a primit pe Isus de multă vreme, n-a avut 
cum să se boteze şi dorea să o facă acum, cu orice preţ. Ne-a mărturisit 
că a avut cea mai frumoasă noapte. Domnul i-a dat atâta pace încât 
plutea de fericire şi a ştiut că trebuie să nu lase neîmplinită această 
promisiune. Situaţia era dintre cele mai serioase; soţia colegului păstor i- 
a adus o rochie care era exact pe măsura ei şi ne-a sfătuit să nu o bote- 
zăm în vană, pentru că era tânără, sănătoasă şi ar fi fost frumos să aibă 
amintiri dintre cele mai plăcute, în natură, sub privirile lui Dumnezeu! 
Era atât de fericită că Domnul i-a pregătit până şi măsura rochiei, exact 
pentru ea! 

Am sunat câteva persoane din biserică, am contactat şi câteva surori care 
să cânte, am urcat în maşini şi, la drum... încotro? Un drum pe care nu-l 
ştiam, nu ştiam unde vom găsi râul, apa potrivită... Asemenea lui Filip, 
am călătorit până am dat peste o apă. Locul era situat la aproximativ 
douăzeci de kilometri de Abrud, la poalele unei biserici tradiţionale. Era 
un baraj cu o apă caldă, stătătoare. Ne-am bucurat nespus de acest 
lucru, ştiut fiind că, în general, apa de munte este foarte rece, chiar dacă 
este luna august. Am făcut „slujba religioasă" la poalele dealului, iar 
slujitorii bisericii, îmbrăcaţi în straie negre, ne priveau de la distanţă, 
neînţelegând probabil ce se petrece... Era şi o intersecţie de drumuri, 
maşinile treceau şi oamenii priveau curioşi spre malul apei. 

Am cântat, ne-am rugat şi apoi am intrat în apă. Femeia a depus o 
mărturie care rămâne înregistrată atât în faţa Cerului, cât şi în amintirea 
celor prezenţi. A recunoscut că a tot amânat şi că Dumnezeu i-a dat 
această vreme când să-şi împlinească dorinţa aproape anihilată de-a 


lungul anilor. Era hotărâtă să-L urmeze pe Domnul Isus până la capăt. 
După botez, am ridicat-o în picioare şi, aşa udă cum era, îi lua pe toţi 
Sorin Dumitru Cigher 

în braţe şi mărturisea cât de fericită e! Aşa ca famenul altădată, era plină 
de bucurie că Dumnezeu i-a facilitat împlinirea poruncii divine. Ne-am 
rugat şi am încheiat slujba din aer liber. Am plecat fiecare la casele 
noastre şi ea spre casa ei. 

Ulterior, ne-a povestit că orele pe care le-a petrecut în maşină până 
acasă au fost cele mai frumoase; simţea prezenţa Domnului şi bucuria 
mântuirii! Hristos a dus-o pe aripi de vultur spre casă. A doua zi 
dimineaţa, familia i-a observat comportamentul. Mama, bunica şi unul 
dintre copii au întrebat-o ce s-a întâmplat de este aşa de fericită. Băiatul 
i-a spus: „Mamă, eşti suspect de fericită!". Le-a mărturisit experienţa şi 
mama a întrebat-o: „Pe noi de ce nu ne învaţă popa aceste lucruri 
importante?". Da, într-adevăr, aceste lucruri nu se învaţă de către cei 
care au interesul să ţină ascuns adevărul Evangheliei. Cine îl descoperă 
cu adevărat, descoperă fericirea vieţii! 

Anumite decizii se iau la timp, altele sunt luate prea târziu, însă Domnul 
i-a îngăduit acestei doamne să ia decizia până n-a fost prea târziu. Chiar 
dacă ce s-a întâmplat este atipic, principiul rămâne valabil: credinţa în 
jertfa lui Hristos, pocăinţa de păcate şi apoi mărturia unui cuget curat, a 
unei vieţi transformate şi dedicate lui Dumnezeu! Slăvit să fie Domnul că 
El cheamă şi astăzi, iar cine răspunde chemării este binecuvântat şi aici 
pe pământ, dar mai ales în veşnicie! 

Omuf cu mâna parafizaiă 

Un telefon primit de la soţia unui domn paralizat, ne-a făcut să ajungem 
urgent în casa acelei familii, situată într-un sătuc de munte, departe de 
oraş. Era o aşezare izolată pe nişte coclauri pline de noroi, cu case 
puţine, răsfirate şi sărăcă- 

cioase. Domnul respectiv se exprima greoi, din pricina accidentului 
suferit şi îşi ţinea mâna atârnată pe lângă corp. Nu ştiam de ce atâta 
grabă, dar am înţeles că sentimentul de vinovăţie şi de frică de veşnicie e 
accentuat. Am ajuns în casa acelei familii, ne-am rugat, am împărtăşit 
Evanghelia şi multe alte experienţe din viaţă. Domnul respectiv ne-a 
primit cu mare drag, însă preotul din sat s-a sesizat şi ne-a interzis să mai 
călcăm pe acolo; i-a întors chiar pe oameni împotriva noastră. Nu ne-am 
lăsat intimidaţi şi ne-am dus din nou. Am aflat că enoriașilor li se ceruse 
să ardă în foc Bibliile primite şi influenţa preotului a biruit. Cu acest om 
(preotul) am avut multe discuţii; mi-a interzis să mai pun piciorul în 
„parohia lui", m-a ameninţat şi a încercat să influenţeze comunitatea să 
respingă orice picior de pocăit. Am continuat să mergem fără să fim 
speriaţi de comportamentul acestui om îmbrăcat în haine negre, care 
avea sufletul la fel de negru de supărare, ori de câte ori afla că mergem 
în zona „stăpânită" de el. Noi am fost invitaţi de familia prezentată şi nu 
am intrat pe teritoriu interzis. Satul nu era imperiul preotului! 

Domnul paralizat ne-a mărturisit că în trecut a ascultat de preot şi a 
aruncat Biblia în foc, dar de atunci nu mai avea linişte. I s-a spus că e o 
carte păgână, că e a sectarilor şi să nu se spurce cu ea. M-am gândit 


atunci că poate judecata lui Dumnezeu i-a atins mâna, trupul. „Cine- 
apăcătuit, omul acesta sau părinţii lui de s-a născut aşa?" întrebau 
ucenicii altădată, după cum consemnează Ioan 9:2. Şi la fel mi-am pus şi 
eu întrebări în legătură cu situaţia omului ce-mi stătea înainte... Nu ne 
putem juca cu dreptatea lui Dumnezeu. Omul era bine intenionat; voia 
doar să nu-L. supere pe Domnul şi a ascultat de sfatul preotului. Dar cât 
1-a îndepărtat acesta de adevăr! Sufletul pierdut era aproape de-a lua o 
decizie importantă în momentul de cumpănă al vieţii, dar liderul său 
spiritual 1-a 

oprit, întorcându-l din drumul sincerităţii şi al pocăinţei. 

Doamne, ai milă de toţi cei care ţin cheile împărăției, căci nici ei nu intră 
în ea şi nici pe alţii nu-i lasă să intre. Ura a devenit foarte mare din 
partea acelui preot şi multe ameninţări şi acuzaţii ne-au fost adresate. 
Noi ne-am văzut de treaba noastră, fără să ţinem cont de aceste 
intimidări prosteşti. Am vizitat alte familii şi au existat multe alte 
persoane cu care am discutat. Am reuşit să împărţim Biblii, să semănăm 
Cuvântul, care va aduce rod la vremea hotărâtă de Semănătorul suprem! 
Jireohu p 

Aveam o relaţie aparte cu un preot în vârstă, aflat aproape de 
pensionare. Mă primea cu mare drag în casa lui şi atât el, cât şi 
preoteasa erau deschişi pentru Evanghelie. In discuţiile avute a 
recunoscut lacunele din biserica pe care o păstoreşte şi faptul că singurul 
drum al vieţii este calea Domnului Isus. Am fost primit bine ori de câte 
ori i-am călcat pragul; era deschis pentru orice discuţie sau acţiune care 
aducea beneficii comunităţii. 

într-o zi, l-am vizitat şi i-am dus diverse materiale creştine evanghelice, 
precum reviste, broşuri, predici audio, pe care le dorea cu mare pasiune, 
pentru că avea un respect deosebit pentru marii predicatori 
neoprotestanţi. Niciodată nu şi-a arătat dezacordul faţă de evanghelici. 
în acea perioadă, singurul ziar care se distribuia în Munţii Apuseni şi 
despre care am povestit în capitolele anterioare, avea o pagină 
religioasă. Timp de o bună bucată de vreme, redacţia mi-a oferit o pagină 
în interiorul publicaţiei, pentru a scrie mesaje cu caracter creştin. M-am 
bucurat că niciodată 

nu mi-au cenzurat scrierile. Le-am redactat în stil evanghelic şi le-au 
publicat exact aşa, predici întregi fără cenzură. Doar că, după mai multă 
vreme, s-au sesizat preoţii şi influenţa lor mare a determinat anularea 
articolelor scrise de noi. Insă a fost suficientă perioada de început, 
pentru că învăţăturile importante au fost răspândite, învățături legate de 
naşterea din nou, divinitatea lui Isus, importanţa Bibliei, crucea, 
moartea, învierea şi multe mărturii ale lucrării evanghelice. Am publicat 
şi un articol cu titlul „Biblia la români", în care am atins realitatea tristă 
din ţara noastră, faptul că românul este creştin fără Biblie. l-am 
îndemnat să citească Biblia, să se întoarcă la Scriptură! Şi „Ziarul de 
Apuseni" a ajuns şi în mâinile acestui preot deschis spre învăţătura 
evanghelicilor. 

Am ajuns în casa preotului şi, după multe discuţii pe marginea articolului 
din ziar, a conştientizat faptul că românul trebuie să se întoarcă la 


Scriptură. După câteva săptămâni, m-am întors la el şi am fost uimit de 
ceea ce mi-a spus. Mi-a mărturisit cu entuziasm că în ultimele duminici 
le-a prezentat oamenilor importanţa Scripturii, le-a spus să citească 
Biblia că e singura carte care ne îndreaptă paşii înspre Dumnezeu, 
îndemnul lui a fost foarte categoric, spunându-le oamenilor că au nevoie 
doar de Scriptură, nu de alte cărţi! Mi-a povestit cu atâta bucurie această 
experienţă trăită în biserica pe care o păstorea! Apoi, cu glas ferm, 
convins de realitatea vorbelor rostite, a adăugat: „Mă apropii de 
pensionare şi după pensionare vreau să fac legământ cu Domnul Isus! 
Dacă o fac acum, îmi taie pensia...". 

Nu l-am judecat pentru neîncredere în purtarea de grijă a Domnului, ci 
m-am gândit că El atinge şi inimile preoţilor şi poate să-i întoarcă cu faţa 
înspre El! Aceasta este dorinţa şi rugăciunea românilor evanghelici, ca 
Dumnezeu să trezească oamenii religioşi din ţara noastră, creştinii cu 
numele! Starea 

de adormire ne cuprinde încet şi pe noi; tindem să ne mulţumim cu o 
viaţă formală, aşa că haideţi să ne trezim! „Vegheați și rugați-vă”, a fost 
recomandarea Domnului din ultimele zile trăite pe pământ! 

Seara decizii/ar 

Am fost găzduit la o familie din biserică. Mă aflam în Germania şi, obosit 
cum eram, abia am aşteptat să mă pun în pat! în timpul cinei însă, familia 
s-a reunit la masă şi atmosfera s-a destins, oboseala a dispărut! Am fost 
primit foarte bine, acceptat ca de-al casei, deşi abia ne cunoscuserăm, şi 
familia ospitalieră m-a impresionat în mod deosebit pentru dedicarea ei 
faţă de Domnul. M-am simţit ca în România şi mi-am făcut prieteni dragi 
acolo. A doua zi, duminica, ne-am petrecut-o în biserică; am prezentat 
lucrarea din Apuseni, am predicat şi-am vorbit despre implicarea noastră 
în Africa. A fost o zi plină de încurajare şi multe persoane s-au arătat 
dornice să ni se alăture la susţinerea copiilor din Kenya şi Tanzania; acea 
biserică a „adoptat" treizeci şi patru de copii în Africa. 

Seara, după serviciul divin, m-am întors la aceeaşi familie şi am servit 
masa cu trei băieţi, unul dintre ei fiind băiatul gazdei. Le-am vorbit de 
relaţia cu Isus şi i-am întrebat de ce întârzie să-şi predea viaţa în mâna 
Domnului. Am stat împreună multă vreme şi am discutat între noi, 
părinţii tânărului asistând doar şi probabil că se rugau. Am împărtăşit cu 
ei multe aspecte din Scriptură, au fost întrebări, nedumeriri, răspunsuri, 
clarificări... Ne-am învârtit în jurul credinţei primită ca dar personal şi 
întrebarea finală, centrală, a fost dacă vor să trăiască aşa, bazaţi pe 
credinţa părinţilor sau doresc să 

aibă o credinţă vie, personală? Duhul Sfânt i-a cercetat într-un mod 
neaşteptat şi toţi trei s-au decis pentru Domnul chiar în acele momente! 
La terminare ne-am rugat şi-a urmat un moment emotionant, când mama 
şi tata şi-au îmbrăţişat băiatul cu recunoştinţă, şi nu numai pe el, ci pe 
toţi trei, i-au încurajat şi i-au încredinţat în braţul puternic al Tatălui 
ceresc. A fost momentul deciziei personale. Au fost multe lacrimi de bu- 
curie. La scurt timp, au mărturisit aceasta în apa botezului şi viaţa lor 
continuă şi astăzi după principiile clare ale Scripturii. Am plecat din 


Germania şi, după doi ani am primit invitaţie la nunta acestui băiat, 
Daniel. Uitasem de acea seară, dar el şi-a amintit că l-am provocat să-şi 
predea total viaţa Domnului, şi a insistat să participăm la nunta lui. Ne- 
am reîntâlnit, era acum un mire fericit, ne-am bucurat împreună şi mi-a 
rămas în amintire ca un copil pe care Hristos 1-a salvat din formalismul 
tineresc şi din credinţa despre care a crezut că se moşteneşte de la 
părinţi. Nu s-a mulţumit că a crescut în casa unor creştini, ci şi-a dedicat, 
personal, viaţa lui Dumnezeu. A ales să aibă o credinţă personală în 
Hristos! 


[Renooare la jBuminești 

Lumineştiul era un sat de munte, cu o populaţie redusă ca număr; doar în 
cătunele romilor găseai tineri şi copii, în rest erau bătrâni care nu se 
puteau dezlipi de casa în care au trăit o viaţă, ca să-şi urmeze copiii în 
alte părţi. Aveam acolo o comunitate mică de creştini evanghelici. 
Biserica era din lemn, cu un model rustic în exterior, frumos lucrată, 
aşezată strategic pe vârful unui deal. în interior însă era pustiită de-a 
binelea. Podeaua veche, tavanul care stătea să cadă, pereţii 

crăpaţi, geamurile vechi şi uşile stricate formau încăperea în care se 
adunau duminică de duminică credincioşii. Vara era bine, însă iarna 
vântul sufla în interior şi zgomotul era sumbru, înfiorător. Soba veche 
emana multă căldură, dar tot atâta fum, pentru că hornul nu exista şi 
fumul se împrăştia în podul bisericii, iar surplusul era absorbit de hainele 
noastre. Clădirea era întreţinută, dar era aşa de veche, încât putregaiul, 
igrasia şi deteriorarea avansată puseseră stăpânire pe ea. 

în primăvara anului 2011 am fost invitat în Germania, la o biserică de 
români, să prezint lucrarea pe care o desfăşurăm în România. Am 
povestit despre condiţiile vitrege în care îşi duc veacul atâţia oameni în 
Ţara Moților şi am pus câteva imagini cu lucrarea de la Lumineşti, dar m- 
am axat pe detalierea lucării din Africa, desfăşurată în parteneriat cu 
fratele Adrian Giorgiov. La finalul programului, am dat mâna cu oamenii 
şi foarte mulţi au fost interesaţi de lucrarea „ProAfri-ca", mai puţini de 
cea din Apuseni. Am schimbat câteva vorbe cu doi tineri, Sorin Lazăr şi 
Claudia şi, pentru că timpul era foarte scurt n-am putut povesti multe, ci 
doar le-am dat numărul de telefon şi adresa de email. 

M-am întors acasă şi, după câteva zile, am primit un telefon din 
Germania; era acelaşi tânăr, Sorin Lazăr, care mi-a adus aminte că îmi 
promisese că mă va căuta; m-a întrebat de bisericuţa de pe munte. Mi-a 
mărturisit că în timp ce rulau pozele pe videoproiector, Domnul i-a pus 
pe inimă să ajute această biserică. Eu n-am prezentat nevoile bisericii din 
Lumineşti, pentru că nu aveam vreun plan de a renova această clădire, 
dar dacă Domnul 1-a sensibilizat la câteva poze, cine eram eu să mă 
împotrivesc? M-a rugat să măsor geamurile şi uşile şi mi-a promis că el 
se va ocupa de înlocuirea lor, că ni le va trimite din Germania. Am făcut 
ce mi s-a cerut şi uşile binecuvântării s-au deschis atât de uşor, încât 


interiorul bisericii a 

fost transformat în mod radical. Am hotărât cu fraţii din Abrud să ne 


apucăm de renovat. N-am avut bani, dar am avut încredere că Cel care a 
demarat lucrarea o va duce la final, dar o va şi finanta! între timp, m-am 
apropiat foarte mult de acest tânăr, mi-a devenit prieten, mi-a mărturisit 
că frecventează biserica de multă vreme, dar n-a încheiat legământ cu 
Domnul. Şi-a arătat dorinţa să-l botez eu, aşa că l-am invitat în România 
şi în acel an L-a mărturisit pe Domnul ca Mântuitor în apa botezului! 
Rudele lui din ţară au participat la bucuria sa. Având pasiune pentru 
bisericuţa din Lumineşti, Sorin m-a pus în legătură cu un prieten - 
cumnat, care deţinea o firmă de materiale de construcţii. I-am prezentat 
proiectul şi fratele ne-a promis materiale în valoare de 5.000 de lei. Fraţii 
din Apuseni s-au mobilizat, am cărat materialele acolo cu maşina de 
teren primită şi în luna noiembrie a anului respectiv am făcut 
inaugurarea. Prietenul care a adus geamurile şi uşile din Germania, a 
cumpărat scaunele şi mai multe alte persoane ne-au ajutat cu 
materialele, până la finalizare. 

Am văzut pas cu pas mâna Domnului şi am constatat că El nu ne dă totul 
dintr-o dată, ci cu portia, ca să învăţăm dependenţa de El. N-am ştiut de 
la început cine va cumpăra soba, cine va plăti mobilierul, însă Domnul a 
purtat de grijă la momentul necesar. Fraţii erau iubiţi de Domnul şi chiar 
cu drumul anevoios, aflat la distanţă mare de oraşul nostru, lucrarea s-a 
finalizat pentru că „la Dumnezeu toate lucrurile sunt cu putinţă". Maşina 
de teren cumpărată prin mila Domnului ne-a fost de un mare ajutor; toate 
materialele le-am cărat cu ea la munte. 

r Dumnezeu are simful umorului 

în timp ce eram în Germania, am vrut să le cumpăr copiilor ceva cadouri 
şi m-am plimbat prin Flohmarkt, împreună cu gaza la care eram cazat; 
piaţa era plină cu tot felul de lucruri vechi, vândute altora, mai ales 
străinilor. Am străbătut piaţa atent la fiecare obiect aflat pe tarabe, cu 
ochii măriţi de curiozitate şi îmi aminteam de copilărie, când tata ne 
ducea la piaţa de vechituri din Arad şi ne cumpăra încălţăminte din piaţă. 
Lucrurile de aici erau frumoase, unele aproape noi şi era imposibil să 
pleci acasă cu mâinile goale. 

Aveam doi copii pe atunci şi încercam să găsesc jucăriile potrivite. Erau 
aşa de multe, încât nu mă puteam hotărî. La un moment dat, mi-am oprit 
privirea asupra unor bebeluşi (asta îşi dorea Sara) şi m-am gândit să-i 
cumpăr că erau asemănători şi ca să nu se certe. Erau doi bebeluşi negri, 
probabil că proveneau din Africa, fată şi băiat. Cum eram implicaţi de 
multă vreme în ajutorarea micutilor africani, m-am gândit că e cadoul 
potrivit pentru copiii mei, mai ales că eram în Germania pentru 
„ProAfrica" şi în câteva zile aveam să zbor spre „continentul negru", în 
prima mea călătorie tot cu acelaşi scop. Copiii mei ştiau multe despre 
sărăcia de acolo şi când întâlneam pe stradă vreun copilaş mai negricios, 
mă întrebau dacă este din Africa. 

Am cumpărat păpuşile negre, le-am transmis copiilor că le aduc o 
surpriză şi, când am ajuns acasă şi am despachetat, surpriza a fost şi mai 
mare când şi-au dat seama că sunt gemeni! Semănau leit, doar că erau 
fată şi băiat! Nimic sugestiv până aici... Darius n-a fost prea încântat de 
ei, însă i-a adoptat Sara pe amândoi, i-a îmbrăcat în roz şi în albastru şi 


nu a fost deloc deranjată că au pielea diferită de a ei. 

Uisu/ae a merge în 

încă din copilărie mi-a plăcut să citesc despre misionarii lumii, să 
călătoresc alături de ei în Africa, India, China etc. Mă gândeam de mai 
multe ori că mi-ar plăcea să ajung şi eu, măcar o dată, în Africa. Am 
renunţat la visul acesta, pentru că era prea departe de a se adeveri. 
Africa era un continent greu accesibil pentru mine şi mă gândeam că cel 
care ajunge să pună piciorul în această partea a lumii, are un har special 
din partea Domnului. 

în apartamentul din Abrud aveam boxe în toată casa şi ascultam Vocea 
Evangheliei pe internet. Eram la masă, în bucătărie, când tocmai rula o 
emisiune despre o lucrare ce se făcea în Kenya. Mi-a trezit interesul şi i- 
am rugat pe copii să mănânce în linişte ca să putem asculta. Am auzit 
despre condiţiile vitrege pe care le au acei copii din Africa, despre faptul 
că mănâncă o singură dată pe săptămână o mâncare caldă la biserică, 
despre nevoile lor... Pe măsură ce auzeam povestea, nu puteam crede că 
aşa ceva e adevărat! Am vrut să mă conving şi am sunat la RVE din 
Oradea. Am discutat, am pus întrebări şi am rămas fără cuvinte. 

Totul a început cu un simplu telefon în urma difuzării emisiunii 
„ProAfrica". Am luat legătura cu coordonatorul proiectului, cu Adrian 
Giorgiov din Oradea şi aşa a început lunga noastră colaborare. Am cerut 
detaliile acestei lucrări şi am primit toate informaţiile de care aveam 
nevoie. 

în următoarea săptămână am prezentat bisericii acest proiect de 
parteneriat, au fost foarte deschişi şi l-am început destul de firav. 
Lucrurile au început să se dezvolte tot mai mult şi a, ajuns la implicarea 
mai multor biserici, din România şi din străinătate. Proiectul s-a derulat 
conform strategiei 

lui şi noi am început să colaborăm încă de la debutul său. Am sprijinit 
mai mulţi copii, mai întâi prin credincioşii din Apuseni, care au fost 
sensibili şi au dăruit cu inima deschisă. Ulterior am participat la mai 
multe emisiuni la radio, în urma cărora am fost contactat şi lucrarea a 
luat amploare. La început au fost doar opt copii sprijiniți de cei din 
Apuseni, dar încet, încet, numărul a crescut; după prima emisiune, de la 
treisprezece copii sprijiniți în Africa, am ajuns la treizeci şi trei de copii. 
Numărul s-a tot mărit... şaptezeci, apoi o sută şi interesul pentru 
ajutorarea acestor micuţi a tot crescut până astăzi, când doar prin 
Asociaţia „Speranţă pentru Apuseni" susţinem peste 200 de copii 
adoptați în Kenya şi Tanzania. Este adopţia virtuală sau la distanţă, cum 
mai este numită. Suntem în colaborare cu Fundaţia Umanitară ITM din 
Oradea, al cărei coordonator este Adrian Giorgiov. Domnul a fost 
îndurător şi aşa au prins cei din Apuseni gustul de a se implica în ţările 
sărace şi uitate de lume. 

După câţiva ani de colaborare, de susţinere a proiectului „ProAfrica", am 
primit de la Adrian Giorgiov invitaţia de a-1 însoţi în Africa. Ideea îmi 
surâdea şi m-am gândit atunci că ar fi frumos să-mi împlinesc visul din 
copilărie. Cu entuziasm şi în pripă, am răspuns afirmativ, fără să mă 
gândesc prea mult la ceea ce implică aceasta. Pe de-o parte aş fi mers 


pentru ca să pot susţine proiectul pe mai departe, povestindu-le oa- 
menilor ce am văzut cu ochii mei, pentru că până atunci vorbeam doar 
prin credinţă, însă pe de altă parte nu îmi permiteam acest lux, costurile 
fiind foarte mari. Dar i-am răspuns că vin şi ne rugăm Domnului pentru 
rezolvarea problemei financiare. 

Am intrat în direct la RVE Sibiu şi am prezentat lucrarea din Africa. N-am 
pomenit nimic de bani, că aş avea nevoie de ei ca să ajung personal în 
Africa. De fapt, nici n-am pomenit 

că mă voi duce în Africa. Cineva a ascultat emisiunea şi Dumnezeu i-a 
cercetat inima. Nu era o persoană evanghelică, dar i-a spus soţiei că 
doreşte să mă ajute să merg în Africa şi că îmi plăteşte biletul! A fost 
impulsul care m-a făcut să înţeleg că e voia Domnului să merg. Treptat, 
Dumnezeu a rezolvat acoperirea tuturor cheltuielilor. Am fost ajutat de 
prieteni, de familii şi de persoane pe care nu le-am cunoscut. Biletul era 
foarte scump, cheltuielile erau mari şi doar cu ajutorul altora am reuşit 
să plec. 

Se apropia ziua şi tendinţa era să împing tot mai spre toamnă problema, 
doar că lucrurile s-au schimbat şi am primit vestea că în trei luni plecăm. 
Mă gândeam că mai am timp destul, dar evenimentele au luat o nouă 
întorsătură, astfel că a trebuit să plecăm în mai puţin de o lună de zile. 
Am fost nevoit să-mi fac vaccinurile şi pentru asta am mers la Arad. In 
decurs de câteva zile am rezolvat cu cele peste zece vaccinuri necesare 
protejării de bolile întâlnite în acea parte a lumii. Soţia, care a fost 
întotdeauna pentru această lucrare, m-a susţinut chiar dacă nu i-a fost 
uşor, însă a ştiut să-şi păstreze emoţiile bine ascunse. între timp, am şi 
căutat informaţii despre ţările pe care urma să le vizităm. 

In ziua de 16 februarie 2011 am pornit spre continentul constrastelor, 
zonă ce cuprinde păduri de nepătruns şi pustiuri nesfârşite. Alături de 
Adrian Giorgiov am poposit o noapte în Budapesta şi apoi, dis-de- 
dimineaţă, ne-am îmbarcat spre Amsterdam, Olanda. Acesta a fost primul 
meu zbor cu avionul. în timp ce acesta se înclina în zbor, mă gândeam că 
ne prăbuşim. Doar eu ştiu ce-a fost în mintea şi în inima mea... 

Am aşteptat câteva ore şi apoi ne-am îmbarcat în avionul spre Kenya. 
Urma să călătorim opt ore şi aveam timp suficient să studiez ce se 
întâmplă cu avionul când se înclină... Mi-a fost întotdeauna frică de 
înălţime şi când priveam pe geam, mă 

cuprindeau gândurile negre... Am ajuns în Nairobi seara târziu şi am 
constatat că eram îmbrăcat gros, cu bocanci şi cu două pulovere, pentru 
că la noi era iarnă, pe când în Kenya era vară şi oamenii purtau tricouri şi 
pantaloni scurţi! Primul contact a fost cu diferenţa de climă; o căldură 
ameţitoare ne-a izbit în faţă de cum am coborât din avion. Transpiram, 
curgea apa pe mine şi nu-mi doream decât să ajung mai repede la hotel, 
ca să mă debarasez de hainele groase! 

Al doilea contact a fost legat de privirile oamenilor. Cel de la viză s-a 
uitat urât la mine; avea o faţă neagră, dar de fapt aşa erau toţi. Sau poate 
că în lumea aceea neagră ni se părea că suntem priviţi diferit, pentru că 
eram printre puţinii albi. Când am ieşit din aeroport, m-am simţit ca în 
Gara de Nord din Bucureşti: agitaţie, hărmălaie, numai negru am văzut 


în faţa ochilor; toţi aşteptau pasagerii şi priveau curioşi spre noi. Imediat 
am fost descoperiţi de Bernard Kabaru, prietenul şi coordonatorul 
proiectului pe dimensiunea africană, alături de Titus, ajutorul 
coordonatorului. A fost simplu să ne identifice... 

De la aeroport am plecat spre locul de găzduire; nu erau lumini pe stradă 
şi nu am văzut semafoare şi nici semne de circulaţie. M-am tot mirat, dar 
colegii mi-au atras atenţia, cu zâmbetul pe buze, că sunt în Africa. Abia 
am păşit pe „continentul negru", că am şi pus foarte multe întrebări. Am 
fost obosit şi m-am culcat, însă ştiam de ţânţarii periculoşi, astfel că mi- 
am acoperit patul cu perdeaua care era deasupra; doar că aceasta era 
plină de găuri. Pe la ora cinci, m-am trezit de bâzâitul unui ţânţar care a 
pătruns în interiorul perdelei şi mi-a dat multă bătaie de cap până l-am 
prins; apoi am adormit din nou. 

M-am deşteptat la ciripitul păsărelelor, având impresia că visez. Am 
plecat de la zăpadă şi de la temperaturi cu minus şi dintr-o dată sunt în 
toiul verii. Am ieşit din cameră şi un 

soare arzător m-a întâmpinat în prag. Mă aflam într-o grădină deosebită; 
orchestra păsărilor de mai multe feluri ne ura „Bun venit", totul era 
verde şi plin de flori, care mai de care mai frumoase; copacii înalţi erau 
înverziţi şi eu aveam impresia că sunt în paradis. A fost o experienţă 
extraordinară să treci de la rece la cald aşa de brusc. 

Era prea frumos să fi fost Africa doar atât. După-amia-ză însă am intrat în 
adevărata Africă. Am vizitat familii, biserici, şcoli, grădiniţe şi toate ne-au 
sensibilizat prin sărăcia profundă şi prin strigătul tăcut de disperare. 
Privirile acestor oameni te răscoleau; am vizitat o familie şi ne-am întâlnit 
şi cu copiii sponsorizaţi de familii din România. Mi s-a rupt inima de 
durere când am văzut condiţiile în care locuiesc. Pământ pe jos, pereţi 
din tablă ruginită ondulată, saci vechi de rafie, găuriţi şi murdari, ca 
ornament pe pereţi (unii ţineau loc de perdele şi de zugrăveală), paturi 
sărăcăcioase, iar ca mâncare nişte intestine de pui, prăjite. Veniturile 
foarte mici nu le permit să-şi cumpere mâncare; nu există locuri de 
muncă şi copiii care nu merg la şcoală n-au nicio şansă să iasă din acel 
mediu. 

Am participat şi la biserica din Ruaka; felul lor de închinare mi-a plăcut 
foarte mult! Chiar dacă sunt flămânzi, se închină din toată inima, sunt 
plini de energie şi însetaţi, flămânzi după Cuvânt. Alături de ei, am trăit 
momente ale închinării adevărate. Am vizitat copiii ai căror sponsori din 
România le-au trimis scrisori, poze, bani şi cadouri. Bucuria a fost aşa de 
mare încât nu se poate descrie în cuvinte. Ce am constatat în prima 
călătorie a fost faptul că există o sărăcie lucie, un primitivism mare, din 
punctul nostru de vedere, al europenilor; însă ei s-ar acomoda greu într-o 
lume civilizată. 

Am rămas fără cuvinte, am plâns cu ei, m-am întristat de tot ce am văzut. 
Sărăcia este de nedescris. Copiii de la o şcoală nu aveau jucării, ci doar 
cranii şi oase de animale pe 

post de jucării; tablele erau pereţii vopsiți în negru, iar socotitoarea era 
compusă din pietricelele culese în drum spre şcoală. Nu aveau geamuri la 


şcoli, nu aveau bănci confortabile, ci toate erau din lemn neşlefuit, 
primitive. 

Am avut senzaţia că ne-am întors în timp cu cel puţin o sută de ani. Nu 
aveau curent electric, nu aveau condiţii minime de viaţă, nu aveau apă 
decât la distanţă mare, şi aceea murdară. Venitul unei persoane care 
munceşte zece ore pe zi este mai mic de doi dolari. Preţurile sunt extrem 
de mari. Pâinea este un lux, produsele de bază sunt rare şi nu au acces la 
ele. Mâncarea obişnuită este un mălai fiert (ugali), atunci când se poate; 
de multe ori, din lipsă de lemne, acesta nu este sută la sută fiert. 
Călătoriile se fac de cele mai multe ori pe jos. Toată lumea merge pe jos. 
E aglomeraţie mare în toată perioada zilei. Este greu să te rătăceşti în 
Africa, pentru că dacă nu ştii ceva, în orice oră din zi poţi întreba pe 
oricine întâlneşti pe drum. 

Din Kenya am zburat spre Tanzania. Aici, căldura în miez de noapte, ne-a 
obosit. în Dar es Sallam, capitala Tanzaniei, este o căldură umedă care îi 
taie respiraţia dacă nu eşti obişnuit, fiind chiar la Oceanul Indian. Am 
călătorit peste 500 de km spre Iringa, unde aveam să poposim o 
săptămână de zile. Am vizitat şi aici multe locuri, familii, grădiniţe, 
biserici etc. Am descoperit că animalele sălbatice sunt la ele acasă, adică 
nu sunt îngrădite. Girafele, elefanții, bivolii şi leii sunt pe marginea 
drumului, cum întâlneşti la noi vaci şi oi pe câmpie. Asta e Africa, plină 
de surprize. 

Am vizitat şi copilul pe care noi, ca familie, l-am adoptat. Frank avea 
atunci opt anişori şi era orfan de ambii părinţi. în dimineaţa respectivă, 
mătuşa lui Frank i-a spus: „Astăzi vom mânca fasole". Ei nu aveau însă 
nimic, nu aveau fasole în casă, însă ea a crezut, a avut încredințarea că 
vor avea această 

mâncare. Nu ştia de vizita noastră, nu ştia că noi le vom duce de 
mâncare. La ora 11 am ajuns la ei, cu plasele încărcate de mâncare şi, 
când a văzut fasolea în plasă, a început să plângă. Am trăit împlinirea 
unui act de credinţă pentru această femeie, care ştia că trebuie să 
mănânce fasole, dar care nu avea nimic în casă. La timpul potrivit, am 
sosit şi credinţa i-a fost întărită. I-am dus haine şi jucării copilului, însă 
nu ştia să se joace, nu văzuze niciodată jucării şi se uita la ele cu atâta 
mirare, întâlnirea a fost emoţionantă si binecuvântată! 

Am participat la biserica din Kidete, unde ne-am bucurat de cântările 
pline de viaţă ale membrilor; cu tot elanul şi cu toată râvna au participat 
la închinare. Am avut parte şi de surprize: trei copii la binecuvântare. 
Pentru fiecare copil trebuia să ne rugăm, luându-l în braţe. Mă rugam în 
română şi eram tradus în engleză, iar din engleză se traducea în swahili, 
deci rugăciunea era făcută de trei ori pentru fiecare copil. Unul dintre 
copil era băiatul judecătorului din oraş; doar soţia era creştină şi şi-a 
adus feciorul la binecuvântare; „nime-rindu-se" să fim acolo, ne-au cerut 
să oficiem binecuvântarea. Ne-au primit cu mare drag; priveau la noi 
curioşi şi nu prea înțelegeau de ce noi suntem altfel, pentru că ei au 
impresia că toată lumea este neagră şi că doar noi facem excepţie. Primi- 
rea pe care am avut-o din partea copiilor orfani m-a făcut să plâng şi 
inima să-mi fie frântă de durere la ceea ce am văzut; atâta sărăcie şi- 
atâta nevoie de dragoste... 


Preţurile era mari şi în Tanzania, salariile foarte mici şi sărăcia era mai 
accentuată ca în Kenya. Am călătorit şi aici foarte mult, am mers pe 
dealuri şi prin văi să-i căutăm pe copiii pe care românii i-au adoptat. Am 
luat multe interviuri de la ei, am văzut condiţiile de viaţă în care trăiesc 
şi am fost mulţumitori Domnului că ne-am născut în România! Africa este 
un continent deosebit de sărac, care merită vizitat chiar 

şi numai pentru a conştientiza că poate fi şi mai rău decât în România. 
Ne-am întors după o călătorie de peste 3.000 de km în Kenya şi în 
Tanzania, cu maşina, şi alte câteva mii cu avionul. Am fost obosiţi, 
epuizați de haosul care domneşte în aceste zone, de mentalitatea diferită 
de a noastră şi, mult mai mult, de sărăcia întâlnită la fiecare pas. Am 
ajuns din nou în Europa şi dorul de casă s-a accentuat. Am revenit la 
anotimpul de iarnă şi am trăit acelaşi şoc, în sens invers: din vara 
călduroasă am intrat în plină iarnă friguroasă, cu multe grade minus. 
Prima călătorie mi-a sensibilizat inima, m-a făcut să preţuiesc mai mult 
lucrurile pe care le am şi să nu mă axez pe cele pe care nu le am; m-a 
făcut să fiu şi mai implicat în lucrarea de susţinere a proiectului 
„ProAfrica" şi să vorbesc cu mai multă pasiune pentru ajutorarea acestor 
copii flămânzi. 

5Q6ancfonaf cfe oameni, prețuit ae Dumnezeu 
Coboram de la biserica din Lumineşti, într-o zi de la sfârşitul iernii. După 
primul deal ne aşteptau mai mulţi copii de romi care veneau la biserică 
odată cu noi, dar care acum ne-au aşteptat şi la ieşirea din sat. Am oprit 
maşina şi am văzut un băiat încălţat cu şlapi şi cu şosete în picioare. 
Picioarele lui mi-au atras atenţia şi l-am întrebat de ce este fără în- 
călţăminte... N-a spus nimic, doar şi-a scos şlapii şi şi-a dat jos şosetele. 
Ce-am văzut atunci m-a şocat! Degetele erau îndoite sub talpă şi 
picioarele deformate îţi creau o senzaţie de repulsie şi milă în acelaşi 
timp. Avusese doi ani când suferise accidentul; se urcase pe plită ca să-şi 
ia pâinea ascunsă acolo de 

mama, fără să conştientizeze că soba era încinsă... Avea doisprezece ani 
acum şi picioarele s-au vindecat de la sine în tot acest timp, adică mai 
mult s-au deformat, pentru că degetele erau lipite unele de altele şi 
încovoiate spre talpa picioarelor. 

Nu putea să calce pe toată talpa, mergea mai mult pe călcâie şi, din 
cauza umflăturii din faţă, nu putea să încalţe decât şlapi; uneori l-am 
văzut cu cizme de cauciuc cu câteva numere mai mari decât i-ar fi trebuit 
lui. I-am căutat pe părinţii lui şi am descoperit o cocioabă cu două 
camere în care locuiau împreună cu cei şase copii ai lor. Nu m-am mirat 
de neglijenţa lor... Cine să umble pe la medici? Din ce să achite 
cheltuielile de spitalizare? Au preferat să-1 lase în voia sorții... Le-am 
cerut părinţilor acordul pentru a-l ajuta, deşi nu ştiam cum voi proceda. 
Am prezentat cazul mai întâi bisericii chiar în după-amiaza respectivă şi, 
privind pozele pe ecran, toţi au fost de acord să-l ajutăm. 

Domnul a sensibilizat şi alte inimi. Acelaşi prieten din Germania, Sorin 
Lazăr, a fost gata să suporte cheltuielile privind operaţia. în câteva 
săptămâni l-am internat în spitalul din Cluj pentru operaţie şi medicii i-au 


făcut mai multe intervenţii la un singur picior; la al doilea a fost operat 
după o vreme în care primul s-a vindecat complet. Copilul e fericit acum, 
păşeşte normal, nu mai are dureri, aleargă, joacă fotbal şi slavă 
Domnului că s-a terminat cu suferinţa. 
Ce am înţeles din această experienţă? Uneori trecem nepăsători peste 
nevoile oamenilor, nu ştim ce se află dincolo de zâmbetul de pe faţă, dacă 
nu suntem disponibili să comunicăm, să arătăm că ne pasă! Dumnezeu 
ne-a chemat să fim sensibili la nevoile celor din jur şi nu să ne închidem 
ochii, inimile şi buzunarele. 
Prietenul din Germania spunea adesea: „Faptele vorbesc!" şi mi-am dorit 
să fac din aceste banale cuvinte o realitate 

pentru viaţa mea. Treceam adesea pe lângă aceşti copii; când urcam pe 
jos ne însoțeau până la biserică, glumeam cu ei, le împărţeam pâine sau 
dulciuri, ne rugam şi cântam împreună, dar nu i-am întrebat niciodată de 
nevoile lor... Insă Domnul a adus şi ziua aceea când inimile şi buzunarele 
s-au deschis pentru binefacere! Angajaţii de la „Protecţia copilului" din 
zonă ştiau de caz, dar doamnele mi-au spus că e irecuperabil... Domnul 
cel bun şi milos a avut altceva de zis şi, ce bine că întotdeauna, El are 
ultimul cuvânt! 

dispărui cheile 
Ne-am pregătit apartamentul pentru zugrăvit şi am împachetat totul. Am 
depozitat cu grijă obiectele fragile, am adunat perdelele în saci, cărţile în 
cutii şi am eliberat treptat întreaga cameră, pentru a corecta şi vopsi 
pereţii. Era necesar să zugrăvim măcar o dată pe an, pentru a acoperi 
desenele copiilor şi negreala cauzată de fum. Am făcut curat printre hâr- 
tiile adunate de-a lungul timpului. Aveam încă multe cursuri din facultate 
şi reviste cu reclame care ocupau spaţiul, aşa că ne-am debarasat de cele 
ineficiente şi am aruncat multe în cutiile din faţa teracotei, urmând să le 
punem pe foc. 
Colegul meu, George, era vecin cu noi. Doar un perete despărţea 
locuinţele noastre şi ne înţelegeam foarte bine. Ne-am sprijinit reciproc 
de-a lungul celor zece ani de slujire împreună în Apuseni. Când era 
plecat în America, ne lăsa cheile apartamentului său, ca să-l 
supraveghem, să-l aerisim şi, în caz de o situaţie neprevăzută, să putem 
intra în el. Ani de zile ne-a dat cheile şi am fost foarte precauţi cu ele, 
folosin-du-le doar la nevoie. Aveau locul lor pe raft, într-un coşuleţ şi 

nu se atingea nimeni de ele, copiii ştiind că sunt inaccesibile lor. 
Copiii îşi făcuseră un trenuleţ din cutiile depozitate în cameră, aveau 
vagoane şi locomotivă, chiar chei pentru a porni motorul şi se jucau 
voioşi, iar noi ne vedeam liniştiţi de munca noastră. Ce chei folosesc ei? 
Unde le-au găsit? Au voie cu ele? Erau întrebări care nu ne-au trecut prin 
minte atunci, pentru că eram prea ocupați şi dornici să terminăm cât mai 
repede. 
Am terminat cu zugrăvitul, am adunat mizeria din casă, am ars toate 
hârtiile în foc, am aruncat lucrurile uzate şi le-am aşezat la locul lor pe 
celelalte. După câteva zile, am fost nevoit să intru în apartamentul 
colegului, probabil pentru a aerisi. Am căutat coşuleţul de paie, l-am 


găsit la locul lui pe raft, însă cheile... nicăieri! Le-am căutat în jurul 
coşuleţului, printre celelalte obiecte aflate pe mobilă, dar nu erau de gă- 
sit! Am răscolit toată casa, am cotrobăit prin sertare, prin dulapuri, am 
ridicat canapeaua şi am tras dulapul, ne-am uitat prin fiecare ungher al 
locuinţei... nici urmă de chei. Am scotocit chiar şi în lada cu lemne şi 
disperarea ne ademenea tot mai mult; gândul că le-am aruncat devenea 
tot mai sigur cu fiecare zi scursă şi lipsită de reuşită! Când am verificat 
cu atenţie şi fiecare jucărie din casă, aruncarea lor era singura 
certitudine viabilă. 

Am intrat într-un stres greu de explicat. Ruşinea, sentimentele de 
incapacitate şi deznădejde ne-au doborât de-a bine-lea. Cheile n-au 
apărut chiar dacă ne-am rugat şi ne-am stresat. 0 săptămână am tot 
frământat lucrurile, am încercat variante şi soluţii şi ne-am rugat pentru 
o minune! Ştiam că Domnul cunoaşte fiecare colţişor. El vede unde se 
află şi L-am rugat să ne arate unde sunt, ca să mergem să le luăm! în mai 
multe rânduri am visat că le-am găsit, dar când mă trezeam din somn, 
tare mai eram dezamăgit, pentru că visul reprezenta 

doar acumularea îngrijorărilor din ziua precedentă; dimineaţa o luam de 
la capăt. 

într-o dimineaţă, am primit încredințarea că le voi găsi, pentru că a fost 
diferit de visele avute până atunci; n-am fost niciodată fanatic, însă 
atunci am ştiut că e ceva special. Călăuzirea a fost precisă: m-am trezit 
din pat, am mers direct la sobă şi am băgat mâna în cenuşă. Am scos o 
primă cheie care mi-a dat curaj să mai caut şi, până la urmă, trei chei 
negre, urâte, cu plasticul topit şi desperecheate străluceau în palma mea! 
Am trezit-o repede pe Dana, i-am povestit ce-am păţit şi am fost uimiţi de 
intervenţia neaşteptată! Am fost direcționat fără cuvinte, printr-o 
senzaţie aparte, simțită în interior. l-am dat slavă Domnului pentru 
această minune palpabilă, concretă. Şi soţia m-a uimit prin ceea ce mi-a 
spus: 

- Ştii că trebuia să arunc cenuşa din sobă de mult timp? 

- Şi de ce n-ai făcut-o?, am întrebat-o. 

- Pentru că n-aveam cu ce! Ultima dată mi s-a rupt paleta şi am tot 
amânat să curăţ teracota. 

Bineînţeles că nu era greu de încropit altă lingură pentru a scoate 
cenuşa, însă Domnul a ştiut să amâne acţiunea, pentru a ne da izbăvire 
din situaţia epuizantă. Când am ajuns la capătul puterilor, la punctul în 
care eram conştienţi că doar El ne mai poate ajuta, Domnul a intervenit! 
Chiar dacă pare o situaţie banală, pentru noi a fost una extrem de 
importantă; să pierzi lucruri încredințate nu este aşa de simplu. Domnul 
ne-a ţinut în tensiunea aceasta până la capitulare şi ultima soluţie a fost 
El, deşi trebuia să fie prima... Lucrurile mici ne-au pregătit pentru lucrări 
mult mai mari în viitor! 

O^roolezne cu ochii 

Eram acasă de câteva zile şi am observat un punctuleţ mic şi negru, în 
ochi. Nu mă deranja, aşa că nu l-am luat în seamă. După o vreme, am 
constatat că e ceva în neregulă şi am încercat să-l scot, dar n-am reuşit 


şi l-am abandonat. 

Am planificat să mergem la Cluj, la spital, pentru a-l opera pe acel băiat 
ars din Lumineşti. Am ajuns în oraş, medicul 1-a examinat şi a stabilit 
internarea şi operaţia lui, iar eu m-am dus, între timp, la oftalmologie ca 
să-mi scoată punctu-leţul negru din ochi. Doctoriţa a încercat să-l 
extragă, dar nu a reuşit. Mi-a dat vestea că trebuie să mă opereze... Eram 
bulversat, şocat! Am mers pentru un copil care avea probleme cu 
picioarele şi, de fapt, eu aveam probleme mai mari cu ochiul? Ce era aşa 
de grav de trebuia operat? 

Am stabilit cu doctoriţa ca în câteva ore să fiu prezent şi m-am trezit în 
sala de operaţie. M-au îmbrăcat corespunzător; personalul medical era 
pregătit şi în timpul intervenţiei m-au întrebat ce s-a întâmplat. Le-am 
povestit că am fost în Africa şi le-am relatat ce am făcut acolo. în timp ce 
doctoriţa se mira de ceea ce găsea acolo, eu îi vorbeam de proiect şi de 
posibilitatea pe care o are de a ajuta şi ea copiii subnutriţi. S-a tot 
minunat, a întrebat una alta şi „minunea" a ieşit la suprafaţă. Şi-a chemat 
colegii să vadă şi am rămas toţi uimiţi că în pensetă era un vierme de 
aproximativ un centimetru, proaspăt scos din ochiul meu. L-au analizat şi 
mi l-au dat „la pachet", în formol, ca să-l păstrez ca amintire, cadou din 
Africa. Operația s-a terminat, m-au bandajat şi m-am întors acasă văzând 
doar cu un ochi. Am plecat cu doi şi m-am întors cu unul bandajat, însă 
dau slavă Domnului că l-am depistat la timp şi că Ela deschis uşile 
pentru remediere. Totul a decurs bine, ochiul s-a 

vindecat rapid, copilul a fost operat, dar viermele l-am pierdut. Această 
experienţă m-a făcut să nu dau înapoi, dimpotrivă, am fost şi mai dornic 
să mă implic alături de Adrian Giorgiov şi să promovez proiectul 
„ProAfrica". Vizitele erau însoţite de pericole diverse, însă am avut 
convingerea că Domnul ne poartă de grijă. 

Cjxtincfere prin 

Când cauţi cu adevărat un lucru, Dumnezeu intervine şi-ţi răspunde la 
momentul potrivit! Mi s-a confirmat asta într-o seară, când, după 
difuzarea emisiunii „Un nou început", moderată de Monica Apolzan din 
Sibiu, am primit un telefon de la o doamnă care şi-a mărturisit experienţa 
cu glas tremurat, dar plină de bucurie în acelaşi timp. 

Lucra în grădină, era o zi de vară şi deşi avea mult de lucru, la un 
moment dat a simţit un imbold să lase totul şi să intre în casă. îndemnul 
era tot mai intens, aşa că i-a dat importanţă, şi-a lăsat uneltele din mâini 
şi a păşit în cameră. Radioul era pornit şi a fost captată tocmai de 
relatările despre „ProAfrica". Vorbeam despre copiii flămânzi din Africa 
şi despre adopţiile la distanţă care pot fi făcute de către ascultători. A 
început să plângă, mâinile îi tremurau şi a fost uimită să constate că 
Domnul tocmai i-a răspuns la rugăciuni! Ea nu avea copii şi se gândea de 
multă vreme cum să ajute şi unde să ajute... Răspunsul i-a venit atunci 
seara şi era atât de bucuroasă că poate sprijini! Chiar atunci m-a sunat şi 
a „adoptat" trei copii. Se întreba cine a trimis-o din grădină. Cine i-a pus 
pe inimă să păşească imediat în casă? Cine a deschis uşa spre un act de 
caritate? Răspunsul ei a fost întotdeauna: DUMNEZEU! 

„!Pra7l/ricae în 

O familie din Spania finalizase proiectul de susţinere financiară în care 
era implicată şi se gândea cum şi pe cine să ajute. După rugăciune şi 
frământare, soţia Leia a primit un telefon de la o prietenă din ţară. 
Aceasta i-a povestit că tocmai auzise la RVE Suceava despre proiectul 
„ProAfrica", dar pentru că ascultase doar spre final, a rugat>o pe Leia să 
ia legătura cu noi, căutând datele de contact pe internet. Ea mi-a scris, i- 
am lăsat numărul de telefon şi soţul ei, Alex, m-a sunat în scurtă vreme; 
le-am povestit despre ceea ce facem în Africa. Au decis atunci să adopte 
unsprezece copii din Africa. Au văzut răspunsul la rugăciunile lor, au fost 
încântați şi s-au implicat trup şi suflet în această lucrare. De când s-au 
implicat total în acte de caritate, de susţinere a copiilor nevoiaşi, nu doar 
din Africa, ci şi din România, au văzut cum râuri de binecuvântare sunt 
revărsate peste ei. 

Radioul a avut un rol important în răspândirea acestei lucrări; eram 
contactat de persoane din Cluj, din Oradea, din Arad, din Suceava şi 
primele cuvinte erau: „V-am auzit la radio şi vrem să ştim mai multe 
despre proiectul din Africa!" Vocea Evangheliei este ascultată de oameni 
de pe toate continentele şi mesajul pătrunde atât în casele, cât şi în 
inimile lor. 


fa cfin “Bucureşti 

Am primit un telefon prin care o cunoscută actriţă, fostă cântăreaţă, 
îndrăgită de iubitorii de film, s-a prezentat şi mi-a mărturisit că a auzit de 
proiect, că este încântată şi că ar dori şi ea să se implice. Am stat de 
vorbă, i-am explicat ce 

facem şi i-am trimis poze cu copiii flămânzi. Două ore a plâns în faţa 
pozelor, nu a putut crede că sunt copii aşa de năpăstuiţi de soartă, atât 
de săraci. A adoptat şi ea un copil şi a început să spună şi altora despre 
aceasta. A fost un ambasador al proiectului printre vedetele din România. 
A fost încântată şi emoţionată. După primirea fotografiei şi a datelor 
despre copil, şi-a sunat părinţii şi le-a spus: „Sunteţi bunici! Am adoptat 
un băieţel! Ea a influenţat şi o persoană importantă din politică, un 
bărbat sensibil, care m-a sunat şi mi-a povestit că vrea să dea o mână de 
ajutor micuţilor africani. Dumnezeu S-a îndurat de aceste suflete şi am 
ajuns să discutăm despre Evanghelie, să le prezint mântuirea prin 
Hristos, şi nu datorită faptelor de caritate! 

Ziarele au preluat imediat anunţul doamnei de pe un contul de 
socializare şi au publicat poza băieţelului african şi informaţiile potrivit 
cărora actriţa este susţinătoarea unui copil adoptat la distanţă, un copil 
din Tanzania. A fost invitată la emisiuni televizate şi ce a făcut această 
doamnă nu a reuşit să facă nimeni! A pledat pentru biserica evanghelică, 
a promovat valorile creştine, a accentuat motivațiile sincere ale celor 
implicaţi în ajutorare şi a vorbit despre actele de caritate făcute de 
oameni dezinteresaţi de popularitate sau de a-şi lua răsplata aici, pe 
pământ. A fost luată peste picior de multe ori, datorită cuvintelor de 
susţinere rostite cu încredere, dar Domnul S-a folosit de sinceritatea ei şi 
Şi-a dus lucrarea mai departe. A fost ironizată de un prezentator de 
emisiune printr-un articol în care susţinea ideea că sunt destui copii 


nevoiaşi în România şi artiştii se implică la capătul lumii. Doamna a cerut 
dreptul la replică şi a fost invitată să dea mai multe explicaţii în direct. 
Astfel, a fost invitată la această emisiune, la o televiziune importantă în 
România. înainte de a intra în direct, m-a rugat să o ajut cu informaţii 
mai multe şi m-a întrebat dacă 

Experienţe sau coincidente? 

pot interveni prin telefon, în direct, să explic ce facem în Africa. A 
început emisiunea, ea era degajată, am avut senzaţia că a trimis-o cineva 
acolo să ne reprezinte; a vorbit cu atâta pasiune despre creştini! M-au 
sunat în direct, am intervenit şi moderatorul a fost foarte ironic, 
zeflemitor la început. După mai bine de zece minute de explicaţii, m-a 
întrebat, cu convingerea că în sfârşit a descoperit motivul ascuns al 
acestor acţiuni de caritate: 

- Aţi fost să-i încreştinaţi pe africani? 

- Nu, domnule, ne-am implicat în ajutorare pentru că Biblia ne învaţă 
asta! Credinţa practică e credinţa adevărată, i-am răspuns cu 
îndrăzneală! 

- Care e procentul creştinilor în Africa?, a continuat el, insistând să mă 
determine să spun ceea ce aşteaptă. 

- Sunt creştini în procent de 80%!, i-am răspuns şi aceste cuvinte se pare 
că l-au convins să încheie subiectul. 

Spre final, mi-a reproşat că doresc să-l fac şi pe el baptist şi i-am explicat 
că singura mea dorinţă e să se lase de păcat şi să-l primească pe 

Hristos! Atunci, foarte hotărât, a zis: 

- La păcat nu vreau să renunţ, este prea mişto păcatul să renunţ la el! Şi 
a adăugat: „Hai, sala, ce spuneţi, nu ne lăsăm de păcat, aşa-i?" însă în 
sală s-a făcut linişte, n-a aplaudat nimeni... El s-a schimbat la faţă şi, într- 
un târziu, influenţaţi de cei din culise, oamenii au început să aplaude. Dar 
s-a văzut clar că nimeni nu i-a aprobat atitudinea de rămânere în păcat! 
Emisiunea s-a încheiat şi, în culise, i-a povestit actriţei starea lui. A 
rămas şifonat de dialogul avut în direct, chiar dacă stăpânea bine ironia; 
intenţia i-a fost de a-şi bate joc de cei implicaţi în proiect, dar Dumnezeu 
nu i-a permis! 

Actriţa a continuat proiectul şi şi-a susţinut mai departe copilul. Când am 
călătorit a doua oară în Africa, am sunat-o din Tanzania şi copilul adoptiv 
a vorbit cu ea la telefon, în 

limba engleză. A fost foarte emoţionant pentru ea! 

Acest moderator, care a ales păcatul, a fost ulterior înlăturat de pe ecran, 
emisiunea lui s-a dizolvat, a încercat un alt format care, de asemenea, n-a 
prins la public şi astăzi este exclus din televiziune. S-a făcut de râs în faţa 
tuturor! Nu m-am bucurat de insuccesul său, însă aşa se întâmplă când 
alegi păcatul şi te lauzi, cu vehemenţă, în faţa unei ţări! Dumnezeu să 
aibă milă de toţi cei care trăiesc în păcat şi aleg acest lucru de bună voie. 
Cu Dumnezeu nu e de jucat! 

Sucrarea continuă 

La întoarcerea din prima vizită în Africa, am participat la o emisiune 
radio, la RVE Oradea. După prezentarea lucrării şi a proiectului în 
dezvoltare, am primit multe telefoane. M-au contactat oameni interesaţi 


tot mai mult să se implice, oameni dornici să ajute. Au fost sensibilizate 
persoane din toate păturile sociale şi economice: bogaţi şi săraci, 
politicieni, profesori, medici, muncitori, studenţi, orfani, pensionari, 
elevi, copii. în bisericile din ţară şi din străinătate s-a prezentat această 
lucrare şi mulţi oameni şi-au deschis inima pentru sprijinul copiilor. 
Proiectul s-a născut în inima Domnului şi prin deschiderea lui Adrian 
Giorgiov, şi a continuat cu implicarea multor persoane sensibile din 
Germania, Spania, Austria, Franţa, Italia, Republica Moldova, SUA, 
Ungaria şi România. 

Am văzut cu ochii fizici cum a binecuvântat Domnul lucrarea, dar 
niciodată nu am crezut că se va extinde aşa de mult şi că se vor implica 
atâtea categorii de oameni. Slăvit să fie Domnul pentru aceasta şi pentru 
toţi cei implicaţi! 

Experienţe sau coincidenţe? 

Zjeciuia/a cf/n Banii câştigaţi la nuntă 

în urma renovării bisericii din Lumineşti, rămăsesem cu o datorie de 
4.000 de lei, bani pe care trebuia să-i achităm la un magazin cu materiale 
de construcţii. într-o întâlnire a comitetului, am hotărât să ne rugăm mai 
intens, pentru ca să putem plăti toată datoria. Nu aveam alte resurse, 
banii se terminaseră şi singura opţiune era rugăciunea fierbinte. 

Luni dimineaţa am plecat la Sinaia, la o conferinţă cu păstorii. în timp ce 
eram la masa de seară, am fost sunat de doi tineri, proaspăt căsătoriţi. 
Mă întâlnisem cu ei o singură dată, într-o biserică din ţară, când am 
prezentat proiectul „ProAfrica" şi ei au adoptat la distanţă un copil. 
Discuţia s-a derulat cam aşa: 

- Pace, frate Sorin! Noi suntem Ionela şi Vlad şi ne-am întâlnit la Făgăraş 
ultima dată! 

- Da, îmi amintesc!, am răspuns după câteva clipe de gândire. 

- Noi ne-am căsătorit, am avut nunta şi ne-am decis să dăm zeciuiala din 
banii câştigaţi!, au spus ei cu entuziasm. 

- Oh, înţeleg!, am spus, încurajându-i să continue. 

- Ne-am tot gândit cui să dăm banii aceştia şi v-am ales pe 
dumneavoastră! Ştim că aveţi proiecte în zona Munţilor Apuseni, aşa că 
v-am sunat să vă întrebăm dacă aveţi unde direcţiona această sumă... 

- Sigur, asta nu e o problemă! 

- Este o sumă de 4.000 de lei, au spus ei cu entuziasm! 

- Nu-mi vine să cred!, le-am spus cu emoție. Este exact suma pe care noi 
o datorăm în urma renovării bisericii din Lumineşti! 

Şi le-am explicat cum, numai cu o zi înainte, am discutat 

la comitet problema sumei datorate. Ce bucuroşi au fost tinerii că 
Domnul S-a folosit de ei ca să ne binecuvânteze! Dumnezeu a ştiut foarte 
bine când să-Şi trimită corbii să ne ofere ajutor. Aşa s-a renovat această 
frumoasă clădire şi fraţii care se adună la părtăşie sunt încurajați că 
Domnul nu i-a uitat, chiar dacă oamenii plecaţi de acolo îi vizitează greu, 
de parcă i-au uitat... El nu te părăseşte niciodată şi chiar în vârful 
muntelui sau în vale îţi poartă de grijă! Tinerilor proaspăt căsătoriţi nu 
le-a venit să creadă că pot fi parte directă în planul lui Dumnezeu. La 
inaugurare au participat şi ei şi au fost foarte bucuroşi că Dumnezeu S-a 


folosit de puţinul lor, dar atât de mult şi de potrivit pentru comunitatea 
din Lumineşti. 

Ues/ea plină de emoţii 

Câteva luni mai târziu, am refăcut traseul spre Europa, de data aceasta 
împreună cu familia, şi atunci am dezlegat misterul celor doi bebeluşi. 
Soţia era însărcinată şi datorită oboselii s-a simţit rău; aproape de miezul 
nopţii a ajuns de urgenţă la spital, într-un orăşel din Germania. Eu am 
rămas acasă cu copiii, iar ea a plecat cu prietenii la care eram găzduiţi, 
în urma consultaţiei, medicul i-a dat verdictul: „Zwei! Zwei!" Prietena ei, 
care traducea, era pe hol şi soţia n-a înţeles ce tot discută medicul cu 
asistenta, cu privirile aţintite asupra ei... Râdeau şi erau bine dispuşi, 
concentrați asupra monitorului din cabinet. Asistenta îi tot flutura două 
degete în faţa ochilor şi vorbea precipitat în germană. Atunci, soţia s-a 
gândit să-i întrebe, în engleză, dacă erau cumva doi bebeluşi, deşi era 
imposibil..., dar ce altceva puteau să însemne gesturile lor? „Da, aveţi 
gemeni, felicitări!", a spus medicul. 

Experienţe sau coinciaențe? 

încă nu putea să creadă, se gândea că sigur n-a înţeles bine aşa că s-a 
îmbrăcat, a mulţumit şi a ieşit pe hol, unde prietena ei a îmbrăţişat-o şi i- 
a spus: 

- Felicitări! Mi-a spus asistenta că aveţi gemeni! 

- Oh, incredibil! Nu pot să cred! Gemeni? 

- Da, a fost foarte fericită când a ieşit din cabinet şi mi-a spus că sarcina 
este bine, că totul e OK şi v-a felicitat! 

- Doamne, nu pot să cred! Am venit de urgenţă cu teama că sigur am 
pierdut şi sarcina asta, ca şi cealaltă, şi acum aflu că port doi bebeluşi în 
burtă! Asta e prea mult! 

- Să nu-i scrii lui Sorin, a spus prietena, ca să-i vedem reacţia!, a spus ea 
zâmbind şăgalnic. 

- îi scriu doar că suntem bine, a răspuns Dana, ca să stea liniştit! 

Au intrat pe uşă şi le-am întâmpinat cu teamă şi curiozitate, însă Dana 
mi-a spus: 

- Dragă, suntem bine toţi trei! 

Dar eu n-am reacţionat, nu pricepusem ce era cu numărul ăla de trei... 

- Nu înţelegi?, a spus ea. Suntem bine toţi trei! Avem gemeni! 

Şi aceeaşi tăcere..., eram prea năucit ca să răspund ceva. Mă ţineam cu 
mâna de balustradă şi priveam absent. 

- Dragă, nu spui nimic? Zi ceva!, a insistat soţia. 

- Nu mai încăpem în maşină!, au fost cuvintele care mi-au ieşit din gură. 
- Nu mai încăpem în casă!, a spus ea, lasă maşina... De atunci ne-am tot 
gândit şi nu ne venea să credem că 

vom fi aşa mulţi, şase; treptat, ne-am obişnuit, iar viaţa noastră de familie 
a luat o altă întorsătură. 

Ne-am amintit de gemenii cumpăraţi la Flohmarkt în acelaşi an, în 
ianuarie, şi m-am gândit că Domnul ne-a averti- 

zat din timp ca să avem vreme să ne obişnuim cu ideea, să nu fim şocaţi, 
dar dacă n-am luat seama... Imediat m-am întrebat: „Dacă găseam 
tripleţi?" Am început să râd în sinea mea, dar mi-a trecut şi un fior pe 
şira spinării... Domnul a fost şi este în control şi ne-am bucurat aşa de 


mult, mai ales atunci când medicul din România ne-a spus, după multe 
încercări de identificare: „Felicitări! Aveţi o pereche de gemeni frumoşi, 
o fetiţă şi un băieţel!" Câte o jucărie adevărată pentru frăţiorii mai mari! 
Câtă bucurie ai adus, Doamne, în casa noastră! 

cu 

şapie lo 

ocuri 
Am primit vestea că avem gemeni şi acest lucru ne-a surprins într-un 
mod plăcut, dar acum aveam alte griji: eu că nu mai avem loc în maşină, 
iar soţia că nu mai avem loc în casă. în maşină aveam doar cinci locuri, în 
casă aveam doar două camere, aproximativ patruzeci de metri pătraţi. 
întorcându-ne din Germania, pe drum ne uitam doar după maşini cu 
şapte locuri. Era imposibil să ne cumpărăm una, pentru că era scumpă şi 
noi nu dispuneam de bani. La scurt timp după venirea din Europa, am 
mers în Suceava, la părinţii soţiei, şi am discutat cu cumnatul meu, Dan, 
despre nevoia noastră. îl rugam să găsească o maşină mare, că urma să 
ne înmulţim! 
A doua zi m-a şi sunat, spunându-mi că a găsit o maşină, la un prieten ce 
era pe punctul de a pleca definitiv în America. Am luat legătura cu acest 
om, era de fapt o cunoştinţă mai veche, dar nu ştiam că are o maşină de 
vânzare. După ce am povestit cu el, am văzut maşina: era exact ce 
doream, o maşină cu şapte locuri. Mi-a cerut un preţ acceptabil, dar 
chiar şi 
Sorin Dumitru Cigner 

aşa eu nu aveam cu ce să o cumpăr. L-am asigurat că dacă e din partea 
Domnului, maşina va fi a noastră, dar el s-a mulţumit doar să zâmbească. 
I-am spus că pun maşina în vânzare şi dacă Domnul mă ajută să o vând, 
înseamnă că e de la El să o cumpăr pe cea nouă. Zis şi făcut! 
Oarecum se repeta istoria din anul precedent. M-am deplasat eu la piaţă 
şi am constatat că Dan, cumnatul meu avea dreptate. Piaţa era plină de 
maşini, unele mai noi şi mai dotate decât a mea şi, curios, mai ieftine! 
Fratele cu maşina nu a crezut că este posibil să o vând într-o singură 
plimbare la piaţă, dar nici eu... 
Vineri seara am scos tot din maşină, am spălat-o şi am pregătit-o de 
vânzare. Văzându-mă că iau tot din ea, soţia s-a uitat la maşină şi, cu 
nostalgie în glas, m-a întrebat: „Dragă, chiar vrei să o dai? Chiar crezi că 
o vinzi?" Eu am îngânat că o voi vinde, dar mai mult erau cuvinte pline de 
emoție; voiam să cumpăr maşina mare, dar nu atât de mult să o şi vând 
pe a mea... 
Dimineaţa la ora 5 am urcat în maşină şi am plecat spre piaţă. Acolo erau 
expuse foarte multe maşini; preţurile erau mici şi eu aveam emoţii că la 
mine nu prea se opreau oamenii; am pus şi un preţ destul de mare. Mi- 
era somn şi m-am culcat în maşină! Pe la ora 8, au venit patru oameni, 
hotărâți să cumpere maşina. M-au întrebat dacă pot să le pornesc 
motorul, să le arăt interiorul şi să mergem în probe. Mă uitam la ei cu 
neîncredere, eram cu ochii umflaţi de somn, dar aveam şi un scepticism 
mare, pentru că în spatele meu era o maşină mai nouă decât a mea, cu 
un preţ mai mic, iar în faţa mea la fel, dar eu am ţinut de preţ. Le-am 


spus că negocierea este uşoară, pentru că nu îmi permit să îmi cumpăr 
altă maşină dacă scad din preţ. Ei au fost hotărâți, în zece minute am 
bătut palma şi, la ora opt şi jumătate am ieşit din piaţă fără maşină. 

La ora nouă au sosit actele trimise de un prieten, cu poşta rapidă din 
Abrud, şi la zece erau finalizate noile hârtii. L-am sunat pe acel prieten că 
vin după maşina cu şapte locuri, dar lui nu i-a venit să creadă! Am 
împrumat diferenţa de bani de la cumnatul meu şi am luat maşina. Nu 
ne-a venit să credem că aşa de rapid s-au schimbat toate. Am plecat spre 
Apuseni cu maşina cu şapte locuri; urmau să vină gemenii pe lume şi 
aveam nevoie de spaţiu mare! Recunosc că El ştie cel mai bine când şi 
cum să împletească lucrurile spre binele copiilor Săi. 


Jo/u/ 
em mana 
Bui 


Era duminică şi a doua zi dimineaţa trebuia să mă prezint la Alba Iulia, 
pentru a obţine aprobările de la Sanepid, întrucât urma sa deschidem un 
punct farmaceutic în incinta bisericii. Luasem legătura cu Asociaţia CAM 
din Floreşti, Cluj, şi discutaserăm să deschidem încă un punct de 
distribuire gratuită a medicamentelor, aşa cum erau încă multe altele în 
ţară, însă trebuia să rezolvăm problema aprobărilor. Documentele nu 
erau puţine şi aprobarea nu era uşor de obţinut. Dosarul era gata, mai 
aveam nevoie de avizul de la forul superior al SANEPID-ului, biroul 
judeţean situat în Alba Iulia. La Abrud am rezolvat uşor, pentru că şeful 
instituţiei sanitare era fiul unor credincioşi care trecuseră la Domnul. Eu 
fusesem chiar la înmormântarea mamei lui, aşa că ne înţelegeam bine. El 
m-a ajutat să întocmesc dosarul, a umblat peste tot pentru avize, m-a 
îndrumat şi din partea lor am primit tot sprijinul legal. 

Ne aflam încă în biserică, la programul de după-amiază. Tinerii au 
înfrumusețat programul cu cântările vioaie, însă 

una mi-a captat atenţia în mod deosebit: „Totul e în mâna Lui...". l-am 
rugat să repete refrenul de mai multe ori, ne-am rugat şi am încredinţat 
problema dosarului de a doua zi în mâna Domnului. 

Am ajuns la Alba Iulia, la Direcţia Sanitară, şi am depus dosarul. 
Doamnele care l-au preluat, l-au deschis, l-au răsfoit puţin şi au ridicat 
din umeri, spunând că nu-l pot aproba pentru că nu ne încadrăm... Am 
rămas țintuit locului şi am aşteptat cu emoție verdictul. A venit o altă 
doamnă, a deschis dosarul, i-a analizat documentele, s-a uitat la Statutul 
de func-ionare al cultului baptist, care era ataşat, şi a spus zâmbind: 

- Şi eu sunt baptistă! Iau dosarul şi... voi face tot posibilul să vă ajut! 

- Mulţumesc! Atât am mai putut spune, de uimit ce eram. Doamna a luat 
dosarul, a ştiut la ce uşă să bată şi eu am 

plecat bucuros că totul era în mâna Domnului! Ea ne-a ajutat aşa cum a 
promis, a făcut tot ce s-a putut pentru a obţine toate informaţiile şi 
avizele. Descoperirea a fost că nu aveam nevoie de foarte multe, fiind 
suficient ceea ce primisem la nivel local. Am plecat bucuros, cu rezultatul 
că avizul local e suficient pentru farmacia bisericii. L-am slăvit pe 
Domnul că uşile s-au deschis, că am primit informaţiile necesare şi că 


mesajul tinerilor s-a adeverit: „Totul este în mâna Lui!" 

Şi noi suntem în mâna Tatălui şi viitorul nostru este sub oblăduirea Lui. 
La momentul oportun, El poartă de grijă în mod surprinzător! 

în perioada următoare am deschis farmacia şi fraţii de la Floreşti ne-au 
aprovizionat. Am colaborat foarte bine cu sora Elena Mârza şi sute de 
persoane au beneficiat de acest serviciu gratuit din România! 

UVelefonul cu veşti Bune 

Prin Asociaţia misionară din Apuseni sprijineam o familie din Republica 
Moldova, o soră rămasă văduvă la 25 de ani, cu două fetiţe, una de 
câteva luni şi alta de trei ani. O cunoscusem în vremea studenţiei, în anul 
doi, când am participat la o săptămână de misiune în Republica Moldova. 
Nevoile sorei erau mari şi am încercat să o sprijinim în anumite proiecte, 
din când în când. Sora m-a sunat şi mi-a spus că fetele au crescut, 
cheltuielile sunt diferite şi am hotărât să o ajutăm lunar. Banii îi primeam 
de la diverse persoane şi îi trimiteam la o dată prestabilită. 

La un moment dat, am rămas fără bani. Bugetul Asociaţiei era zero şi se 
apropia timpul să trimitem ajutorul, dar nu aveam de unde... îngrijorarea 
mi-a tulburat liniştea şi nu vedeam nicio soluţie. M-am pus pe genunchi şi 
m-am rugat pentru nevoile lucrării din Apuseni. Eram frământat, mă sim- 
team slab în faţa nevoilor care băteau la uşă, eram neputincios şi l-am 
spus Domnului despre această nevoie urgentă. La scurt timp după ce m- 
am ridicat de pe genunchi, la ora 8.00, a sunat telefonul. Un prieten din 
Oradea m-a întrebat: 

- Ce-ai visat noaptea trecută, Sorin? 

- Nu mai ştiu!, am îngăimat. Nu de vise îmi ardea mie atunci, aveam alte 
frământări la care nu găseam ieşire... 

- Cineva din Austria a avut pe inimă să-ţi trimită nişte bani pentru 
lucrare!, mi-a spus el bucuros. 

- Ăăă... şi n-am mai putut rosti altceva. Mi-am pierdut cuvintele. Apoi m- 
am gândit: Doamne, de ce-am avut reacţia asta? Doar m-am rugat să 
lucrezi! Am aşteptat să se întâmple o minune şi când s-a întâmplat, nu 
eram pregătit pentru ea! Am mulţumit Domnului, L-am rugat să-mi ierte 
necredinţa şi 

Experienţe sau coincidenţe? 

am continuat să mă încred în promisiunile Sale, care se împlineau treptat 
în viaţa mea! 

Ulterior, Domnul a pus pe inima unui frate să preia ajutorarea acestei 
familii şi nu a mai fost nevoie să duc eu această povară! El rezolvă 
problemele mai bine decât ne imaginăm noi, doar să avem încredere şi 
răbdare! 


VulBurare în Biserică 

Am ajuns în biserică ceva mai repede în duminica respectivă şi un frate 
m-a anunţat că avem un musafir. L-am reperat uşor, l-am salutat politicos 
şi el a făcut ochii mari, minu-nându-se că biserica are un pastor aşa de 
tânăr. Aveam peste treizeci de ani... Pentru el eram tânăr! Am avut 
senzaţii ciudate atunci când l-am întâlnit, parcă ceva îmi spunea că nu e 
în regulă. L-am anunţat că va avea loc de un salut, iar el, foarte revoltat, 
a replicat: „Pentru cinci minute am venit din Cluj? Am venit să vă aduc o 


altă Evanghelie... o să vă placă sigur!" Aceste cuvinte mi-au întărit şi mai 
mult sentimentul de respingere, dar promisiunea era făcută... 

Programul a început şi totul a decurs normal. După ora de rugăciune l- 
am chemat la pupitru să aibă salutul, iar el a început cu o voce blândă, 
încercând să impresioneze, să se dea „oaie în haine de lup". N-a durat 
mult şi acuzaţiile s-au revărsat. Avea câte un cuvânt de blamare pentru 
fiecare, mai ales pentru păstori, învăţători, teologi, deşi nu cunoştea pe 
nimeni din încăpere... N-am reacţionat, mi-am păstrat cumpătul, pentru 
că eram obişnuit cu astfel de „deştepţi şi sfinţi ai bisericii", care le ştiu pe 
toate şi au fobie la teologi. Probabil că frustrarea i-a determinat pe aceşti 
oameni să aibă o 

asemenea atitudine; ori nu au ajuns unde au vrut, ori au început 
campania de acuzare din sentimente de inferioritate. 

Salutul său i-a impresionat pe mulţi. Curios a fost că, deşi spunea multe 
erezii, unii dădeau din cap în semn de apreciere şi lăcrimau, arătând că 
erau cercetaţi. Şi îl susțineau prin cunoscutul AMIN! La un moment dat, 
făcut o afirmaţie care n-a fost sesizată de cei mai mulţi, aceea că 
„Domnul i-a făcut o descoperire mai mare ca a lui Pavel". Atunci mi s-a 
întărâtat duhul şi au început palpitaţiile în piept. Erau mulţi oameni în 
biserică şi eram responsabil de învăţătura care se transmitea din faţă. 
Mă gândeam: unde doreşte să ajungă acest „netăiat împrejur"? Ce scop 
are? N-am intervenit, dar era cât pe ce să-i iau microfonul! 

Ce a pus capac? Afirmația următoare: „Fraţilor, nu este adevărat că 
Dumnezeu a avut vreun Fiu! Isus nu este Fiul lui Dumnezeu!" Aceasta m- 
a făcut să sar ca ars de pe scaun, i-am oprit microfonul şi am rugat tinerii 
să pregătească o cântare. I-am cerut să ocupe loc în sală, pentru că 
diferenţele dintre noi le discutăm în particular, dacă doreşte! Biserica a 
început cântarea, el a fost luat oarecum prin surprindere şi a ieşit din 
sală, tot boscorodind şi scuturând praful de pe încălţăminte, aşa cum îi 
învățase Domnul pe ucenici. El însă era departe de a fi un urmaş al 
Domnului; mai degrabă era un eretic ce tulbura bisericile. Puţini au 
sesizat această erezie din mesajul său, pentru că aşa se întâmplă uneori, 
să fim „adormiţi, legănaţi de cel rău", care strecoară pe nesimţite 
învăţăturile străine. Am scăpat de acest impostor, dar nu s-a lăsat cu una, 
cu două, ci a mers într-o altă biserică, în alt oraş, crezând că va reuşi să- 
şi prezinte noua descoperire de care vorbea la început. Biserica nu este 
scutită de învățături străine, mai ales în aceste vremuri din urmă, însă 
Duhul ne cercetează, ne avertizează şi important este să-l dăm ascultare. 

Sandulcare devine fapta 

într-o iarnă, eram acasă şi citeam la căldura teracotei. Copiii erau la 
şcoală, iar soţia îşi verifica e-mail-urile la computer. La un moment dat, 


m-a strigat, spunându-mi că un prieten şi-a notat pe messenger 
următorul anunţ: „Donez un microbuz" Am crezut că e o glumă, însă l-am 
contactat şi faptul era cât se poate de adevărat; maşina avea probleme cu 
motorul şi se saturaseră să le tot creeze probleme, aşa că voiau să scape 
de ea. 

Noi aveam nevoie de un microbuz pentru transportarea unor fraţi care 
locuiau departe de biserică, dar şi pentru alte activităţi din Apuseni. l-am 
spus că suntem bucuroşi să-l preluăm aşa stricat cum e! Mi-a zis să revin 
cu telefonul peste câteva ore. Urma să discute cu toţi cei din grupul lui şi 
cu cei care i-o donaseră lor, apoi să o dea mai departe. Seara, am revenit 
şi el mi-a zis: „Sorin, poţi veni după el!" 

A doua zi dimineaţa ne-am şi dus după microbuz, lângă Deva. Am luat 
maşina de teren şi am plecat. între timp, uşa s-a deschis în altă parte şi 
un prieten mi-a donat un motor. Am luat motorul din Orăştie şi ne-am 
îndreptat să luăm microbuzul, în drum spre Abrud, microbuzul s-a gripat, 
s-a blocat în timpul funcţionării şi n-am mai putut face niciun metru cu el. 
L-am remorcat şi am ajuns la mecanic. Motorul nu s-a potrivit şi l-am dus 
înapoi, fără să cred că a existat vreo coincidenţă, ci doar că a fost un 
ajutor pe care ni 1-a dat Dumnezeu, însă chiar atunci, prietenul meu a 
primit în parcul de maşini second hand un microbuz exact ca al nostru şi 
mi-a oferit al doilea motor, pe gratis! Era un frate de la Orăştie, care are 
un parc de maşini vechi. 

Am rezolvat cu motorul, dar am constatat că şi cutia de 

viteze avea probleme. Acelaşi om cu inimă pentru lucrarea Domnului ne- 
a dat şi cutia de viteze, plus încă alte piese pentru maşină. Acum, aceasta 
era cu totul transformată. într-un timp scurt am şi înmatriculat-o, dar mai 
aveam o singură problemă: trebuia vopsită. Un credincios din Sibiu a 
vopsit-o, a pregătit-o şi acum este numai bună de misionat. 

Toate s-au întâmplat foarte repede şi prin mila Domnului, cu oameni care 
au simţit cu lucrarea din Apuseni. Maşina a fost utilă activităţilor din 
zona Munţilor Apuseni şi cu toţii am văzut mâna lui Dumnezeu, care a 
lucrat cu putere, dincolo de coincidenţe. Domnul a pus lucrurile în 
mişcare şi când mâna Lui atinge, toate se leagă spre finalizarea dorită! 
Surprinderea a fost şi mai mare când mi-a explicat detaliile. Acel prieten 
care ne-a donat-o, o folosea în misiunea şi slujirea la care a fost chemat. 
Era o maşină care crea probleme şi era aşa de deznădăjduit şi de 
supărat, încât, fără să se gândească mult, a pus-o pentru donaţie. Dacă 
aş fi venit cu câteva zile înainte, n-ar fi renunţat la ea, dar a fost 
momentul de slăbiciune, spunea el, pe care l-am prins şi toate aceste „în- 
curcături" au fost spre binele altora. 

Atât el, cât şi noi am constatat că Dumnezeu răspunde prompt atunci 
când suntem implicaţi pentru binele altora şi nu ne împlinim mofturile 
personale. La vremea hotărâtă, El nu întârzie nicio clipă, ci împleteşte 
toate evenimentele pentru împlinirea voii Sale, care este întotdeauna 
spre binele nostru! 

Experienţe sau coincidenţe? 

iRuine, dezamăgire şi influenţa ihoşiei UIConiane 

Am asistat, în ultimii ani, la o depopulare a zonei din Munţii Apuseni. în 


urmă cu mai mult timp, familiile întregi locuiau acolo: tineri, copii, 
bunici, însă astăzi, în cea mai mare parte, există doar câte un bătrânel 
sau în cel mai fericit caz câte doi, care îşi duc traiul sprijinindu-se într-o 
bâtă de stejar. Au rămas doar cu amintirea vremurilor când zburdau 
copiii prin poienele pline cu pomi fructiferi, când colindau pajiştile 
întinse şi dealurile ce formează o imagine mirifică, decupată parcă din 
poveşti. 

Zona Munţilor Apuseni este una de legendă. Dealurile şi munţii greu 
accesibili sunt, pentru turişti şi nu numai, adevărate locuri de inspiraţie 
şi o recunoaştere a Creatorului în complexitatea Sa. Am călătorit prin 
toată zona timp de un deceniu şi am rămas cu amintiri minunate din 
locurile vizitate. Am păşit în casele multor familii şi am fost primiţi bine, 
de oameni ospitalieri. Acum, cea mai mare dezamăgire e să priveşti 
casele frumoase odată, dar goale acum, să vezi efectivele de elevi reduse 
la jumătate pentru că familii întregi au fost nevoite să plece în urma 
despăgubirilor care s-au făcut. S-au mutat în diferite locuri din ţară. 
Strămutarea celor vii, şi uneori a celor morţi din cimitire, s-a făcut de 
asemenea într-un timp scurt. 

Desprinse parcă din scene de groază, aşa au rămas anumite locuri din 
zona Munţilor Apuseni: baraje întregi, zone poluante, oameni nevoiţi să 
stea la câţiva metri de decantoa-rele care emană diverse metale nocive... 
Unii au îndurat, sperând la o viaţă mai bună, dar cei mai mulţi au plecat, 
beneficiind de despăgubiri substanţiale. Aceasta a făcut ca mulţi să 

nu se mai întoarcă la vatră, plecaţi fiind pentru totdeauna. 

Au fost şi tragedii, din cauza banilor care nu s-au împărţit cum trebuie în 
familie. Au apărut invidia şi ura, iar conflictele stârnite de insuficienţa 
banilor au produs multe nenorociri. Familii care nu-şi mai vorbesc, 
sinucideri, nemulțumiri şi suferinţă... 

Cei care au fost strămutați, s-au stabilit într-un nou cartier, aflat la 
periferia oraşului Alba Iulia. Oamenii au fost nevoiţi să se obişnuiască cu 
o viaţă diferită: dealurile şi înălțimile naturale au fost înlocuite cu altele, 
artificiale, pomii fructiferi sau brazii au dispărut, fiind îndepărtați de 
stâlpii de curent de la iluminatul public. Ciripitul păsărelelor şi liniştea 
Apusenilor au fost lăsate în urmă, pentru a descoperi aici gălăgia 
oraşului aglomerat. Unii s-au adaptat, iar alţii sunt frustraţi şi continuă 
să trăiască cu nostalgia trecutului. 

Această dezamăgire a locurilor pustii a cuprins şi comunitatea religioasă. 
Sunt biserici ruinate, biserici goale pentru că, în multe situaţii, 
credincioşii evanghelici au plecat din zonă sau şi-au sfârşit alergarea pe 
pământ. Nici vorbă ca genera-ia tânără să se reîntoarcă în acele locuri de 
basm. Copiii de la oraş trec din când în când, poate o dată pe an, însă de 
cele mai multe ori, bătrânii îşi duc traiul suspinând după prezenţa 
copiilor în curţile lor. Acesta însă este cursul vieţii şi nu reuşim să ne 
împotrivim depopulării muntoase. 

Am vizitat o biserică în apropierea Abrudului, una dintre cele mai vechi 
biserici din zonă, în care, pe vremuri, zeci de membri erau adunaţi, după 
cum spuneau bătrânii. Se bucurau, erau încurajați de tinerii prezenţi, dar 
am fost nevoiţi să tăiem cu securea pomii crescuţi în biserică. Această 
imagine m-a cercetat întotdeauna. Depopularea şi dezinteresul au făcut 


ca de acolo de unde se predica odată Cuvântul, acum să tăiem prunii... 
Dacă nu-i tăiam la timp, cu siguranţă, 

peste ceva vreme urma să culegem prunele de la amvon. Pe lângă ziduri 
se întindea viţa de vie şi interiorul era tot o ruină. Am dat amvonul 
deoparte şi am găsit calendare de şcoală duminicală, cărţi de cântări 
prăfuite, bani vechi în farfuria cu colectă... Băncile, scaunele, toate erau 
acolo, doar că nu avea cine să le ocupe. Deşi în zonă au fost oameni, 
acum biserica era goală, iar mărturia creştinilor a dispărut! 

Cum de s-a întâmplat acest lucru? Cum au degenerat lucrurile într-o 
asemenea situaţie vrednică de plâns? Nu cred că înaintaşii noştri au 
prevăzut asta; nu cred că acel predicator, care împărțea Cuvântul cu 
vehemenţă şi convingere, se gândea că într-o zi vom tăia prunii care s-au 
strecurat prin pardoseala de sub amvon. Deşi nu sunt pesimist din fire, 
totuşi cred că aceasta a fost şi rămâne dezamăgirea unei zone depopula- 
te, o zonă care apune. Cele mai multe biserici evanghelice din Apuseni 
sunt compuse astăzi din oameni care nu vor mai fi acolo peste zece, 
douăzeci de ani, ci vor fi în alt loc, mult mai populat: împărăţia lui 
Dumnezeu. Lucrarea de misiune pe care Asociaţia „Speranţă pentru 
Apuseni" o desfăşoară, este tocmai pentru ca această situaţie să fie 
îmbunătăţită, iar fraţii să simtă dragostea şi încurajarea semenilor în 
singurătatea lor. 


utnarea 

Sunt acţiuni pe care le facem frecvent şi ne obişnuim cu ele: vizitele 
pastorale, botezurile, căsătoriile, înmormântările, binecuvântările de 
copii etc. Sunt evenimente cu care ne-am acomodat şi la care participăm 
din când în când, la unele dintre ele chiar cu mare drag. Sunt altele însă 
pe care dorim să le evităm, precum conflictele în familie, momentele de 
consiliere 

cu tinerii care au alunecat în păcat, împăcările etc. Trebuie să fim 
pregătiţi, ca lucrători, să trecem uşor de la rece la cald: să plângem cu 
cei ce plâng, să ne bucurăm cu cei ce se bucură. Nu întotdeauna este 
uşor să faci faţă acestor situaţii atât de diversificate. Sunt activităţi pe 
care le faci pentru că trebuie, sunt obligaţii pastorale şi nu ai altă 
variantă decât să mergi înainte, dar sunt şi altele pe care abia aştepţi să 
le întreprinzi. 

O activitate mai puţin obişnuită în rândurile noastre este aceea de a 
dezgropa morţii. Pentru că zona din Munţii Apuseni a avut tentativa 
proiectului minier, canadienii au cumpărat o parte din satele răsfirate pe 
dealurile Țării Moților, casele au fost şterse de pe faţa pământului şi 
cimitirele au rămas izolate, în pădure, aşa că unii foşti localnici şi-au dus 
cu ei şi morţii! Am fost chemat de câteva ori să particip şi eu la dez- 
humare. La început n-am ştiut ce răspuns să dau, era o situaţie 
neobişnuită, dar am acceptat, în amintirea celor care au fost cândva 
membri în bisericile noastre, au fost baptişti, şi pentru că aparţineau de 
noi nu doar vii, ci şi morţi, trebuia să fiu şi la dezgroparea lor. 

La prima dezhumare am fost şocat de ce am văzut, dar cu timpul m-am 
obişnuit. într-unui din cazuri, familia a fost nevoită să-şi vadă părintele 


după 17 ani de la deces, o imagine macabră, dar acestea fiind situaţiile, 
ne-am supus fără cârtire. Trebuia să ai o inimă puternică pentru a rezista 
să priveşti osemintele scoase din sicriul putred... Personal, nu am făcut 
nicio slujbă, nu am făcut decât să ma rog pentru familie, pentru 
muncitor, pentru poliţie şi aşa mai departe. în alte culte se făcea o 
întreagă procesiune. Eu am spus doar o rugăciune înainte de a începe 
munca, am cerut binecuvântarea peste familie şi peste muncitor şi toţi m- 
au privit cu suspiciune, pentru că alţi preoţi făceau o slujbă în toată 
regula. Era însă mai simplu cu noi, deoarece eram şi suntem slujitori cu 

servicii complet gratuite! Mi-au rămas în minte acele imagini, durerea 
copiilor care au păstrat în amintire imaginea părinţilor morţi şi care 
acum au descoperit doar nişte oase... 
Chiar dacă am întâlnit în Biblie cazuri în care oamenii au luat şi oasele 
morţilor cu ei, acum am trăit pe propria piele această atipică slujbă. Ce 
am înţeles de aici? Pentru unii, aurul este mult mai important decât omul. 
Sentimentele omului nu mai contează, dacă lăcomia predomină în viaţa 
lui. Atâta vreme cât puteau să obţină un profit din această mutare, 
oamenii alegeau să deschidă mormintele fără nicio mustrare de 
conştiinţă... Ce este omul? Nici în viaţă şi nici în moarte nu are linişte! 
s-a mării 
După ce medicul ne-a dat vestea că vom avea gemeni, eram bucuroşi şi 
stresaţi în acelaşi timp, ne-am făcut griji cu privire la locuinţă, la maşină 
şi aşa mai departe. Bucuria era mare; fraţii mai mari îşi aşteptau cu 
nerăbdare frăţiorii. Dacă am pierdut unul, de acum Domnul a plănuit să 
ne dea binecuvântarea dublă. Timpul trecea şi noi ne făceam tot mai 
multe griji, dar Domnul, când a considerat că avem nevoie, ne-a dat şi 
maşina cu mai multe locuri, fără să dăm din coate, fără vreo contribuţie 
omenească. La vremea hotărâtă de El, Domnul a răspuns nevoilor 
noastre fără nicio întârziere. 
Chiar când se apropia termenul naşterii, am fost ales pastor girant la 
Sibiu. Plecam duminica dimineaţa devreme din Abrud şi mă întorceam 
seara târziu. Sarcina soţiei fiind gemelară, naşterea putea să se 
declanşeze oricând şi nu puteam risca să rămân peste noapte departe de 
casă. 
Sorin Dumitru Cigher 
A venit şi vremea să nască. A stat trei săptămâni în spital sub observaţie, 
ca să evite complicațiile, întrucât riscul unei naşteri premature era 
iminent. Am internat-o în spitalul din Sebeş, Alba, unde i-a născut şi pe 
ceilalţi doi şi unde 1-a pierdut pe al treilea. Am rămas singur cu cei mari, 
le-am făcut mâncare, i-am spălat, am mers peste tot cu ei în toată a- 
ceastă perioadă. în acelaşi timp, trebuia să merg şi la Sibiu. Fiind iarnă 
(slavă Domnului că n-a fost una grea, cu multă zăpadă!), mi-am împărţit 
timpul între biserică, şcoală, Sibiu, Abrud, Sebeş spital, casă... A fost 
greu să fiu şi mămică, şi tătic, dar încântarea, emotia şi nerăbdarea de a 
ne vedea familia mărită a fost mare şi am aşteptat cu mare bucurie acest 
eveniment! 
în seara de 25 decembrie 2011 eram la Sibiu, urmând ca a doua zi 
dimineaţa să mă închin cu fraţii la „Sion". Am fost cazat la o familie din 


biserică, împreună cu cei doi copii mai mari. Soţia m-a sunat târziu, 
aproape de ora 23 şi mi-a spus că a doua zi dimineaţa urma s-o opereze. 
Am încurajat-o, am încredinţat-o în mâna Domnului şi am stabilit să ne 
auzim după ce terminăm programul în biserică. 

A doua zi ne-am pregătit, am coborât în curte şi, când să pornesc 
maşina..., bateria era moartă. Am lăsat cheile în contact şi am vrut să 
deschid capota. Când am închis portiera, uşile s-au blocat. Cheile erau în 
maşină şi... disperarea m-a cuprins dintr-o dată! Trebuia să ajung la 
biserică, soţia stătea să nască, cheile blocate în maşină, maşina nu mai 
pornea... Ispitele s-au ţinut lanţ... Sora gazdă s-a rugat mai mult decât 
noi pentru această cauză, pe când eu mă gândeam deja care geam să 
sparg... Mulţumesc Domnului că nu a fost nevoie, pentru că ideea gazdei 
a fost genială: a forat uşa, a reuşit să tragă clape-ta de deschidere cu 
ajutorul unui metal şi a deschis uşa! Ne-am văzut în pragul unei rezolvări 


parţiale... Cu greu am reuşit să 
Experienţe sau coincidenţe? 


improvizăm cabluri pentru curent, dar până la urmă Domnul ne-a ajutat 
şi să pornim maşina. 

Am ajuns la biserică, totul a decurs normal, doar că aveam inima cât un 
purice, pentru că atunci când trebuia să urc la amvon şi să predic, soţia 
urca pe masa de operaţie să nască. Am încercat să mă concentrez la 
mesaj şi după încheiere eram curios să primesc mesajul soţiei că totul 
este în regulă. Numai că telefonul s-a descărcat! Soţia încerca să mă su- 
ne, eu încercam să dau de ea şi toate s-au ţinut lanţ; vedeam cu ochii mei 
câtă ispită se învârte în jurul nostru, dar biruinţa a fost a Domnului. 
Gemenii Natalia Emanuela şi Matei Emanuel s-au născut mari şi sănătoşi. 
Soţia a fost bine şi I-am mulţumit Domnului că în ciuda tuturor 
necazurilor, toate au decurs după planul Său. Soţia a sunat pe cineva din 
biserică după ora 12 şi m-a anunţat că toţi trei sunt bine. Noi am ajuns la 
ora 15 la Sebeş, mi-am văzut gemenii şi soţia şi am fost tare bucuros şi 
mulţumitor lui Dumnezeu că toţi sunt sănătoşi. 

După sărbători ne-am întors acasă cu toţii şi ne-am continuat viaţa, de 
acum cu mai multă gălăgie şi agitaţie în casă. Nopțile deveneau tot mai 
albe; gemenii se trezeau şi de zece ori pe noapte, când unul când altul, 
plângeau şi le era foame. Ne-am învăţat şi cu noul statut de părinţi de 
patru copii şi ne-am călit bine; parcurseserăm deja acelaşi traseu cu 
primii copii, însă dacă ar fi venit gemenii la prima sarcină..., nu ştiu ce 
ne-am fi făcut! 

La serviciul de binecuvântare a participat şi un frate scump, unul dintre 
cei mai buni prieteni ai familiei noastre, un om pe care îl apreciem foarte 
mult, sfătuitor şi încurajator al nostru, pastorul Eugen Groza, care a fost 
şi rămâne pastorul meu şi al familiei mele. Mulţumim lui Dumnezeu că în 
toate situaţiile ne-a călăuzit şi că la fiecare pas al vieţii ne-a 

purtat de grijă. Chiar dacă uneori nu am văzut soarele din cauza norilor, 
totuşi am înţeles că norii ţin o vreme şi că într-o zi se va arăta şi 
strălucirea luminoasă a soarelui! 


KA doua călătorie în Lnfrica 
Invitaţia a venit la fel ca prima oară şi am răspuns aproape la fel, dar de 


data aceasta cu mai multă convingere. Acum am fost însoţit de un frate 
din biserică, Gancea Ioan din Sibiu, care şi-a arătat dorinţa să vină cu 
noi. Din luna mai, când am fost sunaţi pentru prima oară, şi până în 
noiembrie, când am plecat, am avut timp mult să ne tot gândim şi să ne 
răzgândim. 

îmi aduc aminte că eram, din nou, apăsat de situaţia financiară. Nu 
aveam bani pentru călătorie, dar Domnul avea destui, doar că îi ţinea în 
buzunarele oamenilor. Am povestit cu un prieten din Suceava care, fără 
să ştie de frământarea mea, a băgat mâna în buzunar şi mi-a zis că a avut 
în plan să dăruiască. Banii erau pregătiţi, doar că nu ştia cui îi va da. Mi 
i-a dăruit şi eu am mulţumit Domnului pentru uşile deschise şi pentru că- 
mi arăta, exact ca data trecută, că această călătorie e în planul Lui. 
Aveam nevoie de câteva mii de dolari pentru drum şi cheltuieli. Am 
numărat banii de la fratele şi erau 400 de euro. A fost o încurajare pentru 
mine să văd că Dumnezeu poartă de grijă până în cele mai mici detalii. 
Pregătirea pentru călătorie a avut loc sub călăuzirea lui Dumnezeu. În 
aceaşi zi, un „părinte adoptiv",' un frate care avea cinci copii adoptați în 
Africa, le-a trimis copiilor de acolo bani şi a contribuit la biletul meu de 
avion cu 500 de euro. Astfel, în ziua respectivă am primit 900 de euro, 
fără să cer de la cineva ceva; banii erau pregătiţi dinainte pentru 
călătorie. 

Experienţe 

sau coincident 

Cu restul banilor s-a întâmplat la fel: oamenii şi-au deschis inimile şi 
buzunarele şi m-au ajutat! Un prieten mi-a cumpărat o cameră de filmat, 
pentru că pe prima am lăsato în Africa, aşa cum am relatat deja. Acum 
primeam o altă cameră, mai performantă şi mai uşor de utilizat. 

A venit şi ziua plecării. Am călătorit împreună cu Ion Gancea până la 
Oradea şi de acolo am plecat spre Budapesta, însoţiţi şi de Adrian 
Giorgiov. Acum eram trei. Fratele Gancea a avut emoţii mari, însă s-a 
adaptat uşor. Anturajul şi atmosfera i-au plăcut şi a fost încântat pe tot 
parcursul drumului şi în toată perioada de şedere în Africa, deşi fizic se 
simţea destul de rău. Am respectat acelaşi traseu ca şi prima dată. Am 
stat o săptămână în Kenya, am vizitat din nou multe familii, am văzut 
progresul lor, al copiilor la şcoală şi ne-am bucurat de toată evoluţia 
pozitivă a lor. Ne-am întâlnit cu echipa de slujire din Kenya, am călătorit 
din nou la fel de mult în aceasta ă zonă, fratele Ion Gancea s-a tot 
minunat de ce a văzut, s-a mirat de sărăcie şi a fost dezamăgit de starea 
precară a poporului african. 

Am ajuns la o familie care a trăit o experienţă impresionantă cu 
Dumnezeu. 0 mamă cu doi copii fusese abandonată de soţ, dar era o 
credincioasă devotată şi trăia prin credinţă. Băieţii ei sunt incluşi în 
programul de sponsorizare şi sunt susținuți de cineva din Apuseni. Când 
am plecat spre Africa, mama adoptivă a trimis suma de 300 de dolari 
pentru copii. Cel mai mare dintre băieţi era la şcoală, departe de casa; 
cheltuielile de şcolarizare fiind mari, s-au acumulat multe datorii. Ca 
urmare a incapacității de plată a taxelor şcolare, copilul urma să fie 
exmatriculat. Mama 1-a rugat pe director să îl mai îngăduie puţin, să nu- 
1 dea afară imediat, că se va ruga şi Dumnezeul ei îi va rezolva problema 
într-un fel... Când am ajuns la ea, i-am spus de cadoul trimis de mama 


adoptivă din 

Sorin Dumitru Ciglier 

România şi a început să plângă! Suma era exact cât avea nevoie să 
acopere cheltuielile de la şcoală. A slăvit pe Domnul că nu a mai fost 
nevoie să-l retragă pe copil şi şi-a continuat viaţa de credinţă în acest fel. 
Dumnezeu i-a ascultat rugăciunea şi, cu siguranţă că ea a mai trăit 
experienţe de felul acesta cu Dumnezeu. El onorează credinţa celor care 
trăiesc într-un asemenea mod! 

Am descoperit din nou o lume săracă, poate de la an la an mai săracă. 
Am notat preţurile mai multor produse de bază şi am făcut comparaţie cu 
banii câştigaţi într-o zi de muncă. Pentru un singur măr sau pentru o 
pâine se muncea o zi întreagă, pentru un kg de salam era necesar să se 
lucreze o perioadă de peste zece zile şi aşa mai departe. Am făcut un 
tabel cu diverse produse transformate în zile de lucru. Toate sunt scumpe 
şi dezamăgirea este foarte mare. Doar Dumnezeu poate aduce redresare 
şi împrospătare în Africa. 

Am zburat din nou spre Tanzania; acolo, acelaşi traseu. Pastorul Mpeli 
ne-a aşteptat la aeroport şi urma să călătorim un drum de o zi, 500 de 
km. Pentru mine nu era surprinzător, căci treceam prin aceleaşi locuri 
pentru a doua oară, însă pentru fratele Gancea totul era nou, interesant; 
se tot mira de atâta sărăcie. In final, am ajuns la casa unde am fost cazaţi 
şi, după un drum lung şi obositor, ne-am odihnit. 

A doua zi am vizitat familii, copii orfani, biserici, şcoli etc. De data 
aceasta am călătorit peste 4.000 de km, în aceleaşi condiţii, pe aceleaşi 
drumuri rele, zdruncinaţi de şoferii lipsiţi de delicateţe ai Africii. Cu toate 
că am fost în pericol, Dumnezeu ne-a ocrotit, nu ni s-a întâmplat nimic 
rău; însă au existat oameni răi care plănuiau să ne atace. Sărăcia şi 
disperarea îi împing să facă gesturi necugetate şi îşi imaginează că dacă 
un om e alb (mzungu), atunci are şi buzunarele pline. Dar am fost păziţi 
de puterea Domnului. 

Experienţe sau coincidenţe? 

în curtea locuinţei unde eram cazaţi a apărut un piton de şase metri; am 
aflat dimineaţa, când toată lumea era agitată. Nu ne-a fost totuna, mai 
ales că nu au reuşit să-l prindă decât mai târziu. Am servit din mâncarea 
lor, am încercat să trăim, puţin, asemenea lor, să ne punem în pielea lor 
ca să-i înţelegem mai bine, dar este adevărat că e foarte dificil să te 
adaptezi condiţiilor africane. Ei sunt foarte lenți şi trebuie lăsaţi în ritmul 
lor de viaţă. îţi trebuie multă răbdare ca să supravieţuieşti traiului lor. 
Doar o chemare specială pentru această zonă te face rezistent la cultura, 
obiceiurile şi contextul african. Animalele sălbatice întâlnite pe stradă 
sunt o senzaţie pentru turiştii din toată lumea, însă accidentele şi 
nenorocirile care s-au petrecut de-a lungul timpului nu sunt relatate, 
deoarece se urmăreşte ca măcar prin turism, zona să aibă de câştigat. 
Am asistat la o întâlnire emoţionantă între fratele Ion şi fetiţa lui 
adoptivă. A mers în Africa să-şi vadă fata pe care a adoptat-o cu mai 
multă vreme în urmă. S-au bucurat când s-au văzut şi lui i s-a declanşat 
un sentiment aparte, tratând-o ca şi cum ar fi fost fata lui. S-a întâlnit cu 
restul familiei şi bucuria că s-au văzut faţă în faţă a fost atât de mare! 
Fratele le-a ajutat să-şi dezvolte o strategie de câştig, le-a sfătuit şi 
încurajat şi relaţia a continuat şi după plecarea lui din Africa; şi astăzi 


beneficiază de sprijin din partea lui. 

Trăiam ultimele zile în Africa şi eram nerăbdători să ajungem acasă, mai 
ales după experienţa neplăcută din trafic: un grup de huligani au 
intenţionat să ne jefuiască în maşină, însă fratele care ne-a însoţit i-a 
speriat cu pistolul pe care îl avea ascuns sub haine şi despre care noi nici 
măcar nu aveam habar. Apoi, pitonul care ne-a vizitat în curte, ne-a 
amintit că geamurile erau stricate şi că era posibil oricând să avem vizi- 
tatori nepoftiţi; oricum, întâlneam în curte şi în casă tot felul 

Sorin Dumitru Cigher 

de şopârle, care mai de care mai dezgustătoare. 

Pentru că nu mâncaserăm niciun fel de supă de aproape trei săptămâni, 
ne-am gândit să pregătim noi o mâncare românească, o supă de pui. Au 
tăiat o găină, mai mult slabă decât grasă, cu picioare foarte lungi, mai 
mult sportivă decât aliment hrănitor pentru stomacurile noastre 
flămânde. S-au chinuit cu găina, dar au reuşit până la urmă. Am 
curăţai>o de pene, şi i-am arătat unei fete de la bucătărie cum se dau 
penele jos şi cum se pârjoleşte „părul" din piele, cu un ziar. Până atunci, 
ei nu ştiuseră să curețe carnea foarte bine şi se mirau că atât de uşor se 
scapă de acele firicele dizgraţioase. 

Am pregătit găina şi Adrian a făcut din ea o supă bună, după reţeta soţiei 
din Oradea, transmisă prin internet, aşa că a ieşit o combinaţie africano- 
româno-maghiară. N-a fost foarte aspectuoasă, pentru că zarzavaturile 
nu erau ca la noi, de fapt nici n-am găsit pătrunjel sau ţelină, ci doar 
morcovi sfrijiţi, zbârciţi, fidea mai mult maro decât galbenă, dar la gust a 
fost foarte bună. Am fiert carnea şi apoi am prăjit-o; ei doar o prăjesc, 
fără să o mai fiarbă. Ne-am aşezat cu toţii la masă, bucuroşi de realizarea 
înfăptuită. I-am invitat şi pe cei din familia pastorului, pe bucătar, şi am 
servit împreună o mâncare de-a noastră. Le-a plăcut mult supa, doar că 
nu ştiau cum s-o mănânce. Bucătarul şi-a pus piureul în supă, crezând că 
aşa are gust mai bun! Am râs mult la acea masă, ne-am amuzat unii de 
alţii, dar totul a fost bun şi Adrian a primit aprecieri pentru talentul 
culinar dovedit pe meleagurile africane. 

Ne-am întors din Africa, dornici să păşim pe pământ european. Când am 
intrat în România ne aştepta un sfârşit de toamnă mohorâtă. Familiile au 
fost bucuroase să ne revadă sănătoşi şi transformați de noua experienţă 
(mai ales a fratelui Ion) şi nerăbdătoare să le împărtăşim din tot ce s-a 
petrecut în acest interval de aproape trei săptămâni. 

Experienţe sau coincidenţe? 

Experimentând atâta sărăcie, îngrijorare, dezamăgire, suferinţă şi lipsă 
în Africa, am fost din nou mulţumitori Domnului pentru ţara în care ne- 
am născut! Personal, mi-am îndemnat copiii să nu mai tânjească după 
lucruri materiale, să nu se compare cu cei din America sau din alte părţi 
dezvoltate ale lumii, ci să fie mulţumitori, să se păzească de cârtire şi să 
recunoască bunătatea Domnului care „se înnoieşte în fiecare dimineaţă" 
faţă de noi! „ProAfrica" a început firav, continuă frumos şi este o 
binecuvântare atât pentru cel ce oferă, cât şi pentru cel ce primeşte! 
S]nimă deschisă pentru “Apuseni 

Prietenul din Germania, Sorin Lazăr, m-a sunat să se intereseze de 
misiunea pe care o derulăm în Apuseni şi m-a întrebat dacă am avea 


nevoie de un microbuz de marfă. Mi-a spus că doreşte să-l doneze fără 
nicio obligaţie. I-am explicat că Asociaţia a demarat şi continuă să se 
desfăşoare bazată pe principiul autofinanţării şi că dorinţa lui a venit ca o 
mănuşă potrivită pentru mâna dornică de-a ajuta. Proiectele misiunii sunt 
cele de sprijinire a zonei şi o astfel de ofertă gratuită a fost binevenită. 
Am crezut că de la vorbă şi până la faptă va fi drum lung, însă lucrurile s- 
au mişcat repede, mai repede decât m-am aşteptat. 

într-o zi, m-am trezit cu maşina adusă direct din Germania, încărcată cu 
mobilă pentru săraci. Şoferul mi-a lăsat cheile şi actele şi a plecat fără să 
îmi dea detalii. Binecuvântarea Domnului vine, de multe ori, când nu te 
aştepţi şi te ia prin surprindere. Am înscris maşina, am reparat micile de- 
fecţiuni şi am folosit-o, exclusiv, pentru misiunea din Apuseni. 


Este cea mai nouă maşină pe care o are misiunea la momentul actual. 
Chiar dacă pare un lucru mic, o donaţie nesemnificativă pentru unii, 
totuşi Dumnezeul nostru ne cunoaşte nevoile şi ştie când şi cum să 
lucreze pentru binele copiilor Săi! Poate unii ar spune că sunt lucruri 
fireşti şi n-ar trebui să le dăm importanţă, însă trebuie să înţelegem că 
exact pentru aceste lucruri trecătoare ne zbatem de dimineaţa până 
seara, alergăm şi ne consumăm. Ne străduim să construim, să obţinem 
un confort tot mai bun, un loc de muncă tot mai uşor. Insă Domnul Se 
apleacă şi spre aceste nevoi de fiecare zi, are grijă de lucrarea Sa şi, la 
vremea-l potrivită, ne trimite ajutoare, fără ca noi să le chemăm; pentru 
că Cel care vede în ascuns, poate şi vrea să trimită sprijin celor aflaţi în 
nevoi! 


DIGuiarea la Sioi'u 

Eram în vara anului 2011, mă aflam la Lumineşti cu problemele privind 
renovarea bisericii şi mă grăbeam pentru că a doua zi urma să plecăm 
din ţară, spre Germania. Am primit un telefon de la păstorul girant din 
Biserica Baptistă „Si-on" din Sibiu şi fratele m-a întrebat dacă doresc să 
vin slujitor la Sibiu sau dacă cel puţin m-am gândit la aceasta. Am rămas 
fără replică şi, pentru câteva momente, nu ştiam ce "să zic, nu mă 
gândisem niciodată la aceasta! Eu nu ştiam nimic, nu m-a întrebat 
nimeni, nu am fost anunţat şi doar atunci am aflat că fusesem propus 
candidat pentru slujba de păstor al bisericii, pe lângă alţi colegi care 
întregeau lista. I-am spus clar că NU vreau să vin la Sibiu, că tocmai plec 


din ţară şi că putem discuta mai multe când îmi reiau activitatea; aveam 
Sorin Dumitru Cigher 

planificat să ajung în mai multe biserici din ţară şi din străinătate pentru 
proiectul „ProAfrica" şi urma să lipsesc de la biserică, cu acordul fraţilor, 
evident, o perioadă mai lungă. M-a invitat să predic la „Sion", în toamna 
anului respectiv. Şi într-adevăr, am vizitat biserica în octombrie, la 
Sărbătoarea Mulţumirii, însoţit de familie şi de alţi tineri din Abrud. 
După terminarea bisericii, câţiva fraţi m-au întrebat dacă sunt dispus să 
vin ca păstor la „Sion". Nu ştiam de ce atâta grabă. De când eram şi eu 
candidat, toate erau neclare pentru mine fiindcă se petrecuseră fără 
ştirea mea! Le-am spus categoric că nu sunt interesat să plec din Abrud 
şi că nu vin. Au încercat să scoată o promisiune şi au reuşit! Le-am expli- 


cat că sunt dispus să discutăm doar pentru un eventual ajutor. Singura 
mea posibilitate este să girez biserica, o vreme. Niciodată nu m-am 
gândit că mă voi muta la Sibiu, nu aveam în plan să renunţ la lucrarea 
care avea deja o direcţie în Apuseni; misiunea funcţiona, biserica avea un 
curs bun şi, pe deasupra, soţia era însărcinată cu gemeni. Curând, urma 
să fim o familie cu patru copii şi în aceste condiţii nu eram dispus să iau 
viaţa de la zero... 

Luând în considerare disponibilitatea mea de-a fi păstor girant, comitetul 
de la Sibiu mi-a trimis o scrisoare cu condiţiile care trebuie îndeplinite în 
ocuparea funcţiei şi îmi solicita prezentarea viziunii personale cu privire 
la biserică. Mi-am întocmit scrisoarea, le-am prezentat viziunea şi am 
menţionat că nu renunţ la Apuseni, dar dacă Dumnezeu va deschise uşa 
spre o posibilă colaborare, îi voi ajuta cu condiţia să-mi continui lucrarea 
în ţara Motilor. 

A fost o perioadă de frământare accentuată pentru mine; nu voiam să 
abandonez lucrarea începută în urmă cu zece ani, dar simţeam în interior 
ceva care îmi spunea că trebuie să mă implic la Sibiu. M-am rugat mult, 
I-am cerut Domnului 

să clarifice situaţia şi singura nelinişte îmi era aceea de a nu mă împotrivi 
chemării Sale! Voiam să mă ştiu în voia Lui şi nu acceptam să iau o 
decizie influenţată de o hotărâre omenească! In interiorul sufletului meu, 
simţeam că Domnul Şi-a încheiat lucrarea cu mine în Abrud, însă îmi era 
greu să cred că mă trimite la Sibiu. Mă simţeam împins de la spate de o 
mână invizibilă şi mă regăseam în Iona - dornic să fug, sau în Ghedeon - 
punând nenumărate semne, deşi toate se împlineau aşa cum cerusem. 
Am fost dispus să răspund chemării interioare, chiar dacă omeneşte nu 
înţelegeam. 

Era o noapte de sâmbătă spre duminică şi mă aflam în Sibiu, la colegul 
meu Popa Nistor, tulburat de ce avea să se întâmple a doua zi. M-am 
trezit brusc pe la ora patru dimineaţa şi m-am tot zvârcolit în pat, n- 
aveam linişte şi nu-mi puteam găsi pacea. L-am rugat pe Domnul să-mi 
dea răspuns la această tulburare şi El a făcut-o puţin mai târziu, când, 
stând pe genunchi, am primit o pace adâncă şi liniştea că El este în 
control! Am adormit iar şi la ora şapte m-am deşteptat. M-am pus pe 
genunchi şi, stând aşa, mi-am deschis Biblia. Ca niciodată până atunci, 
am înţeles că înaintea ochilor mei e mesajul lui Dumnezeu pentru mine şi 
pentru biserică. A fost textul din Isaia 1:27-31. în timp ce-l citeam, 
emoţiile m-au cuprins, trupul a început să-mi tremure şi nu înţelegeam 
de ce mi se încredinţează aceste cuvinte dure, acest aspru mesaj. Mi-am 
adus aminte că El este în control, că mă cheamă să duc cuvântul şi că ar 
fi tare bine să nu fiu încăpățânat ca Iona! Am ajuns la biserică. După 
predică, am oprit biserica pentru a comunica ce mi-a transmis Domnul: 

- Eu nu pot veni definitiv la dumneavoastră, eventual vin ca girant o 
vreme, dar ştiu că nu doriţi un păstor girant, aşa că vă rog să-l votaţi pe 
colegul care candidează şi noi ne vom despărţi astăzi. înainte de a pleca 
însă, am un mesaj din 

partea Domnului pentru dumneavoastră! Am dat citire pasajului din Isaia: 
„Sionul va fi mântuit prin judecată, şi cei ce se vor întoarce la Dumnezeu în el 


vor fi mântuiţi prin dreptate. Dar pieirea va atinge pe toți cei răzvrătiți şi 
păcătoşi, şi cei ce părăsesc pe Domnul vor pieri. Vă va fi ruşine de terebinţii în 
care găseai plăcere şi vei roşi din pricina grădinilor în care vă desfătaţi; căci vei 
fi ca un terebint cu frunzele ofilite, ca o grădină care n-are apă. Omul tare va fi 
ca un câlţ, şi lucrarea lui, ca o scânteie; amândoi vor arde împreună, şi nimeni 
nu-i va stinge". 

Nu am avut o explicaţie a acestor cuvinte, însă mi-am făcut datoria şi le- 
am transmis bisericii, constatând ulterior că s-au împlinit. 

Am plecat de la biserică, convins că fraţii nu doresc un păstor girant. 
Mulţumit şi liniştit, m-am îndreptat spre Abrud. Pentru că rând pe rând s- 
au retras toţi ceilalţi candidaţi, rămăsese doar un coleg pe listă, ca viitor 
păstor. Eu nu acceptasem decât varianta de girant şi biserica nu dorea 
girant. Aşa că eram foarte liniştit, urmând să-mi continui lucrarea în Apu- 
seni şi să-mi văd de viaţa pe care o avusesem înainte de toate 
încurcăturile acestea. 

Pe drum, am primit un telefon prin care am fost anunţat că acel coleg, 
candidat şi el, s-a retras. Şi nu mai exista nimeni pe listă... Fraţii au 
acceptat condiţia mea de a-i ajuta. A-veam încredințarea şi aprobarea în 
scris a fraţilor din Abrud, ca să ajut lucrarea din Sibiu, o vreme 
nedeterminată, până ce lucrurile vor intra pe un făgaş normal. După o 
săptămână, în duminica următoare, Biserica „Sion" avea să se 
întrunească la adunarea generală, pentru a vota sau nu implicarea mea, 
timp de două duminici pe lună, la Sibiu. 

între timp, am scris o scrisoare de câteva pagini şi am trimis-o fraţilor, 
rugându-i să o citească înainte de votare. Am clarificat încă de la început 
condiţiile implicării mele acolo şi 

am adus această problemă înaintea lui Dumnezeu. Am stabilit un 
procent, am cerut de la Domnul să fie peste 80% cei care vor accepta să 
fiu girant şi I-am cerut să se confirme numai dacă mă vrea acolo. Am 
cerut acest procent mare tocmai ca să nu se adeverească şi să mă 
sustrag de la această lucrare... îmi era greu să concep retragerea copiilor 
de la şcoală, transferul soţiei. Eu eram implicat în multe activităţi şi nu 
voiam să renunţ, doar că nu te poţi pune de-a curmezişul planului Dom- 
nului; El ştie cel mai bine şi asta am căutat să fac: să merg acolo unde 
doreşte El. 

A sosit şi mult aşteptata zi de duminică. Eram la Abrud, era mijlocul zilei 
şi fratele care gira atunci biserica, m-a sunat şi mi-a spus: 

- Frate Sorin, a avut loc adunarea generală, au participat reprezentanţi şi 
din partea comunităţii şi procentul pe care l-ai obţinut este de 80,02%, 
aşa că frate, de astăzi eşti păstor la „Sion"! 

Am plâns de supărare, nu-mi venea să cred! Chiar asta am cerut de la 
Domnul în scrisoarea pe care-am trimis-o bisericii: dacă voi avea un 
procent de peste 80% voi veni să girez biserica... Şi Domnul mi-a dat 
peste 80%... Am capitulat în faţa Domnului şi n-am avut încotro, doar nu 
te pui cu Domnul, că e vai de tine atunci! 

Am acceptat şi am anunţat biserica din Abrud. Unii dintre fraţi nu au 
privit cu ochi buni această alegere a mea, deşi nu era a mea, dar au 
acceptat până la urmă şi au fost de acord să girez biserica din Sibiu. A 
fost un an greu. Soţia a născut în decembrie. Micuţii aveau o lună când i- 


am urcat în maşină, pentru a merge la Sibiu. Apoi, am făcut naveta pe 
acest traseu o dată la două săptămâni, timp de un an de zile. Două 
duminici eram la Abrud, două duminici eram la Sibiu, cu toţi cei patru 
copii. Făceam bagajele, le desfăceam, le urcam, le 

coboram; patru copii mici plângeau, plângeam şi noi, dar... acesta a fost 
drumul pe care nu l-am prevăzut, nu l-am ales, însă pe care Domnul ne-a 
condus. Apartamentul pastoral nu era finalizat şi ori de câte ori veneam 
singur, dormeam când la o familie, când la alta. Când am venit cu familia, 
am locuit mai bine de o lună de zile, într-o casă pe care un frate din bi- 
serică, Dorin, ne-a pus-o la dispoziţie. Locuinţa a fost o mare 
binecuvântare pentru noi, fiindcă aveam copii mici şi acolo erau condiţii 
mai mult decât necesare! 

Fraţii din Abrud au simţit că direcţia e mai mult înspre Sibiu şi au 
început să se îngrijoreze şi să se frământe, deşi le promisesem că nu-i voi 
lăsa, ci voi continua lucrarea. Neliniştea a pus stăpânire pe unii dintre ei 
şi erau nemulţumiţi de această împărţire a noastră. Unii chiar au mi-au 
recomandat să renunţ la Sibiu. Eu le-am promis că nu voi renunţa la bise- 
rica din Abrud, dar că ei vor avea ultimul cuvânt în aceasta... Uşile se 
deschideau tot mai mult spre Sibiu şi am văzut, pas cu pas, călăuzirea pe 
care ne-a dat-o Dumnezeu în direcţia aceasta! 

După un an de zile, exact în luna noiembrie 2012, am avut adunarea 
generală la Sibiu, adunarea electivă. Le-am explicat fraţilor că până 
acum am fost girant, că doresc să primesc reconfirmare pentru a păstori 
cu drepturi depline sau mă întorc acasă, dacă nu se îndeplinea procentul 
prevăzut de statut. Nu voiam să ţin biserica în nesiguranţă şi nici aceste 
deplasări să mai aducă frământare în ambele biserici. Am cumpărat un 
sul gros de saci şi am rugatro pe soţie să adune toate lucrurile din casă; o 
parte din mine voia să ne întoarcem la Abrud, iar o parte era confuză. Am 
ieşit la vot conform statutului, păstor cu peste 75% din voturile fraţilor; 
astfel s-a încheiat perioada giratului. Problema la Sibiu s-a rezolvat uşor, 
aveam o clarificare şi urma să demarez aceiaşi paşi la Abrud. 

în Apuseni eram doi păstori şi mi s-a părut normal ca, după zece ani de 
slujire, să mă pun în faţa adunării generale şi să primesc confirmarea 
pentru a-i mai sluji sau nu două duminici din lună, aşa cum am promis. 

în luna februarie a anului 2013, am avut adunarea generală la Abrud şi 
nu am ieşit la vot; biserica mi-a dat libertatea deplină să rămân la Sibiu. 
Fraţii nu s-au mulţumit cu un păstor cu jumătate de normă, au vrut să 
aibă păstor 24 de ore din 24; am înţeles şi am acceptat cu mulţumire 
hotărârea lor. Timpul de slujire în biserica din Abrud a luat sfârşit prin 
confirmarea bisericii. Conform statutului baptist, nu am avut votul de 
susţinere pentru a continua lucrarea în Abrud timp de două duminici pe 
lună şi atunci ne-am mutat definitiv la Sibiu, în acel moment, am simţit o 
mare despovărare! Pe drumul din acea zi spre Sibiu, am simţit pace şi 
linişte sufletească! Dumnezeu ne-a eliberat de povara dusă timp de un an 
de zile. 

Domnul a ştiut şi ştie cel mai bine cum să „încurce lucrurile", ca să se 
potrivească cel mai bine pentru copiii Lui! Unii fraţi au votat greşit, 
pentru că n-au înţeles întrebarea, alţii au vrut să nu mai continui în 


aceste condiţii, alţii au votat afirmativ... Indiferent cum s-a votat, pentru 
noi a fost răspunsul călăuzitor al Domnului! Am tratat situaţia cu cea mai 
mare importanţă, am stat în rugăciune şi am fost total convins că acesta 
a fost planul Domnului! Dacă El închide o uşă, cu siguranţă va deschide 
altele! 

Ne-am bazat pe călăuzirea directă a Domnului şi împreună cu biserica 
am păşit prin credinţa că El va binecuvânta vieţile noastre. Şi aşa s-a 
întâmplat, binefacerile au fost multe. Purtarea Sa de grijă nu s-a lăsat 
aşteptată; când copiii Lui au strigat către El, nu i-a lăsat, ci i-a ocrotit, i-a 
binecuvântat şi le-a dat mai mult decât au meritat. Biserica „Sion" a fost 


protejată de El şi binecuvântată, nu pentru meritele deosebite 
Sorin Dumitru Cigner 

avute, ci datorită milei Sale. Dumnezeu cunoaşte totul şi atunci când 
oamenii se întorc la El cu pocăință sinceră, El aduce şi răsplătirea. Ce 
putem spune este că numai Harul Lui ne ţine în fiecare zi! Ca biserică, 
ne-am bucurat de sufletele care s-au întors la El! Este doar meritul 
Domnului Isus, care a murit pe cruce pentru noi şi al cărui rod al 
suferințelor l-am experimentat împreună! Ne-am bucurat împreună, am 
plâns, ne-am rugat, am cântat, am lucrat şi am aşteptat izbăvirea Sa! 
Punem accent pe rugăciune, stăm împreună în post şi, chiar dacă luptele 
spirituale se intensifică, experimentăm prezenţa Domnului şi răspunsul la 
rugăciuni după calendarul Său. Domnul vindecă atunci când doreşte El, 
răspunde la rugăciune dacă vrea, dirijează evenimentele aşa cum ştie El 
mai bine, nu după cum vrem sau cerem noi. li mulţumim pentru 
rugăciunile neascultate, pentru cele ascultate, dar mai mult ca orice, îi 
mulţumim că-L simţim printre noi! 

Juipseş/e procesuf-oerbaf 

Am reziliat contractul de telefonie din Apuseni odată cu mutarea la Sibiu 
şi am predat aparatele la firma care mi le-a dat în custodie. Doamna de la 
birou mi-a dat un proces-verbal pe care l-am pus în cutia cu acte. După 
mai multă vreme, ui-tându-mă din întâmplare pe factura de telefon, am 
văzut că plătesc penalizare pentru că n-am predat aparatele de mai bine 
de jumătate de an. Am mers la sediul unde le-am predat, le-am explicat 
situaţia, însă ei nu au găsit aparatele iar eu nu am găsit procesul-verbal... 
Parcă erau toate înghiţite de uitare, de nepăsare, de incompetenţă... Nu 
eram înregistrat că am predat aparatele şi plăteam lunar pentru ele, deşi 
de luni de 

zile reziliasem contractul şi încheiasem socotelile cu ei! 

Doamnele de la ghişeu care îmi luaseră aparatele nu au mai recunoscut 
nimic şi ca dovadă că ceea ce susţineam era adevărat, mi-au cerut 
procesul-verbal. Cel rău mă ispitea iar! Am luat hârtie cu hârtie, fiecare 
act din cutia unde trebuia să îl găsesc şi le-am verificat cu mare atenţie, 
însă actul căutat nu era acolo! Am fost tare supărat, necăjit pe faptul că 
eu l-am predat, ei nu recunosc, de plătit m-au pus să plătesc şi uite aşa, 
mă ţineau de mincinos, că i-am înşelat! 

Penalizarea era destul de mare şi nu îmi convenea să plătesc geşelile lor. 
Le-am spus cu convingere că evenimentele s-au desfăşurat aşa cum 
susţin, că eu nu mint, că m-am descărcat de gestiune, dar fără dovadă nu 


mă credea nimeni. Am lăsat-o baltă, n-am mai încercat să-i sun şi am zis 
că asta e, am greşit că am pierdut procesul-verbal şi sunt bun de plată. A 
durat ceva vreme, continuam plata fără rost şi mi-am pierdut orice 
speranţă că lucrurile s-ar îndrepta. l-am spus Domnului că sunt supărat, 
că am fost neatent şi că sunt de vină pentru asta, iar El a fost mai bun şi 
mai plin de dragoste decât am aşteptat eu! Nu m-a mai lăsat să mă chinui 
şi, într-o zi, pe pe când lucram la birou şi căutam în documente după 
altceva, am văzut în faţa ochilor procesul-verbal! Era în aceeaşi cutie în 
care mai căutasem, dar parcă fusesem orbit de nu l-am putut găsi în 
trecut... Am fost tare bucuros! Acum aveam dovada cu care puteam 
demonstra că nu sunt mincinos! 

Le-am trimis documentul şi m-au sunat ruşinaţi să îşi ceară scuze şi să-mi 
spună că nu-şi explică cum de s-a pierdut şi copia de la ei. Eu însă L-am 
slăvit pe Domnul că situaţia s-a rezolvat şi că mi s-a recalculat toată plata 
făcută de mine în avans! A durat luni de zile până să clarificăm situaţia, 
copilărească de altfel, însă exact aşa ne purtăm adesea; uităm de 
greşelile noastre şi ne ciorovăim pentru nimicuri, iar Tatăl ne 

priveşte, râzând de naivitatea noastră. Asemenea unui tată care ştie unde 
se află rezolvarea problemelor copilului, însă îl lasă să se zbată ca să-şi 
înveţe lecţia, aşa şi Tatăl ceresc este prezent în cele mai mici detalii, 
pentru că El doreşte să se implice în mărunţişurile noastre şi să ne vadă 
bucuroşi când avem izbândă! 


Gen/ra/a defectă 


A doua zi după Crăciun, am fost sunat de administratorul bisericii că o 
pată mare de apă este sub centrală şi, dacă pot, să merg urgent acolo. 
Am coborât la subsol şi când am văzut că este apă, o mare dezamăgire, 
după bucuria de sărbătoare, m-a apucat. Explodase centrala şi nu se mai 
putea face nimic cu ea; era cumpărată în anul respectiv! Am sunat la se- 
diul firmei de unde am procurat-o, m-au purtat dintr-o parte în alta, iar 
într-un final am ajuns la Departamentul de garanţii. După sărbători, au 
trimis un inginer să inspecteze situaţia. După ce analizat problema, mi-a 
spus că nu pot să o repare prin garanţie, întrucât noi suntem vinovaţii. 
Mi-a declarat că din cauza îngheţului s-a întâmplat nenorocirea. Am avut 
discuţii lungi şi l-am asigurat că niciodată nu a îngheţat la subsol. Se 
putea demonstra că nu fusese îngheţ în acea perioadă. Voiau să se spele 
pe mâini şi să lase paguba în seama noastră. 

După mai multe discuţii prin care dovedeam că nu a fost niciun îngheţ, i- 
am spus că este Casa lui Dumnezeu, că nu este casa mea şi că Dumnezeu 
are grijă să-Şi protejeze avutul. M-a privit cu desconsiderare... L-am 
asigurat că ne rugăm şi că în scurt timp ei vor repara pe gratis centrala. 
Discuţia era diferită acum. El susţinea că e imposibil, că aşa ceva nu se 
Sorin Dumitru Cigher 

poate întâmpla, iar eu îi explicam încăpățânat că avem un Domn care are 
grijă şi poate schimba totul. I-am spus că nu vom da niciun ban, pentru 
că îl aşteptăm pe el să revină. A făcut procesul-verbal de constatare şi ne- 
am despărţit. A zâmbit ironic din nou şi mi-a spus că nu este nicio şansă. 
Am observat că nu doreşte să ne rezolve problema, dar atitudinea lui nu 
m-a descurajat! 


A doua zi, acelaşi inspector m-a sunat şi mi-a zis: „Domnule păstor (de 
acum era umilit) venim să vă rezolvăm centrala! Elementul defect vi-l 
dăm pe gratis, fiindcă garanţia a acceptat să vă rezolve problema!". L-am 
asigurat că Domnul nostru este Cel ce schimbă lucrurile, că rugăciunea 
schimbă decizii importante. Vorbise cu directorul şi probabil inima şefilor 
a fost mai sensibilă faţă de Casa lui Dumnezeu în acea perioadă. Aşadar, 
au acceptat să ne repare prin garanţie. 

A venit ruşinat şi l-am asigurat că noi nu am făcut nimic decât să ne 
încredem în Cel care are grijă de Casa Lui. Ulterior, am avut discuţii 
constructive, ne-a rezolvat problema şi în ziua aceea s-a clarificat totul. 
Mai mult, el fiind inginer specialist şi profesor de specialitate, ne-a făcut 
şi schema, şi ne-a dat informaţii preţioase şi foarte scumpe în realitate, 
fără niciun cost. Da, ori de câte ori ne încredem în Domnul, El ne 
surprinde plăcut chiar şi în cele mai mărunte lucruri! 


Scniznoarea geamurilor 

Geamurile clădirii noastre erau din aluminiu şi pentru că nu se închideau 
bine, se pierdea căldura şi se simţea curentul de afară. Pe timpul iernii 
ne adunam la subsolul bisericii, pentru că în sala mare era foarte frig. Am 
avut evenimente 

când abia am încăput în sala de jos, locurile fiind prea puţine, aşa că am 
hotărât să schimbăm geamurile întregii clădiri, în total peste 100 de 
geamuri. Am căutat oferte rentabile, adică ieftin şi foarte bun, aşa cum 
fiecare ar dori să cumpere... Doar că ieftin nu prea găseam, ori foarte 
scump şi bun, ori ieftin, dar nu foarte bun. Ne-am gândit că e Casa 
Domnului şi că în vechime oamenii dădeau pentru zidire sau reconstruire 
tot ce aveau mai bun pentru Templul sfânt! Ne-am rugat Domnului să ne 
ajute să facem „ca pentru Domnul şi nu ca pentru oameni". Suntem 
tentaţi să-l dăm Domnului rămăşiţele, doar că atunci se observă cât de 
mult îl onorăm! Cuvântul Domnului ne învaţă: „Cinsteşte-L pe Domnul cu 
averile tale, şi cu cele dintâi roade din tot venitul tău: căci atunci 
grânarele îţi vor fi pline de belşug, şi teascurile tale vor geme de must." 
(Proverbe 3:9-10). 

Printr-un prieten din Oradea, Adrian Giorgiov, am descoperit o firmă a 
unui creştin cumsecade. Acest frate, după ce i-am explicat nevoile şi 
planurile noastre, mi-a făcut o ofertă foarte generoasă, ca pentru 
Domnul. I-am spus: 

- Oferta este peste aşteptări, însă noi nu avem nici un ban... Doar dacă 
puteţi să păstraţi oferta aceasta pentru noi până vom aduna banii! 

M-a asigurat că oferta rămâne valabilă şi când avem banii putem începe 
colaborarea. M-am bucurat aşa de mult de intervenţia Domnului! 
Reducerea era de peste 7. 000 de euro, ceea ce însemna foarte mult 
pentru noi. De la 17.000 de euro, suma iniţială, am plătit 9.700 şi am 
putut schimba toate geamurile şi uşile clădirii mari. între timp, un alt om 
cu inima deschisă pentru lucrare ne-a ajutat cu geamurile din corpul B al 
clădirii, peste douăzeci de geamuri şi uşi, cu un preţ foarte mic. Am văzut 
şi aici mâna Domnului, care a fost întinsă la vreme de nevoi. Biserica a 
adunat o parte din bani, însă aveam încă nevoie de o sumă destul de 
mare. Am trimis o solicitare 


Sorin Dumitru Ciglier 

la Consiliul Judeţean şi am aşteptat luni de zile răspunsul lor. Oferta 
rămânea în picioare şi ne rugam ca, dacă doreşte, Domnul să ne dea 
banii cât mai curând! 

Am vorbit cu doi fraţi credincioşi din Suceava; unul dintre ei nu a stat pe 
gânduri şi m-a trimis imediat la magazinul pe care îl are în oraş, iar 
gestul său m-a încurajat foarte mult; am cunoscut că Domnul va 
determina strângerea rapidă a sumei necesare! Am luat suma de peste 
1.000 de euro de la acel prieten. Al doilea frate a ajutat biserica cu o altă 
sumă, de aproape 1.000 de euro. Copiii unor fraţi din biserică, aflaţi în 
America, au sprijinit şi ei lucrarea foarte mult şi banii au început să se 
adune mai devreme decât speram! 

într-o dimineaţă, eram acasă şi mă gândeam să sun la Consiliul Judeţean 
ca să întreb de solicitarea depusă, deşi parcă nu mai aveam speranţă, 
trecuse aşa mult timp... înainte de a suna, m-am rugat şi l-am spus 
Domnului aşa: „Doamne, Te rog să ne dai un răspuns! Tu ştii că noi vrem 
să fie afirmativ, dar preia Tu aceasta şi facă-se voia Ta!" Am sunat 
imediat şi am fost direcționat de la unul la altul. într-un final, am ajuns la 
inspectorul care se ocupa de biserici. Până atunci n-am ştiut că în fiecare 
an sunt alocaţi bani pentru biserici. Ani de zile, banii noştri au fost luaţi 
de alţii, pentru că n-am ştiut să beneficiem de ei. Pentru Cultul Baptist 
din judeţul Sibiu, suma a fost de 8.000 de lei pe an; acest lucru l-am aflat 
ulterior, doar că nu a fost nimeni, ani de zile, să-i revendice şi au fost 
direcionaţi în altă parte. 

Inspectorul mi-a zis următoarele cuvinte: „Domnule pastor, chiar acum 
am avut dosarul în mână, a fost semnat, vi s-a aprobat suma de 8.000 de 
lei!" Am crezut că nu-i adevărat! M-am bucurat, l-am mulţumit Domnului 
şi L-am binecuvântat pentru răspunsul favorabil la rugăciuni! Chiar dacă 
nu era încă acoperită toată suma, geamurile au venit, fraţii au ajutat 
Experienţe sau coincidenţe? 

la descărcat şi, în timp ce s-au apucat să le monteze, cineva m-a căutat la 
biserică. Erau două surori, una dintre ele venită dintr-o altă ţară. Nu a 
ştiut de proiectul nostru, dar a plecat în concediu la socri şi acolo n-a 
avut linişte, de parcă cineva o îndemna să ajungă urgent în România. A 
ajuns în Sibiu, la sora ei de corp, şi a aflat pentru cea trebuit să vină. Ea 
avea suma de bani pregătită pentru donaţie şi a lăsat-o pentru acoperirea 
cheltuielilor proiectului nostru! A venit fără să stea pe gânduri, a adus 
suma respectivă şi atunci a înţeles cauza tulburărilor ei; i-am spus că 
aveam urgent nevoie de acei bani şi s-a bucurat nespus că a putut fi 
folosită de Duhul Domnului! Cu acesta sumă am reuşit să acoperim 
cheltuielile şi să plătim toate geamurile, care în decurs de câteva zile au 
fost montate. Au o calitate excepţională şi slăvit să fie El pentru modul în 
care a lucrat, pentru că într-un timp scurt, fără bani, Domnul a rezolvat 
toate problemele. Nu am căutat satisfacerea intereselor personale, ci ne- 
am dorit ca lucrarea Lui să înainteze şi noi să fim unelte active în via Sa. 
Ne-am încrezut în El şi nu ne-a dezamăgit niciodată! 


Srrămnifa „cSamari/eanu/ 
Ne aflam într-o perioadă de post şi rugăciune; în fiecare dimineaţă ne 
adunam la rugăciune, la ora 6.00, şi timp de o oră strigam către Domnul 


pentru rezolvarea diverselor cauze. Am beneficiat, în acest timp, de 
intervenţia Sa, am primit multă binecuvântare, dar şi multă frământare şi 
lupte spirituale. Era vara şi nu ştiam ce vom face cu grădiniţa din sep- 
tembrie. Aveam planuri, doar că planurile noastre nu au coincis 
întotdeauna cu voia Sa. 

Sorin Dumitru Cigner 

în acea dimineaţă, ne-am rugat în mod special pentru grădiniţă. Eram pe 
genunchi şi mi-a venit rândul să mă rog; în timp ce-mi descărcăm sufletul 
înaintea Domnului, telefonul de lângă mine m-a anunţat că am primit un 
e-mail. Am terminat rugăciunea, fraţii au continuat să se roage, iar eu am 
fost ispitit să verific mesajul. N-am mai făcut niciodată acest lucru; de 
obicei las telefonul acasă ori îl închid când merg la părtăşie. Dar un 
impuls nu-mi dădea pace, aşa că am deschis e-mailul şi am descoperit un 
mesaj referitor tocmai la grădiniţă! Un frate, Werner, din Germania, cel 
care se ocupa de grădiniţa „Samariteanul" din România, mi-a scris o 
scrisoare de acceptare, o scrisoare în care şi-a arătat disponibilitatea, 
încântarea şi dorinţa de a ajunge la Sibiu, pentru a colabora. Am rămas 
fără cuvinte! S-a terminat rugăciunea şi am mărturisit fraţilor ce am 
făcut... Toţi am dat slavă Domnului pentru răspunsul prompt la 
rugăciune. 

în câteva zile, fratele Werner a sosit împreună cu soţia, am discutat şi am 
demarat proiectul într-un parteneriat cu ei. Fraţii au adus mobilier, 
materiale şi jucării şi chiar au rămas câteva zile, ca să amenajeze sălile 
alături de educatoarele noastre. Din septembrie 2013, Grădiniţa 
„Samariteanul" şi-a deschis oficial porţile, anul precedent funcţionând 
firav ca proiect al bisericii, sub tutela comunităţii. însă Dumnezeu S-a 
folosit de aceşti oameni şi i-a trimis fără ca noi să ne zbatem mult, ci El 
Şi-a arătat puterea şi a dezvoltat lucrarea Sa! 

Grădiniţa „Samariteanul" funcţionează astăzi cu copii proveniţi din familii 
neevanghelice, în proporţie de 80%. Lucrarea cu copiii, prin grădiniţă şi 
nu numai, este prioritară pentru Biserica „Sion". Avem multe familii în 
biserică ce L-au cunoscut pe Hristos în anii precedenţi, prin copiii veniţi 
la biserică pentru diverse proiecte. Credem că această latură este una 
benefică pentru evanghelizare. Toate au decurs într-un 

mod normal, legal şi purtarea de grijă a Tatălui ceresc se vede de la o zi 
la alta. Numărul celor ce frecventează grădiniţa este în creştere, anul 
şcolar care tocmai s-a încheiat derulân-du-se cu două grupe! A Domnului 
să fie toată slava! 

DiICărturisind pe 

într-o după-amiază, ne pregăteam de musafiri la biserică, pentru că 
aveam o seară de evanghelizare. Urmau să sosească un grup de cântăreţi 
din ţară şi un predicator din Suceava. Eram cu băiatul cel mare, Darius, 
la înot şi aşteptam pe banca din hol ca să-l iau acasă. învăţătoarea lui 
era în a-propiere şi am început să povestesc cu ea despre viaţă, pro- 
bleme, suferinţe, Dumnezeu etc. Am ajuns să-i explic despre ce credem 
noi şi cine este Isus pentru noi, cum El ia poverile noastre şi suntem 
nimic în viaţă fără El... Se uita cu interes şi punea întrebări. 

Pentru că în seara respectivă aveam evanghelizare, nu am ezitat şi-am 


chemat-o la biserică. Mi-a promis că va încerca să vină, însă fetiţa era 
bolnavă şi şansele să ajungă erau mici... Am insistat şi am rugat-o să vină 
măcar din curiozitate, cel puţin pentru că avem un program special. 
Cuvintele ei m-au surprins: „Domnule păstor, am mulţi prieteni pocăiţi, 
dar nimeni nu m-a ivitat vreodată la biserică!". Asta m-a făcut să-mi fie 
ruşine şi să mă întreb ce discuţii au pocăiţii cu prietenii lor... Doamna a 
avut dreptate, nu a fost invitată pentru că cei mai mulţi creştini nu-şi fac 
treaba şi preferă să discute orice altceva, numai despre Domnul nu... 

La ora 19, doamna era în faţa bisericii, gata să participe la evanghelizare. 
Mi-a spus că stă doar o oră, pentru că a 

Sorin Dumitru Ciglier 

fost luată prin surprindere şi timpul nu-i permite. Grupul îl lăuda pe 
Domnul, programul a început şi doamna învăţătoare nu-şi putea stăpâni 
lacrimile care curgeau şiroaie pe obrajii ei. A plâns tot programul, a fost 
cercetată şi a stat aproape trei ore în biserică. Dumnezeu lucrează, 
adesea, diferit de cum aşteptăm noi, însă dacă suntem împreună lucrători 
cu El şi ne vom face treaba, El şi-o va face pe a Lui! 

Poate eşti un credincios cu o imagine bună, care frecventezi biserica, 
cânţi şi te rogi frumos, dar eşti interesat de sufletele pierdute ale 
colegilor, semenilor, prietenilor tăi? Dumnezeu te-a aşezat între ei tocmai 
pentru a-i smulge din împărăţia întunericului, dar îţi faci tu partea? într-o 
zi vom da socoteală de ceea ce am făcut, de fiecare cuvinţel rostit pentru 
a discuta despre politică, de maşini, de cumpărături sau altele, dar nu 
pentru a atinge sufletele celor pierduţi din jurul nostru! Doamne, 
conştientizează-ne că pentru evanghelizare şi pocăință ne-ai lăsat pe 
pământ şi încă ne dai har! 


S]zolarea bk 


'area oisericu 

Am schimbat sistemul de încălzire al bisericii „Sion", Dumnezeu ne-a 
binecuvântat şi cu înlocuirea geamurilor şi doream să continuăm 
proiectele, să cerem ajutorul Său şi în izolarea clădirii. Dar era un proiect 
imens, 800 de metri pătraţi şi, din nou, biserica nu dispunea de banii 
aceştia, dar ni se păreau şi imposibil de adunat... 

Era târziu, luna octombrie, şi nu ştiam dacă mai e posibil să realizăm 
ceva până la finalul anului. în vara anului respectiv am depus un dosar cu 
proiectul de izolare şi solicitare de susţinere la Ministerul Cultelor. Toţi 
m-au descurajat că 

este în zadar, că puţini sunt cei care primesc, iar şansele sunt mici. Era 
adevărat, dar în interior, parcă cineva îmi spunea să nu mă dau bătut. 
Aşadar, mi-am zis: „încercarea, moarte n-are!". Am întocmit dosarul şi l- 
am trimis. Am aşteptat, doar că am aşteptat fără nădejde prea mare... 
M-a căutat inspectorul din Bucureşti, cel care se ocupa de dosarele 
cultelor, şi mi-a spus că dosarul nu-i complet, să trimit urgent şi celelalte 
acte... L-am întrebat dacă avem şanse şi mi-a răspuns că sunt foarte, 
foarte multe dosare depuse şi că vor fi selectate câteva, care vor primi 
răspunsul afirmativ în scris. M-am legat de acest cuvânt al lui şi am 
aşteptat... 

Din momentul acela am sperat un pic mai mult! între timp, ne-am rugat 


pentru ca Domnul să intervină. Alte posibilităţi nu aveam pentru un 
proiect atât de mare, capacitatea financiară a bisericii nefiind atât de 
vastă. Dar ştiam încă ceva: Dumnezeu are toate fondurile din lume! El 
poate să trimită pe cineva, poate să aleagă dosarul nostru şi să ni se 
rezolve această problemă. Aveam încredere că El va lucra, aşa cum o 
făcuse şi la proiectul cu geamurile. Izolarea era deosebit de necesară, 
pentru că zidurile pierdeau căldura şi consumul era foarte mare. 

Am abandonat planurile pentru anul respectiv. Aşa cum spuneam, era 
final de toamnă, era târziu să mai izolăm clădirea, mai ales că nu 
primiserăm niciun răspuns de la Bucureşti, iar la Consiliul Judeţean nu 
mai puteam depune, întrucât obţinuserăm deja în acel an, pentru 
geamuri. Iniţial, dosarul a fost depus la Bucureşti pentru geamuri, dar 
pentru că Domnul a pregătit banii din altă parte, l-am întrebat pe ins- 
pector dacă putem modifica cererea şi el mi-a sugerat să modific dosarul 
întreg. 

în duminica de 13 octombrie 2013 am avut „Sărbătoarea Mulţumirii", iar 


musafirul a fost un frate de la Uniunea 
Sorin Dumitru Cigher 


Baptistă. Ceea ce el ne-a spus, ne-a împodobit mai mult inimile cu 
mulţumire! Am stat în biroul bisericii înainte ca programul să înceapă şi 
el mi-a spus: 

- Sorin, voi aţi primit nişte bani de la Minister pentru izolarea clădirii, 
aşa-i? 

- Frate, nu ştiu nimic!, am exclamat, dornic ca ceea ce auzeam să fie 
adevărat. 

- Auzi, nu ştiu suma exactă, dar am primit de câteva zile aprobarea la 
Uniune! Trebuie să verificaţi, să vedeţi... 

Am verificat imediat şi am constatat că în contul bisericii se afla suma de 
35.000 de lei de cel puţin o săptămână, iar noi nu ştiam! Aleluia! Am 
văzut clar răspunsul la rugăciune! Nu ştiu ce s-a întâmplat mai departe, 
că nu am rugat pe nimeni să pledeze, să mijlocească, decât pe Domnul! 
Nu am promovat niciodată reuşita prin mijloace ilegale; cert este că 
dintre sutele de dosare din ţară, al nostru a fost ales! Cine a schimbat 
lucrurile? Dumnezeu! El merită toată slava! 

Am adăugat puţin acestei sume şi am reuşit să cumpărăm toate 
materialele de care aveam nevoie. Lucrurile s-au mişcat foarte rapid, 
Dumnezeu a fost de partea noastră, fraţii au fost implicaţi şi surorile au 
făcut mâncare echipei din Suceava, care a stat două săptămâni în Sibiu. 
Dumnezeu a ţinut vremea caldă pentru noi şi în data de 5 noiembrie, 
acelaşi an, am terminat izolarea şi ne-am bucurat de noua înfăţişare a 
clădirii. N-a fost ploaie, n-a fost vânt care să împrăştie poli-stirenul, n-a 
fost îngheţ, ci numai bine pentru a finaliza proiectul! S-au mirat şi 
muncitorii din Suceava, majoritatea necreştini, de modul în care Domnul 
ne-a ajutat! 

L-am rugat pe Domnul, în timpul izolării, următorul lucru, mai ales că 
vedeam norii că se apropie de noi: „După ce terminăm cu izolarea, poate 
să vină frigul!" N-am crezut că vom termina; ne imaginam că demarăm 
toamna şi continuăm 

primăvara. Aşa lipsiţi de credinţă suntem adesea! însă Domnul nu ne-a 


tinut în seamă gândurile, a fost mai înţelept şi mai darnic decât am 
crezut că va fi! în sfârşit, am terminat, nu a fost niciun picur de ploaie şi 
niciun fel de vânt în toată perioada cât s-a lucrat. 

Muncitorii şi-au adunat uneltele, au încărcat ce au putut în maşină şi au 
plecat acasă. A doua zi dimineaţa am returnat o parte din schela 
împrumutată şi, când am descărcat-o, a venit ploaia! Din acel moment, 
vremea s-a răcit, a început să plouă şi cu toţii ne-am minunat cât de 
credincios şi bun a fost Dumnezeu cu noi! Dumnezeul nostru este 
atotputernic, îndurător şi bun! A Lui să fie slava pentru toate! Doar cel ce 
nu vrea să vadă măreţia Sa, rămâne indiferent! Cine nu-l recunoaşte 
lucrările mărunte, nu le va vedea nici pe cele măreţe! De aceea, suntem 
invitaţi la a recunoaşte şi a mulţumi, iar nu a ne obişnui cu lucrările Sale! 
Haideţi să vedem, în fiecare zi, purtarea Sa de grijă, până în cele mai 
mici detalii. 

încerc 

dri/e 


e om 

Dacă ne-am mutat la Sibiu, nu Înseamnă că suntem scutiți de Încercări; 
pe pământ, oriunde am fi, ispitele şi încercările se vor ţine lanţ. Nu am 
crezut că vom fi ocoliţi, dar am cerut Domnului să nu ne părăsească în 
mijlocul durerilor şi credem că El nu ne va lăsa! Sunt multe de zis, am 
văzut o mulţime de izbăviri din partea Domnului şi n-am crezut niciodată 
că este capătul, că nu există ieşire... Cel mai trist a fost când copiii au 
fost implicaţi şi cel rău ne-a atacat prin suferinţa lor. De foarte multe ori, 
încercările şi loviturile vieţii au venit prin necazuri cu copiii. 

Sorin Dumitru Cigher 

într-o seară, am fost nevoiţi să luăm măsuri neplăcute pentru cineva care 
a dorit mai mult să trăiască departe de Hristos, decât aproape de El. Am 
simţit o apăsare sufletească; n-am luat măsura cu bucurie, ci cu multă 
durere în suflet. Am ajuns acasă şi eram mâhnit, pentru că niciodată nu 
iei măsuri cu plăcere... Sufletele sunt importante şi, atunci când lupta 
este mare şi când duşmanul câştigă teren, durerea este şi mai mare. 

Am intrat în casă şi fetele se jucau în cameră. La un moment dat, fetiţa 
cea mică, care avea ceva mai bine de doi anişori, a început să plângă 
foarte tare şi să arate cu mânuţa stângă spre cea dreaptă că n-o poate 
mişca. Au sărit pe salteaua moale şi micuța a căzut peste o jucărie, cu 
toată greutatea corpului pe mânuţă. A plâns mult, nu ne lăsa să-i atingem 
mânuţa, suferea enorm şi sufeream şi eu cu ea. Eram şi aşa mâhnit de 
problemele avute şi m-am gândit că exact asta îmi mai trebuia... Am ştiut 
atunci că sunt lovituri care încercau să-mi doboare credinţa şi, chiar mai 
mult, să mă facă să mă îndoiesc. Am fost conştient că este o replică din 
partea duşmanului. Oricum nu era prima, au fost o mulţime de astfel de 
replici atunci când „cuibul de viespi" a fost scuturat; s-au năpustit asupra 
noastră şi au încercat să ne înţepe, agitate... 

Am dus-o la medic şi avea fisură la osul cotului; trei săptămâni a stat cu 
mâna în ghips. Chiar dacă a fost greu s-o vedem chinuită astfel, I-am dat 
slavă Domnului că n-a îngăduit mai grav. Abia s-a vindecat mânuţa şi am 
fost nevoiţi s-o ducem la Cluj, pentru un control la ochi; sărăcuţa a 
îndurat tare multe şi durerea mea a fost şi este mult mai mare atunci 


când copiii suferă, când cineva îi foloseşte pentru a ne slăbi credinţa. 
Am trăit momente grele... Ne-am îmbolnăvit exact atunci când eram 
implicaţi într-o lucrare importantă, când duşmanul 

sufletelor noastre pierdea teren; chiar atunci ne atingea în diferite 
moduri, dar biruinţa a fost a Domnului şi puterea Lui în slăbiciune devine 
desăvârşită! 

OQcoperişuf 

Recent, am luat legătura cu cel care a intermediat oferta cu materialele 
pentru izolaţie, i-am mulţumit pentru colaborarea fructuoasă şi l-am 
întrebat dacă mă poate ajuta cu o recomandare pentru tablă, ca să 
acoperim biserica. Mi-a dat un număr de telefon al unui reprezentant al 
firmei lor şi am sunat acolo. Menţionez că referinţele nu aveau legătură 
cu Sibiul, toate materialele au fost procurate din alt oraş din ţară, din 
Braşov. Probabilitatea de coincidenţă era chiar mică. 

Am discutat cu reprezentantul recomandat, care mi-a făcut oferta şi mi-a 
cerut detalii legate de biserică. Pentru că era agent de vânzări, mă 
gândeam că umblă mult şi de aceea cunoaşte locaţia. Vorbeam cu el la 
telefon şi l-am rugat să facă oferta ca pentru biserică, explicându-i că noi 
nu aveam banii pentru acoperiş, dar că îi aşteptăm prin credinţă. l-am 
spus că am depus dosarul la Consiliul Judeţean, din nou, şi suntem 
nerăbdători să primim răspunsul lor. Când să închei convorbirea, m-a 
întrebat dacă pot vorbi cu soţia lui că are să mă întrebe ceva... Să mă 
întrebe? Dar de unde mă cunoaşte?, m-am gândit... Soţia lui mi-a spus: 

- Ce mai ştii de copilul nostru? Eram nedumerit de-a binelea... 

- Care copil? 

- Copilul din Africa! 

- Oh, da! începeam să fac conexiunea cu numele şi cu 

Sorin Dumitru Cigher 

familia din Făgăraş, care adoptase un copil în Africa, în urmă cu doi ani 
de zile. începeam să mă dumiresc... 

Ei şi-au imaginat că ştiam pe cine sun în momentul în care am format 
numărul; însă eu n-aveam habar cine sunt ei, nici măcar nu m-am gândit 
la „coincidenţa" numelui... Şi ui-te-aşa am reuşit să mă întâlnesc cu 
familia care a adoptat un copil din Africa şi prin aceasta să obţin şi o 
ofertă de tablă pentru biserică. Este o coincidenţă că am dat tocmai peste 
ei? Nu cred în coincidenţe! Dumnezeu a făcut să ne regăsim şi să ne fie 
de ajutor acest frate de-al nostru! 

Având experienţa noastră ca încurajare, mai multe biserici baptiste din 
judeţ au depus dosar anul acesta, pentru a obţine finanţare de la 
Consiliul Judeţean. Şi noi am depus un dosar pentru acoperiş. De data 
asta chiar nu mai credeam că voi primi, pentru că am beneficiat deja anul 
precedent... în cel mai bun caz, mă gândeam că vom primi ceva, însă nu 
toată suma, deoarece banii se vor împărţi şi la ceilalţi solicitanti. 

După câteva luni de la depunerea dosarului, am sunat să văd care este 
situaţia cu finanţarea. Am fost întâmpinat politicos şi mi-a confirmat că 
am primit aceeaşi sumă, 8.000 de lei pentru anul acesta, destinaţi 
schimbării acoperişului. Eram uluit de-a binelea! Cum s-a putut întâmpla 
asta? Atunci am avut o discuţie mai lungă cu inspectorul şi l-am întrebat 


ce s-a întâmplat. Nici el nu a ştiut să-mi explice exact, mi-a spus doar că 
au fost, într-adevăr, mai mult dosare, dar depuse târziu. A fost o 
diferenţă de câteva zile, însă la primirea lor era stabilit deja bugetul şi 
aceasta a fost explicaţia că toată suma a fost direcţionată spre „Sion", 
singurul dosar existent în momentul stabilirii bugetului. Omeneşte nu 
este corect, sunt convins că era cel mai bine să se împartă egal suma, dar 
nu ştiu de ce s-au „încurcat" lucrurile, din nou. Cert este că Domnul 
răspunde la rugăciune! 

Am cumpărat cea mai mare parte din tablă cu această sumă şi urmează 
să achiziţionăm celelalte materiale necesare, tot prin credinţă! Sunt 
convins că de la temelie şi până la acoperiş, Domnul a fost şi va rămâne 
în control! Casa este a Lui, noi trebuie să-L. cinstim pe El şi Casa Lui, iar 
El va răspunde cerinţelor noastre, după voia Sa! 

„Suiţi-vă pe munte, aduceţi lemne şi zidiţi Casa! Eu Mă voi bucura de 
lucrul acesta şi voi fi proslăvit, zice Domnul. Vă aşteptaţi la mult, şi iată 
că ați avut puțin; l-aţi adus acasă, dar Eu l-am suflat. Pentru ce? - zice 
Domnul oştirilor. Din pricina Casei Mele care stă dărâmată, pe când 
fiecare din voi aleargă pentru casa lui." (Hagai 1:8) 

Aceste cuvinte mi-au dat impulsul necesar de a continua pentru a-L. cinsti 
pe El! Domnul va îngriji de Casa Lui până în cele mai mici detalii. Cine 
vrea să vadă aceasta, o va vedea, cu siguranţă. Din fragedă copilărie m- 
am convins că Tatăl din ceruri are grijă şi este credincios faţă de cei ce 
se încred în El! 

2)eci'zi'e schimoa]d 

Am vrut să ieşim în oraş, să ne plimbăm după slujba de după-amiază a 
bisericii, într-o duminică seara. Darius nu-şi terminase temele pe a doua 
zi şi soţia nu a fost de acord să ieşim în oraş, argumentând că temele 
trebuie să fie o prioritate. Aşa că am renunţat la plimbare, deşi nu mi-a 
convenit schimbarea de plan, însă mâhnirea mea avea să se spulbere în 
curând! La biserică avuseserăm nişte musafiri de departe şi am hotărât 
să le fac o vizită la familia unde erau găzduiţi, ca să ne luăm rămas bun. 
Unul dintre ei era un om foarte religios 

Sorin Dumitru Ciglier 

şi încăpățânat în religia lui, iar celălalt era creştin practicant, care îl lua 
pe prietenul său în misiune cu el, sperând ca Domnul să-i vorbească şi să- 
i atingă inima. 

Am lăsat familia acasă, soţia să se ocupe de temele băiatului, l-am luat pe 
cel mic, Matei, cu mine şi am plecat. Acolo am discutat mai multe şi 
îndemnul din inimă a fost să-i vorbesc omului acestuia despre Domnul 
Isus! I-am explicat că ar fi păcat pentru el să meargă în biserici, să fie 
aproape de Hristos şi într-o zi să audă cuvintele „Plecaţi de la Mine căci 
nu vă Cunosc...". l-am spus să se pocăiască atâta vreme cât se mai poate, 
să nu amâne, că viaţa nu stă în puterea noastră... M-a surprins răspunsul 
lui: „Domnule, am vorbit cu mulţi, am stat de vorbă cu creştini, glumeam 
şi ne simţeam bine, dar niciodată nu mi s-a spus adevărul atât de direct! 
Nu mi-a spus nimeni, niciodată, că trebuie să mă pocăiesc, că altfel mă 
duc în iad!" 

Dumnezeu îl cercetase şi altădată prin Cuvânt, dar amâna. l-am citit 


îndemnul Scripturii, i-am arătat multe versete biblice, le însemna şi era 
asemenea unui copil care descoperă pentru prima dată, deşi trecuse 
adesea pe acolo, o mare bogăţie! Dumnezeu îi zdrobise deja mândria 
religioasă şi pas cu pas i-a atins inima. La despărţire, ne-am rugat să-L. 
primească pe Isus în viaţa lui şi mi-a promis că va merge într-o biserică şi 
se va boteza, aşa cum a înţeles: „Cine va crede şi se va boteza va fi 
mântuit". 

Creatorul nostru este Dumnezeul care poate înmuia inima omului 
necredincios! Am văzut Cuvântul lucrând efectiv în viaţa lui şi m-am 
bucurat că Domnul S-a folosit de temele copilului pentru a mă întoarce 
din drum! Aşteptăm lucrări mari de la Acela care poate sensibiliza şi 
astăzi, poate mântui sufletele pierdute în neantul lumii. A Lui este 
puterea, a Lui este Cuvântul, a Lui e harul, a Lui e mântuirea! Amin. 

Aceste experienţe scrise au izvorât din inimă sinceră faţă de Acela care a 
fost în spatele lor. Am dorit să le scriu pentru a dovedi, încă o dată, că 
Dumnezeu nu Se schimbă. Chiar dacă agitația zilnică ne face să trecem 
uşor peste orice situaţie şi să nu observăm amănuntele, consider că este 
important să ne oprim şi să ascultăm vocea blândă a Domnului, care se 
face auzită prin diferite mijloace. Trebuie să identificăm aceste mijloace 
de comunicare şi să le acceptăm prin credinţă şi cu convingerea că sunt 
de la El. 

Dumnezeu nu Se schimbă! El deţine şi astăzi controlul evenimentelor. De 
aceea, prin aceste cuvinte transpuse din experienţele trăite, notate fără 
nicio exagerare, ci sută la sută autentice, am vrut să-L. onorez pe El, să-l 
mulţumesc şi să transmit ideea că este prezent printre noi, doar să avem 
ochi să-L identificăm! 

Mulţumesc Domnului că mi-a făcut parte de aceste mici experienţe; am 
dorit să le împărtăşesc cu cititorii şi să-i încurajez, totodată, să le scrie pe 
cele trăite de ei, pentru că „Verba volant, scripta manent" („Vorba 
zboară, scrisul rămâne"). 

Experienţe sau coincidenţe? 

Date de contact pentru comenzi /sugestii /recomandări 

e adresa de email: baptisemGyahoo.com “telefon: 0744- 
557454 


